
Capitolul 1 
ÎN VIZORUL SECURITĂȚII STATULUI 


Nu vreau să prelungesc și nici să dramatizez relatarea 
evenimentelor din această carte, îmbrăcând-o în haina 
poleită a unui stil literar elegant și, tocmai de aceea, nu 
doresc recunoașterea unei ipotetice valori artistice a textului. 
Intenţia mea este să exprim cât mai simplu și concis anumite 
fapte și evenimente care au o însemnătate covârșitoare 
pentru această ţară și pentru acest popor, deoarece există 
deja numeroase semnale și dovezi că o „otravă” ascunsă 
tinde să macine tot mai mult și mai repede conștiința și 
sufletul neamului românesc. De altfel, aceeași părere este 
susținută de numeroase alte persoane cu funcţii înalte în 
aparatul administrativ, economic, religios și cultural al ţării. 
Am putut să mă conving și să văd personal o parte din ceea 
ce, în prezent, este considerat cel mai mare secret de stat în 
România și, datorită naturii legăturilor și întrevederilor care 
au fost realizate cu reprezentanţii de frunte ai principalei 
puteri statale a lumii, poate chiar cel mai teribil secret de pe 
planetă. Implicaţiile sunt colosale, însă intuiţia îmi spune că, 
în mod necesar, cunoașterea aspectelor care vor fi prezentate 
în această carte va constitui în timp, prin ea însăși, un salt 
calitativ remarcabil pentru existenţa oamenilor, care va 
anihila în cele din urmă zidul gros al disimulării, tăinuirii și 
minciunii întreţinute de factorii de răspundere și de 
interesele oculte ale anumitor organizaţii și persoane in ţară 
și din afara ei. 

De aceea este posibil ca relatarea mea să aibă uneori un 
caracter aproape brut, necizelat, să abordeze un stil 
gazetăresc sau chiar cazon, însă consider această modalitate 
de exprimare ca fiind cea mai potrivită pentru a face 
cunoscute cititorilor anumite aspecte inedite, chiar de 
„Culise” în lumea secretă a politicii, a fostei Securităţi a 
Statului și a Serviciului Român de Informaţii (SRI) actual. 
Scopul meu este acela de a dezvălui astfel în mod gradat si 


cronologic un șir complex de evenimente, fapte, realităţi și 
corelaţii care, în opinia mea și a altor persoane competente, 
prezintă o mare importanţă pentru viitorul ţării, în fapt, este 
o biografie (actualizată până în anul 2003) a unui personaj 
care este real, dar pe care mulţi, poate, îl vor crede desprins 
dintr-o legendă sau dintr-o carte de aventuri SF. îmi permit 
să atenţionez cititorul încă de la început să nu cadă în plasa 
ieftină a îndoielii și a neîncrederii, ci mai întâi să judece 
temeinic faptele și adevărurile pe care le voi prezenta si abia 
la sfârșit să tragă concluziile pe care le crede de cuviinţă. 

Am avut șansa extraordinară să-l cunosc pe eroul 
relatărilor mele si trebuie să mărturisesc cu sinceritate că nu 
aș fi luat hotărârea să scriu această carte dacă el însuși nu m- 
ar fi impulsionat de multe ori în această direcţie. Lungile 
discuţii pe care le-am avut cu el în anumite locaţii secrete m- 
au convins de existenţa anumitor realități nebănuite pe care 
ulterior, în diferite situaţii, am avut ocazia să le verific eu 
însumi. Dar ceea ce a determinat în cel mai înalt grad 
hotărârea de a relata toate acestea a fost descoperirea 
cutremurătoare care a fost făcută în Munţii Bucegi, cu un an 
în urmă (în luna august, 2003), la care am avut și eu acces 
parțial, datorită unui extraordinar concurs de împrejurări 
care mi-a fost facilitat de intervenţia eroului cărţii. Probabil 
că, prin aceasta, el a dorit să spulbere și ultimele reticenţe 
pe care le-aș mai fi putut avea. Acum știu, am văzut, am atins 
ceea ce există acolo. Acum pot spune că am o privire de 
ansamblu, dar corectă asupra istoriei adevărate, încă din 
genunile timpului, a României și chiar a întregii planete. Va fi 
relativ greu să vă redau în mod adecvat uluirea, bulversarea 
și chiar panica puţinilor oameni care au avut acces acolo. 

Ceea ce pot spune acum este că acela a fost doar 
începutul descoperirii, deoarece eu nu am avut acces la toate 
elementele, nu mi s-a permis să văd chiar totul acolo, însă cel 
care a ghidat toate investigaţiile și care, de asemenea, mi-a 
oferit nesperata șansă de a putea vedea locul în care a fost 
făcută epocala descoperire, mi-a povestit despre acea parte 
enigmatică a locului respectiv, la care nu am avut însă acces 
din raţiuni de securitate extremă. 


Dar să nu ne grăbim și să nu anticipăm. Voi descrie totul, 
la timpul potrivit, exact așa cum s-a petrecut. Pot să afirm 
însă fără rezerve că acela a însemnat, fără îndoială, un 
moment de cotitură majoră atât în concepţiile mele cât si în 
cariera pe care o urmam. Rog cititorul să aibă răbdare și să 
îmi permită mai întâi să prezint firul călăuzitor care a condus 
la evenimentul descoperirii extraordinare din Munţii Bucegi. 

În esenţă, acest fir reprezintă chiar existenţa profund 
misterioasă și tulburătoare a eroului cărţii, de care 
complicatul angrenaj al destinului m-a legat într-un mod cel 
puţin straniu. Din raţiuni lesne de înţeles, voi folosi un nume 
de cod în ceea ce-l privește. 

Îl cunosc pe Cezar Brad de aproape cinci ani, timp în 
care m-am întâlnit și am vorbit cu el de mai multe ori, 
convingându-mă cu prisosință de forţa și caracterul 
extraordinar al acestui om. Poziţia sa cu totul specială în 
complicatul angrenaj al puterii statale îl face cu atât mai 
credibil în ceea ce el mi-a expus fragmentat, dar totuși foarte 
concis și coerent, în cele câteva întâlniri pe care le-am avut 
chiar dacă, uneori, din diverse motive, acele întâlniri au fost 
aproape „pe fugă”. 

Rămâne însă un mister de ce m-a ales tocmai pe mine 
pentru a descrie faptele și a le prezenta celorlalţi oameni. 
Poate că acest lucru s-a datorat, în mare parte, seriozităţii și 
interesului pe care le-am manifestat mereu faţă de ceea ce el 
îmi povestea. Sunt aspecte care cu greu pot fi „digerate” de 
mintea unui om obișnuit. Dar timpurile pe care le trăim sunt 
ele însele foarte speciale, astfel încât ceea ce înainte mi se 
părea un vis sau un act al imaginaţiei debordante, se 
dovedește acum perfect posibil. 

La sfârșitul ultimei noastre întâlniri, Cezar mi-a precizat 
cu mult calm și detașare că hotărârea de a scrie și a publica 
informaţiile pe care mi le oferise îmi aparţinea în 
exclusivitate. Simţeam cu toată fiinţa că aceasta era o mare 
responsabilitate care apăsa pe umerii mei și mărturisesc 
faptul că a trebuit să treacă aproape un an din acel moment 
până când să reușesc să-mi clarific toate aspectele, să 
sintetizez faptele în ordinea în care mi-au fost prezentate și 
mai ales să le înfățișez cât mai clar cu putință. Am urmărit să 


redau cât mai fidel șirul de evenimente și explicaţiile lui 
Cezar Brad, aproape cu aceleași cuvinte cu care el mi le-a 
relatat mie. 

Indemnul de a publica această carte mi-a fost făcut cu 
un aer simplu și cât se poate de firesc; am avut atunci 
impresia clară că, chiar și în cazul în care - din frică sau din 
alte motive - eu nu aș fi făcut ceea ce am fost rugat și nu aș fi 
scris cartea, Cezar ar fi privit acest lucru cu o perfectă 
detașare și fără îndoială că, ulterior, ar fi găsit o altă 
modalitate de a-și împlini intenţia. 


O naștere ciudată 


La maternitatea din orașul FE... era de gardă doar 
doctorul Nenu. Cele două asistente de serviciu pregăteau 
grăbite masa pentru nașteri. O femeie tânără, cu înfățișare 
simplă, dar plăcută, fusese adusă cu câteva minute înainte în 
camera de operaţie, deoarece începuseră contracțiile. Nu 
țipa, dar era destul de speriată. Plictisite oarecum de rutina 
activităţii și cam obosite după o noapte lungă pe care zorii 
începeau să o biruie, cele două asistente nu o prea băgau în 
seamă. De altfel, în anii 70' ne aflam în plină „dezvoltare 
multilaterală” comunistă, când totul era „cu poporul” și 
„pentru popor”, când totul era „egalitate” și „echitate” 
demagogică de așa manieră, încât nu mai făceai prea bine 
deosebirea dintre un scaun și un om. 

Chemat într-un târziu, după câteva ore de travaliu care 
păruseră nesfârșite secole pentru viitoarea mamă, doctorul 
Nenu cercetă obosit fișa pacientei: motivul internării - 
ruperea pungii cu lichid amniotic; stare generală bună; 
tensiune normală; contracţii uterine rare; dilataţie mică. 
Totul părea să urmeze cursul firesc al unei nașteri obișnuite. 

Dându-și seama că se uita mai mult în fișă decât la 
pacientă, doctorul s-a apropiat de masa de naștere, clătinând 
din cap la gândul că oboseala îi juca feste, făcându-l neatent. 
Nu bănuia atunci cât de repede urma să i se spulbere orice 
somnolenţă și apatie. 


Aruncă o privire rapidă, edificându-se imediat asupra 
stadiului nașterii; era iminentă.  Dilataţia crescuse 
corespunzător și doctorul Nenu se bucură în sinea lui că nu 
va fi necesar bisturiul. 

O dată cu ultimele și cele mai dureroase contracţii ale 
mamei, apăru mai întâi capul copilului, apoi trupușorul 
gingaș și ascultător. Doctorul îl prinse cu atenţie de mâini, 
ajutîndu-l să iasă. Prima problemă a fost aceea a lungimii 
cordonului ombilical. Nenu văzuse multe în viaţa lui, dar 
atunci a rămas pentru câteva clipe țintuit de uimire, 
deoarece lungimea cordonului depășea cu mult standardele 
obișnuite: măsura aproape 1,5 m. Timpul era însă preţios și 
nașterea trebuia să să termine cu bine. își reveni din uimire, 
luă foarfecele din mâinile asistentei și tăie cordonul; mai bine 
zis, el a vrut să taie acel cordon ombilical, așa cum mai 
făcuse de sute de ori înainte în cariera lui de medic, dar 
lamele foarfecelui alunecau ca pe metal! Doctorul se holba 
nevenindu-i să creadă, în timp ce asistentele rămăseseră 
încremenite, în cele câteva secunde care au urmat el a 
schimbat două perechi de foarfeci, însă cu același rezultat: 
cordonul nu putea fi tăiat. Era foarte elastic, ca o piesă din 
cel mai rezistent cauciuc. 

Doctorul Nenu avea ani întregi de experienţă medicală și 
știa să-și stăpânească emoţiile. Cu mișcări precise, el a 
apucat atunci bisturiul și a apăsat cu el în mod repetat și cu 
putere pe cordon, în cele din urmă acesta a cedat și s-a auzit 
primul țipăt al vieţii. Bebelușul era un băiat durduliu, cu 
trăsăturile feţei neobișnuit de clare și relaxate și cu un 
cordon ombilical foarte ciudat. Erau zorii unei zile de 
primăvară, în anul 1970. După aceea, evenimentele s-au 
precipitat. 

- Amalia, sună-l imediat pe colonel și spune-i să vină cât 
se poate de repede la spital, a ordonat doctorul. Apoi se 
întoarse către cealaltă asistentă și li zise: 

- Tu pune cordonul ombilical la conservat; de femeie mă 
ocup eu. Adu-mi fișa ei. 

Colonelul Datcu a sosit la spital după aproximativ 
douăzeci de minute. A avut o scurtă discuţie cu doctorul 
Nenu, după care a vorbit mult la telefon cu unul din șefii 


ierarhici de la București. La ora prânzului, în faţa 
maternității din F... a apărut o limuzină neagră cu număr 
guvernamental, din care au coborât doi indivizi sobri și 
tăcuţi. Unul dintre ei ţinea în mână o geantă diplomat. 
Doctorul Nenu, colonelul Datcu și cei doi civili au discutat 
aproximativ o jumătate de oră într-un birou din interiorul 
spitalului. Nenu a completat un formular care i-a fost 
înmânat de securiști, după care a fost rugat să aștepte puţin 
afară. După câteva minute indivizii au plecat, iar colonelul s-a 
adresat doctorului, care era destul de tulburat: 

- Chestia asta ne depășește, Nenule. Acestea au fost 
unele dintre primele directive secrete pe care le-am primit la 
înaintarea mea în funcţie, în astfel de cazuri trebuie să 
îndeplinesc un protocol foarte strict și secret. Pentru tine în 
mod special, azi nu s-a petrecut nimic deosebit și nu ai văzut 
nimic straniu; m-ai înţeles, nu-i așa? 

Gânditor, colonelul Datcu și-a aprins o ţigară. După 
câteva clipe, fără să-l privească pe doctor, a spus: 

- Încă ceva. Băiatul nu are fișă medicală personală. O vei 
distruge imediat. Nu trebuie să existe nimic în arhivă, 
referitor la această naștere! Restul, crede-mă ce-ţi spun, este 
prea complicat să ne intereseze. 

Și, bătîndu-l prietenește pe umăr, colonelul Datcu părăsi 
spitalul, în urma lui, doctorul Nenu a rămas privind năuc în 
gol, în timp ce în salon o mamă neștiutoare își strângea la 
piept, cu iubire, copilașul nou-născut. 


Niște capacităţi extraordinare 


Micul Cezar nu știa nimic despre atenţia specială care i 
se acorda și nu cunoștea, bineînţeles, nici maniera în care 
era supravegheat de către Securitate. La vârsta fragedă pe 
care o avea nu putea să înțeleagă motivul pentru care el 
constituia un important subiect de interes și, de altfel, același 
lucru se putea spune și despre părinţii săi, care nu bănuiau 
nimic în această direcţie. Copilul se născuse normal (mamei 
nu i s-a spus ceea ce s-a întâmplat la maternitate), iar lunile 


care au urmat nu au adus nimic neobișnuit în casa simplă și 
modestă a familiei Brad. 

Totuși, cu timpul, în comportamentul bebelușului au 
început să apară unele mici bizarerii, cum ar fi de pildă faptul 
că nu plângea aproape deloc și că își ţinea degetele de la 
mâini în anumite poziţii curioase, atingându-le sau îndoindu- 
le în diferite moduri, care se repetau identic după un anumit 
timp. Părinţii îl urmăreau cu mirare, dar fără să se alarmeze, 
deoarece bunul simţ pe care îl aveau i-a făcut să înțeleagă 
faptul că, în definitiv, nu putea fi nimic rău în legătură cu 
preocupările oarecum stranii ale copilului. Dimpotrivă, de la 
un timp era chiar o adevărată încântare pentru ei să 
urmărească „jocul” degetelor lui micuţe, un joc care de altfel 
era foarte elegant și pe care Cezar în realiza cu multă 
naturaleţe. Uneori, copilul rămânea nemișcat minute în șir, 
menținând aceeași structură a degetelor, care fie formau un 
cerc, ori se încâlceau, ori erau atinse succesiv de degetul 
mare, în poziţii bine determinate. Părinţii lui Cezar erau însă 
foarte mulțumiți că micuțul nu plângea și nu le crea 
probleme noaptea, dar mai ales că nu suferise încă de nici o 
boală. 

Cu timpul, însă, în sufletul lor se strecură germenele 
unei suferinţe ascunse, umbrindu-le puţin liniștea traiului 
cotidian. Micul Cezar împlinea peste puţin timp un an și încă 
nu articulase nici un cuvânt. Problema nu era totuși prea 
gravă, deoarece se mai întâlniseră astfel de cazuri, dar 
părinţii se gândeau deja să-l ducă pe copil la consultațţie, la 
un medic logoped. 

Exact în luna în care Cezar împlinea un an, la ușa casei 
au sunat doi indivizi spilcuiţi, înalţi, cu ochi de culoare gri, 
reci ca oţelul, în spatele manierelor elegante și a tonului voit 
amabil pe care l-au abordat în discuţia cu părinţii lui Cezar se 
putea surprinde totuși cu ușurință intoleranţa faţă de orice 
posibilă împotrivire, dublată de o surdă dar evidentă 
ameninţare cu represalii, în cazul în care „ordinele de sus” 
nu ar fi fost ascultate. S-au prezentat ca fiind membrii unui 
Departament Special al Securităţii Statului; aparent, 
gesturile lor erau nonșalante dar totuși ele impuneau în mod 
straniu un gen de teamă în cei care îi ascultau, în acele 


timpuri, Securitatea comunistă avea deja un trist renume în 
ceea ce privea modalităţile de acţiune și intimidare, dar în 
cazul familiei Brad metoda aplicată a îmbrăcat o haină 
oarecum mai umană. 

Intrevederea a fost scurtă și a constat, practic, dintr-un 
monolog susținut de cei doi indivizi, în timp ce părinţii lui 
Cezar rămăseseră stânjeniţi în picioare. Ideea principală era 
aceea că ei trebuiau să urmeze fără greșeală indicaţiile care 
le erau date. Sărmanii oameni au fost înștiințaţi că fiul lor se 
afla în atenţia anumitor factori de resort, care priveau mari 
interese de stat, pe care ei nu trebuiau să le cunoască. 
Misiunea lor era aceea de a informa imediat, direct și fără 
nici un alt intermediar (cei doi au insistat mult asupra acestei 
condiţii) orice aspect neobișnuit, straniu sau ieșit din comun, 
care putea să apară sau să se dezvolte în comportamentul 
copilului. Li s-a dat un formular să-l completeze, apoi au scris 
fiecare câte o declaraţie de acord cu cele solicitate, în 
aceeași declaraţie se cerea obligativitatea unui raport pe 
care trebuiau să-l prezinte lunar colonelului Datcu. Nu li s-a 
dat voie să pună vreo întrebare și nici nu li s-a permis să 
cunoască motivele acelor cereri. Totuși, la sfârșit, ca un fel 
de „compensaţie” pentru situaţia ciudată care, practic, le-a 
fost impusă cu forţa, li s-a oferit o „indemnizaţie specială” în 
bani, destul de consistentă pentru acele timpuri, care urma 
să fie primită regulat, în fiecare lună. Imediat după aceea cei 
doi indivizi au plecat. 

Aici trebuie să menţionez unele aspecte care vor putea 
arunca o anumită lumină asupra comportamentului părinţilor 
lui Cezar. Nicolae Brad avea peste 30 de ani, fiind cunoscut 
mai ales ca un om liniștit, relativ retras și conștiincios la locul 
de muncă (era funcţionar la primăria orașului). Obedient în 
cele mai multe dintre cazuri, era totuși capabil să facă și 
anumite compromisuri, care vădeau unele ascunzișuri și 
refulări ale psihicului său. Probabil că Serviciul Secret de 
Informaţii avea deja o fișă psihologică a sa și îi evaluase 
corect tendinţele lăuntrice, deoarece ulterior s-a dovedit cât 
oferirea indemnizaţiei în bani a avut ca scop principal 
liniștirea unor eventuale nemulțumiri și asigurarea unei 
colaborări sincere din partea domnului Brad. Într-adevăr, 


psihologii i-au evaluat corect profilul emoţional, deoarece el 
s-a dovedit a fi sensibil la tipul de siguranţă materială, chiar 
în favoarea unor aspecte de natură morală. Acesta a fost 
„compromisul” lui Nicolae Brad, „cucerirea” lui pentru cauza 
Securităţii fiind relativ ușoară. 

La polul opus se afla Smaranda, tânăra mamă a lui 
Cezar, a cărei fire romantică și temperamentală nu punea 
prea mare preț pe aspectele vieţii materiale, încă din 
copilărie, pasiunea ei fusese desenul astfel încât își petrecea 
multe ore schițând amuzată sau, dimpotrivă, profund 
transpusă, o gamă largă de subiecte care o inspirau în mod 
spontan, pornind de la peisaje și până la jocurile neînţelese 
ale copilului ei. Din nefericire, nu avea energia necesară 
pentru a face faţă situaţiilor contradictorii din viaţă, care îi 
provocau suferință. Ori, situaţia din familia ei devenise 
relativ tensionată deoarece ea era obligată, într-un anume 
fel, să-și „spioneze” propriul copil. Ar fi dorit, în refuzul ei 
mut dar neputincios, să-l simtă atunci alături și pe soţul ei, 
însă acesta optase repede pentru varianta practică a 
problemei, care era lipsită de complicații. 

- În fond, nu ni se cere să facem nimic rău, îi repeta 
Nicolae, pentru a o liniști. Nici măcar nu știm la ce să ne 
așteptăm. Timpul le va rezolva pe toate, încheia el de obicei 
într-un stil filosofic. 

Sufletește vorbind, acela a constituit de fapt momentul 
începutului unei rupturi între cei doi soţi, nu neapărat 
lumească, ci mai mult având implicaţii de ordin afectiv. 

Cezar Brad nu a rostit nici măcar un singur cuvânt până 
ia vârsta de trei ani și două luni. O anumită perioadă de timp 
părinţii l-au crezut mut, dar au realizat repede că nu aceasta 
era cauza, deoarece copilul râdea, uneori ţipa și chiar 
gângurea, e drept, destul de rar, însă era o dovadă certă că 
afecțiunea - dacă într-adevăr exista vreuna - nu era 
patologică. 

Pe colonelul Datcu l-au cunoscut în prima lună după 
întâlnirea cu cei doi securiști, când - conform angajamentului 
semnat - trebuiau să-l viziteze și să-i prezinte un raport. Li s- 
a părut un bărbat amabil, serios, chiar înţelegător, dând 
impresia că face ceea ce face doar pentru a respecta o 


obligaţie. Misiunea și-o îndeplinea însă în mod conștiincios, 
discutând amănunţit cu părinţii despre comportamentul 
copilului și notând cu atenţie tot ceea ce i se spunea în 
legătură cu aceasta. Banii pentru indemnizaţia specială îi 
înmâna el personal lui Nicolae Brad, în fiecare lună. La 
sfârșitul fiecărei întrevederi nu uita niciodată să adauge: 

- Nu vorbiţi cu nimeni despre aceste lucruri, dar mai ales 
nu frecventaţi nici un medic pentru consultul copilului. Dacă 
apar probleme, pe mine mă sunaţi primul, iar eu voi lua 
măsurile necesare. 

Până la vârsta de trei ani, copilul nu a avut nici o boală, 
caz rarisim, dar aceasta ușura oarecum sarcina care era 
impusă părinţilor lui de a nu merge la spital, ci de a anunţa 
mai întâi organele de Securitate. Cam la acea vârstă a 
intervenit prima modificare majoră în raporturile dintre 
părinţii lui Cezar. Acesta mi-a povestit că mama lui avea o 
mare pasiune pentru desen, talentul ei fiind evident în acest 
sens. În adâncul sufletului, ea ar fi dorit chiar să picteze, însă 
aceasta ar fi însemnat complicaţii financiare, o cameră de 
lucru specială, timp și încă multe altele. Se limitase, așadar, 
la simple crochiuri, schiţe, amuzamente care îi mai 
înveseleau clipele de singurătate. Foile cu desene le păstra 
prin casă sau, uneori, pe cele mai reușite le prindea pe 
perete, până când acestea cădeau singure sau le înlocuia 
chiar ea. Smaranda avea însă o predilecție pentru desenul 
abstract, desenând combinaţii de linii, cercuri sau curbe într- 
o succesiune care aparent nu avea o idee precisă. Ea îi 
spunea soţului că în felul acesta se simţea foarte spontană și 
liberă, ceea ce o reconforta mult. 

În una din zile, Smaranda Brad a desenat o serie de 
cercuri simple, concentrice, în mijlocul unei foi albe de caiet 
de desen. Se amuza, comparându-și creaţia cu aspectul unei 
ținte. Deoarece cercurile îi reușiseră aproape perfect, ea a 
lipit foaia pe perete, într-o cameră. Totul a început câteva ore 
mai târziu, când l-a găsit pe Cezar așezat în fața acelui 
desen, privindu-l fix, fără să se miște deloc și fără să 
clipească. Deși nu era ceva firesc, totuși mama lui nu a dat o 
importanţă prea mare evenimentului, continuând să-și vadă 
de treburi prin casă. Dar atunci când Nicolae Brad a sosit de 


la serviciu, copilul se afla tot în faţa desenului, perfect tăcut 
și nemișcat. Faptul era destul de straniu: un copilaș de trei 
ani, așezat pe pat și privind fix, ore în șir, un desen enervant 
prin simplitatea lui, în timp ce mama își frângea mâinile 
alături de el, plângând încet și neștiind ce să facă. Ea 
încercase să-l ia cu forţa din faţa desenului, chiar dezlipise 
desenul de pe perete, însă în zadar; cum era deranjat, copilul 
începea să ţipe foarte tare. 

Cei doi părinţi s-au privit îndelung, cuvintele fiind de 
prisos, într-un târziu, tatăl a spus: 

- E timpul să-i anunţăm. Cine știe ce va mai urma?! 

- Stai, așteaptă! se agită Smaranda. Să mai lăsăm timpul 
să treacă. Poate nu este decât o toană de copil. 

Cu greu l-a convins să nu dezvăluie încă nimic. 
Preocupaţi, și-au petrecut restul zilei încercând diferite 
metode pentru a-i abate atenţia lui Cezar de la acel desen. 
Sperau că în acest fel băiatul avea să revină la normal, însă 
totul a fost în zadar, îndată ce era deranjat, Cezar începea să 
țipe, să plângă și nu se mai puteau înţelege cu el în nici un 
fel. Au renunţat și l-au urmărit apoi îndelung, aproape 
nevenindu-le să creadă că așa ceva era posibil: copilul lor 
privea fix desenul, fără o vorbă, fără nici o mișcare, fără să 
clipească. Nu mâncase nimic și nu dădea semne că ar vrea să 
o facă; tot ceea ce se petrecea în jurul lui nu reușea să-l 
distragă de la efortul concentrat în care era implicat. 

Pe la orele zece seara, Nicolae Brad l-a sunat pe 
colonelul Datcu și i-a povestit situaţia. Acesta le-a transmis să 
nu intre în panică și să nu acţioneze în vreun fel până când 
nu va sosi el însuși acolo, împreună cu niște persoane 
autorizate, într-adevăr, în jurul lui șase dimineaţa au sosit 
trei indivizi, care erau însoţiţi de colonel. Doi dintre aceștia 
erau securiști, purtând aceeași marcă inconfundabilă: feţe 
rigide, costum îngrijit, privire glacială. A treia persoană i-a 
uimit pe părinţi, deoarece era un om în vârstă, cu trăsături 
asiatice, care avea o barbă scurtă, albă și mersul oarecum 
aplecat. Vorbea în limba engleză cu unul dintre securiști. 
Colonelul Datcu l-a prezentat ca fiind un om de știință din 
China expert în astfel de cazuri, sfătuindu-i pe cei doi părinţi 
să nu se îngrijoreze. 


Doctorul chinez l-a urmărit cu atenţie pe Cezar, i-a luat 
pulsul, i-a pipăit într-un mod aparte palma, i-a pus o mână pe 
creștet și două degete în mijlocul frunţii, având însă grijă să 
nu intre în raza vizuală a copilului. La toate acestea, Cezar a 
rămas complet nemișcat și profund absorbit de desenul din 
faţa lui. Doctorul a spus ceva în limba engleză și apoi a ieșit 
cu pași mici și repezi din casă. 

- Totul este foarte bine, dar nu trebuie să-l deranjaţi, a 
tradus unul dintre cei doi securiști. Ţinem legătura prin 
colonelul Datcu. Imediat după aceea au plecat cu toţii. Cei 
doi părinţi se simțeau simple marionete într-un joc neînțeles, 
dar conjuncturile nu le ofereau deocamdată o altă variantă, 
îngrijoraţi și evident marcați de comportamentul straniu al 
propriului lor copil, ei au rămas lângă acesta, picotind de 
oboseală. Abia a doua zi la prânz, după aproape 24 de ore, 
Cezar a dat primele semne că ar vrea să se ridice. Copilul 
continua să rămână absorbit în el însuși, dar cel puţin a 
mâncat cu poftă. Părinţii au răsuflat ușuraţi și l-au înștiințat 
pe colonel. 

Acesta avea să fie începutul unui șir de evenimente 
deosebite, care au marcat pentru totdeauna viaţa lui Cezar. 
Nicolae și Smaranda Brad au trecut într-un plan secundar al 
interesului său, deoarece viaţa lâuntrică și experienţele 
extraordinare pe care Cezar le-a trăit - unele dintre ele mi le- 
a relatat personal, pentru a le menţiona aici - aveau să 
marcheze într-un mod profund destinul lui viitor. 

După acel eveniment neobișnuit. Cezar rămânea 
adeseori interiorizat și nemișcat minute în șir, cu ochii 
închiși. Aceasta se petrecea în cele mai neașteptate momente 
ale zilei, chiar și atunci când se juca. Odată, când mama lui îl 
hrănea, brusc el a închis ochii și a rămas astfel mai bine de 
10 minute, după care a continuat să mănânce ca și când 
nimic nu s-ar fi întâmplat. 

Aceste aspecte se integraseră deja în firescul cotidian iar 
părinţii copilului se obișnuiseră cu ele, fără să înţeleagă însă 
cauzele lor și fără să primească explicaţii sau lămuriri în 
această direcţie, pentru că Cezar nu rostise până atunci nici 
un cuvânt. Evenimentul s-a produs însă la două luni după 
întâmplarea cu desenul, când Cezar a rostit primele cuvinte 


din viaţa lui. El i-a lăsat perpeliși pe toţi cei care se aflau 
atunci în casă, atât prin ușurința și claritatea cu care a 
vorbit, cât și prin maturitatea ideilor sale. 

În acea zi, la familia Brad veniseră în vizită niște rude, 
care îl iubeau mult pe copil. Acesta, fiind mai retras, căuta un 
loc unde să rămână singur câtva timp. Închise ochii, dar în 
jurul lui erau prea multe vorbe, prea mult zgomot, prea multe 
întrebări. Toţi se agitau și, deși nu el era în centrul atenţiei, 
pregătirea mesei implica multă mișcare, discuţii, râsete, 
gălăgie. Când au venit să-l ia în camera în care era pusă 
masa, alintându-l în tot felul, Cezar a rostit foarte limpede: 

- Vreau să mă gândesc! 

Voi trece repede peste surpriza de proporții, dar și peste 
bucuria celor din casă, pentru a spune că din acel moment 
Cezar a început să vorbească fluent si fără nici o dificultate, 
dând dovadă de multă maturitate în tot ceea ce spunea. La 
vârsta de patru ani el discuta despre subiecte care îi puneau 
în încurcătură și pe cei maturi. Una dintre problemele asupra 
căreia îi plăcea să insiste era cea a minţii. „De unde vin 
gândurile?”, „Unde se duc ele?”, „Din ce sunt făcute 
gândurile?”, „De ce nu toţi oamenii gândesc la fel?”, erau 
doar unele dintre întrebările cele mai frecvente cu care 
Cezar reușea să-i pună în încurcătură pe cei din jurul lui. 
Bieţii părinţi nu mai știau ce să-i răspundă, îl trimiteau la 
joacă, schimbau vorba, dar de cele mai multe ori Cezar era 
ferm; în locul activităţilor obișnuite ale unui copil de vârsta 
lui, el prefera să se adâncească în gânduri. Fapt straniu, deși 
era adeseori rugat să povestească ce simte și ce gândește în 
acele momente, el refuza cu încăpățânare să explice sau 
chiar să răspundă ceva. Totuși, foarte rar, spunea că după ce 
închidea ochii simțea cum părăsea brusc camera, dar despre 
locul unde ajungea nu știa cum să vorbească și nu putea să-l 
descrie prin cuvinte. 

Până la șase ani, Cezar a fost vizitat o dată pe an de doi 
securiști care erau însoțiți de misteriosul doctor chinez. 
Acesta îl examina sumar, dând mereu din cap cu un aer 
mulțumit și uneori își aţintea privirea ca de foc în ochii 
băiatului. Cezar mi-a povestit că ţinea minte foarte bine 
privirea aceea aproape impersonală, dură și profund 


enigmatică a omuleţului din faţa lui, care avea atunci un 
zâmbet abia schițat. Urma să-l întâlnească mai târziu, peste 
câţiva ani, și să înveţe de la el nebănuit de multe taine ale 
vieţii, pentru că destinul le îmbinase vieţile într-un mod 
foarte complex. Nu vom ști probabil niciodată ce gândea 
doctorul Xien atunci când îl privea pe Cezar sau cum 
interpreta el capacităţile neobișnuite ale acestuia. Dar știm 
cu siguranţă că el a jucat ulterior un rol extrem de important 
în existenţa băiatului și că a intuit corect forţele și dotările 
excepţionale ale acestuia. Este de altfel foarte posibil ca el 
însuși să fi avut capacităţi și puteri supranormale, deoarece 
rezultatele obţinute de Cezar, ca elev al lui, sunt de natură să 
confirme aproape fără dubiu acest lucru. 

Doctorul Xien avea să intervină decisiv, câţiva ani mai 
târziu, în pregătirea specială a băiatului. Nu deţin informaţii 
suplimentare în legătură cu acest personaj enigmatic, dar din 
puţinele date care mi-au fost furnizate de Cezar am înţeles 
că, în acea perioadă, Ceaușescu era foarte interesat de un 
anumit program de pregătire parapsihologică și de utilizarea 
subiecţilor respectivi în cazurile foarte secrete de interes 
naţional. Se pare că el a fost influenţat de anumite informaţii 
din domeniul spionajului, care îi atrăgeau atenţia asupra 
cercetărilor intensive și a experimentelor parapsihologice 
efectuate de SUA și URSS în acea perioadă, în calitatea sa de 
Șef Suprem al Statului, Ceaușescu a dat ordin ca în cadrul 
Serviciului de Securitate să se înființeze un departament 
special pentru descoperirea, educarea și dezvoltarea unor 
subiecţi umani care prezentau capacităţi neobișnuite. Acest 
ordin implica de asemenea un secret la vârf, care depășea cu 
mult pe scară ierarhică secretul simplu de serviciu. Dacă în 
privința menţinerii secrete a departamentului nu au fost 
întâmpinate greutăţi deosebite, datorită utilizării metodei 
blocajului ierarhic de informaţie, în ceea ce privea personalul 
și dotarea tehnică rămâneau încă multe lucruri de făcut. Ca 
aproape orice inițiativă comunistă, când era vorba de 
investiţii - mai ales într-un domeniu în care nimeni nu știa și 
nu putea prea multe - lucrurile avansau cu greutate. Nu se 
știe clar în ce scop dorea Ceaușescu să folosească noua 
direcţie de acţiune parapsihologică, dar putem bănui că el 


viza în mare parte procedurile de manipulare psihică a 
maselor populare și de influențare a lor mai ales în scopul 
menţinerii puterii dictatoriale, iar într-o mai mică măsură 
pentru capacitatea de apărare naţională sau pentru 
rezolvarea diferitelor conflicte externe. 

Ceaușescu a dispus înființarea acelui departament în 
anul 1968, la puţin timp după venirea lui la putere, dorind 
astfel să exploateze la maxim popularitatea sa în Occident, 
care în acea perioadă înregistra o cotă de apreciere în 
ascensiune. Succesul lui diplomatic, de mare anvergură, a 
apărut ca urmare a două aspecte principale: ostilitatea 
aproape făţișă în ceea ce privea colaborarea cu Moscova și 
refuzul acţiunii armate în celebra „primăvară de la Praga”, 
din 1968. 

Dispoziţia lui Ceaușescu de înființare a departamentului 
special de studii și experimente pe subiecţi cu dotări 
excepţionale prezenta însă, în acei ani, unele aspecte 
curioase și chiar contradictorii, ceea ce ne poate duce la 
concluzia că el însuși mai mult cocheta cu ideea respectivă, 
că aceasta mustea promițător undeva în mintea sa, dar că nu 
se afla neapărat pe lista lui de priorităţi. Totuși, ca orice 
personalitate vicleană și cu înclinații paranoice, Ceaușescu 
dorea cu orice preţ să se înconjoare de cât mai multe 
certitudini și modalităţi care să-i asigure o hegemonie de 
necontestat, lipsită de probleme. Desigur, nu avea cum să 
dezvolte în aceeași măsură toate ideile pe care le avea dar de 
obicei revenea mai târziu asupra fiecăreia dintre ele, făcând 
ca mugurele abia ivit cu mult timp în urmă să înflorească 
ulterior plin de energie. 

Astfel, în 1968, Securitatea Română s-a confruntat cu un 
ordin ultrasecret, care nu respecta obișnuitele canoane de 
emitere; el era datat în 28 august, cu semnătura personală a 
lui Ceaușescu și - fapt extrem de rar - cu o adnotare proprie a 
acestuia. Decretul impunea înfiinţarea unui departament 
special, numit Departamentul Zero, independent de 
activitatea celorlalte departamente și Direcţii din Securitatea 
de atunci, cu informare directă doar la Șeful Securităţii și la 
Președintele ţării (această precizare constituia chiar nota 
scrisă de Ceaușescu, ceea ce atrăgea atenţia atât asupra 


secretului foarte înalt al ordinului, cât și asupra modalităţilor 
în care el trebuia respectat), însă în afară de o foarte scurtă 
grilă de personal și de minime indicaţii cu privire la direcţiile 
principale de acţiune - care implicau, la început, metodele de 
descoperire și observare a viitorilor subiecţi -, decretul nu 
oferea alte informaţii. De aceea, el a pus în mare încurcătură 
conducerea de atunci a Securităţii Statului, deoarece pe de o 
parte se referea la un domeniu de acţiune relativ nou și 
neexperimentat, iar pe de altă parte nu putea să se încadreze 
în sistemul de finanţare obișnuită, deoarece se solicita 
secretul absolut. 

In acea perioadă de început a Departamentului Zero, lui 
Ceaușescu i s-a cerut acordul pentru colaborarea cu un alt 
stat, care avea o anumită tradiţie în domeniu: China. Relaţiile 
diplomatice erau relativ bune și în 1972 autorităţile celor 
două ţări au convenit la un „schimb” oarecum straniu: 
doctorul Xien avea să conducă și să ordoneze din punct de 
vedere tehnic structura Departamentului din România pe o 
perioadă de 15 ani, pe când Ceaușescu se obliga să suporte 
bursele de școlarizare a 100 de studenţi chinezi în România, 
pe aceeași perioadă de timp. China se oferea, de asemenea, 
să pună la dispoziţia lucrătorilor din Departamentul Zero 
(cunoscut sub prescurtarea DZ) unele dintre rezultatele 
experienţelor sale în domeniul parapsihologic, precum și alte 
modalităţi utile de desfășurare a activităţii. Astfel au fost 
puse bazele uneia dintre cele mai secrete și teribile acţiuni 
umane în România: metoda parapsihologică. 

Cezar Brad a fost unul dintre primii subiecţi remarcaţi, 
care au fost luaţi în evidenţa DZ. Totuși, nici chiar doctorul 
Xien sau cei cu funcţii de răspundere în cadrul 
departamentului, care primeau rapoartele scrise de la 
părinţii săi, nu cunoșteau detaliile sau experienţele subtile 
ale copilului, adică cele care aveau un caracter lăuntric, 
despre care Cezar nu vorbea cu nimeni. Sistemul adoptat de 
echipa de acţiune a DZ implica mai întâi o perioadă de 
„tatonare” și ţinere sub observaţie a subiectului și numai 
după ce acesta făcea într-adevăr dovada unor capacităţi 
psihice de excepţie, el era integrat în structura 
departamentului. 


Uneori, această „tatonare” și verificare putea să dureze 
ani în șir, așa cum a fost cazul lui Cezar, alteori însă subiectul 
era integrat imediat după ce se verificau informaţiile primite. 

Cezar își formase un câmp propriu de experimentare 
mentală, în care îi plăcea să se cufunde tot mai adânc și din 
care revenea îmbogăţit cu senzaţii și percepții extraordinare. 
Nu era o lume a lui proprie, pentru că atunci s-ar putea crede 
că Cezar căuta un anumit refugiu, datorită unor ipotetice 
dificultăţi de adaptare psihică sau chiar a unui anumit gen de 
alienare mentală. Adevărul, însă, era altul. Simplul fapt că 
noi nu putem înţelege ceea ce ne depășește cu mult 
capacităţile noastre actuale nu înseamnă că acel lucru, ființă, 
comportament sau experienţă constituie un aspect negativ și 
condamnabil sau că, mai grav, el nu există. Cazul lui Cezar 
Brad era straniu și cel puţin la acea vreme el era puţin 
înțeles și acceptat chiar de către cei din structura DZ. 
Situaţia se încadra, totuși, în tiparul solicitat pentru 
racolarea subiecţilor care să facă parte din Departamentul 
Zero. 

Trebuie să mărturisesc faptul că nici eu însumi nu 
cunosc decât unele dintre acele uluitoare realizări și 
experienţe pe care le-a avut Cezar în anii fragezi ai copilăriei 
sale. în general vorbind, mă consider un om stăpân pe sine, 
pe cunoștințele și emoţiile lui, dar cele relatate de Cezar 
întreceau cu mult posibilitățile mele de imaginaţie. Desigur, 
atunci când ascultam relatările sale nu aveam în fața ochilor 
un om dezechilibrat psihic, nici un creator de literatură SF și 
nici o persoană paranoică. Pentru cei care cunosc anumite 
aspecte ezoterice și iniţiatice, care mai ocupă încă unele 
funcţii-cheie în aparatul de stat sau care deţin puterea de a 
avea acces la unele informaţii și arhive strict secrete, 
probabil nu ar fi prea greu să identifice rapid elementele 
principale ale relatărilor din această carte. Dar pentru 
ceilalţi, adică pentru cei mai mulţi oameni care sunt practic 
lipsiţi de informaţia corectă și care sunt supuși aproape 
mereu unui adevărat bombardament de date și relatări 
contradictorii, este relativ dificil să mai aibă o opinie 
personală coerentă și de bun simţ. 


Prin puterea funcţiei de consilier guvernamental pe care 
o deţineam în urmă cu câţiva ani, am făcut unele cercetări 
discrete și m-am convins, bazat fiind și pe propriile mele 
observaţii și intuiţii, că Cezar Brad era un personaj de 
excepţie. Modestia cu care mi-a relatat principalele 
experienţe și activităţi ale sale, precum și unele mici 
„incidente” edificatoare cu care m-am confruntat eu însumi 
în prezenţa lui, m-au convins treptat de o realitate care nu 
putea fi negată, aceea că există unele fiinţe umane care 
depășesc cu mult standardele noastre conceptuale, mentale, 
precum și pe cele de eficienţă în acţiune. Prin puterile și 
capacităţile lor superioare, acești oameni au forța, dacă 
doresc aceasta, de a transforma chiar destinul altor 
persoane. 

Una dintre dovezile de necontestat asupra capacităţilor 
sale le-am avut chiar de la prima întâlnire pe care ela 
solicitat-o în urmă cu câţiva ani. Întâlnirea a fost rezultatul 
unor complexe aranjamente între anumite persoane de 
încredere, dar scopul ei principal constituia încă, la acea 
vreme, un mister pentru mine. Eu auzisem vag despre 
existența Departamentului Zero în cadrul Serviciului Român 
de Informaţii (SRI) actual, dar nu cunoșteam alte aspecte 
suplimentare. Venisem la punctul de întâlnire direct de la 
serviciu, cu mașina instituţiei. Afară era noapte și ploua cu 
găleata, astfel că am rămas înăuntru, discutând relaxat cu 
șoferul. După câteva minute, ușa mașinii s-a deschis brusc și 
Cezar s-a așezat dezinvolt lângă mine, pe bancheta din spate, 
începând să discute amabil cu mult calm și abordând direct 
motivul întâlnirii. Am fost repede atras de subiectul discuţiei, 
astfel încât abia după câteva minute am realizat faptul că 
șoferul pornise deja mașina, conducând tăcut spre o ţintă 
necunoscută, fără ca eu sau Cezar să-i fi cerut aceasta. După 
ce am ajuns în fața hotelului Sofitel, unde Cezar avea o 
cameră, mi-am exprimat nedumerirea în legătură cu acţiunea 
șoferului, căruia nu i se spusese nimic, în timp ce ne 
îndreptam spre camera sa, Cezar mi-a explicat că, în unele 
cazuri, a vorbi se dovedește inutil și funcţia mentală, atunci 
când este bine controlată și purificată de perturbațiile 
exterioare, poate acţiona cu aceeași eficienţă ca și cuvintele 


rostite prin viu grai. Cu alte cuvinte, el îmi spunea atunci 
despre principiile telepatiei. Iniţial am crezut că glumește, 
dar imediat după aceea mi-a explicat modul în care a 
procedat: în chiar momentul în care mă saluta și se așeza 
lângă mine în mașină, el a transmis mental șoferului, foarte 
precis, destinaţia călătoriei precum și comanda pornirii. 
Şoferul, convins că auzise replica verbală, se conformase 
întocmai. 

- Când antrenamentul în această direcţie este intensiv și 
perseverent, transmiterea telepatică a gândurilor nu mai 
devine o problemă, îmi spuse Cezar zâmbind ușor. 

După ce am ajuns în camera lui, a desenat pe o hârtie 
următoarea schemă, dându-mi simultan explicaţiile necesare: 

- Să presupunem că un om, A, se află într-o comunitate 
de alţi oameni. Gândurile sale, care nu sunt puternice, 
amestecându-se cu gândurile celorlalţi, formează un fel de 
„ceață” mentală, pentru că acele gânduri sunt de obicei 
slabe, nu au nimic precis și bine definit; sunt doar frânturi de 
idei superficiale, care nu sunt aprofundate. Putem spune că 
atunci fiecare dintre indivizi trăiește relativ izolat, într-o lume 
mentală care îi este proprie, dar care totuși este influenţată 
într-un grad mai mare sau mai mic - în funcţie de 
receptivitatea pe care o manifestă persoana respectivă - de 
gândurile celor din jur. 


„CEAŢA” MENTALĂ 


Cel mai adesea ei percep aceste influenţe exterioare în 
mod inconștient, ca pe niște schimbări de dispoziţie psihică 
sau de stare lăuntrică. De aceea am folosit termenul de 
„ceaţă” mentală, pentru că la acest nivel oamenii nu se „văd” 
unii pe alţii, întocmai ca o corabie plutind pe o mare ceţoasă, 
fără să aibă nici un punct de reper. 

Cezar a tăcut un timp, desenând încă o schemă. 

- Dacă însă un om va emite un gând foarte concentrat, acesta 
va fi întocmai precum un fascicul de lumină concentrată, ca 
un „laser”, mi-a explicat el mai apoi. În plus, dacă acel om își 
direcţionează fasciculul mental foarte precis către un alt 
individ, B, atunci acesta îl va percepe și îl va „vedea” mental 
ca o lumină puternică prin „ceaţa” înconjurătoare, ca raza 
luminoasă a unui far pe țărm, ca o lumină puternică ce 
ghidează vapoarele spre mal. Așadar, procesul e simplu, dar 
necesită un antrenament asiduu. 


Gândul „laser“ ș 
LAMA, 


ALŢI INDIVIZI CEAȚA MENTALĂ 


FOCALIZAREA MENTALĂ 


- Dar ce ai vrut să spui prin „purificare” mentală? l-am 
întrebat eu cu o inocenţă justificată, deoarece explicaţiile pe 
care mi le oferea erau atunci cu totul inedite pentru mine. 

- Ceea ce noi numim mental sau minte este în realitate 
un angrenaj foarte complex și subtil, care comportă multe 


diviziuni sau funcţii și este totodată structurat pe diferite 
frecvenţe energetice de vibraţie, îmi răspunse Cezar cu 
bunăvoință. Unii numesc aceste benzi de frecvenţă 
„capacităţi” sau „puteri”. De aceea, nu toţi oamenii pot să 
realizeze aceleași lucruri, pentru că nu toţi oamenii au 
aceleași  „puteri”. De pildă, A are capacitatea să se 
concentreze repede atunci când învaţă, B își stăpânește bine 
emoţiile, C are o memorie mult mai bună faţă de memoria 
celorlalţi, dar toate nu reprezintă totuși decât infime 
posibilităţi din cele pe care le avem la dispoziţie. Chiar și așa, 
ele se evidenţiază în mediocritatea mentală înconjurătoare, 
dar încă nu sunt cizelate și nici educate în mod 
corespunzător. Prin anumite metode de antrenament, 
capacităţile mentale ale omului pot fi dezvoltate foarte mult, 
ceea ce va face ca, ulterior, el să acţioneze cu o mare 
eficienţă. Aceasta numesc eu „purificare”, întrucât atunci 
gândirea, metaforic vorbind, lasă în urmă un „balast” 
nefolositor, care este reprezentat de gândurile secundare, 
adeseori viciate de intenţii rele, care fie nu au un conţinut 
real, fie sunt slabe și lipsite de forță. Cel care reușește să 
„cureţe” astfel mintea, dobândește o forţă mentală 
extraordinară. Mintea lui poate să pătrundă atunci cu 
ușurință prin „ceaţa” mentală a maselor de oameni, la fel 
cum o săgeată străbate fumul. Doar de la acel nivel încolo 
omul află și experimentează în același timp faptul că mintea, 
ca formă energetică subtilă, are întâietate asupra materiei și, 
ca urmare, o supune și o controlează. Așa apar puterile 
paranormale, însă ele implică deopotrivă și un înalt grad de 
trezire a conștiinței individuale, pentru că atunci 
responsabilitatea este foarte mare. Puterile supranaturale pe 
care le are un individ îl pot face pe acesta să acţioneze în 
mod egoist și orgolios, complicând mult destinul său. Este ca 
atunci când arunci cu o minge în perete: ea se întoarce la 
tine și te lovește cu aceeași forță. Trebuie să acţionezi deci 
cu maturitate și discernământ în folosul celor din jur, și nu 
doar pentru tine însuţi. Din nefericire, unii oameni își 
dezvoltă astfel de puteri pentru a sluji anumite interese 
egoiste, individuale sau de grup restrâns. În unele cazuri 
problema este chiar mult mai gravă, deoarece se urmărește 


influențarea maselor de oameni în scopul dobândirii puterii și 
controlului absolut asupra lor. Tocmai de aceea te-am chemat 
aici; vreau să dezvălui aceste adevăruri și tu poţi să ajuţi 
mult la cunoașterea lor publică. 

Eram cu totul uluit de ceea ce auzeam, într-o perioadă de 
doar cîteva zeci de minute mă confruntasem deja cu idei și 
noţiuni despre care nici măcar nu îmi închipuiam că există. O 
parte din mine se revolta, spunându-mi că, fără îndoială, 
eram ţinta unor minciuni sau a bătâii de joc. Intregul 
scenariu mi se părea oarecum fantasmagoric: prea repede, 
prea mult, prea neașteptat. Cu toate acestea, impulsul 
dominant era acela de a avea încredere deplină în Cezar 
Brad și chiar dorinţa de a colabora necondiţionat cu acesta. 
Suspiciunile mele, firești într-o asemenea situaţie, nu reușeau 
să înfrângă intuiţia profundă că ceea ce făceam era bun și 
nobil. Omul din faţa mea îmi inspira o tainică încredere și 
siguranţă interioară, care elimina aproape orice tendinţă de 
divagaţie și revoltă a raţiunii mele „normale”, deschizându- 
mi calea spre un teren misterios și totodată fascinant prin 
atracţia pe care o exercita asupra mea. 

Cezar nu dorea să piardă nici o clipă cu discuţii inutile 
sau introduceri complexe și îndelungate. El îmi dădea astfel 
impresia certă a hotărârii de nestrămutat în ceea ce și-a 
propus, mergând direct la ţintă, fără ocolișuri, fără amânări. 
Cu toate acestea, nu am simţit nici măcar o clipă sentimentul 
unei obligaţii sau a presiunii pentru a accepta propunerea 
lui. Acesta a fost un factor decisiv pentru mine. Cezar Brad 
avea, printre altele, uimitoarea capacitate de a-ţi induce 
entuziasmul debordant într-o anumită direcţie, de a-ţi capta 
fără efort atenţia și interesul, însă aceasta era o influenţă în 
mod evident spontană și perfect naturală din partea lui, era 
chiar radiaţia lui subtilă care te cuprindea în mod foarte 
plăcut. 

Sunt nerăbdător să înfăţișez cât mai repede aspectele 
uluitoare care au urmat, dar totuși „misiunea” mea trebuie să 
se desfășoare gradat, deoarece altfel risc să dau naștere la 
anumite suspiciuni în mintea cititorului, care s-ar confrunta 
atunci cu o încâlceală de fapte și relatări expuse haotic și 
aparent fără legătură între ele. Voi reveni, deci, la expunerea 


cronologică a principalelor evenimente din viaţa lui Cezar 
Brad, pentru ca cititorul să înțeleagă cât mai bine felul în 
care el a reușit să pătrundă dedesubturile, scopurile și 
modalităţile de acţiune ale anumitor personaje și organizaţii 
oculte care acţionează la nivel mondial și care într-un mod 
insidios și-au întins tentaculele și în România. Așa după cum 
se va vedea, însă, aceasta avea să ducă la o spectaculoasă 
schimbare de situaţie al cărei protagonist principal a fost 
Cezar. 

După cum am mai spus, punctul culminant l-a constituit 
uluitoarea descoperire din Munţii Bucegi, care în prezent 
implică mai multe state și regiuni ale globului terestru, dar 
mai ales puterea statală și diplomaţia americană. 
Cunoștinţele mele despre acest subiect mă determină să 
afirm că, imediat după marea descoperire din munţi, în 2003, 
relaţiile diplomatice între România și Statele Unite ale 
Americii au devenit foarte complexe iar echilibrul lor era 
destul de delicat. Situaţia se datora unor tensiuni cauzate de 
anumite intenţii divergente care au rezultat după 
extraordinara descoperire făcută în munţi. Printre altele, 
aceste intenţii vizau chiar condiţia actuală a omenirii, însă în 
lunile care au urmat după acel eveniment epocal, tensiunile 
au fost aplanate datorită unui plan comun de acţiune care a 
fost stabilit la cel mai înalt nivel al diplomaţiei celor două 
state. Voi prezenta însă în mod amănunţit aceste aspecte la 
timpul cuvenit. Deocamdată voi preciza că înţelegerea dintre 
România și SUA nu a convenit anumitor factori politici din 
țara noastră, care au vederi mult mai progresiste, creând 
astfel noi tensiuni și provocând chiar o schimbare de opinie 
pe eșichierul politic din România. Informaţiile de ultimă oră 
pe care le deţin, care mi-au parvenit chiar înainte ca această 
carte să intre la tipar, îmi confirmă o viitoare întrevedere cu 
Cezar Brad (la aproape un an de la ultima întâlnire) în care 
voi afla alte aspecte fulminante și foarte secrete în legătură 
cu „marea expediţie” pe care acesta, împreună cu o echipă 
mixtă româno-americană, a făcut-o pornind de la realitatea 
descoperirii din Munţii Bucegi. Deși cunosc deja datele 
principale ale acestei călătorii, prefer să nu anticipez, ci să 
prezint totul într-un mod coerent și în detaliu, după ce voi 


intra în posesia altor informaţii preţioase. Consider acest 
demers necesar mai ales pentru că oamenii au dreptul să știe 
adevărul istoric și, de asemenea, să cunoască cine și de cea 
urmărit să manipuleze acest adevăr de-a lungul timpului. 
Acesta este firul călăuzitor al relatării din această carte. Fie 
că el va avea răsunet în conștiința oamenilor, fie că, 
dimpotrivă, va fi întâmpinat cu ironie și neîncredere, eu îmi 
exprim totuși convingerea că demersul pentru scrierea si 
publicarea acestei cărţi este unul profund benefic și pozitiv, 
pentru că cel puţin va naște anumite întrebări în conștiința 
oamenilor și va emula interesul spre dimensiunile oculte, 
subtile, ale cunoașterii de sine. 

La vârsta de șapte ani Cezar a fost dat la școală, dar 
acolo el nu a excelat la nici o materie. Era un elev normal, cu 
o activitate școlară medie. Nimic nu lăsa să se înţeleagă ceva 
despre preocupările și gândurile sale, iar notele pe care le 
avea reflectau mai mult ceea ce el auzea și înțelegea în clasă, 
deoarece acasă nu învăţa aproape niciodată. Totuși, prin 
clasa a treia, părinţii lui au fost chemaţi la școală de 
învăţătoare, care era profund tulburată și nedumerită. Ea 
dorea să știe dacă aceștia au observat ceva neobișnuit în 
comportamentul băiatului, însă atât Nicolae cât și Smaranda 
Brad au negat cu hotărâre, așa cum li se ceruse de către 
reprezentanţii Securităţii, învăţătoarea le-a relatat atunci 
ceea ce se petrecuse; întrucât trebuia să corecteze niște 
lucrări scrise, ea le dăduse elevilor să înveţe pe de rost o 
poezie de câteva strofe, pe care în prealabil o citise cu voce 
tare în faţa clasei. La scurt timp după aceea, însă, a avut 
surpriza să constate că Cezar se uita absent pe fereastră, în 
timp ce toţi ceilalţi învățau poezia. Atunci i-a atras atenţia, 
dar după câteva minute l-a surprins în aceeași atitudine. 

- Cezar! Ridică-te în picioare! se răsti ea la copil. De ce 
nu înveţi poezia ca toţi ceilalți? 

Băiatul nu părea deloc intimidat de tonul ameninţător al 
învăţătoarei, rămânând calm și stăpân pe sine. 

- Dar eu o știu deja, răspunse el încet. 

- Cum adică o știi deja? De ce minţi? 

- Nu mint. Am auzit-o când aţi citit-o dumneavoastră. 


Indignată de curajul copilului, dar și curioasă să afle 
adevărul, învăţătoarea îi ceru să recite pe de rost poezia în 
faţa clasei. Cezar spuse fără nici o greșeală întreaga poezie. 

- Am crezut că o învățase înainte, acasă. Dar aceea era o 
lecţie nouă și în plus, așa după cum știți, el nu prea face 
exces de zel cu învățatul, a explicat în continuare femeia, 
surescitată. L-am pus mai apoi să recite alte două poezii, la 
fel de lungi, care nu erau în manual și pe care eu i le citeam 
înainte o singură dată; după ce mă asculta atent, le recita 
apoi fără nici o greșeală sau pauză. De aceea v-am chemat să 
discutăm, pentru că eu nu am mai văzut așa ceva. 

Curând, însă, incidentul a fost uitat. Cezar mi-a spus că a 
înțeles foarte repede utilitatea faptului de a nu ieși cu nimic 
din comun, atunci când se afla printre ceilalți oameni, 
deoarece în felul acesta evita tracasările, curiozitatea sau 
chiar răutăţile sau invidiile care proveneau mai ales din 
partea colegilor săi. 

- Simţeam, chiar la acea vârstă fragedă, că era foarte 
important să nu atrag atenţia asupra mea. Erau alte lucruri, 
mult mai importante, care îmi solicitau din plin atenţia și 
interesul atunci când mă întorceam acasă, în camera mea, 
îmi povestea el zâmbind enigmatic. 

Se referea, bineînţeles, la misterioasele experienţe de 
natură subtilă pe care le avea atunci când se cufunda în el 
însuși, profund abstras de la influenţele mediului exterior. 
Părinţii renunţaseră demult să-l mai deranjeze cu diverse 
întrebări despre atitudinea lui. Aceasta li se părea chiar 
normal și se obișnuiseră, de asemenea, cu rapoartele pe care 
le făceau lunar și cu vizitele inopinate ale celor de la 
Securitate. Până să împlinească zece ani, cei din jur au mai 
avut doar o singură dată ocazia să-l privească pe Cezar ca pe 
o ființă umană „stranie”, atunci când el a avertizat-o în mod 
special pe mătușa lui, care venise în vizită la familia Brad. 

Cezar nu știa de sosirea mătușii, însă când a intrat în 
casă și a văzut-o, a rămas pironit, privind parcă prin trupul 
femeii care se afla în faţa lui. Cu toţii au observat că ceva nu 
este în regulă și l-au întrebat dacă s-a întâmplat ceva rău sau 
dacă nu se simte bine, însă băiatul nu a răspuns nimic șia 
plecat în camera sa. Abia spre seară, tulburat și neliniștit, el 


a întrebat-o pe mătușa lui când se va întoarce acasă, în 
București. Aflând că ea își cumpărase bilet la tren pentru a 
doua zi, păru să se mai liniștească. Totuși, ela rugat-o să nu 
călătorească cu mașina, ceea ce nu a prea fost luat în seamă 
de nimeni din cei prezenţi. 

Emilia, mătușa lui Cezar, urma să plece a doua zi la 
București împreună cu fratele ei, Nicolae Brad, pentru 
rezolvarea unor probleme de ordin familial, în mod 
paradoxal, însă, ei nu s-au trezit la timp a doua zi dimineaţă, 
deoarece soneria ceasului .nu a funcţionat și au pierdut 
trenul. Prezenţa Emiliei era însă imperios necesară la 
București în acea dimineaţă, astfel încât ea a luat o mașină 
de ocazie, ocupând ultimul loc rămas liber în aceasta. Tatăl 
lui Cezar s-a întors acasă, urmând să sosească și el în 
capitală cu următorul tren. 

Vestea năprasnică a sosit cu puţin timp înainte ca el să 
plece la gară. Mașina în care se urcase Emilia avusese un 
accident grav în apropiere de București; dintre toţi ocupanții 
mașinii, doar ea a murit, ceilalţi fiind răniţi, dar totuși în 
afara oricărui pericol. 

Smaranda Brad a fost singura care și-a amintit de 
comportamentul ciudat al lui Cezar, precum și de sfatul pe 
care el i l-a dat mătușii Emilia. Ea a menţionat acest fapt în 
raportul lunar, dar chiar și acel incident notabil a pălit ca 
importanţă în faţa imensei surprize pe care ea a trăit-o la 
puţin timp după aceea, o dată cu evenimentul care avea să-l 
îndepărteze pe Cezar pentru totdeauna de familia lui. 


Desprinderea 


Cezar avea zece ani, dar nivelul său de percepţie, 
judecată și comportament depășea cu mult această vârstă. 
Era foarte puţin cunoscut de ceilalţi copii care locuiau pe 
aceeași stradă, pentru că se juca foarte rar cu ei. Aceștia îl 
priveau ca pe _ un ciudat, inventând diferite povești 
răutăcioase despre el. Cezar nu le dădea nici o atenţie. 
Pasiunea lui era aceea de a rămâne timp îndelungat, chiar 


ore în șir, cu ochii închiși, absorbit profund asupra unor 
realităţi despre care părinţii lui nu aveau nici cea mai mică 
idee. 

Ascultându-l cum îmi vorbea despre aceste aspecte, am 
considerat că este momentul potrivit să-l întreb eu însumi 
despre experienţele pe care le trăia în acele momente cu 
totul speciale, dar complet neînţelese de ceilalţi. 

Cezar s-a gândit câteva clipe, căutându-și în mod evident 
cele mai potrivite cuvinte. 

- Este foarte dificil să explici în termeni obișnuiți anumite 
realităţi care nu se încadrează în tipologia standard de logică 
și rațiune, care domină în prezent mai ales viziunea 
occidentală despre viaţă. Mai curând, aceste lumi subtile au 
afinități cu descrierile misticilor hinduși care prezintă 
experienţele lor spirituale, foarte asemănătoare cu cele pe 
care le-am trăit eu însumi. 

Aceea a fost singura dată când Cezar mi-a relatat pe 
scurt unele dintre misterioasele lui stări și trăiri profunde, 
care erau atât de stranii și neobișnuite pentru oamenii 
comuni. 

- Odată am revenit în realitatea fizică înconjurătoare 
complet buimăcit, fără să recunosc minute în șir locul în care 
mă aflam, a continuat el să-mi povestească. Deși aveam ochii 
deschiși, vedeam ca prin ceaţă sau, mai bine zis, nu-mi 
dădeam seama de existenţa contururilor obiectelor din jur. 
Treptat, foarte încet, am început să mă readaptez la condiţia 
mea obișnuită; atunci am înţeles foarte clar că între minte și 
simțuri există o anumită legătură. Fusesem atât de profund 
absorbit în anumite dimensiuni subtile, încât depășisem cu 
mult această conexiune. De obicei este relativ dificil să te 
desprinzi de lumea obiectivă, adică să te focalizezi lăuntric 
cât mai bine, ignorând senzațiile exterioare care provin de la 
simțuri, ceea ce pentru mine nu mai constituia însă o 
problemă, în mod paradoxal, atunci dificultatea mea consta 
în a reface legătura dintre minte si simţuri, pentru ca în felul 
acesta să mă integrez din nou în ciclul informaţional extern. 
Fără îndoială, vederea îmi era foarte bună, ochii îi aveam 
deschiși dar, cu toate acestea, îmi era greu să mă adaptez la 
condiţiile obișnuite din exteriorul meu. Ca să înţelegi mai 


bine, imaginează-ţi că ai trăit mai mulţi ani într-o metropolă a 
lumii, având acces la un nivel de trai foarte înalt. Printr-un 
anumit concurs de împrejurări, ajungi apoi pe o insulă mică 
și pustie, în mijlocul oceanului, unde domină peisajul stâncos 
iar condiţiile de viaţă sunt primitive. Saltul involutiv este 
uriaș și îţi va fi necesar un anumit timp pentru a te acomoda 
corespunzător. 

Mi-am dat seama cu această ocazie că mintea umană 
este strâns asociată cu senzațiile corporale, dar cu toate 
acestea ea poate, de asemenea, să fie și liberă de ele atunci 
când este ferm controlată și stăpânită printr-o practică 
perseverentă. Uneori alunecam în stări de transă atât de 
profunde, încât mama era nevoită să-mi dea câteva palme 
pentru a mă face să revin la realitatea obiectivă. Câteodată, 
cuprins de bucuria euforică pe care o resimţeam la ieșirea 
din meditaţie, mă străduiam în mod sincer să le explic 
părinților mei ce trăiam eu de fapt în acele momente, care 
erau asociate unor stări foarte rafinate de conștiință. Din 
nefericire, cuvintele sunt prea limitate pentru a surprinde 
bogăţia stărilor nuanţate care sunt proprii unor manifestări 
subtile, superioare planului fizic. Lumile subtile foarte înalte 
și elevate sunt de multe ori inconceptibile pentru standardele 
de reper ale unei conștiințe gregare din planul fizic. Odată 
am făcut totuși o tentativă să explic prin cuvinte percepțiile 
pe care le-am avut într-o astfel de experienţă meditativă, 
deoarece părinţii mei au insistat foarte mult să le descriu 
aceasta. Le-am spus că singura asociaţie de forme și culori 
care îmi venea în minte și care s-ar fi potrivit cel mai bine 
pentru descrierea acelei lumi subtile foarte rafinate la care 
avusesem acces, era ca un cadrilaj de benzi neregulate ca 
grosime, de culoare roșie și galbenă pe un fond indigo. Eram 
foarte bucuros că fusesem inspirat și găsisem această 
imagine plastică prin care redăm cât mai bine caracteristicile 
acelei lumi, însă entuziasmul meu a pierit aproape imediat 
atunci cânt le-am observat privirea lungă și compasivă la 
adresa mea. Am realizat atunci că orice strădanie în această 
direcţie nu ar avea nici un rezultat notabil. Ignoranţa este un 
factor teribil de limitare a evoluţiei omului. Am renunţat deci 


o dată pentru totdeauna să mai încerc să exprim ceea ce era 
practic cu neputinţă de redat. 

Atunci când intram în meditaţie profundă și evadam 
practic din această lume, senzaţia cea mai notabilă pe care o 
percepeam în acele momente era imensa libertate de acţiune 
și sentimentul clar că pot înţelege misterul oricărui loc sau 
oricărei fapte de pe această planetă. Cu timpul, am învăţat să 
explorez spaţii cu mult mai îndepărtate, dar nu te gândi că 
aceasta se petrecea ca într-o călătorie cu un mijloc de 
transport, (într-adevăr, în acea clipă urmăream să-mi 
imaginez o astfel de experienţă subtilă la nivel mental și îmi 
închipuiam că ea s-ar fi putut asocia cu zborul unei nave 
cosmice în spaţiul sideral. Cezar mi-a surprins însă imediat 
gândul și m-a corectat plin de înţelegere.) 

- Lumile mentală și cauzală sunt guvernate de alte legi și 
caracteristici, cu mult mai vaste decât cele pe care le 
cunoaștem noi la nivelul planului fizic în care existăm; totuși, 
întâlnirea noastră nu are ca subiect o astfel de discuţie. Este 
suficient să-ţi spun că în „călătoriile” mele prin dimensiunile 
subtile nu mă simţeam niciodată singur, ci totdeauna eram 
ghidat într-un mod ferm si precis de o forţă pe care eu o 
sesizam ca fiind gigantică, dar plină de iubire, care deseori 
îmi explica și îmi revela multe dintre misterele cu care mă 
confruntam. Datorită acestui gen de „protecţie” subtilă am 
reușit să traversez cu bine primii ani ai copilăriei și 
experienţele psihice - unele dintre ele foarte stranii - pe care 
le-am trăit. 

Cezar rămase câteva clipe tăcut. Mi-am dorit atunci și 
eu, din tot sufletul, să ajung să cunosc aceste taine ale 
lumilor superioare, care poate mi-ar fi oferit un răspuns 
viabil în ceea ce privește rolul meu în această lume. Într-un 
mod mai mult sau mai puţin evident, fiecare dintre noi a 
simţit acest impuls lăuntric măcar o dată în viaţă, însă de 
cele mai multe ori destinul este cel care ne oferă calea 
pentru a-l urma sau nu. în ceea ce mă privește, am 
considerat că „vocea” destinului meu era chiar Cezar Brad și 
mă simţeam foarte nerâbdâtor ca, prin intermediul lui, să 
învăţ cât mai multe despre diferitele aspecte iniţiatice, care 
de obicei sunt foarte ocultate. 


In anul 1980 a intervenit prima schimbare majoră din 
viaţa lui Cezar. Familia Brad își crease renumele de „ciudată” 
printre vecini, mai ales datorită faptului că membrii ei 
aproape că nu întreţineau legături cu aceștia, se retrăseseră 
ca într-o carapace și răspundeau în mod evaziv atunci când 
erau întrebaţi. Pe de altă parte, Cezar petrecea tot mai mult 
timp retras în camera lui, fiind adâncit în meditaţiile sale 
profunde. Faptele s-au petrecut cu repeziciune, într-un stil 
caracteristic Securităţii Statului, ale cărei opresiunii și 
abuzuri asupra oamenilor erau deja de mare notorietate în 
acea vreme. 

Pe la începutul lunii ianuarie a acelui an, într-o zi de 
iarnă calmă, liniștită, cu fulgi de zăpadă mari și generoși 
acoperind cu albeaţa lor sclipitoare orașul mic de la poalele 
munţilor, Cezar a venit de la școală într-o stare de mare 
efervescenţă lăuntrică, a cărei cauză nici el nu și-o putea 
lămuri prea bine. Nerăbdător, ca aproape totdeauna când se 
întorcea acasă, el a intrat în cameră și s-a așezat pe pat în 
poziția lui favorită, cu picioarele încrucișate, pentru a intra 
astfel într-o cât mai profundă stare de meditaţie. 
Cunoscându-i deja obiceiul, mama lui nu l-a deranjat, dar l-a 
anunţat că nu peste mult timp va trebui să vină la masă. Ceea 
ce s-a petrecut în următoarele ore pune la grea încercare 
buna-credinţă a unui om. Mă voi strădui să redau cât mai 
fidel situaţia respectivă, folosind chiar cuvintele prin care 
Cezar mi-a relatat-o, la mai bine de douăzeci de ani după ce 
el însuși a trăit acea memorabilă experienţă. 

- Am pătruns destul de repede în vastitatea spaţiului 
mental care pe atunci îmi era deja familiară și m-am adâncit 
în contemplarea unor aspecte abstracte, care aveau legătură 
cu energiile arhetipale a ceea ce noi numim „aer”. Atunci 
când mă cufundam în meditaţie, lumea din jurul meu se 
schimba în întregime; eram învigorat mereu de un șuvoi 
nesecat de energie și mă simţeam totodată foarte liber, avid 
de a cunoaște totul. Mă refer la o cunoaștere mult superioară 
cunoașterii profane pe care de obicei o putem întâlni în cărți 
și manuale. Cunoașterea științifică modernă este ea însăși 
destul de limitată, în special pentru faptul că se bazează pe 
efecte, dar nu înţelege cauzele fundamentale ale acestora. Eu 


mă refer la acel tip de cunoaștere care nu este discursivă, ci 
care este profund intuitivă și spirituală. Aceasta nu poate fi 
înțeleasă în mod teoretic, dar poate fi asimilată prin 
experimentare directă. Limitele corpului fizic nu mai sunt 
percepute de conștiință, care atunci vibrează nuanţat, în 
funcţie de subiectul ales pentru meditaţie. Mă cufundasem 
deci în lumea sublimă a unui sunet care venea de 
pretutindeni; de fapt, aveam mai curând senzaţia de sunet 
luminos, plin de o energie pură și extrem de rafinată. 
Senzaţia generală pe care o resimţeam atunci era aceea de 
grandoare nesfârșită, fără limite. Nu știu cât timp trecuse de 
când mă lăsasem cuprins de acea infuzie sonor-luminoasă, 
dar nu cred să fi depășit o oră. Eram foarte vag conștient de 
trupul meu și de ambianța înconjurătoare și, la un moment 
dat, am simţit un tremur slab în picioare și legănarea ușoară 
a corpului meu fizic pe care, în mod straniu, aproape că îl 
observam din exterior. Era o senzaţie de relativă instabilitate 
dar nu mi-am făcut probleme, deoarece mă mai confruntasem 
până atunci cu experiențe asemănătoare. Totuși, ceva era 
ciudat, întrucât nu mai simțeam o bază, ca și cum nu mai 
ședeam pe pat. Într-o stare de semi-trezie am deschis ochii și 
atunci am tresărit involuntar, căci mă aflam în aer, deasupra 
patului, cam la jumătate de metru distanţă de acesta. 
Picioarele erau încrucișate aproape ca în poziţia iniţială, dar 
puţin lăsate în jos. Corpul se legăna foarte încet în aer, 
rămânând aproximativ în aceeași zonă. Nu eram speriat, ci 
mai curând surescitat de emoția puternică pe care o 
resimțeam atunci în întreaga mea ființă. Mă gândeam că, pe 
viitor, va trebui să controlez foarte bine acest fenomen dacă 
voiam să nu dau naștere unor probleme și complicaţii 
serioase în viața mea. 

Chiar în momentele când reflectam la aceasta, mama 
mea a deschis brusc ușa pentru a mă chema la masă. Cred că 
nu e prea greu să îţi închipui ce a urmat după aceea; nua 
leșinat, dar s-a speriat foarte tare, lipindu-se de perete și 
privindu-mă îngrozită. Eu însumi, șocat oarecum de zgomotul 
ușii care s-a deschis brusc și de ţipătul înăbușit al mamei, am 
revenit într-un mod mai dur la condiția normală, căzând pe 


pat, într-o parte. Simțeam o vagă senzaţie de greață și o 
durere la nivelul gâtului. 

Cezar mi-a relatat acel eveniment într-un mod cât se 
poate de simplu și firesc, fără să urmărească absolut deloc să 
mă convingă de adevărul spuselor sale. În același timp a 
urmărit să mă facă să înțeleg că revelaţia unui aspect 
deosebit sau credinţa în ceva anume nu constituie de obicei 
rezultatul direct al satisfacerii unei curiozităţi banale. 
Simţeam în mod clar că, dacă eu aș fi solicitat atunci o astfel 
de dovadă, m-aș fi confruntat cu un refuz politicos. 

Cu altă ocazie, Cezar mi-a explicat că cei care au 
anumite puteri paranormale și care au înţeles profund 
semnificaţia, cauza și menirea acestora, nu vor acţiona 
niciodată în mod orgolios pentru a demonstra celorlalţi 
oameni capacităţile lor deosebite și nu-și vor folosi puterile 
supranaturale în scopuri egoiste, personale. De aceea, 
niciodată aceste persoane nu vor dori să le fie recunoscute 
meritele și nu vor umbla după faima care este trecătoare. In 
plus, cei care cu adevărat sunt autentici în cunoașterea, 
experienţa și puterile pe care le deţin nu vor insista să-i 
convingă pe cei suspicioși, materialiști și neîncrezători, 
deoarece convingerea veritabilă trebuie să survină în primul 
rând din interiorul acestora, pentru ca ea să fie stabilă și să 
dea roade în viitor. 

Minţile celor mai mulţi oameni sunt slabe și nepregătite 
să se confrunte cu anumite realităţi șocante. Pentru a suplini 
acest neajuns, ei adoptă în cele mai multe dintre cazuri o 
atitudine arogantă și ironică în ceea ce privește domeniile 
„interzise”, adică cele care se află la limita dintre 
materialitate și planurile subtile ale Creaţiei. Necredinţa lor 
maschează de fapt lipsa voinţei de a cunoaște, care la bază 
are un profund sentiment de frică faţă de necunoscut. De 
multe ori ei caută să se amăgească, atât pe ei înșiși cât și pe 
cei din jur, afirmând că dacă vor asista la demonstraţia unei 
puteri paranormale, care să nu fie o înșelătorie, vor crede 
imediat că lumea înseamnă cu mult mai mult decât universul 
fizic. Experienţa a arătat că în cazul unei astfel de 
demonstraţii șocul pe care îl suferă o minte nepregătită este 
adeseori prea brusc și puternic pentru nivelul ei redus de 


înțelegere, în general vorbind, spectatorul unor astfel de 
demonstraţii urmează două căi posibile: fie neagă în 
continuare, chiar vehement, ceea ce tocmai a solicitat și apoi 
a văzut cu propriii lui ochi, degenerând chiar, câteodată, în 
veritabile crize de isterie; fie recurge la o acceptare formală 
de moment, care în realitate este lipsită de convingere 
lăuntrică. Această acceptare va fi de altfel înlocuită foarte 
repede cu vechea necredinţă, ca un zid de protecţie psihică 
în fața a ceea ce nu poate fi înțeles sau care i-ar putea 
tulbura rutina zilnică a unei vieţi anoste. 

Am înţeles astfel că practica aduce, în timp, credinţa, 
deoarece chiar efortul pe care îl depunem atunci este, într-un 
anumit fel, un gen de credinţă, în fond, marea majoritate a 
oamenilor are o credinţă și încă una fermă, dar care este 
orientată în mod distructiv și pervertit. Astfel, mulţi cred cu 
tărie că ei nu cred și aceasta este de ajuns pentru a alimenta 
noianul de temeri și îndoieli, de angoase și prejudecăţi, 
privându-i de capacitatea de a înţelege lucrurile în esenţa lor. 
In plus, poate cel mai mare neajuns este că ei se închid 
sufletește, aproape fără să realizeze aceasta. Devin 
superficiali și egoiști, iar sentimentele lor sunt atunci fade, 
lipsite de forţa și pulsaţia unei trăiri autentice. Cel mai 
adesea, omul își creează singur limitele. 

Probabil că Smaranda Brad nu era încă pregătită pentru 
ceea ce văzuse, în acea zi, capacitatea ei de înţelegere a fost 
pusă la grea încercare dar se pare că nu a avut puterea 
necesară pentru a traversa emoția necunoscutului. Când 
Nicolae Brad a venit acasă de la serviciu, soţia lui i-a povestit 
incidentul. Au căzut de comun acord să-l anunţe pe noul om 
de legătură (colonelul Datcu fusese avansat în funcţie într-un 
alt oraș). 

Noaptea târziu, în fața casei a sosit un autoturism din 
care au coborât doi agenţi de securitate. De această dată, 
doctorul Xien nu mai era prezent. Evenimentul care fusese 
menționat în raport implica un alt gen de măsuri, iar 
protocolul acţiunii era diferit. Sub pretextul unui control 
special la care trebuia să fie supus, Cezar a fost luat în 
primire de agenţi, a fost urcat în mașină și aceasta a dispărut 


în trombă, în negura nopţii. A fost ultima dată când și-a mai 
văzut părinții. 


Capitolul 2 
DEPARTAMENTUL ZERO 


În anul 1980, după treisprezece ani de la înfiinţarea 
acestei secţii „oculte” a Securităţii Statului, în cadrul ei au 
fost realizate mai multe obiective care să permită o orientare 
clară a scopurilor pentru care a fost creată. Dacă în primii 
ani năuceala provocată de „toana” lui Ceaușescu pentru 
înființarea departamentului a provocat destule confuzii și 
reale greutăţi de acomodare cu specificul activităţii, deceniul 
al nouălea a fost întâmpinat cu o structură organizatorică 
destul de bine definită si cu o bază materială acceptabilă. De 
altfel, problema finanţării a constituit încă de la început un 
punct „fierbinte”, deoarece Ceaușescu - aparent în mod 
inexplicabil -„uitase” să precizeze modalitatea prin care 
aceasta să fie asigurată. Pe de altă parte, nimeni nu a avut 
curajul să facă lumină în nebuloasa începutului, pentru că în 
faţa dictatorului comunist o asemenea întrebare ar fi fost 
sinonimă cu sfidarea sau cel puţin cu incompetenţa. Ambele 
variante ar fi însemnat distrugerea carierei și mari probleme 
existenţiale pentru cel „întreprinzător”. Metoda era cea care 
se aplica de obicei în cazurile extreme: se invoca ordinul 
absolut al Șefului Statului și se cumula fondul de finanţare 
din retragerea unor sume de bani din fondul altor domenii. 
Aceasta a constituit soluţia de compromis pentru primii trei 
ani după înființarea departamentului. 

Cu timpul, lucrurile au evoluat, căpătând conturul a 
două baze secrete de lucru: una era situată în apropierea 
orașului B..., iar cealaltă în Munţii Retezat, la mică distanţă 
de Valea Ursului (nume de cod). Datorită faptului că după o 
perioadă de la înființarea departamentului exista deja o 


oarecare bază logistică, din anul 1972 s-a trecut la o nouă 
tactică de atragere a fondurilor prin repetate intervenţii 
„diplomatice” la Ceaușescu în momente inspirat alese. 
Convins si chiar entuziasmat de posibilităţile pe care le-ar fi 
oferit dezvoltarea acestei secţiuni a Securităţii, el a dat 
dispoziții ca Departamentul Zero să fie susținut financiar de 
două „firme fantomă” din Uruguay, care în actele oficiale 
figurau ca firme de intermediere în afacerile cu petrol, dar 
care în realitate erau specializate în acţiunile de spălare a 
banilor din tranzacţiile ilicite ale Mafiei Latine. „Revita Unio” 
și „Nann & Co.” erau cele două firme care procurau sume 
fabuloase de bani familiei Ceaușescu, fiind administrate în 
acea vreme de un adevărat maestru în domeniu: generalul 
Mereș, pe care am avut ocazia să-l cunosc personal. Este 
probabil unul dintre puţinii oameni care au intuit corect, cu 
mult înainte de etapa finală, deznodământul sistemului 
comunist în Europa, precum și căderea lui Ceaușescu, mai 
bine zis conjunctura în care se va petrece aceasta. 

- Ascultă-mă ce-ţi spun, Radule. Există unele forțe 
nebănuite care macină temelia acestui popor și alimentează 
„praful” de aruncat în ochii mulţimii, pe Ceaușescu, 
impulsurile lui megalomane, orientarea economiei... și ele nu 
vin de aici. Personal, mi-am asigurat viitorul, al meu și al 
familiei Notorean de la Securitate știe, dar sunt prea bine 
plasat ca să mă dea jos. Nu cred că această situaţie poate să 
continue mai mult de doi-trei ani de acum încolo. 

Discuţia a avut loc prin '88 și trebuie să recunosc că eaa 
fost oarecum profetică, deoarece generalul, într-un elan 
oratoric inspirat, a presupus atunci că Ceaușescu nu avea 
cum să scape „curat” de furia poporului și că aceleași forţe 
oculte (pe care atunci el nu a vrut să le numească) vor 
pregăti în secret nu numai căderea lui, ci și acapararea 
gradată a puterii statale. 

Evoluţia politică și economică a ţării a confirmat cu 
prisosință spusele sale. Mereș a dispărut brusc în 1989, cu 
puţin înainte de Revoluţie; nici nu putea să-și aleagă un 
moment mai bun, căci „agitaţia” de care fusese cuprins 
comunismul în Europa acelor vremuri nu mai oferea timpul 
necesar unei investigaţii riguroase pentru găsirea 


„trădăâtorului”, așa cum se proceda de obicei. Deși se bizuia 
pe imensa lui influenţă și putere ascunsă, acţionând mai 
mereu din umbră, generalul Mereș nu a scăpat totuși 
niciodată, nici un fel de aluzie la presupusul loc ar retragerii 
sale împreună cu familia. Personalitatea complexă a 
generalului l-a determinat să acţioneze mai mereu precum un 
pion foarte puternic si eficient, dar practic nevăzut și 
necunoscut. 

Am fost unul dintre puţinii oameni care au avut acces în 
anturajul lui apropiat, însă chiar și în această situaţie nu 
cunoșteam aproape nimic despre el sau despre viaţa lui, care 
era foarte discretă. Simţul de conservare, ego-ul rafinat și 
intuiţia de excepţie în domeniul afacerilor l-au făcut să aibă 
succese financiare remarcabile în managementul celor două 
firme, care de altfel au fost lansate datorită relaţiilor sale 
diplomatice foarte solide, la care însuși Ceaușescu apela 
uneori pentru realizarea diferitelor scopuri. Deși la început 
au existat doar zvonuri, acum se știe în mod sigur, în 
cercurile înalte ale puterii, că Mereș a fost personajul 
principal care s-a ocupat de deschiderea și alimentarea 
controversatului cont financiar al familiei Ceaușescu, a cărui 
valoare a fost estimată la aproximativ un miliard de dolari. 
Doar generalul și, poate, alte două-trei persoane cunosc cu 
precizie atât suma exactă din acel cont, cât și soarta lui 
actuală, interesele în această direcţie fiind enorme. 

Este însă lesne de presupus că generalul Mereș, având 
libertate și încredere totală din partea lui Ceaușescu pentru a 
administra cele două firme fantomă din Uruguay, nu s-a 
limitat doar la umplerea contului personal al dictatorului, ci a 
virat de asemenea sume foarte mari de valută în propriul lui 
buzunar. Probabil că Ceaușescu bănuia aceasta, însă acela a 
fost singurul caz în care el nu a recurs la măsuri punitive, 
deoarece era în joc propriul lui interes financiar, iar găsirea 
unui înlocuitor pe măsură ar fi fost o muncă dificilă și 
totodată foarte delicată. Putem bănui, deci, că între Mereș și 
Ceaușescu se stabilise un fel de acord tacit și reciproc 
avantajos, în care fiecare se făcea că nu-l interesează ce 
gândește celălalt. De aceea, poziţia generalului Mereș era cu 
totul specială în angrenajul politico-economic al ţării, el fiind 


privit de cei care îl cunoșteau ca un fel de „eminenţă 
cenușie” a puterii, într-un anumit fel, Mereș era inexpugnabil 
și, din câte știu, aceasta a fost singura situaţie pe care 
Ceaușescu a acceptat-o fără comentarii în toată cariera sa de 
dictator comunist. 

Cel mai probabil este că, în prezent, generalul își 
trăiește vârsta de aur pe una din insulele Baleare sau în 
splendorile Cretei, urmărind din umbră, cu zâmbetul lui 
maliţios,  „mersul” puterii la București. Dintr-o altă 
perspectivă, România a pierdut un om cu posibilităţi 
organizatorice și decizionale de excepţie. Probabil că 
generalul Mereș ar fi fost unul dintre pilonii principali ai 
statului, dar în același timp este aproape sigur că el cunoștea 
anumite secrete, care îl determinaseră să se „pensioneze” 
înainte de vreme. Intuiţia și experienţa lui diplomatică l-au 
ajutat astfel foarte mult să se retragă în cel mai potrivit 
moment în care ar fi putut să o facă. 

Ceaușescu a dispus finanţarea generoasă a 
Departamentului Zero din sumele gestionate de Mereș la cele 
două firme din străinătate. Din 1968 și până în 1980 s-au 
perindat la conducerea DZ nu mai puţin de cinci șefi, însă 
dintre toţi, colonelul Obadea s-a remarcat în mod deosebit 
(după învestirea lui, în 1979) printr-un deosebit spirit de 
iniţiativă și prin anumite idei novatoare care au optimizat 
mult activitatea departamentului. Deoarece domeniul de 
acţiune al acestei secțiuni din Securitate era pe atunci încă 
relativ obscur și datorită faptului că nimeni nu prea avea idei 
și nici experienţă în acest sens, Obadea a avut marea șansă 
de a primi o foarte mare libertate de decizie, autonomia 
departamentului și încadrarea tipului de activitate al acestuia 
la categoria marilor secrete de stat. Aceasta însemna implicit 
că funcţia colonelului Obadea era oarecum echivalentă, în 
ierarhia puterii statale, cu aceea de ministru. Datorită însă 
implicării cu totul speciale în aparatul de Securitate a 
Statului, teoretic funcţia colonelului avea o pondere și o 
influenţă chiar mai mare, fiind apropiată de aceea a unui 
ministru de stat, însă ea nu putea fi exercitată în mediul 
politic. 


În structurarea departamentului pe care îl conducea, 
colonelul Obadea s-a ghidat după un principiu simplu: 
informaţia să fie directă (cu cel mult un intermediar), iar 
personalul de lucru să fie redus la minimum, în același timp, 
însă, era necesar ca cei care erau aleși să lucreze în această 
structură să fie foarte competenţi și chiar profesioniști în 
domeniul lor. Pentru a pune în aplicare aceste idei de bază, 
colonelul a intuit faptul că nu putea face compromisuri; avea 
nevoie de tehnică specială și, în plus, de o grupă de elită 
paramilitară, antrenată special pentru intervenţii 
neobișnuite. 

Colonelul Obadea, prin protocolul funcţiei secrete pe 
care o deţinea, era unul dintre puţinii oameni care aveau 
acces direct și imediat, indiferent de conjunctură, la 
Ceaușescu. Rapoartele erau prezentate dictatorului chiar de 
Obadea personal, după care îi erau înmânate tot lui, în 
aceeași zi, deoarece - ca o măsură de maximă securitate - 
acestea erau dactilografiate într-un singur exemplar, semnate 
și sigilate doar de colonel. Funcţia acestuia era atât de 
puternică, încât nu trebuia să ofere explicaţii pentru acţiunile 
sale decât Președintelui ţării si Șefului Securităţii Statului. Pe 
de altă parte, însă, el avea puterea de a solicita ajutorul și 
sprijinul oricărei instituţii din ţară. A fost stabilită o linie 
telefonică particulară, doar între el și cabinetul lui 
Ceaușescu, iar informaţiile și rapoartele care erau primite la 
departament intrau în categoria: SECRET DE STAT - gradul 
5. La acestea nu aveau acces decât Ceaușescu, Șeful 
Securităţii Statului, Șeful de Stat Major și, bineînţeles, 
Obadea însuși. 

Colonelul îi prezentase iniţial dictatorului (la puţin timp 
după ce preluase funcţia de șef al DZ) o listă cu șaisprezece 
propuneri, care să reprezinte infrastructura unei funcţionări 
ireproșabile a departamentului. Ceaușescu le-a aprobat pe 
toate. Ulterior, însă, cu viclenia lui specifică și temându-se ca 
puterea lui Obadea să nu creeze un precedent periculos, el a 
creat unele „supape”. Astfel, colonelul nu mai putea acţiona 
și interveni în toate instituţiile din țară, decât în cele care se 
încadrau în domeniul activităţii care era specifică 
departamentului pe care îl conducea, deși limitele acestei 


precizări erau foarte vagi. O altă restricţie impusă a fost 
aceea că Obadea nu mai avea acces la alte secrete de stat 
sau la cele ale Securităţii Statului, în afara informaţiilor 
secrete care proveneau din propriul său departament, în 
sfârșit, trebuia să accepte, atunci când i se solicita, controlul 
Șefului Securităţii Statului, însă fără ca acesta să aibă drept 
decizional, ci doar de alcătuire a unui raport de constatare 
către Ceaușescu. Totuși, datorită specificului neobișnuit al 
activităţii DZ, aceste mici „amendamente” nu l-au deranjat pe 
colonelul Obadea. Activitatea lui excelentă din anii care au 
urmat a demonstrat profesionalismul și abilitatea pe care o 
manifestă în relaţiile, de multe ori complicate, cu subalternii 
săi. 

Aceste măsuri de securitate extraordinare s-au dovedit 
foarte eficiente chiar și la câţiva ani după Revoluţie, ceea ce 
a demonstrat bazele foarte solide și riguroase pe care fusese 
structurat Departamentul Zero. Cred că nici secretele 
armatei sau ale secţiei de spionaj extern nu erau mai bine 
păstrate ca dosarele DZ. Acestea erau prezentate lui 
Ceaușescu și aveau înscrise pe ele mai multe date-reper, ca 
în modelul următor: 


ARHIVA SECRETA DE STAT Președintele statului 
NIVELUL DE INFORMAŢIE: 5 STRICT SECRET ȘI CONFIDENŢIAL 
Nr. 00345789/Secţia 1 


RAPORT - DEPARTAMENTUL ZERO 
NR. 9 - înregistrare unică 
Cu privire la galeria delegat din peștera 


După ce Șeful Statului lua cunoștință de conţinutul 
raportului și avea o discuţie rezumativă cu Obadea, dosarul 
era luat de colonel și închis într-un seif special din biroul 
acestuia, care se afla la baza din Valea Ursului, după ce în 
prealabil era sigilat cu o bandă lată de carton roșu și cu un 
sigiliu de plumb. Pe carton era scris: 


ACCES LIMITAT: 1.Președintele ţării 
2.Şeful Departamentului Zero 
3.Seful Securităţii 
Seria : Al-nr.9 (ARHIVA SECRETĂ DE STAT) 


În păienjenișul de Secţiuni și Direcţii ale Securităţii, 
Armatei și Ministerului de Interne, Departamentul Zero se 
distingea ca o insulă aparte, aproape de tip occidental, 
separat prin specificul lui de celelalte activităţi ale aparatului 
de stat. Acesta era cadrul general când Cezar a fost adus la 
baza secretă de lângă B..., în anul 1980. Prin comparaţie cu 
nivelul de trai din casa părinţilor săi, acolo avea acces la tot 
confortul și la o dotare tehnică de excepţie. Planurile speciale 
și lucrările la construcţia bazei fuseseră încredințate unei 
firme specializate din SUA, însă tehnica și aparatura au fost 
comandate și importate din Olanda. Complexul fusese dat în 
folosință cu aproape un an în urmă, la puţin timp după ce 
colonelul Obadea preluase conducerea departamentului. 
Existau două corpuri principale: o clădire pentru personal și 
pentru desfășurarea activităţilor rutiniere și o a doua clădire, 
mai mare și mai sofisticată, care era destinată persoanelor 
care erau selectate și aduse acolo, incluzând mai multe 
apartamente, o bucătărie, o sală de mese și o secţiune izolată 
în care se aflau laboratoarele pentru diferite experimente. 
Zona bazei era încercuită de un gard înalt de beton iar în 
jurul lui accesul era interzis pe o rază de o sută de metri, 
paza fiind militarizată, în mod aparent, totul semăna cu o 
banală unitate militară, care nu trezea suspiciuni și nici 
interes deosebit. Aprovizionarea se făcea o dată pe 
săptămână, pentru a se limita la minimum legăturile cu 
exteriorul. 

Atunci când Cezar a sosit la bază, acolo se mai aflau 
patru subiecţi: trei copii și un adult. Fiecare dintre ei ocupa 
câte unul dintre apartamentele cochete ale clădirii 
principale, de unde nu li se permitea să iasă decât la anumite 
ore. Programul era lejer, însă paza era foarte strictă. 
Personalul era alcătuit din zece persoane, nouă bărbaţi și o 
femeie de 35-40 de ani, care era consiliera misteriosului 
doctor Xien. Mă voi opri însă aici cu furnizarea altor detalii, 


deși Cezar mi-a descris în mod amănunţit locul și activitatea 
de acolo. Ulterior, printr-un concurs favorabil de împrejurări 
mi s-a permis să vizitez acest loc și trebuie să mărturisesc că 
el m-a impresionat profund. Chiar dacă atunci baza nu mai 
avea aceeași destinaţie ca în anii '80, activitatea ei continua 
într-un regim secret foarte sever. 

Cezar a rămas în acel complex tehnic militarizat o 
perioadă de cinci ani. El a înţeles foarte repede că legăturile 
cu părinţii săi erau probabil rupte pentru totdeauna, dar cel 
puţin acolo i se ofereau posibilităţi nebănuite de a-și dezvolta 
capacităţile sale deosebite. Cu ceilalţi colegi din stabiliment 
se întâlnea fie în orele de recreere și sport, fie la cursurile 
speciale pe care le preda doctorul Xien. Fiecare dintre 
aceștia deţinea anumite puteri, pe care Cezar mi le-a descris 
sumar și cu mult umor. 

De pildă, unul dintre copii, un băiat de paisprezece ani, 
se distingea prin faptul că ombilicul său acoperea o mare 
parte din abdomen, având cam zece centimetri în diametru. 
Indiferent de condiţia vremii, băiatul nu purta decât o 
pereche de pantaloni subţiri din bumbac. Numele lui era 
Eduard. Radiația sa psihică era atât de puternică, încât 
oricine se afla în preajma lui se simţea într-un fel timorat, 
nesigur, fiind cuprins chiar de o senzaţie de frică care nu 
avea nici o explicaţie concretă, dar care devenea în scurt 
timp apăsătoare. Aceste senzaţii erau percepute atunci când 
Eduard era calm și relaxat, dar dacă din vreun motiv anume 
el se supăra, puteau fi chiar vizibile mici flash-uri, ca niște 
scântei, care apăreau în jurul trupului său, mai ales în 
preajma capului. In astfel de momente, de obicei obiectele 
din imediata lui apropiere se spărgeau sau se deformau. De 
aceea, spaţiul în care locuia era dotat în cea mai mare parte 
cu obiecte din lemn și din plastic, pentru că acestea puteau fi 
înlocuite mai ușor. În perioada verii, apartamentul lui era 
conectat la un sistem special de răcire a aerului, deoarece 
băiatul nu putea să suporte temperaturi mai mari de 
douăzeci de grade Celsius. Varianta cu aerul condiţionat nu 
era satisfăcătoare, deoarece Eduard afirma că, deși răcoros, 
aerul respectiv era lipsit de componenta lui energetică, 
vitală, adică altfel spus era un aer „mort”, care provoca mai 


mult rău decât bine. Principala capacitate paranormală a 
băiatului era puterea telekinetică, adică însușirea de a putea 
mișca și deplasa obiecte materiale fără să le atingă, doar 
printr-un efort de voinţă. Eduard putea să ridice în aer, de la 
distanţă, diferite lucruri, menţinându-le sau mișcându-le 
astfel timp de mai multe minute. Deși nu a fost prea 
impresionat de posibilităţile colegului său, Cezar mi-a 
povestit totuși că experienţa de vârf a lui Eduard a fost cea în 
care a individualizat și apoi a ridicat în aer, prin concentrare, 
o sferă de apă pe care mai apoi a deplasat-o prin spaţiul 
camerei. 

Un alt băiat, care avea aproximativ aceeași vârstă ca a 
lui Cezar, nu ieșea aparent în evidenţă prin nimic deosebit, 
înzestrarea lui era însă de excepţie, deoarece putea să 
prevadă în linii mari evenimente care aveau să se petreacă 
într-o marja de 10-20 de ore, de la momentul prezent în 
viitor. Am aflat că Octavian a reușit să-și îmbunătăţească 
gradat performanţele până la un interval de 28 de ore în 
timpul viitor, predicțiile lui fiind chiar din ce în ce mai exacte. 
Totuși, din câte mi-a spus Cezar, el nu a fost capabil să 
depășească vreodată această limită. Interesul oficialilor 
pentru acel băiat era deosebit și aceasta a făcut ca el să se 
bucure de un tratament aparte. Chiar și m orele de repaus, 
când copiii se jucau, el era însoţit permanent de un individ 
solid și sobru, a cărui sarcină era sa vegheze ca băiatul să nu 
prezică ceva celor din jur. Precauţie oarecum inutilă, 
deoarece Octavian era mai mult retras, gânditor, uneori chiar 
apatic. Slăbuţ la trup și având ochii adânciţi în orbite, el 
rămânea adeseori pe gânduri, abstras de la orice influenţe 
exterioare. Cezar l-a descris ca pe un băiat deosebit chiar ţi 
printre ceilalţi care aveau puteri paranormale. Acea stranie 
capacitate a sa de a percepe viitorul într-o anumită marjă de 
timp nu era doar intuitivă, așa după cum este în cazul celor 
mai multe persoane care asociază această aptitudine cu 
ghicitul în cărţi, în cafea sau prin intermediul altor 
modalităţi. 

- 'Tot ceea ce se petrece, tot ceea ce se derulează în acest 
univers, orice faptă, orice acţiune, gând, emoție sau 
sentiment rămâne „înregistrat” cu fidelitate pe un fel de 


„suport” subtil, mi-a explicat Cezar, răspunzând astfel la 
nedumeririle mele firești. Analogic vorbind, este o 
„înregistrare” care poate fi comparată în anumite limite cu 
felul în care rămân imprimate unele instantanee din viaţa ta 
sau a altcuiva pe o peliculă fotografică sensibilă, atunci când 
se utilizează un aparat de fotografiat. Altfel nu ar fi posibilă 
investigarea timpului în trecut sau în viitor. 

Am intervenit atunci timid, dar contrariat: 

- Totuși, cum este posibilă viziunea viitorului, din moment 
ce acesta nici nu a ajuns să se petreacă? Cezar a schiţat un 
zâmbet. 

- Aparent, logica ta este sănătoasă. Ceea ce probabil încă 
nu știi este faptul că timpul, în el însuși, este o noţiune 
iluzorie. Există, bineînţeles, energia subtilă a timpului, dar ea 
este modulată în mod specific de conștiința sau percepţia 
fiecăruia dintre noi. De pildă, aceeași perioadă de timp, să 
zicem de o oră, este percepută în mod subiectiv de mai multe 
persoane, deoarece unora li se pare că „timpul trece mai 
greu”, iar altora că el „trece mai ușor”. Unii pot să afirme 
chiar că „a trecut într-o clipă”. Aprecierile sunt diferite, deși 
perioada de timp este aceeași, în conștiința omului apare 
doar iluzia că există trecut sau viitor, pentru că aceste noţiuni 
se datorează, la rândul lor, percepţiei fragmentate pe care 
fiinţa umană obișnuită o are asupra timpului. Imaginează-ţi 
acum că această formă energetică extrem de fină, pe care o 
numești timp, arată - metaforic vorbind - precum o bandă 
continuă sau un film foto desfășurat. 

Cezar a desenat atunci o schemă simplă pe hârtie, pentru 
ca explicaţiile pe care mi le oferea să fie cât mai clare. Eram 
nerăbdător să aflu de la el noi taine despre anumite realităţi 
care până atunci fuseseră inaccesibile cunoașterii mele. 
Sesizând în repetate rânduri această atitudine sinceră din 
partea mea, Cezar a acceptat în mod tacit să mă ghideze, ca 
un adevărat maestru, prin umbrele înșelătoare care ascund 
cunoașterea veritabilă, iniţiatică. 

- Axa timpului este continuă, dar oamenii o percep 
împărțită, cuantificată în trecut și viitor, în accepțiunea 
obișnuită, prezentul este relativ, deoarece clipa prezentă 
devine trecut în momentul următor; la rândul lui, acesta 


devine noul prezent, deși cu o clipă înainte fusese viitor. 
Fiind continuu, timpul este ca o „bandă de timp” desfășurată. 
Oamenii trăiesc chiar în această bandă și de aceea ei se 
identifică cu aspectele ei parţiale; nu mai au percepţia de 
ansamblu a benzii temporale, care este continuă, ci sesizează 
fenomenul temporal în mod fragmentat, în trecut și viitor, 
deoarece conștiința lor este și ea limitată doar la un fragment 
sau altul de cunoaștere. Să presupunem acum că această 
conștiință se expansionează, creste ca o sferă uriașă și 
cuprinde în câmpul ei de percepţie și cunoaștere aproape 
întregul univers. Aceasta este de ajuns pentru a depăși 
bariera timpului, pe care atunci îl vei percepe ca un tot 
unitar și veșnic prezent. Trecutul și viitorul își pierd sensul 
lor relativ. Atunci, cel care experimentează acest nivel de 
conștiință devine un fel de observator detașat, care are la 
dispoziţie un câmp foarte larg de „vizionare”. Analogic 
vorbind, ești precum un turist într-un oraș cu vechi tradiţii; la 
început, te plimbi pe străzi și vizitezi locurile interesante, 
unul câte unul, deoarece nu ai posibilitatea să observi totul 
deodată. Clădirile, oamenii, mașinile, copacii îţi 
obstrucționează privirea. Imediat însă ce te ridici la verticală 
în aer, la mare înălțime, de pildă în nacela unui balon, ai 
posibilitatea să observi întregul oraș dintr-o singură privire. 
Oricare ar fi zona sau clădirea pe care o cauţi, tu o poţi 
accesa instantaneu, pentru că întreaga viaţă și forfotă a 
orașului, deși fragmentată pentru diverșii lui locuitori din 
diferitele zone ale sale, îţi apare în ansamblu ca un întreg și 
în mod simultan. Sper că această analogie este sugestivă 
pentru a înțelege cât mai bine problema timpului. 


AXA CONTINUĂ A TIMPULUI 


observator 


Călătoria în timp nu reprezintă altceva decât 
expansiunea conștiinței care atunci are acces la realitatea 
energiei timpului. Acest lucru este dificil de făcut și puţini 
oameni ajung să-l stăpânească și să-l controleze perfect. 
Există însă și etape intermediare; în una dintre aceste etape 
se afla Octavian. Din păcate el a fost dus într-o altă locaţie, în 
1984, și de atunci nu l-am mai văzut niciodată. 

Deși înțelesesem explicaţiile în esenţa lor, totuși mai 
existau unele nelămuriri. De exemplu, nu-mi era clar cum se 
poate expansiona conștiința și nici cum se poate realiza, la 
voință, percepţia unui anumit fragment de Imediat ce în 
mintea mea s-au ivit aceste probleme și mă pregăteam să 
formulez întrebarea, răspunsul lui Cezar a sosit în mod 
spontan: 

- Pentru a realiza o veritabilă deplasare în timp la nivelul 
conștiinței este necesară o rafinare deosebită a percepţiei și 
a nivelului de cunoaștere. O dată ce „ţinta” temporală a fost 
ferm fixată la nivel mental, focalizarea energiei mentale spre 
acea zonă va determina amorsarea unui proces de rezonanţă, 
prin care ajungi să „trăiești” efectiv în respectiva perioadă de 
timp și să te identifici perfect cu stările, emoţiile și 
caracteristicile acelor vremuri, întocmai ca spectatorul unui 
film care, într-un anume fel, „intră” și el în realitatea 
acestuia. Cu alte cuvinte vezi, auzi, miroși, guști și pipăi 
exact așa cum o faci în mod obișnuit în propria ta felie de 
timp, numai că senzațiile sunt resimţite având specificul lui 
atunci și acolo, pentru că ele s-au petrecut deja. Aceasta 
reprezintă, de altfel, certitudinea că experienţa deplasării în 
timp a fost veritabilă și ea nu a îmbrăcat doar haina iluzorie a 
unei imaginaţii mentale debordante. Există, desigur, și 
posibilitatea deplasării în timp cu corpul fizic, însă felul în 
care poate fi ea realizată individual implică explicaţii mai 
complexe; în plus, motivaţia unei astfel de deplasări trebuie 
să fie foarte puternică și importantă, deoarece atunci 
interferenţele sunt majore. 

M-am declarat mulțumit deocamdată cu aceste explicaţii 
și în forul meu lăuntric mi-am propus sincer să ajung și eu să 
experimentez aceste realităţi fascinante. 


În perioada pe care a petrecut-o la baza din B..., Cezar a 
făcut progrese remarcabile, dezvoltându-și capacităţile de 
percepţie și pe acelea de acţiune subtilă. Unele dintre 
experienţele lui spirituale extraordinare erau cunoscute de 
enigmaticul doctor Xien, care în tot aceste timp îl ghidase cu 
multă competenţă și atenţie pe Cezar, acolo unde acesta 
întâmpina greutăţi. 

Doctorul Xien a dispărut într-un mod misterios, împreună 
cu asistenta lui, la puţin timp după Revoluţia din 1989, însă 
nimeni nu părea să știe cum și de ce s-a petrecut aceasta. 
Punctul de vedere general a fost acela că se încheiase un 
lung contract de colaborare, însă eu sunt sigur că Cezar 
cunoștea adevărul în legătură cu acest subiect, dar din 
anumite motive el nu a dorit să-mi ofere mai multe detalii. 

Contactele dintre Cezar și ceilalţi ocupanţi ai 
stabilimentului au fost foarte puţine și doar conjuncturale, în 
acest sens existând reguli foarte stricte. De altfel, până la 
începutul anului 1986 el a fost singurul care a fost menţinut 
în acel loc, fără să fie transferat. Nici unul dintre cei pe care 
i-a găsit acolo, în 1980, nu a rămas până la plecarea lui. În 
timp, colegii lui au fost trimiși în alte locaţii, dar raţiunile 
pentru care erau efectuate aceste transferuri au rămas 
necunoscute, în locurile celor plecaţi veneau mereu alţii, 
despre care Cezar nu avea însă posibilitatea să afle prea 
multe, căci și aceia erau transferați relativ repede. 

Anul 1986 a constituit un „punct de inflexiune” în viaţa 
lui Cezar, culminând cu o experienţă spirituală extraordinară. 
Evenimentele din acea perioadă au fost însă strâns corelate 
cu prezenţa și acţiunile șefului departamentului, care era 
colonelul Obadea. El îl aprecia în mod deosebit pe Cezar și 
nu de puţine ori discutau despre diferitele aspecte implicate 
în activitatea departamentului. Deși era adolescent, Cezar nu 
corespundea totuși, nici măcar pe departe, tiparelor 
obișnuite ale personalităţii și maturității care sunt asociate 
acestei vârste. Viaţa și experienţa în cadrul bazei de la B... 
aveau alte standarde, mult mai înalte decât cele din 
societatea exterioară; locul era parcă desprins dintr-o lume 
paralelă, în care legile fizice ale acesteia sau concepţiile și 
ideile locuitorilor ei nu mai respectau nicidecum normele 


unanim cunoscute. Este adevărat că, în funcţia sa de 
comandant al DZ, colonelul Obadea se orienta cu precădere 
asupra aspectelor de ordin militar, de securitate, 
administrative și chiar politice care priveau structura 
organizatorică pe care o conducea, însă el cunoștea de 
asemenea cu precizie dosarul secret al fiecărui „subiect” în 
parte și urmărea cu interes activitatea și realizările celor 
care erau duși acolo. Obadea erau unul dintre puţinii oameni 
ai Securităţii de atunci care manifesta un spirit deschis și o 
conduită morală de excepţie. Totodată, el era și foarte abil în 
jocurile politice care confruntau diferite forţe și interese, iar 
evenimentele ulterioare aveau să demonstreze că planurile și 
ideile colonelului începuseră să fie aplicate încă din acea 
perioadă. Dar, să nu anticipăm. 

In 1986, Obadea se afla într-un conflict mocnit de 
interese cu Șeful general al Securităţii Statului, care nu 
agrea „independenţa” departamentului. Acesta făcuse deja 
mai multe controale la bazele DZ, controale care nu aveau 
practic nici o justificare, dar care îi permiteau să „macine” în 
mod gradat poziţia lui Obadea în fața lui Ceaușescu, prin 
rapoartele cu o notă concluzivă nefavorabilă pe care le 
înainta dictatorului. Ideea era să-l dea jos din funcţie pe 
Obadea și să asimileze DZ la structura generală a Securităţii, 
ceea ce i-ar fi permis actul decizional la nivelul 
departamentului. Planul Șefului Securităţii era însă 
rudimentar și lipsit de fineţe; chiar și Ceaușescu, cunoscut 
pentru suspiciunea lui, nu l-a prea luat în seamă, însă 
tensiunile totuși existau. De aceea, Obadea era nevoit să 
acţioneze cu precauţie și să facă un adevărat slalom pentru a 
înșela vigilența superiorului său ierarhic, care era Seful 
general al Securităţii. 

In acel an, colonelul a luat surprinzătoarea decizie ca 
Cezar să-și viziteze familia, justificând aceasta printr-o așa- 
zisă „instabilitate” emoţională a subiectului, care era necesar 
să fie atenuată. 

- În realitate, mi-a precizat Cezar zâmbind ușor, intenţia 
lui Obadea era cu totul alta. Vizita pe care urma să o fac 
părinţilor nu constituia decât o pavăză, o diversiune pentru a 
ascunde de Ceilalţi factori interesaţi o acţiune mult mai 


importantă, în ceea ce mă privea, cunoșteam foarte bine 
situaţia familiei mele, chiar dacă aparent eram izolat fizic de 
ea. Știam, de pildă, că tatăl meu murise cu doi ani înainte 
într-un accident stupid și că mama mea suportase destul de 
greu acea pierdere. Te întrebi mirat cum am ajuns să cunosc 
aceasta fară să părăsesc totuși incinta bazei și fără să mă 
anunţe nimeni despre acel fapt. Îţi voi spune doar că numai 
corpul meu fizic se afla restricţionat în activitatea sa, dar 
libertatea gândirii și a acţiunii în celelalte corpuri subtile ale 
mele era foarte mare. 

Faţă de mirarea și neîncrederea afișate de mine la auzul 
celor afirmate, Cezar a continuat să-mi explice cu bunăvoință 
și răbdare: 

- Îndoiala ta provine din necunoașterea unor realități 
esenţiale. Este ca și cum ai avea o haină plină cu bani care 
sunt ascunși în căptușeala ei, despre care nu știi însă nimic; 
tu continui să porți haina, dar cerșești în fiecare zi la colț de 
stradă pentru a te întreţine. Cred că ai înțeles deja că nu 
suntem nici pe departe doar acest corp de materie fizică, 
ponderală. Experiența practică îţi va dovedi fără nici un 
dubiu acest adevăr. Atunci vei descoperi că un alt corp, mult 
mai „flexibil” și „ușor”, dacă mă pot exprima astfel, îţi stă la 
dispoziție pentru a cunoaște multe alte secrete și mistere. 
Bineînţeles, acest corp de natură mult mai subtilă decât cea a 
corpului fizic este și el guvernat de anumite legi și restricții, 
deoarece există structuri ale ființei noastre care sunt încă 
mult mai rafinate și subtile ca acesta, însă comparativ cu 
corpul fizic el se află în dimensiunea superioară pe care 
ocultiștii și iniţiaţii o numesc „astral”. 

Dobândirea capacităţii de a fi conștient de propriul tău 
corp astral, așa cum ești conștient de cel fizic, este un proces 
relativ ușor pentru unii oameni și implică un anumit grad de 
purificare și de elevare a conștiinței la acel nivel. Există 
foarte multe ființe umane care au trâit cel puţin o astfel de 
experiență, numită în lucrările de specialitate „dedublare 
astrală conștientă” sau „experienţă extracorporală”. O astfel 
de experiență poate surveni accidental - de pildă, în urma 
unei emoţii foarte puternice; în timpul somnului cu vise - 
atunci când, pentru perioade mai lungi sau mai scurte devii 


conștient că visezi; sau la voinţă, în orice moment dorești, 
ceea ce este însă mai dificil de obţinut. Unii oameni care au 
ajuns deja la un înalt grad de dezvoltare a capacităţilor lor 
psihice și spirituale sunt perfect conștienți de acţiunile 
corpului lor astral chiar în timp ce ei trăiesc și acţionează în 
mod obișnuit în corpul fizic, însă aceasta implică un nivel 
foarte elevat de dezvoltare a conștiinței individuale, despre 
care nu vom vorbi acum. In general, cei care trăiesc 
experienţa dedublării astrale conștiente doresc să obţină 
informaţii sau să aibă acces în locuri sau conjuncturi 
deosebite, datorită unor interese meschine sau egoiste pe 
care le urmăresc. Metoda a fost și este folosită, cu o anumită 
marjă de eroare, în acţiunile de spionaj militar, economic sau 
chiar politic, de către marile puteri ale lumii. Totuși, cei care 
aplică această putere psihică în mod egoist se confruntă cu 
repetate eșecuri, deziluzii și stagnări la nivele inferioare ale 
gândirii și comportamentului, pentru că ei nu cunosc sau pur 
și simplu ignoră anumite legi esenţiale care descriu armonia 
și relaţia dintre acţiune și rezultatul ei. Este ca atunci când, 
analogic vorbind, o conductă prin care apa circulă liberă și 
nestânjenită se înfundă treptat cu câlţi și alte murdării, până 
când ea se blochează complet; de aceea, mulţi care s-au 
bucurat la început de diversele puteri psihice pe care le 
dobândiseră sau pe care deja le aveau, au putut să remarce 
în timp o diminuare gradată a acestora, chiar până la 
dispariţia lor totală în unele cazuri. 

Aceasta trebuie să te facă să înţelegi în special 
importanţa pe care o are responsabilitatea acţiunii în astfel 
de cazuri. Să știi că în marea lor majoritate, mai ales din 
ignoranță și comoditate, oamenii preferă să nege lucrurile 
sau faptele la care nu au acces direct prin simţuri sau prin 
experienţă directă. Puţini sunt cei care, datorită unui anumit 
grad de elevare la care au ajuns, intuiesc faptul că libertatea 
de acţiune de care se bucură atunci, de pildă prin dedublare 
astrală conștientă, reprezintă o realitate pe care ei trebuie să 
o folosească în mod constructiv și nu egoist. Se pot observa și 
cunoaște atunci aspecte relativ obișnuite ale vieţii cotidiene, 
însă este de asemenea posibilă cunoașterea și aflarea unor 


secrete pe care unii ar vrea să le cunoască, dar nu au această 
posibilitate. 

Deși în planul astral există, ca și în planul fizic, anumite 
„bariere” care blochează accesul informaţional în ceea ce 
privește unele locuri sau aspecte secrete, totuși libertatea de 
acţiune și de deplasare este incomparabilă cu aceea din 
planul fizic. Obstacolele și barierele din planul astral au rolul 
de a-i selecta pe cei care doresc să cunoască anumite taine și 
mistere, atât după frecvenţa lor caracteristică de vibraţie, cât 
și după intenţia pe care ei o urmăresc în acea acţiune, în 
planul astral, deplasarea se face după cu totul alte principii 
decât în lumea fizică, ea survenind la voinţă și producându-se 
fie cu o anumită viteză - de obicei foarte mare - fie aproape 
instantaneu și aceasta în orice colț al planetei: sub apă, sub 
pământ, la suprafaţa lui sau în aer. Mai speciale sunt 
deplasările în spaţiul cosmic, pe alte planete sau corpuri 
cerești, când într-o primă fază experienţele trebuie să se 
limiteze la sistemul nostru solar. Doar mai apoi, în mod 
gradat, pe măsura înţelegerii corecte a unor aspecte și legi 
tainice ale universului, deplasările pot fi extinse la nivel 
galactic, explorând astfel diferitele zone ale galaxiei noastre. 

În ceea ce priveşte proiecţiile conștiinței noastre 
individuale la nivel intergalactic, acestea se efectuează cu 
alte corpuri, mult mai subtile ca cel astral, dar nu vom 
aborda aici și acum acest subiect. 

Ceea ce am vrut să te fac în principal să înţelegi, este 
faptul că materia fizică nu influenţează absolut deloc 
deplasarea corpului astral, în schimb, această deplasare este 
obstrucţionată de anumite forţe și entităţi subtile care 
acţionează în anumite „puncte” sau „zone-cheie” atât din 
planul astral cât și din planul fizic, în care accesul la 
informaţie este blocat. De exemplu, acest gen de restricţii pot 
fi întâlnite în protecţia anumitor comori sau depozite de o 
natură specială și secretă, la anumite porţi, galerii sau câi de 
acces rapid spre alte puncte ale planetei sau chiar a altor 
lumi. Alteori, „blocajele” astrale limitează accesul faţă de 
anumite inițieri oculte sau mistere care sunt protejate de 
entităţi-gardiene special invocate. 


Nu vreau să înţelegi de aici că aceste restricţii sunt 
imuabile, dar ele îi privesc mai ales pe cei insuficient evoluaţi 
care încă nu sunt pregătiți să se confrunte cu anumite 
mistere fără să urmărească să le folosească în mod personal 
și egoist. Ar mai fi încă multe de spus în ceea ce privește 
modalităţile practice de dobândire a puterii de dedublare 
astrală conștientă, precum și alte detalii care se referă 
efectiv la experienţa practică a dedublării astrale, dar va veni 
un timp când vom avea ocazia să discutăm în amănunţime 
despre toate aceste aspecte. 

Acum îţi voi spune că adevărata intenţie a colonelului 
Obadea nu era aceea de a mă trimite la F... să-mi vizitez 
mama - bineînţeles, însoţit de o gardă specială - ci de a face o 
deplasare foarte secretă, la Mănăstirea Cernica, lângă 
București. Cred că înţelegi faptul că, în acele vremuri, 
deplasarea unor oficialități politice sau militare din 
conducerea ţării la un lăcaș de cult era ceva foarte periculos. 
Regimul comunist, ateu prin însăși doctrina sa, elimina din 
start această abordare sub ameninţarea unor pedepse 
corespunzătoare. 

Nu am știut nimic despre ţinta deplasării noastre până 
nu am ajuns la poarta bisericii. Eram însoţit de colonelul 
Obadea și călătoria am efectuat-o pe timpul nopţii, de la bază 
până la București cu elicopterul, iar de acolo și până la 
Cernica cu un automobil de teren. Pe drum, colonelul mi-a 
spus că dorește să mă întâlnesc și să vorbesc cu o faţă 
bisericească, un preot cu totul deosebit, despre care spunea 
că era deja un adevărat sfânt în viaţă, având mari puteri și 
har divin. 

La intrarea în curtea mănăstirii am zărit foarte multe 
mașini ale oamenilor care veniseră din toate colţurile ţării să 
viziteze mănăstirea sau să se roage plini de credinţă. De fapt, 
Obadea mi-a explicat că aproape toţi cei care așteptau pe 
șosea se aflau acolo pentru a vorbi cu acel monah, care se 
numea Arsenic Boca. Colonelul aranjase deja întâlnirea cu 
câteva zile înainte, în timp ce mergeam prin curtea mănăstirii 
și ne îndreptam spre chilia ascetului am putut observa două 
gărzi în civil care se postaseră de o parte și de alta a ușii 
chiliei respective. Cei doi trebuiau să asigure paza, astfel ca 


noi să nu fim deranjaţi pe tot parcursul discuţiei. Deși zorii 
încă nu apăruseră și afară era destul de frig, prin curte se 
deplasau câţiva călugări, rapid și fără zgomot, probabil 
pentru rugăciunea de dimineaţă. 

Înainte de a intra în chilie, Obadea mi-a spus: 

- Singurul lucru pe care îl doresc de la tine este să discuţii 
foarte deschis cu părintele Arsenic. Vom fi doar noi doi în 
încăpere cu părintele, iar această discuţie trebuie să rămână 
secretă. Avem mulţi dușmani. 

Mi-am dat în mod tacit acordul. Colonelul era un om 
inteligent și capabil, care știa să se strecoare printre 
meandrele sistemului comunist impus de Ceaușescu și care 
intuia corect că zilele dictaturii acestuia erau practic 
numărate. Ne aflam în anul 1986. în acea perioadă, abilitatea 
colonelului consta mai ales în a lăsa impresia unei activităţi 
ireproșabile, în paralel cu pregătirea terenului pentru „noua 
trecere”. Rezistase șapte ani la conducerea departamentului - 
caz foarte rar în acea vreme - și nu voia să facă vreo greșeală 
tocmai atunci când se iveau speranţele unui nou început 
pentru întreaga ţară. Orice acţiune în acest sens trebuia 
planificată cu minuţiozitate și executată cu mare atenţie. 
Schimbarea la care aspira aproape toată lumea - și populaţia, 
și unii șefi politici sau militari - era iminentă, însă ea trebuia 
să se producă în condiții de maximă securitate, pentru a se 
împiedica astfel eventualele eșecuri. Comploturile sau 
grupările se dovediseră periculoase, încrederea în alţii era 
aproape imposibilă, astfel că lui Obadea îi mai rămăsese 
practic un culoar destul de îngust de acţiune, acela al 
specificului activităţii DZ, al cărui șef era. Dacă era inteligent 
folosită, această direcţie de acţiune se putea dovedi, totuși, 
foarte eficientă. 

Colonelul nu avea aspirații politice și nici nu dorea să 
parvină în sfera afacerilor, ci îl interesa cu precădere 
tranziţia, menţinerea și dezvoltarea în cele mai bune condiţii 
a ceea ce realizase în cadrul departamentului. El avea o 
deosebită viziune practică asupra evenimentelor 
înconjurătoare și acorda un profund respect și o mare 
încredere fenomenelor oculte și aspectelor iniţiatice, 
urmărind să îmbine cât mai bine și mai cu folos elementele și 


conjuncturile din viaţa fizică cu metodele subtile de acţiune. 
Precaut, colonelul Obadea își calcula mai întâi cu atenţie 
fiecare pas, înainte ca acesta să se dovedească a fi fatal; în 
situaţia și poziția sa, nu funcţia pe care o deţinea reprezenta 
marea pierdere, ci însăși viaţa lui. Chiar dacă relaţiile sale cu 
Ceaușescu erau destul de bune, nu-și putea permite totuși 
nici o greșeală, deoarece știa că dictatorul n-ar fi șovăit nici 
măcar o clipă să-l execute în cazul în care intenţiile sale ar fi 
fost demascate. „Lupii sunt mereu la pândă”, obișnuia el să- 
mi spună. 

Planul lui Obadea era relativ simplu: dacă, eventual, ar fi 
intervenit unele voci mirate sau întrebări incomode în 
legătură cu vizita de la Cernica, totul ar fi fost justificat prin 
„specificul activităţii”; ar fi invocat atunci unele „verificări” și 
„experimente” foarte secrete. Dacă totul s-ar fi integrat în 
normal, misterul convorbirii noastre cu părintele Arsenic B 
oca ar fi rămas știut doar de trei persoane. Monahul a murit 
după trei ani, în 1989, cu puţin timp înainte de Revoluţie; mai 
rămâneam eu însumi, care reprezentam o sursă relativ 
„blocată” pentru lumea exterioară. Desigur, în cazul unei 
anchete, lucrurile nu ar fi fost deloc simple, dar varianta 
respectivă i s-a părut colonelului ca fiind totuși cea mai puţin 
periculoasă. 

Aș vrea să înţelegi, de asemenea, că Obadea a lăsat să 
treacă aproape șase ani până să se hotărască să aibă mai 
multă încredere în mine. Sunt sigur că a studiat foarte atent 
fișele doctorului Xien referitoare la persoana mea, m-a 
observat discret în diferite situaţii și m-a supus indirect la 
anumite teste. Așa se explică și faptul că nu am fost mutat 
niciodată de la baza din B..., cum de altfel s-a petrecut cu toţi 
ceilalți colegi ai mei care s-au perindat pe acolo. La Cernica 
am realizat spontan, intuitiv, că Obadea urmărește să mă 
pregătească în secret, să mă „formeze” pentru anumite 
planuri de viitor. Această iniţiativă era ușurată de faptul că, 
la rândul meu, îl simpatizam pe colonel și îi cunoșteam 
natura sinceră și fondul bun pe care îl avea. 

Ceea ce îmi relata Cezar trezea fiori nebănuiţi în mine. 
Auzisem și eu despre marele sfânt și duhovnic Arsenic Boca 
din Ardeal, de la Mănăstirea Sâmbăta și știam că fusese 


foarte prigonit de regimul comunist. Veștile despre harul și 
puterile lui divine făcuseră de mult înconjurul ţării, dar ele 
erau înăbușite de ideologia și acţiunea tipic comunistă. 
Pentru a împiedica masele de oameni să vină puhoi la monah 
să fie binecuvântate, autorităţile îl strămutau adeseori pe 
ascuns la diferite mănăstiri, sau îl păzeau, nelăsându-l să 
vorbească oamenilor. Uneori, foarte rar, părintele Arsenic 
ajungea și la Mânăstirea Cernica. Existau unele zvonuri că 
prezenţa ocazională a monahului în acel lăcaș sfânt se datora 
intervenţiei unor personalităţi politice din acea Vreme, chiar 
din conducerea ţării, pentru ca ele să-l poată vizita și să 
poată vorbi cu el în particular, fără să se expună unor mari 
riscuri. Chiar dacă nu politicienii erau cei care îl aduceau pe 
Arsenie Boca la Cernica, lângă București, este totuși un fapt 
binecunoscut că aceștia au avut de-a lungul anilor repetate 
întâlniri și convorbiri particulare, în secret, cu părintele. 

In cazul deplasării colonelului și a lui Cezar la Cernica, 
problema era puţin diferită; nu Cezar a fost cel care a 
solicitat întrevederea cu părintele Arsenie și nu el a fost cel 
care dorea să afle în mod special ceva de la acesta. El trăise 
deja unele experienţe spirituale foarte profunde, pe care 
ascetul le-a intuit imediat atunci când l-a văzut, întâlnirea a 
fost, în mod sigur, una dintre cele mai stranii și enigmatice 
care se pot închipui. 

Cezar a reluat firul povestirii. 

- Într-adevăr, în zorii acelei zile lucrurile apăreau într-o 
lumină destul de stranie la Cernica. Nimeni nu știa ce se 
petrece, cine trebuia să vină, ce trebuia să urmeze. Această 
relativă agitaţie exista însă doar în exterior, printre 
credincioșii care așteptau să li se permită accesul în 
mănăstire, fiind alimentată de incertitudini și diverse alte 
zvonuri și supoziţii. Am aflat ulterior că, la un moment dat, 
oamenii de acolo au fost străbătuţi de un fior la zvonul că 
părintele Arsenie ar putea fi arestat și luat de acolo. Psihicul 
maselor de oameni este foarte labil și el are o caracteristică 
lunară, de mare receptivitate. Anumite persoane și unele 
organizaţii oculte cunosc metode și procedee precise prin 
care pot influenţa în mod decisiv, fie numai și la nivel verbal, 
părerile și tendinţele marilor grupuri de oameni. De altfel, 


tocmai pe această caracteristică, de relativă inconștienţă a 
maselor umane, se bazează teoriile diversiunii, zvonurilor și 
manipulării. Dacă, în plus, ele sunt susținute de un suport de 
influențare și manipulare tehnologică - de pildă, prin 
intermediul emisiei unor unde energetice cu o anumită 
frecvenţă - atunci efectele sunt aproape garantate. Nu vreau 
să înţelegi de aici, însă, că spontaneitatea lipsește cu 
desăvârșire în cazul maselor de oameni. Problema este însă 
mult mai complexă, deoarece metodele de manipulare care 
sunt folosite la nivelul planului fizic pot fi contracarate și 
eliminate cu succes prin anumite acţiuni de natură pur 
spirituală, mai ales atunci când acestea sunt efectuate la 
unison de cât mai multe persoane. 

Dacă în cazul manipulării malefice oamenii devin 
oarecum robotizaţi și mecanici în acţiunile pe care le 
execută, minţile lor fiind atunci practic înnegurate și aproape 
inerte, în cazul acţiunii pozitive și profund benefice, 
luminoase și spirituale utilizând diverse metode iniţiatice, ei 
se vor bucura de o minunată libertate și deschidere a 
orizontului individual. Atunci, oamenii încep să înțeleagă cu 
adevărat importanţa fundamentală a liberului arbitru pe care 
îl au. Tocmai în aceasta constă lupta unor grupări malefice 
oculte: suprimarea prin orice mijloace posibile a liberului 
arbitru al omului, a posibilităţii lui de a alege singur și 
nemijlocit, a capacităţii de a se cunoaște în profunzime și de 
a afla adevărul existenţial. 

Dacă vei avea curiozitatea să analizezi măcar în parte 
sistemul social actual de informare, de conducere și de 
administraţie în lume, vei putea să constaţi că totul în aceste 
direcţii există în vederea suprimării și închiderii, a limitării 
individului și nu în scopul dezvoltării, deschiderii și 
cunoașterii sale libere, așa cum se afirmă în mod pervers prin 
intermediul diverselor sloganuri false. Nu mi-am propus 
acum să dezvoltăm această temă importantă de care, la urma 
urmelor, depinde însuși viitorul omenirii, îţi voi oferi însă, 
mai târziu, alte detalii care să te facă să înţelegi mult mai 
profund sistemul complex de dominare a lumii. Pe moment, 
este suficient să-ţi spun că „microbul” care face să se 
instaureze „boala” fatală în viața omului este ignoranţa 


întreținută în mod subversiv de anumite grupări oculte, 
precum și lipsa voinţei individuale de a depăși această 
„boală”. Voi reveni însă, acum, la ceea ce îţi relatam cu 
privire la întâlnirea cu părintele Arsenic Boca. 

Foarte focalizat asupra relatării sale, Cezar și-a schimbat 
poziţia pe scaun și a continuat imediat. 

- Am făcut o paranteză la faptul că oamenii începuseră 
deja să răspândească niște zvonuri aberante. Adevărul a fost 
însă mult mai simplu. Nu-ţi voi reda convorbirea pe care am 
avut-o atunci cu părintele; de altfel, ea a durat mai mult de 
trei ore. Colonelul, aflând unele lucruri despre existenţa lui în 
viitor, și-a abandonat treptat masca  rigidităţii și a 
inflexibilităţii pe care o dobândise în timp, ca urmare a 
deformării profesionale. Am să-ţi spun însă că Arsenic Boca 
făcea parte din acea categorie de oameni înţelepţi care, deși 
deţin un corp fizic pe Pământ, au conștiința deja stabilită în 
Ceruri. Acel om mi-a lăsat cu adevărat o impresie foarte 
profundă și puternică. Toate puterile și forţele pe care le 
aveam sau le văzusem la alţii, nu valorau nici cât o nucă în 
faţa acelei măreţii sclipitoare, pure și divine, care emana din 
ființa părintelui. Sfinţenia și puterea lui de pătrundere în 
mintea și sufletul omului erau extraordinare și aceasta nu 
numai că se producea instantaneu atunci când te aflai în 
prezența aceste direcţii există în vederea suprimării și 
închiderii, a limitării individului și nu în scopul dezvoltării, 
deschiderii și cunoașterii sale libere, așa cum se afirmă în 
mod pervers prin intermediul diverselor sloganuri false. Nu 
mi-am propus acum să dezvoltăm această temă importantă 
de care, la urma urmelor, depinde însuși viitorul omenirii, îţi 
voi oferi însă, mai târziu, alte detalii care să te facă să 
înţelegi mult mai profund sistemul complex de dominare a 
lumii. Pe moment, este suficient să-ţi spun că „microbul” care 
face să se instaureze „boala” fatală în viaţa omului este 
ignoranţa întreţinută în mod subversiv de anumite grupări 
oculte, precum și lipsa voinţei individuale de a depăși această 
„boală”. Voi reveni însă, acum, la ceea ce îţi relatam cu 
privire la întâlnirea cu părintele Arsenic Boca. 

Foarte focalizat asupra relatării sale, Cezar și-a schimbat 
poziţia pe scaun și a continuat imediat. 


- Am făcut o paranteză la faptul că oamenii începuseră 
deja să răspândească niște zvonuri aberante. Adevărul a fost 
însă mult mai simplu. Nu-ţi voi reda convorbirea pe care am 
avut-o atunci cu părintele; de altfel, ea a durat mai mult de 
trei ore. Colonelul, aflând unele lucruri despre existenţa lui în 
viitor, și-a abandonat treptat masca rigidităţii și a 
inflexibilităţii pe care o dobândise în timp, ca urmare a 
deformării profesionale. Am să-ţi spun însă că Arsenic Boca 
făcea parte din acea categorie de oameni înţelepţi care, deși 
deţin un corp fizic pe Pământ, au conștiința deja stabilită în 
Ceruri. Acel om mi-a lăsat cu adevărat o impresie foarte 
profundă și puternică. Toate puterile și forţele pe care le 
aveam sau le văzusem la alţii, nu valorau nici cât o nucă în 
faţa acelei măreţii sclipitoare, pure și divine, care emana din 
ființa părintelui. Sfinţenia și puterea lui de pătrundere în 
mintea și sufletul omului erau extraordinare și aceasta nu 
numai că se producea instantaneu atunci când te aflai în 
prezenţa lui, dar declanșau în propria ta ființă chiar un gen 
de bucurie și aspirație care îţi determinau impulsul de a te 
oferi tu însuţi, în totalitate și deliberat, cunoașterii acelui om. 
Era un sentiment inefabil, care avea legături directe cu cel 
mai profund resort spiritual al fiinţei noastre, care este etern, 
pur și indestructibil. 

Metaforic vorbind, dacă asociezi calea până la acea sursă 
tainică din ființa noastră cu săpatul unei fântâni, atunci poţi 
să știi că apa rece, limpede și minunată la care vei ajunge 
este însăși apa vieţii pe care o vei bea în eternitate. Arsenic 
Boca avea uimitoarea influenţă subtilă de a te face să 
intuiești spontan prezenţa acelei ape din profunzimile fiinţei 
tale, cu mult înainte ca tu să ajungi la ea. în tine se năștea 
atunci, năvalnic și înălțător, un sentiment copleșitor de iubire 
și devoțiune și aceasta era verificarea cea mai sigură a 
autenticităţii nivelului spiritual și a harului divin la care 
ajunsese monahul. Datorită faptului că eu însumi aveam 
capacitatea de a simţi și a cunoaște în limite destul de largi 
oamenii cu care mă confruntam, mi-a fost destul de simplu să 
realizez nuanțele foarte fine ale radiaţiei psihice 
extraordinare pe care o manifestă Arsenic. Cunoașterea lui 
era instantanee și atât de profundă, încât ea provoca în cel 


din faţa lui, de cele mai multe ori, adevărate trăiri catarctice, 
însă chiar și aceste emoţii apăreau în conformitate cu 
posibilităţile și aspiraţia fiecăruia. 

Senzaţia pe care am trăit-o acolo, după ce am intrat în 
chilia lui, a fost aceea a unui sentiment de profunzime abisală 
a cunoașterii, care nu era însă disociată de iubirea pură. Nu 
vreau, totuși, să intru în domeniul abstract al unor observaţii 
de natură metafizică; nu cred că ţi-ar fi de prea mult folos în 
această fază și nici nu știu dacă le-ai putea înţelege în 
întregime. De obicei, timpul lor vine după ce au fost făcuţi 
deja câţiva pași importanţi în această direcţie. Majoritatea 
oamenilor este însă fixată în rutină zilnică și în participarea 
la activităţile mondene, încât astfel de idei - cum ar fi, de 
pildă, aceea a relaţiilor dintre cunoaștere și iubire - ajung săi 
se pară de-a dreptul aberante și nebunești, în cel mai bun 
caz, ai putea să te alegi cu unele comentarii și observaţii ale 
celor din jur, care sunt făcute de pe o poziţie așa-zis 
„superioară”, pentru a te determina să înţelegi că greșești. 
Acești oameni, practic, mor de sete, ca să mă refer tot la 
exemplul dinainte, dar ei nu-și dau seama de aceasta. 
Părintele Arsenie era expresia vie, inefabilă, a unuia care a 
ajuns să trăiască cu adevărat în fericirea cea mai pură. După 
gradul de înţelegere și receptivitate individuală, cei care se 
aflau în preajma lui puteau să resimtă ei înșiși unele 
crâmpeie din această fericire totală, așa cum un diapazon 
vibrează singur atunci când se află lângă pianul care scoate 
sunetul notei caracteristice diapazonului. Influenţa subtilă 
benefică, răbdarea și compasiunea pot transforma chiar și 
sufletele cele mai înnegurate. 

In ceea ce-l privea pe colonelul Obadea, el a rezonat 
aproape de la început cu influența tainică, subtilă, a 
părintelui. Cu o bunătate nesfârșită, Arsenie Boca l-a sfătuit 
cum să procedeze pentru a evita vremurile tulburi care vor 
urma. În ceea ce mă privește, după ce am intrat în mica 
încăpere am observat că, mult timp după aceea, părintele nu 
mi-a aruncat nici măcar o privire, ca și cum n-aș fi existat 
acolo. Cam după o oră și jumătate, timp în care colonelul a 
ascultat stupefiat cuvintele sfântului, acesta s-a întors spre 
mine și mi-a spus că, în cazul meu nu este necesar să-mi 


spună ceva anume, deoarece eu am găsit deja drumul spre 
lumină și voi fi ajutat în continuare să-l urmez fără șovăire. A 
indicat apoi cu precizie modalităţile în care Obadea și cu 
mine trebuie să conlucrăm pentru a avea succes în acţiunile 
viitoare care aveau să fie foarte importante, prin revelarea 
anumitor dovezi care vor ului întreaga lume și care vor fi 
descoperite după aproape douăzeci de ani. Deși mă aflam în 
acele momente într-o stare de absorbţie interioară profundă, 
atunci când părintele a făcut acea prezicere am fost scuturat 
de un fior puternic în întreg corpul, care a determinat în 
mintea mea apariţia unor intuiţii și corelaţii foarte complexe. 

Aici Cezar se opri câteva clipe, gânditor. Eu devenisem 
puţin agitat și încordat. 

- Înseamnă că părintele Arsenie a vorbit și despre mine, 
adică despre faptul că te vei întâlni cu mine, că îmi vei 
povesti toate acestea și că îmi vei propune să public o carte 
cu aceste evenimente? l-am întrebat eu pe Cezar. 

El zâmbi ușor, dar a continuat să păstreze o atitudine 
concentrată. 

- Ne-a indicat faptul că vom găsi modalităţi potrivite de a 
sădi mai întâi seminţele și apoi de a crește și dezvolta florile 
transformării spirituale ale acestui popor. Da, a precizat că 
vor fi publicate informaţii care vor avea un rol important în 
acest proces, însă aspectele secundare care au ţinut de 
realizarea acestui fapt, incluzând aici alegerea ta și celelalte 
elemente, ţin de planificarea pe care am făcut-o eu însumi și 
modul în care am gândit această acţiune. 

- A spus ceva despre marea descoperire care va fi făcută 
și unde anume? am insistat eu. 

- Nu, nu a precizat nimic în acest sens; a spus că seva 
petrece în mod sigur în ţara noastră și că va avea un impact 
atât de mare, încât nu mai este nevoie să știm alte detalii. 
Dar a repetat de mai multe ori că va fi o luptă acerbă. Nu știu 
însă la ce s-a referit. 

Anticipând puţin, voi spune că prezicerea părintelui 
Arsenie Boca s-a adeverit cu mare exactitate. Așa după cum 
se va vedea mai departe, uluitoarea descoperire a fost 
realizată în anul 2003, la șaptesprezece ani de la memorabila 
întâlnire din Mănăstirea Cernica. Ea a zguduit efectiv 


eșafodajul politic, științific și religios al celei mai mari puteri 
actuale, care sunt Statele Unite ale Americii. A instituit 
imediat cel mai teribil secret mondial și a implicat o luptă 
diplomatică teribilă și presiuni politice extraordinare, 
deoarece România a dorit să prezinte această descoperire 
lumii întregi. Prin specificul ei, descoperirea ameninţă însăși 
influenţa  politico-ideologică a Vaticanului și spulberă 
iremediabil atât concepţia antropologică a științei moderne, 
cât și ideile despre istoria planetei noastre și a omenirii. 
Atunci când mi-a relatat despre discuţia cu Arsenie Boca, 
Cezar nu cunoștea nici el natura descoperirii care avea să fie 
făcută, unde și când va avea ea loc, deoarece convorbirea 
noastră s-a desfășurat pe la începutul anului 2002. Felul în 
care s-au precipitat însă evenimentele, incredibilele 
conexiuni și sursele care au concurat la realizarea 
descoperirii îmi dau posibilitatea acum, când cunosc toate 
elementele implicate, să am o viziune fascinantă și de 
ansamblu a întregului angrenaj, uluitor de complex, care a 
condus la momentul epocalei descoperiri. Ea apare astfel ca 
un punct-focar, ca o primă „staţie” foarte importantă pe calea 
transformării conștiinței umanităţii și mi se pare cu atât mai 
remarcabil și sugestiv faptul că ea s-a produs în România. 
Așa după cum se va vedea, descoperirea reprezintă de 
fapt o „antecameră” la alte realităţi chiar mai tulburătoare, 
pe care Cezar, împreună cu o echipă de specialiști formată 
din reprezentanţi ai SUA și ai României, le-a investigat în 
cadrul unei „mari expediţii” pe parcursul unui an (din luna 
octombrie 2003, până în luna iulie 2004). Deoarece am fost la 
locul descoperirii, cunosc în ansamblu natura și locaţiile 
acestei expediţii care a fost efectuată. Știu că voi fi contactat 
de Cezar peste puţin timp și voi afla toate amănuntele 
necesare, însă problema publicării acestor informaţii rămâne 
totuși foarte controversată. Iniţial, statul român a vrut să 
anunțe această descoperire lumii întregi și să o pună la 
dispoziția cercetătorilor. Se considera că aceasta nu mai 
reprezenta neapărat o problemă de interes naţional, ci una 
de interes mondial. Lupta de culise pentru a împiedica 
această dezvăluire de o importanţă excepţională pentru 
omenire a fost determinată de intervenţia majoră a SUA. 


Deliberările diplomatice, argumentele pro și contra, precum 
și promisiunile sau amenințările au durat aproximativ două 
luni (august-septembrie, 2003). In urma unui acord ultra- 
secret care a fost semnat între cele două state, România s-a 
angajat să nu prezinte lumii întregi descoperirea de pe 
teritoriul ei. Probabil că, printre altele, primirea în NATO 
care s-a efectuat în grabă, în primăvara lui 2004, a făcut și ea 
parte din pachetul secret de „compensaţii” pentru această 
hotărâre, în acest context, plasarea unor baze militare 
americane pe teritoriul României poate să devină o 
certitudine în următorii ani, constituind o „pavăză” puternică 
pentru locaţia din Munţii Bucegi. Aspectele sunt foarte 
complicate și secrete. Nu cunosc deocamdată care sunt 
avantajele ţării noastre în raporturile bilaterale cu SUA, dar 
anumite semne clare de ciudată bunăvoință la cel mai înalt 
nivel diplomatic au început deja să apară. 

Cu toate acestea, „mișcările de culise” ale SUA trebuie 
să se desfășoare cu mare precauţie, pentru a nu atrage prea 
repede nedumeriri și întrebări stânjenitoare din partea 
celorlalte state și puteri ale lumii, care ar putea observa dar 
nu ar înţelege interesul Americii pentru România. 

Secretul descoperirii este practic absolut. Nu am mai 
văzut niciodată așa ceva, „sarcina” asigurării lui fiind 
preluată în mare parte de americani. Voi descrie la timpul 
potrivit aceste aspecte, dar pot să afirm anticipat că nu există 
nici un document, scris, filmat sau fotografiat, care să fi 
părăsit zona descoperirii. A fost construit un hangar subteran 
imens, pentru depozitarea și manipularea echipamentului 
tehnic precum și a dovezilor. Este ca o adevărată uzină, 
complet utilată, iar ideea construirii lui s-a dovedit foarte 
inspirată. Totuși, din informaţiile pe care le deţin, România 
nu și-a luat un angajament definitiv în ceea ce privește 
menținerea secretului marii descoperiri, însă termenii 
contractuali nu îmi sunt deocamdată cunoscuţi, în prezent, 
metodele care sunt folosite pentru anihilarea oricărei 
tentative de a cunoaște ceva despre această descoperire sunt 
dezinformarea și lipsa oricăror dovezi materiale. Sarcina nu 
este ușoară, însă din câte știu, ea a fost realizată cu succes 
până în prezent, în opinia mea, însă, această stare de lucruri 


nu poate continua mult timp de acum înainte. Vom analiza 
însă aceste aspecte după ce voi prezenta toate elementele 
care au condus în mod gradat la efectuarea acestei 
descoperiri de excepţie pe teritoriul României. 

- Ideea era de a nu face pași greșiţi tocmai în acea 
perioadă, în care dictatorul începuse să se simtă „încolţit”, a 
continuat Cezar relatarea sa. Părintele Arsenic ne-a explicat 
apoi că Ceaușescu îl vizitase de două ori, în mare taină și cu 
toate precauţiile necesare. Ultima dată venise acolo cu 
câteva luni în urmă. Voia să cunoască evoluţia puterii sale în 
stat, deoarece apăruseră deja unele semnale îngrijorătoare 
de instabilitate a sistemului politic, economic și social, atât în 
țară cât și în alte teritorii ale blocului comunist. Monahul i-a 
specificat atunci că, dacă va continua să conducă ţara prin 
aceleași metode inumane ca și până atunci, își va pierde 
brusc viaţa, într-un mod violent. Aflând aceasta, Ceaușescu s- 
a enervat cumplit și a făcut o adevărată criză de isterie, care 
însă nu l-a impresionat pe Arsenie Boca. L-a ameninţat pe 
părinte și a plecat teribil de supărat și furios. Părintele ne-a 
dezvăluit că știe de faptul că i se dorește moartea și că 
acţiunile mârșave în acest sens au început imediat după 
întrevederea pe care a avut-o cu dictatorul. Ne-a mărturisit, 
de asemenea, că nu va mai dura mult timp și va pleca spre 
împărăţia Tatălui Ceresc, dar că va părăsi această lume 
datorită unui complot mișelesc, al cărui scop va fi acela de a-l 
otrăvi. Totuși, el nu va împiedica aceasta, deoarece atunci 
misiunea lui spirituală pe pământ va fi deja terminată. 

Apoi a scos dintr-un cufăr o carte groasă și foarte uzată, 
scrisă în greaca veche, care provenea de la sfinţii creștini de 
la muntele Athos. „În ea, ne-a spus părintele Arsenie, se 
găsește descrierea hidrei cu răsuflarea otrăvitoare, care va 
urmări prin toate mijloacele să împiedice lumina și voinţa 
dumnezeiască. Voi trebuie să înfruntaţi cu înţelepciune 
această ameninţare și înţelepciunea vă va fi dată vouă, 
precum și la mulţi alţii, pentru a răpune Răul. Veţi vedea și 
veţi înţelege spurcăciunea peste tot în jurul vostru: la 
serviciu, în magazine, în instituţiile statului, în conducerea lui 
și mai ales în politică. Din nefericire, ea va intra pe furiș 
chiar și în sânul bisericii, murdărind unele suflete de aici. 


Aproape că oamenii își vor pierde speranţa. Doar cei care își 
vor păstra credința adevărată vor fi salvaţi și mare va fi 
atunci Slava lui Dumnezeu peste ei.” 

Apoi, părintele Arsenie a dezvoltat subiectul și a spus că 
această „lucrare diavolească” nu este ceva care a apărut în 
vremurile noastre, ci ea durează din antichitate, de sute și 
chiar de mii de ani în urmă, pregătind încetul cu încetul 
terenul pentru lupta finală care se apropie. Planul „lucrării 
diavolești” este minuţios și, prin puterea banilor și a viciilor, 
între care minciuna, prefăcătoria, intriga și omorul sunt cele 
mai importante, cei care o săvârșesc au ajuns destul de 
aproape de țelul lor principal, care este controlul și 
dominarea întregii lumi. Aici, însă, părintele a făcut o 
afirmaţie neașteptată, care a avut darul să ne șocheze într-o 
oarecare măsură. El a spus că, în mod paradoxal și într-un 
interval de timp scurt, atenţia lumii se va concentra asupra 
ţării noastre, datorită schimbărilor extraordinare care vor 
avea loc și a semnelor specifice care vor depăși cu mult 
puterea limitată de înțelegere a cunoașterii materialiste. 
Arsenic Boca a mai precizat că toate acestea se vor face întru 
voia lui Dumnezeu, pentru că totul este ciclic și trebuie să se 
întoarcă de acolo de unde a pornit. 

Îl ascultam complet buimăcit pe Cezar, deoarece 
relatarea lui contravenea logicii și ar fi făcut pe orice om 
obișnuit să o primească cu circumspecţie, în ceea ce mă 
privea, chiar dacă aveam o mare încredere în Cezar și în 
probitatea sa, totuși afirmaţiile sale își făceau loc cu 
dificultate în mintea mea. În primul rând nu aveam nici o 
bază referenţială pentru a le înţelege și a le accepta, iar în al 
doilea rând credința mea nu era încă foarte puternică, aceea 
la început am simţit impulsul de a considera prezicerile 
părintelui Arsenic ca fiind eronate și fantasmagorice. 

Totuși, undeva în profunzimile inimii mele licărea o 
lumină care îmi dădea speranţa și fiorul lăuntric înălțător al 
vremurilor care vor veni. În mod aparent întâmplător, după 
cele aflate de la Cezar am avut ocazia să citesc câteva 
broșuri care tratau același subiect, dar care erau scrise de 
autori diferiţi. Am fost nevoit să remarc cu o anumită tristeţe, 
în unele discuţii tangenţiale pe seama acestui subiect cu 


diferite personalităţi sau oameni din high-life-ul bucureștean 
ori din elita intelectuală românească, faptul ca atitudinea 
acestora era mai ales ironică sau, în cel mai bun caz, 
nepăsătoare. Evident, nu ne putem aștepta ca acele 
previziuni să trezească imediat din „amorţeala” lor 
sufletească pe cei care sunt robiţi condiţiilor exterioare de 
lux, confort, bogăţie, influenţă și putere. Există totuși șansa 
ca măcar o parte din aceștia să-și pună anumite întrebări cu 
privire la viaţa pe care o duc și la natura acţiunilor pe care ei 
le săvârșesc în lume. Cu alte cuvinte, exista totuși o șansă ca 
ei să devină mai maturi și mai responsabili, deoarece este 
știut faptul că transformarea condiţiilor de existenţă a unei 
naţiuni implică în primul rând transformarea conștiinței 
individuale a membrilor care o formează. Aceasta se 
realizează mai ales prin viziunea și perceperea vieţii de pe 
poziţii superioare, care sunt determinate de cu totul alte 
principii și idealuri decât cele impure, josnice și grosiere. 

Cele mai importante modalităţi de a realiza o rapidă 
transformare de stare a conștiinței, chiar la nivel naţional și 
mondial, sunt iubirea și altruismul în forma lor pură și 
nedisimulată. Pentru cei sensibili, care au inima curată și 
intenţii generoase, această observaţie simplă poate să 
însemne un argument de bun simţ, care implicit susţine și 
confirmă credinţa pe care ei o poartă în suflet. Dar pentru cei 
orgolioși, materialiști și egoiști, o astfel de idee poate să 
constituie cel mult o glumă, dacă nu un semn de „neadaptare 
la realităţile actuale” a celor care o susţin, în primul rând, a 
iubi în mod sincer și a-i ajuta pe ceilalţi semeni atunci când 
trebuie, fără a pretinde nimic în schimb, contravine ideilor 
despre viaţă și despre felul în care acei oameni s-au obișnuit 
să trăiască; practic vorbind, Dumnezeu și lucrurile sfinte nu 
ocupă nici un loc în viaţa lor. În al doilea rând, problemele de 
cult, religiile, biserica și, în general vorbind, aspectele 
spirituale, sunt privite de marea lor majoritate ca un fel de 
„umplutură”, un gen de factor necesar pentru echilibrarea 
societăţii. 

În timp ce eu încă mai reflectam la aceste aspecte, Cezar 
a reînceput să vorbească: 


- Părintele Arsenie a punctat în mod concis principalele 
probleme care vor interveni în viitorul apropiat al României, 
dar ne-a sfătuit să nu renunţăm la drumul pe care l-am 
început, indiferent de greutăţile pe care le vom întâmpina. 
Ceea ce m-a frapat atunci era faptul că el vorbea mereu la 
plural despre ceea ce trebuie să făptuiesc eu împreună cu 
Obadea, considerând aceasta ca un lucru firesc. Viitorul avea 
să confirme cu prisosinţă că a avut perfectă dreptate. La 
sfârșitul întâlnirii a încheiat brusc, privindu-l ţintă pe colonel: 

„Mă bucur că ai avut credinţă în inimă și mi-ai urmat 
chemarea din vis. Mergeţi acum cu Dumnezeu și slava Lui să 
fie cu voi!”. 

După ce am plecat de acolo, colonelul Obadea mi-a 
explicat că în urmă cu o săptămână avusese un vis foarte 
ciudat, în care părintele Arsenic îi apăruse înconjurat de o 
lumină orbitoare și îl chemase în mod ferm, împreună cu 
mine, la Mănăstirea Cernica. Din acel moment am simţit un 
impuls și o credinţă aparte în inimă, precum și o stare de 
fericire delicată care nu a mai dispărut. Ceea ce urmat în 
antrenamentele secrete de la baza din B... nu a făcut decât să 
mă pregătească cât mai bine pentru evenimentele care aveau 
să intervină în viaţa mea în următorii cincisprezece ani. 
Cezar și-a întrerupt atunci relatarea deoarece a primit un 
telefon important, fiind chemat de urgenţă într-un anumit loc. 
M-am despărţit de el cu sentimentul că am pătruns pe un 
tărâm neexplorat, plin de mistere și foarte important în 
contextul evenimentelor viitoare. Asimilam oarecum „din 
mers” multitudinea de informaţii cu care mă confruntam și, 
în măsura în care îmi permitea propriul meu nivel de 
înțelegere, formulam diferite concluzii. Dacă ceva nu îmi era 
clar, scriam pe hârtie problema respectivă și o rediscutam la 
întâlnirea următoare. 

Trecuseră mai multe luni de la ultima întrevedere, timp 
în care mi-am eșalonat ideile principale și am început chiar 
să alcătuiesc un plan al lucrării despre acele evenimente. 
Citisem mai multe cărţi cu subiect ezoteric și spiritual, 
urmărind să păstrez totuși o poziție echilibrată în aprecierea 
diverselor idei care erau prezentate, îmi structuram astfel, în 
mod gradat și temeinic, baza de date și aspecte iniţiatice 


care, prin misterul și ineditul lor, constituiau o mină de 
bogății inestimabile pentru toţi cei care erau interesaţi să le 
afle. 

Până în luna iunie a anului 2003 m-am mai întâlnit cu 
Cezar de două ori. Conţinutul acelor relatări semnifică de 
departe cea mai cutremurătoare dovadă a necesităţii de a 
scrie această carte. De altfel, consider că acelea au fost cele 
mai palpitante „runde” de convorbiri, în care Cezar mi-a 
revelat adevăruri uluitoare despre modalităţile oculte de 
dominare a lumii. Totodată am putut să înțeleg într-un mod 
mult mai profund nuanțele subtile ale binelui și ale răului în 
lume, pe care până atunci le ignoram aproape cu desăvârșire. 
Toate implicaţiile faptice, morale și psihologice pe care le voi 
prezenta în continuare au fost relatate cu răbdare și 
perseverenţă de Cezar, chiar și atunci când solicitam lămuriri 
suplimentare, deoarece el considera că aceste aspecte 
reprezintă însuși simbolul și chintesența mesajului pe care 
dorește să-l facă știut tuturor oamenilor. La rândul meu, am 
considerat că în conjunctura prezentă, atât la nivel naţional 
cât și la nivel mondial, prezentarea în detaliu a unora dintre 
planurile și acţiunile temutei Organizaţii oculte constituie 
aproape o datorie morală și un impuls firesc la acţiune. 

În opinia mea, oamenii trebuie să cunoască și să fie 
avertizaţi de pericolul imens pe care-l reprezintă Organizaţia, 
pericol care se întinde pretutindeni în lume, ca o plagă. Ei 
trebuie să cunoască metodele specifice de acţiune ale 
Organizaţiei, cum se concretizează acestea în viaţa de zi cu zi 
și felul în care se pot contracara în fașă aceste mașinaţii, 
intrigi și tertipuri care sufocă aproape orice tendinţă câtre 
libertate. Deoarece oamenii sunt structuraţi în mod diferit, ei 
simt, gândesc și acţionează în mod diferit. Tocmai de aceea, 
informaţiile pe care le voi prezenta în continuare fie îi vor 
face circumspecţi, neîncrezători, ironici sau nepăsători, fie îi 
vor zgudui în adâncul fiinţei lor și îi vor determina să 
înţeleagă dedesubturile acţiunilor celui mai teribil flagel care 
a ameninţat vreodată omenirea, adică oculta Organizaţie 
care este, de fapt, francmasoneria. Ca o boală grea, ea 
macină trupul umanităţii, amenințând să-l biruie în totalitate. 


Masoneria mondială folosește ca un vârf de lance metoda 
„curentului de opinie” pe care îl îndreaptă în orice direcţie 
dorește, atunci când interesele ei sunt amenințate. Aceeași 
„armă”, însă, poate și trebuie să fie întoarsă și folosită chiar 
împotriva atacatorului. Atunci când are loc înțelegerea 
corectă și profundă a unor realități care doar în aparenţă 
îmbracă o haină frumoasă, libertatea în gândire și acţiune a 
oamenilor devine o adevărată sursă de fericire pentru 
aceștia. De fapt, libertatea în gândire și acţiune reprezintă 
cel mai teribil și ameninţător aspect pentru francmasonerie, 
pentru că această libertate permite oamenilor să devină 
lucizi atât în ceea ce privește condiţia lor existenţială cât și în 
ceea ce privește modul sau sistemul în care este structurată 
societatea contemporană. Libertatea în gândire și acţiune a 
oamenilor ar duce inevitabil la demascarea și prăbușirea 
imensului eșafodaj malefic de planuri, intrigi și idei care a 
fost construit cu atâta trudă de masonerie timp de generaţii 
întregi. Această necesară „trezire” a omenirii față de 
realitatea în care se află se corelează cu marea transformare 
și trecere a întregii planete către o nouă eră, aceea a 
adevărului și cunoașterii spirituale. 


CAPIIOLUL 3 


PRIMA CONFRUNIARE: 
RAUL DIN ADANCURI 


Anii care au urmat pană la revoluţia din 1989 au fost ani 
de intense pregătiri și teste pentru Cezar. Ele s-au desfășurat 
într-un regim de lucru special, impus de colonelul Obadea. Pe 
lângă diferite experimente, programul includea și educarea, 
informarea și verificarea băiatului în noţiunile de economie, 
politică și sociologie modernă. De asemenea, colonelul 
începuse să-i acorde o anumită libertate și chiar o anumită 


influenţă în cadrul bazei, repartizându-i unele sarcini care, la 
început, au fost relativ simple. 

- În sufletul său, colonelul era sincer și integru, îmi relata 
Cezar. El chiar dorea binele ţării și al poporului român și de 
aceea urmărea să creeze anumite „breșe” în sistemul 
comunist care aproape ajunsese să sugrume viaţa oamenilor. 
Ca și mine, Obadea fusese puternic impresionat de întâlnirea 
cu părintele Arsenic și luase hotărârea fermă de a acţiona 
întocmai după cum fusese sfătuit de monah. Prin 1988 
colonelul îmi expusese deja structura și obiectivele întregului 
departament, precum și ideile de acţiune secretă pe care le 
avea pentru a pregăti căderea lui Ceaușescu de la putere. 
Deși nu era singurul care planifica schimbarea de regim în 
acele vremuri, colonelul Obadea a preferat să contribuie și să 
acţioneze în această direcţie doar prin intermediul 
departamentului său. Curând am realizat care era justificarea 
acestui fapt: practic, colonelul era înconjurat numai de 
„ameninţări umane” potenţiale, deoarece fiecare persoană, 
de la cel mai mic subordonat și până la șefii de cabinet sau 
chiar miniștrii înșiși, era pasibilă de trădare sau de scurgere 
de informaţii. Existau, desigur, și oameni în care se putea 
avea o relativă încredere, iar Obadea avea o intuiție aproape 
ireproșabilă în ceea ce privește persoanele cu care colabora. 
Era sprijinit de acestea, avea consilieri, oameni de legătură, 
influenţă și autoritate, însă el menținea relaţiile sale cu cei 
din anturaj doar la un nivel pe care l-aș putea numi 
„angrenare periferică”, nepermițând accesul lor la fondul 
problemei, la inima acţiunii pe care o planifica. 

Dorind să fie cât mai eficient, colonelul Obadea a realizat 
faptul că nu putea susţine singur, din centru, planul său 
complex. De altfel, el nu avea nici timpul fizic pentru aceasta, 
deoarece conducerea departamentului implica o muncă 
asiduă. Avea deci nevoie de cineva în care să aibă deplină 
încredere, care să nu fie coruptibil, dar care în același timp 
să fie devotat unei cauze nobile și totodată detașat de jocul 
culiselor. Ideea formării unui astfel de colaborator îi venise 
cu câţiva ani în urmă, atunci când a observat că majoritatea 
celor care se perindau prin bază erau copii. Obadea a 
considerat, după observaţii îndelungate, că eu corespundeam 


cerinţelor și intenţiilor sale, astfel că în acea perioadă de 
dinaintea Revoluţiei el a intensificat foarte mult pregătirea 
mea. 

Aș putea chiar spune că relaţia dintre noi depășea 
graniţele obișnuite ale tandemului șef-subordonat, pentru că 
implica nivele mai sensibile ale sufletului. Ea evoluase, de 
fapt, într-o relaţie de sinceră prietenie, de încredere și de 
respect reciproc, deoarece la modul general între noi nu 
existau disensiuni de concepte, idei sau țeluri de realizat. 
Totuși, era necesară o mare precauţie din partea noastră, 
deoarece în acele vremuri de instabilitate, teroare și 
corupţie, surprizele puteau veni de acolo de unde te așteptai 
mai puţin. 

La nivelul Securităţii Statului, tendinţa era aceea de 
asimilare a Departamentului Zero în cadrul celorlalte Direcţii 
și Secţiuni căci, deși era parte structurală din acel aparat, DZ 
avea totuși autonomie proprie, iar acest fapt deranja anumite 
persoane, orgolii și interese. 

Colonelul Obadea știa însă prea bine că, dacă s-ar fi 
realizat  „dizolvarea” DZ printre celelalte structuri ale 
Securităţii, aceasta ar fi însemnat în mod automat politizarea 
departamentului pe care îl conducea. El intuia faptul că 
aceea ar fi fost calea cea mai sigură câtre diminuarea 
eficienței departamentului în acţiunile pe care le desfășura, 
în plus, conducerea lui ar fi fost influenţată din exterior de 
anumiţi factori politici, iar corupţia l-ar fi măcinat repede 
chiar de la baza sa. 

Importanța Departamentului Zero devenise enormă, mai 
ales datorită unor serii de descoperiri uluitoare care 
avuseseră loc în ultimii ani în diferite zone ale ţării, despre 
care acum nu îţi pot vorbi decât în termeni generali. Pe lângă 
studiile parapsihologice pe subiecţii dotați și rolul de 
„pepinieră” pentru ființele umane cu înzestrări paranormale 
de pe teritoriul României, DZ preluase de asemenea 
investigaţiile și intervenţiile ultra-secrete în cazurile de mare 
importanţă strategică și științifică. Pentru aceasta a fost 
creată o uriașă bază de date specifice, precum și un grup de 
intervenţie paramilitară care avea în dotare echipament 
tehnic deosebit. Atunci când apărea un caz de „cod roșu” era 


dată alarma iar acţiunea de intervenţie se desfășura extrem 
de repede și precis, după niște etape foarte bine stabilite 
care aveau ca scop deplasarea la locul respectiv, securizarea 
zonei, contactul cu specificul descoperirii, analiza științifică 
preliminară și închiderea zonei. Intervenţiile de „cod roșu”, 
care dintr-un anumit punct de vedere sunt cele mai 
spectaculoase - și aici mă refer în special la modul în care ele 
se desfășoară - au loc numai după anumite verificări 
prealabile, pentru a se evita deplasarea corpului 
departamentului în cazurile mai puţin importante. Acţiunile 
de „cod roșu” constituie mari secrete de stat și tocmai de 
aceea sunt stabilite anumite proceduri standard cu privire la 
modul de implicare a celor care fac parte din grupa specială 
de intervenţie. 

De-a lungul timpului au existat diverse atacuri ale unor 
personalități politice și chiar denunţuri false în ceea ce 
privește activitatea departamentului, care au fost aduse la 
cunoștința lui Ceaușescu, însă astfel de cazuri nu au făcut 
altceva decât să evidenţieze și mai bine rolul pe care l-au 
avut măsurile iniţiale excelente de secretizare a informaţiilor 
de vârf, care nu puteau fi cunoscute decât de Obadea și de 
dictator (tangenţial, acestea erau aduse și la cunoștința 
Șefului Securităţii). De aceea, tentativele de răsturnare a lui 
Obadea de la conducerea DZ, care reclamau incompetenţa 
lui, au eșuat rând pe rând deoarece ele apăreau ca fiind false 
chiar de la început. „Amatorii” nu puteau construi un 
scenariu tactic viabil, din simplul motiv că scurgerile de 
informaţii aproape că nu existau și, prin urmare, ei erau 
nevoiți să inventeze și să mintă. Totuși, tracasat din mai 
multe părţi (cele mai veninoase intrigi proveneau chiar de la 
Șeful Securităţii de atunci) și aflat într-o poziţie tot mai 
delicată datorită informaţiilor alarmante de zguduire a 
blocului comunist în Europa, Ceaușescu ar fi putut să iao 
decizie neinspirată. De aceea, colonelul a avut grijă să-i 
prezinte descoperirile și elementele cele mai importante și 
secrete într-o lumină foarte clară, sinceră și directă, care l-a 
determinat pe Șeful Statului să-i acorde în continuare mână 
liberă de acţiune. 


Odată rezolvată problema încrederii din partea lui 
Ceaușescu, Obadea se putea focaliza asupra pregătirii cu 
mare atenţie a perioadei de tranziţie care avea să urmeze 
după schimbarea de regim în conducerea ţării, deoarece el 
știa deja că nu era decât o chestiune de timp până când 
aceasta avea să se petreacă, începând cu vara anului 1989, 
activitatea colonelului Obadea a devenit febrilă și foarte 
complexă; eu însumi l-am putut vedea doar de puţine ori 
până la sfârșitul anului. Deși nu aveam acces la informaţiile 
din exterior, intuiţia îmi spunea totuși că se pregătește ceva 
foarte important la nivel naţional. Dar acestea sunt aspecte 
pe care tu le cunoști deja foarte bine și nu mai are rost să 
intru acum în detalii. Mă voi axa, deci, mai ales pe descrierea 
modalităţilor principale de acţiune ale departamentului. 

Atunci când este făcută o descoperire foarte importantă, 
recepţia informaţiei are loc foarte rapid, deoarece instituţiile 
care sunt primele contactate în astfel de cazuri sun Poliţia și 
Serviciul Român de Informaţii (SRI). Datorită unui protocol 
foarte strict, care delimitează clar natura descoperirilor și 
importanţa acestora, DZ este imediat contactat iar echipele 
noastre se deplasează în zona respectivă. Există o etapizare 
foarte precisă a acţiunilor care trebuie realizate în astfel de 
cazuri, începând cu anul 1988, am făcut și eu parte din 
echipa principală de intervenţie, deplasându-mă cu aceasta 
în locaţiile secrete în care eram chemaţi. Includerea mea în 
această echipă a fost rezultatul unui ordin emis direct de 
colonelul Obadea, rolul meu fiind acela de evaluare a 
gradului de risc în cazul descoperirilor importante care erau 
făcute și de propunere a modalităţii specifice de procedură 
pentru investigarea acestora în condiţii de deplină siguranţă. 
Din echipa principală mai făcea parte un căpitan de 
securitate, care era conducătorul ei și care trebuia să ia pe 
loc deciziile necesare după ce eu îi prezentam concluziile 
mele. Dacă situaţia era foarte neobișnuită, el era cel care 
raporta imediat situația colonelului Obadea, așteptând 
hotărârea acestuia. Echipa noastră mai includea încă trei 
militari din trupele de elită, foarte bine pregătiţi, care 
constituiau „avangarda” atunci când începeau investigaţiile. 


O a doua echipă era formată din patru membri, care erau 
oameni de știință și cercetători, însă numărul lor putea să 
varieze în funcţie de domeniul descoperirii respective. Ei 
erau cei care pătrundeau ulterior în perimetrul zonei care 
delimita descoperirea și efectuau o primă analiză științifică, 
de ansamblu, a elementelor pe care le găseau acolo. 

A treia și ultima echipă era formată din douăzeci de 
militari care aveau rolul de a asigura securitatea zonei, 
împrejmuirea ei, paza obiectivului și logistica necesară, în 
funcţie de importanţa descoperirii era anunţat și colonelul 
Obadea, care sosea acolo în cel mai scurt timp. 

Uneori, însă, puteau să apară factori neprevăzuţi. De 
pildă, prin 1981, când sistemul de intervenţie pe echipe nu 
exista încă și protocoalele de colaborare erau nesigure, DZ a 
fost solicitat să intervină într-o zonă muntoasă, în apropiere 
de întorsura Buzăului, la curbura lanţului de munţi carpatici. 
Zona era foarte retrasă și aproape nelocuită. Doi fraţi 
alpiniști se antrenau escaladând o stâncă înaltă și relativ 
izolată de masivul muntos. Pereţii ei erau foarte abrupți, 
formând în partea de sus chiar o plombă, ceea ce a constituit 
o adevărată provocare pentru cei doi alpiniști. Unul dintre 
frați a urcat pană pe la trei sferturi din înălțimea stâncii, 
unde a observat niște semne bizare săpate în piatră și 
aproape complet erodate de trecerea timpului. Când a ajuns 
sus, pe platforma îngustă a stâncii, s-a aplecat și a ridicat un 
obiect ciudat de culoare galbenă, care semăna cu un lanţ, dar 
în clipa următoare a dispărut brusc sub privirea înmărmurită 
a fratelui său care se afla pe sol, la baza stâncii. A fost 
alertată Miliția locală și au fost anunţaţi părinţii, la Brăila. 
Iniţial, autorităţile l-au bânuit pe cel care i-a chemat că le 
ascunde adevărul. Chiar l-au ameninţat, crezând că-și bate 
joc de ei. însă tatăl, fost alpinist, a escaladat și el stânca, a 
ridicat obiectul respectiv și a dispărut instantaneu în faţa a 
mai mult de zece martori. 

Cazul a luat o turnură periculoasă; au sosit imediat la 
faţa locului mai mulţi ofițeri de Securitate de la București, 
care au anunţat DZ în aceeași seară. Zona a fost izolată de 
către o echipă militară pe o rază de o sută de metri în jurul 
stâncii. Reprezentanţii unei alte Direcţii din Securitate s-au 


ocupat în următoarele zile cu dezinformarea sătenilor și 
liniștirea martorilor oculari. Cunosc toate aceste detalii din 
dosarul ultrasecret al evenimentului respectiv, pe care l-am 
studiat ulterior, după Revoluţie. Acum douăzeci de ani încă 
nu aveam acces la astfel de operaţiuni, fiind doar un copil 
care venise la baza din B... de puţin timp. Se pare totuși că 
unele aspecte au mai „transpirat” prin presă la mulţi ani 
după aceea, probabil datorită faptului că în acel loc au venit 
atunci câteva personalităţi politice și din domeniul științei. 
Situaţiile de acest gen, care nu pot fi blocate informaţional în 
mod complet de la început, sunt înregistrate cu un cod 
special și sunt numite „evenimente de tip K”. Ele reprezintă 
de obicei situaţii limită, care nu pot fi prevăzute în totalitate 
sau care dau naștere la diverse alte complicaţii. 

In zilele următoare au survolat cu elicopterul stânca 
respectivă; „obiectul” era, de fapt, un gen de pârghie 
ancorată în piatra stâncii, fără a se putea stabili însă cine, 
cum și de ce a realizat aceasta. Scrierea de pe peretele 
stâncii a rămas complet necunoscută, chiar dacă au fost 
trimise numeroase fotografii cu semnele respective, pentru a 
fi studiate la cele mai prestigioase instituţii de profil din 
lume. Deși existau anumite similitudini de formă, nimeni nu a 
putut totuși să găsească o corespondenţă clară cu vreuna 
dintre scrierile din antichitate. Am avut acces la toate 
fotografiile care au fost făcute din diverse unghiuri și am 
putut să mă conving personal de caracterul foarte straniu al 
acelor semne. Păreau foarte vechi, dar încă se mai observau, 
fiind în mare parte acoperite de mușchi de stâncă. Fiind pe 
atunci oarecum lipsiți de experienţă și presaţi de panica 
creată, cei responsabili au decis să dinamiteze stânca, însă 
ulterior s-a aflat că acela a fost un ordin dat de puterea de la 
București, în prezent, la douăzeci de ani de la dramaticul 
incident, locul este complet curăţat. Cei doi bărbaţi dispăruţi 
nu au mai revenit niciodată. Foarte interesant a fost faptul 
că, după ce au aruncat stânca în aer, în locul ei a continuat să 
rămână un contur străveziu de culoare verde deschis, ca un 
abur ușor. După câteva zile, însă, a dispărut și el. 

Acesta este doar un exemplu din multitudinea de 
Evenimente K din arhiva DZ; importanţa lor este majoră iar 


informaţiile pe care le conţin sunt foarte secrete. Există de 
asemenea multe alte situaţii care se încadrează în aceeași 
categorie „K”, apărute mai ales după anul 1992. 

Cezar mi-a relatat apoi încă două cazuri uluitoare dar m- 
a rugat să nu le menţionez în carte, deoarece ele au legătură 
cu resursele din solul ţării, fiind considerate mari secrete de 
stat. 


„Saltul” dupa Revoluţie 


- În mod paradoxal, zbuciumul Revoluţiei nu s-a făcut 
simţit aproape deloc în activitatea Departamentului Zero, a 
continuat Cezar să relateze evenimentele principale din acea 
perioadă a vieţii lui. Două ar putea constitui cauzele acelei 
situaţii: pe de o parte, izolarea aproape perfectă și autonomia 
pe care colonelul Obadea a asigurat-o departamentului, 
urmare directă a măsurilor excepţionale de menţinere a 
secretului la vârf; pe de altă parte, iminenţa prăbușirii lui 
Ceaușescu de la puterea în stat era de mult cunoscută în 
cadrul departamentului, chiar dacă ea nu era exprimată în 
mod direct. Nu este însă cazul să discutăm acum și aici 
despre aspectele oculte al Revoluţiei din 1989 în România. 
Mă voi referi doar la ceea ce a adus nou pentru mine 
deceniul în care tocmai intrasem după Revoluţie. 

În primăvara lui 1990, la câteva luni după schimbarea 
puterii, am fost mutat pentru prima dată de la baza din B... la 
baza din Valea Ursului, care era situată în zona munţilor G... 
din apropierea masivului Retezat. Spre deosebire de baza în 
care trăisem zece ani, aceasta se extindea cu două nivele sub 
pământ. Dotarea tehnică era ireproșabilă iar personalul 
foarte bine instruit. Spre sfârșitul anului colonelul mi-a adus 
la cunoștință faptul că, datorită unor motive independente de 
voința sa, doctorul Xien a părăsit România. Aceasta a fost o 
veste care, într-un anume fel, m-a întristat. Doctorul Xien mă 
ghidase într-un mod foarte eficient printre meandrele 
complicate ale cunoașterii unor realităţi despre care ceilalţi 
oameni nici măcar nu bănuiesc că există. Modalităţile sale de 


acţiune erau ciudate și diferite, însă mai mereu ele se 
desfășurau în tăcere. Mi-a fost un ghid spiritual foarte 
competent și un ajutor nepreţuit în multe situaţii dificile; de 
altfel, el însuși era o fiinţă foarte specială și ocultată, despre 
care nici măcar autorităţile române, care îl supravegheau tot 
timpul îndeaproape, nu cunoșteau prea multe. 

Plecarea neașteptată și aparent inexplicabilă a doctorului 
Xien a oferit șansa unei schimbări notabile în existenţa mea. 
Aveam douăzeci și unu de ani și o experienţă vastă în ceea ce 
privea activitatea departamentului, la care se adăugau 
anumite capacităţi psihice personale, datorită cărora 
rezolvasem multe situaţii delicate sau chiar periculoase. 
Având în vedere aceste aspecte și urmând totodată sfaturile 
pe care i le dăduse părintele Arsenie cu aproape cinci ani în 
urmă, colonelul Obadea mi-a oferit mie conducerea tehnică a 
Departamentului Zero. Ştiam că aceasta era o idee mai veche 
a colonelului, astfel încât am acceptat imediat. 

Noua funcţie era foarte puternică și autoritară. Șeful 
meu unic și direct era colonelul Obadea, iar deasupra lui era 
doar Ceaușescu și, într-o anumită măsură, Șeful Securităţii 
din România. Probabil că au fost necesare multe mișcări de 
culise din partea colonelului pentru ca eu să fiu persoana 
care să ocupe acel post. Eforturile sale au fost de asemenea 
salutare și în ceea ce privește finanţarea în continuare a 
departamentului, deoarece acesta era în multe privinţe ca un 
fel de „fantomă” printre celelalte secţiuni din Securitate. Nu 
existau arhive externe, dosare, informaţii, nu exista nimic în 
exterior care să ateste „viaţa” departamentului; totul era 
centralizat la baza din Valea Ursului, unde nimeni nu avea 
acces, dacă nu făcea parte din personalul bazei. De aceea, 
aproape nimeni nu știa despre existenţa ei, cu atât mai puţin 
despre zona în care era plasată. 

Numirea mea ca director tehnic al DZ a implicat 
necesitatea unor deplasări frecvente pe care trebuia să le 
efectuez în diferite zone ale ţării, pe lângă participarea la 
„evenimentele de tip K”. Aveam mereu la dispoziţie o 
limuzină pentru transport, două gărzi de corp și chiar, prin 
solicitare directă, elicopterul care era proprietatea 
departamentului. 


În 1992 au fost clarificate raporturile dintre 
Departamentul Zero și Președinţie. După moartea lui 
Ceaușescu aproape nimeni nu mai știa de existenţa 
departamentului, astfel încât Şeful Statului a ordonat imediat 
subordonarea totală și politizarea DZ, într-o dorință 
nemărturisită dar evidentă de realizare a unui control 
centralizat a tuturor structurilor din Serviciul Român de 
Informaţii. L-am însoţit pe colonelul Obadea la întâlnirea 
secretă cu Președintele, întâlnire care a durat mai mult de 
patru ore. Șeful Statului dorea chiar să modifice structura 
departamentului și să unifice mai multe secţiuni, rămase 
moștenire din timpul dictaturii, cu cea a DZ. După ce am 
prezentat însă câteva dintre realităţile șocante care au fost 
descoperite, precum și implicaţiile lor enorme în stabilitatea 
politico-economică a ţării, buimăceala Președintelui a făcut 
loc unui acord asemănător cu cel vechi, anterior Revoluţiei. 
S-a cerut însă și informarea Șefului SRl-ului. Discuţia cu 
acesta a avut loc o lună mai târziu și nu a creat nici un fel de 
probleme. Dimpotrivă, a adus chiar unele îmbunătăţiri pe 
linie administrativă și de procedură specială. 

Una dintre propuneri a fost aceea de înfiinţare a unei 
secțiuni care să aibă o funcţie de „tampon” între Securitate și 
Departamentul Zero. În fapt, această secţiune are și în 
prezent funcţia de „colectare” și „triere” a informaţiilor 
specifice, care se încadrează în domeniul secret de 
evenimente și descoperiri stranii, întrucât nu toate aceste 
informaţii și evenimente constituiau obiectul activităţii DZ, 
ele erau repartizate celorlalte Direcţii din SRI Secţia 
„tampon” a primit denumirea de Comisia de Analiză a 
Evenimentelor Stranii, având angajaţi din ambele părţi, adică 
atât de la nivelul secţiilor SRI, cât și din DZ. S-a stabilit însă 
ca Șeful acestei Comisii să fie un membru al departamentului 
nostru, datorită experienţei în domeniu. Am primit tot eu și 
această funcţie, ca o extindere a aceleia de la nivelul 
Departamentului Zero. Șeful SRl-ului a obiectat un timp, 
invocând vârsta mea care era mult sub standardele stabilite 
în mod oficial. Pe bună dreptate, el afirma că era de 
neconceput ca o persoană atât de tânără să conducă în mod 
eficient acţiuni de asemenea anvergură, însă colonelul 


Obadea a liniștit până la urmă spiritele, asumându-și întreaga 
responsabilitate. 

Datorită statutului cu totul special pe care deja îl 
deţineam, gradul de libertate în acţiune trebuia să fie maxim. 
Această condiţie depășea chiar și imunitatea parlamentară, 
deoarece se lega în mod direct de marile secrete de stat. 
Deoarece funcţiile mele nu erau politizate, forma de acces 
liber absolut era reprezentată de un tip de legitimaţie 
specială, semnată personal de Președinte și purtând 
indicativul DZ/A - O [...], în funcţie de numărul celor cărora li 
se eliberează. Aceștia sunt extrem de puţini si fac parte din 
organismele cele mai secrete ale SRI și ale Armatei. 

In perioada 1992-1993 am parcurs toate dosarele 
departamentului, pentru a mă familiariza cu situaţia la zi. Am 
studiat cazurile cele mai secrete și am fost în locuri foarte 
ascunse și uimitoare prin cele ce conţineau. Toate acestea fac 
însă obiectul unui domeniu secret care nu poate fi dezvăluit 
deocamdată. Am stabilit cartierul general la baza din Valea 
Ursului și am pregătit, în paralel, o a doua echipă specială de 
intervenţie pentru cazurile mai puţin importante. Până în 
anul 2001 am reușit să consolidăm relaţiile de „parteneriat” 
cu SRl-ul și am oferit informaţii esenţiale Consiliului Suprem 
de Apărare a [ării (CSAT). Colonelul Obadea avea deplină 
încredere în mine și chiar dacă se apropia vertiginos de 
vârsta pensionării, era totuși foarte mulțumit de modul în 
care se desfășura activitatea departamentului. Fusese 
avansat la gradul de general SRI și putea spune că multe 
dintre planurile sale deveniseră realitate. 

Cam acesta este tabloul de ansamblu al situaţiei 
departamentului în prezent, schițat în linii mari. Anul 2002 a 
marcat un punct important în ceea ce privește implicarea 
mea într-un cadru special care se referă la anumite aspecte 
de mare importanţă cu profunde implicaţii atât la nivel 
naţional, cât și la nivel mondial. Dar despre ele îţi voi vorbi în 
viitoarea întâlnire, pentru că este foarte important să ne 
focalizăm atenţia cât mai bine asupra acelui subiect 
fundamental al discuţiei noastre pe care urmăresc în mod 
special să ţi-l prezint. Vei înţelege astfel că realitatea care ne 


înconjoară este proiectată într-o cu totul altă lumină decât 
sunt obișnuiți oamenii să o perceapă. 

Am respirat adânc, ca la ieșirea dintr-o transă 
îndelungată. Nu bănuiam care avea să fie natura destăinuirii 
viitoare, dar intuiam că ajunsesem la „nodul” problemei, la 
punctul-focar al situaţiei actuale. Cezar îmi mărturisise că 
acela reprezenta, de fapt, motivul principal pentru care el 
dorea să fac publice aceste relatări. Aveam să mă mai 
întâlnesc cu el doar de două ori, timp în care mi-a expus în 
mod amănunţit evenimente care pot fi considerate cruciale 
pentru destinul ţării. Ultima întrevedere a avut loc în luna 
iunie, 2003 și atunci am aflat cu stupoare felul în care s-a 
ajuns la cunoașterea locației secrete din munţii Bucegi unde 
a fost făcută, două luni mai târziu, marea descoperire. Chiar 
dacă evenimentele s-au precipitat atunci, totuși Cezar mi-a 
oferit nesperata șansă de a fi în acel loc și de a vedea eu 
însumi structura secretă din munte și elementele sale 
caracteristice. Aceasta a necesitat o intervenţie cu totul 
specială din partea lui și mai ales din partea generalului 
Obadea, într-un moment în care lucrurile păreau să scape de 
sub control. Decizia de a mă chema acolo, aproape imediat 
după efectuarea descoperirii, a fost foarte inspirată deoarece 
la câteva zile după aceea situaţia s-a complicat extraordinar 
de mult datorită presiunilor diplomatice americana care au 
solicitat intens prezenţa lor imediată în acel loc cu echipe 
ultradotate și cu o formidabilă tehnologie. Din acel moment, 
nimeni care nu era autorizat de la nivelul președenţiei nu a 
mai putut pătrunde dincolo de barajele de securitate care 
erau asigurate atât de militarii români, cât și de cei 
americani. De aceea, mă consider foarte norocos și într-un 
anumit fel chiar privilegiat, că am avut ocazia să văd ceea ce 
multora, poate, li se va părea aproape incredibil, în cele 
câteva ore cât a durat prezenţa mea în perimetrul central al 
descoperirii, Cezar mi-a relatat succint aspectele (unele 
dintre ele dramatice) legate de modalitatea efectivă în care a 
fost făcută descoperirea; mi-a punctat pe scurt implicaţiile pe 
care ea le-a declanșat imediat după aceea, precum și 
evenimentele principale ale intervenţiei SUA în această 
problemă, în luna septembrie a aceluiași an (2003) am primit 


vești noi de la el, prin intermediul unui curier special care de 
altfel fusese și intermediarul pentru aranjarea întâlnirilor 
noastre din ultimii ani. De data aceea, însă, curierul mi-a 
facilitat o convorbire telefonică cu Cezar, utilizând un aparat 
special protejat și o linie particulară. Cezar mi-a vorbit atunci 
despre unele aspecte particulare ale „negocierilor” româno- 
americane pe care le aflase de curând și de faptul că urma să 
plece peste câteva zile într-o „mare expediţie”, oferindu-mi 
de asemenea câteva date generale cu privire la aceasta. Nu 
știa cât va dura acea călătorie dar mi-a promis că, la 
întoarcere, mă va contacta pentru a-mi oferi toate detaliile ei. 
După o scurtă ezitare mi-a sugerat că aveam, totuși, destule 
informaţii pentru a scrie și a publica o carte cu aceste 
elemente. Ca și mine, considera că oamenii au dreptul să știe 
care este situaţia reală și să hotărască singuri asupra 
viitorului lor. Aceea a fost ultima dată când am avut un 
contact verbal cu Cezar. 

Cu câteva săptămâni în urmă, după aproape un an de la 
acea convorbire telefonică, exact în perioada în care 
redactam partea finală a acestei cărți am primit unele 
semnale despre întoarcerea lui din „marea expediție”, ceea 
ce mi-a provocat o emoție intensă la gândul unei posibile 
revederi și a aflării unor noi elemente, despre care bânuiam 
că au o natură excepţională. 

Să revin, însă, la relatarea lui Cezar din penultima 
noastră întâlnire. Elementele pe care mi le-a expus atunci în 
amănunţime constituie fără îndoială o adevărată mină de 
informaţii despre culisele organizaţiei masonice mondiale. 
Concepţia, viziunea generală, intenţiile și modurile de 
acţiune ale francmasoneriei, pe care Cezar mi le-a relatat 
într-o memorabilă sinteză a convorbirii avute cu unul dintre 
reprezentanţii de seamă la scară mondială a acestei 
organizaţii, m-au determinat să înţeleg și mai bine 
semnificaţia subtilă a cunoscutei afirmaţii: „Mărul pe 
dinafară frumos și pe dinăuntru găunos”, care se poate aplica 
foarte bine masoneriei mondiale. Pe de altă parte și în mod 
paradoxal, fără acea inițiativă a masoneriei nu știu când și 
cum ar fi avut loc excepţionala descoperire din munţii 
Bucegi. Uneori firul destinului - mai ales cel al unei naţiuni 


sau chiar al umanităţii - este mult prea complicat și laborios 
pentru a putea fi înţeles în toată complexitatea sa de mintea 
umană. Ne rămâne, deci, doar posibilitatea de a constata și 
de a analiza retroactiv, plini de uluire, incredibilul păienjeniș 
de fapte, relaţii, fiinţe și destine individuale care s-au 
combinat astfel încât rezultatul final să constituie un 
adevărat pas înainte pentru omenire. Chiar dacă, 
deocamdată, nu putem înţelege în amănunt aceste combinaţii 
și acţiuni foarte complicate ale forțelor subtile, putem cel 
puţin să ne orientâăm după efectele notabile pe care ele le 
declanșează în anumite momente precis delimitate de o serie 
de factori  conjuncturali. Acești factori  conjuncturali 
reprezintă însă exact condiţiile spaţio-temporale care sunt 
necesare pentru declanșarea unor evenimente - chiar la 
scară mondială - de o importanţă majoră. 

Atunci când m-am întâlnit din nou cu Cezar, la câteva 
luni de la ultima discuţie, el a reluat firul relatărilor sale 
exact de acolo unde rămăsese, ca și cum făcuse doar o scurtă 
pauză pentru a bea apă. 

- În luna mai a anului 2002 mă aflam la baza din Valea 
Ursului, al cărui nume de cod este Alpha. Era perioada în 
care studiam intens dosarele secrete ale departamentului, 
care acopereau o perioadă de mai bine de douăzeci de ani de 
cercetări și verificări pe teren, efectuate de echipele de 
intervenţie specială, într-o după-amiază calmă și liniștită mă 
aflam în biroul meu, fiind adâncit în studiu, când am primit 
un telefon pe linia directă, de maximă securitate, de la 
generalul Obadea. Eram mirat, deoarece mă despărțisem de 
el doar cu o zi înainte și acel telefon era folosit doar în cazul 
unor comunicate foarte urgente și secrete. Mi-a transmis că 
în următoarele ore voi primi vizita unui personaj important, 
care dorește să aibă o discuţie cu mine în particular. M-a 
surprins vocea generalului, ușor nesigură și exprimarea lui 
puţin confuză, aspecte care nu-i erau caracteristice și pe care 
nu le întâlnisem la el până atunci. 

Mi-a spus că nu are nici un fel de date suplimentare, că 
nu știe despre cine este vorba și că solicitarea întrevederii a 
venit prin intermediul SRI, ca urmare a unei intervenții 
guvernamentale. Persoana respectivă era cetăţean străin, 


însă cunoștea România și, de asemenea, vorbea foarte bine 
limba română. Serviciul Român de Informaţii (SRI) știa doar 
că face parte dintr-o lojă masonică foarte importantă din 
Italia, că deţine un înalt rang nobiliar și că are o mare putere 
de influenţă financiară în România. Probabil că relaţiile sale 
politice erau de asemenea foarte sus-puse, din moment ce a 
reușit să penetreze „zidul” SRl-ului și să ajungă până la 
structura DZ. Era însă o enigmă de unde mă cunoștea pe 
mine și cum aflase de existenţa departamentului, al cărui 
director tehnic eram. Mi-am dat seama atunci că puterea de 
influenţă a acestui om era formidabilă, din moment ce el 
reușise să  „străpungă” pe cale ierarhică sistemul 
guvernamental și de securitate al unei ţări, chiar fără să 
ascundă aceasta. In ceea ce mă privea, trebuia să admit 
întrevederea, deși nu-i știam încă scopul. Erau destule 
necunoscute în ecuaţie, care se suprapuneau peste 
rapiditatea cu care urma să aibă loc întâlnirea. Cu toate 
acestea, percepeam în ființa mea un gen de „greutate” și 
„presiune” nelămurită, care în mod evident se corela cu 
persoana respectivă. Atunci am realizat intuitiv, pentru prima 
dată, natura întrevederii. Avea să fie o „luptă” dificilă, 
deoarece simțeam deja radiaţia „grea” a acelei fiinţe, ca un 
nor neplăcut care o învăluia și care îi ascundea adevăratele 
intenţii. Mai erau câteva ore până la sosirea personajului, 
astfel încât m-am izolat într-o cameră și am intrat într-o stare 
de meditaţie profundă pentru a afla mai multe elemente 
caracteristice despre persoana acestuia. 

Eram complet uluit. Cunoșteam deja faptul că Cezar avea 
puteri psihice deosebite, despre care nu menţionase însă 
decât strictul necesar, cu multă modestie și într-un mod cât 
se poate de firesc și natural, în plus, el nu își manifestase 
puterile în prezența mea decât de două-trei ori, în anumite 
situaţii-cheie, doar pentru a-mi demonstra indirect că ceea ce 
îmi relata nu erau vorbe goale. Chiar și atunci acţiunile sale 
au fost perfect integrate în conjuncturile respective, astfel 
încât ele să nu provoace o bulversare prea mare. Totuși, nu 
știam faptul că el avea capacitatea de a afla diferite 
informaţii atunci când își manifesta voinţa în această direcţie, 
în timpul meditaţiei. Nu puteam să înţeleg cum era posibil 


așa ceva. Dorind să aflu mai multe despre acest mister, l-am 
întrebat cum și de unde reușește să aibă acces la informaţii 
despre care nu știa nimic înainte. 

- Se poate spune că domeniul subtil de cunoaștere pe 
care îl evoc în timpul meditaţiei, atunci când doresc să aflu 
anumite informaţii, este un tip de eter foarte vast, însă acesta 
nu reprezintă eterul la care face referire știința 
contemporană, a început Cezar să-mi explice. Din această 
realitate subtilă provin toate lucrurile și fenomenele, toate 
gândurile, materia de orice tip, în general vorbind orice 
informaţie care se actualizează ca nume și formă în planul 
fizic. Din acest ocean practic infinit de „coduri” particulare 
încep să se concretizeze, din aproape în aproape, toate 
intenţiile, gândurile și ideile noastre care prind astfel o formă 
clară și se obiectivează la nivelul de percepţie al omului 
obișnuit, în lumea fizică. 

Imaginează-ţi, de pildă, o masă de aburi care se află în 
suspensie; ea este alcătuită din vapori de apă formaţi din 
particule foarte fine care plutesc în aer. Dacă acţionăm 
asupra temperaturii înconjurătoare și o determinăm să 
scadă, vaporii de apă vor condensa și se vor transforma în 
picături de lichid, adică ei se vor afla atunci într-o stare de 
agregare a materiei care este mai grosieră decât cea a 
vaporilor, care reprezentau starea gazoasă a apei. Dacă vom 
scădea și mai mult temperatura, apa lichidă se va transforma 
în gheaţă, deci în materie solidă, care este starea de 
agregare cea mai grosieră. E simplu de înţeles: aceiași atomi 
de apă, care iniţial se aflau sub formă de vapori, au devenit, 
prin transformări succesive, gheaţă. 

Analogic vorbind, același drum, de sus în jos, îl urmează 
și informaţia de orice tip care ajunge să se concretizeze în 
planul fizic, în stadiul ei primar, latent, informaţia nu 
reprezintă altceva decât o anumită formă de energie 
vibratorie care este specifică fiecărui aspect în parte. Mediul 
în care subzistă infinitatea de idei, gânduri, intenţii și 
posibilități este eterul subtil universal despre care îţi 
spuneam mai înainte. Totul se reduce, deci, la accesarea 
informaţiei pe nivelul ei propriu de vibraţie, care face parte 
din oceanul nesfârșit al frecvenţelor de vibraţie energetică 


din eterul universal. Acesta este aspectul cel mai dificil de 
realizat, întrucât mai întâi este necesar să ai nivelul de 
conștiință adecvat pentru a fi conștient de eterul subtil 
universal și, de asemenea, trebuie să ai capacitatea de a 
selecta cu mare acuratețe, din multitudinea frecvenţelor de 
vibraţie energetică, pe aceea care te interesează. 

Luând o foaie de hârtie, Cezar a desenat o schiță pentru 
a putea să înţeleg mai bine. 

- O minte focalizată, care este bine pregătită și purificată 
de gânduri vicioase și parazite, are puterea de a străpunge 
succesiv planurile subtile de manifestare până la nivelul 
eterului universal de care ţi-am vorbit, care este precum un 
fel de spaţiu gigantic, având o natură foarte specială, în acest 
spaţiu extrem de vast poate fi identificată „urma” specifică 
sau frecvenţa vibratorie particulară a oricărui aspect, fiinţă, 
obiect sau fenomen care te interesează. Adevărata artă 
constă în selectarea corectă a frecvenţei de vibraţie 
particulară pe care o cauţi, la fel ca atunci când vrei să prinzi 
un post de radio și miști cursorul pe scala de frecvenţe a 
radioului. 

Mă vei întreba, poate, cum selectează mintea doar o 
frecvenţă specifică dintr-o infinitate care există? Procesul 
este simplu, pentru că el se bazează pe legea universală a 
vibraţiei. Tot ceea ce există în univers și este definit în mod 
particular, indiferent că este ființă sau lucru, fenomen sau 
emoție, are o „amprentă” vibratorie, o „marcă” specifică 
inconfundabilă după care poate fi identificat oriunde în 
univers. Este așa-numita lungime de undă personală, 
întocmai cum spirala ADN-ului este unică pentru fiecare 
fiinţă. Trebuie doar să comutezi „butonul” de Ia o lungime de 
undă la cea pe care dorești să o cunoști. Este un principiu 
fundamental în fizică și acesta se numește rezonanţă. 
Desigur, toate acestea implică un antrenament adecvat și 
perseverent, dar rezultatele sunt pe măsură. Eu nu am făcut 
altceva decât să aplic cu exactitate acest principiu, 
focalizându-mă asupra „imaginii subtile” sau „lungimii de 
undă” a personajului care urma să sosească, chiar dacă nu-l 
văzusem niciodată și nu îl cunoșteam deloc, dar despre care 
aveam totuși unele informaţii de la generalul Obadea. Acele 


informaţii sumare mi-au fost de ajuns. Manifestarea 
puternică și focalizată a voinţei mele a determinat într-un 
timp relativ scurt realizarea condiţiilor de rezonanţă cu 
„amprenta subtilă” a persoanei respective. Totuși, trebuie să- 
ți spun că fenomenul nu este chiar așa simplu precum ţi-l 
descriu eu acum. Mai bine zis, este necesară o lungă 
perioadă de practică intensă, care implică de asemenea 
elevarea deosebită a conștiinței. 


OBIECTIVAREA IDEILOR CAUZALE LA NIVELUL PLANULUI 
FIZIC 


ETERUL SUBIIL UNIVERSAL 


Energii vibratorii („lungimi de 
undă” specifice) din eterul subtil 
atotcuprinzător, care reprezintă 
surse-cauză pentru orice 
manifestare obiectivă din planurile 
Creaţiei. 


Planurile succesive de manifestare, 
din ce în ce mai grosiere, în care 
sursele energiei-cauză își 
micșorează vibrația până când se 
materializează la nivelul planului 
fizic. 


Planul fizic, cel mai grosier (ca 
frecvenţă de vibraţie) în ierarhia 
planurilor de manifestare. 


Mintea puternică și focalizată 


CONCRETIZAREA IDEILOR LA NIVELUL PLANULUI FIZIC 


Acurateţea informaţiilor pe care dorești să le afli 
depinde, pe de o parte, de claritatea propriei tale minţi - care 
atunci trebuie să fie precum suprafaţa nemișcată a unui lac 
de munte - iar pe de altă parte de abilitatea în realizarea 
condiţiilor specifice de rezonanţă, prin evocare vie și cu 
putere a ceea ce ţi-ai propus să cunoști. Practic vorbind, în 
acele momente tu te „acordezi” cu o mai mare sau mai mică 
fineţe la frecvenţa de vibraţie specifică a fiinţei pe care o 
evoci. Dacă reușești aceasta cu succes, vei cunoaște atunci 
într-un mod direct, nemijlocit și intuitiv, rezultanta subtilă 
dominantă a persoanei respective, în toate aspectele ei, chiar 
dacă ea crede că aceste aspecte sunt necunoscute celorlalţi 
oameni. 

Este adevărat că, așa după cum ţi-am spus, problema se 
prezintă într-o ipostază mai complexă deoarece există multe 
variabile care implică, printre altele, pregătirea personală și 
eforturile depuse în această direcţie, însă important este 
faptul că orice ființă umană sănătoasă, care este înzestrată 
cu voință și perseverenţă, poate să dobândească această 
putere. 

Am să revin însă la întâlnirea care ascundea un mobil 
secret, foarte important, dar totuși neclar într-o primă fază 
pentru mine. 

Apoi Cezar mi-a povestit în amănunt strania întâlnire de 
la baza Alpha, care prin semnificaţia ei m-a zguduit profund 
și m-a convins definitiv să scriu această carte. Totuși, pentru 
ca cele relatate să aibă o anumită cursivitate și, de 
asemenea, pentru a ușura exprimarea ideilor, voi reda 
această întâlnire în termenii dialogului care a avut loc între 
Cezar și misteriosul personaj, membru în elita mondială a 
francmasoneriei, străduindu-mă să respect cât mai fidel ceea 
ce mi-a fost relatat și chiar să redau anumite nuanţe mai 
subtile ale discuţiei. Cer iertare cititorului pentru eventualele 
inconsecvenţe în exprimare dar, așa cum va realiza el însuși 
foarte curând, important aici este conţinutul informaţiei și 
mai puţin forma în care acesta este prezentat. 


Soluţie de compromis 


Pe la orele trei după-amiază, la baza din Valea Ursului și- 
a făcut apariţia un elicopter al Serviciului Român de 
Informaţii din care a coborât un domn sobru, înalt, îmbrăcat 
într-un costum negru și având o ţinută elegantă, dar trufașă, 
în mâna dreaptă ţinea un baston cu mâner de fildeș cu 
încrustaţii din aur, foarte complicate. Faţa lui exprima 
duritatea, iar ochii verzi aveau un efect aproape straniu, 
radiind o răceală neobișnuită. Această impresie era 
amplificată și de sprâncenele uimitor de arcuite și bine 
conturate pentru un om ajuns la o vârstă relativ înaintată. El 
s-a prezentat ofițerilor care îl așteptau la bază sub numele de 
senior Massini și a așteptat râbdător ca sosirea lui să fie 
anunţată lui Cezar. Impunător, obișnuit parcă să trăiască 
numai în cercurile nobiliare înalte, senior Massini avea - la 
cei șaizeci și cinci de ani ai săi - o alură semeaţă, era foarte 
sigur pe el și crea impresia unei persoane care era obișnuită 
să dea ordine. De altfel, el era unul dintre venerabilii de 
frunte ai celei mai importante loje masonice din Europa și, de 
asemenea, făcea parte din cea mai influentă organizaţie 
masonică la nivel mondial: Grupul Bilderberg. 

Senior Massini a fost condus la nivelul unu al bazei, unde 
îl aștepta Cezar. După salutările de rigoare, Cezar l-a invitat 
într-o sală de protocol, dar venerabilul a refuzat. Fără să fie 
afectat, stilul în care el se exprima era totuși cam pompos, cu 
o ușoară tentă arhaică. De altfel, senior Massini descindea 
dintr-o foarte veche familie nobiliară, de stirpe regală, din 
Italia. 

- Sunt impresionat și totodată încântat de propunerea 
dumneavoastră, însă îmi rezerv minimul privilegiu de a mă 
proteja față de eventualele tentative de ascultare și 
înregistrare a discuţiei noastre. V-aș fi deosebit de îndatorat 
să nu consideraţi acest lucru o jignire personală, dar nu 
putem uita totuși că avem de-a face cu Serviciul Român de 
Informaţii, și-a explicat venerabilul intenţia. 

Cezar zâmbea abia perceptibil. Era încă dificil de evaluat 
dacă senior Massini se exprima astfel în mod obișnuit sau 


cuvintele sale ascundeau o fină ironie. A doua variantă era 
mai plauzibilă, dar acest lucru nu l-a deranjat în nici un fel pe 
Cezar, care i-a răspuns cu bunăvoință. 

- Vă înţeleg temerile, domnule, și le găsesc îndreptăţite 
într-o oarecare măsură. Dar această bază are chiar prin 
statutul ei un nivel foarte înalt de securitate și se află doar în 
raport de colaborare cu SRI, adică propriu-zis ea nu se află în 
subordinea Serviciului Român de Informaţii. Putem discuta 
liniștiți și fără teamă în sala de protocol. 

Senior Massini a rămas însă inflexibil în cererea sa. 
Politicos, el a insistat în mod ferm pentru ca discuţia să aibă 
loc în aer liber, la o distanţă convenabilă de bază. A precizat 
că acest lucru era în interesul ambelor părți. 

Nefiind chiar o cerere extravagantă, Cezar a consimţit. 
S-a ales o mică poiană care era situată la aproximativ două 
sute cincizeci de metri de clădirea de la suprafaţă a bazei. S- 
au transportat acolo o masă și două scaune iar Cezar a 
dispus în cerc, la o anumită distanţă de acestea, o gardă 
formată din opt oameni care erau specializaţi în serviciul de 
pază și protecţie la nivel superior. De altfel, aceștia făceau 
parte chiar din echipa a treia de intervenţie specială în cazul 
„evenimentelor de tip K”. A fost montat, de asemenea, și un 
dispozitiv electronic de  bruiaj de înaltă tehnologie. 
Pregătirile au durat aproape o oră, timp în care venerabilul 
Massini nu a rostit decât câteva fraze, mulțumindu-se doar să 
abordeze un zâmbet ușor zeflemitor și ironic. Din când în 
când el arunca priviri pătrunzătoare lui Cezar, analizându-l 
rapid dar cu mare atenţie. 

Pe la patru și ceva după-amiaza pregătirile au fost 
încheiate și cei doi s-au așezat la masa din poiană. Cezar mi-a 
mărturisit că, dintr-un anumit punct de vedere, situaţia era 
relativ bizară. Un domn având o certă influenţă în cercurile 
politice cele mai înalte solicitase o întrevedere foarte secretă 
cu directorul tehnic și executiv al celui mai ocultat 
departament de acţiune al Serviciilor Secrete din România. 
Toate „ușile” fuseseră deschise aproape fără efort, toate 
solicitările aprobate imediat. Care putea fi natura acelei 
influenţe misterioase ce a străpuns chiar și cele mai înalte 
cercuri politice ale unui stat? Care era de fapt scopul acelei 


vizite inopinate și secrete a seniorului Massini și ce urmărea 
el în realitate, mai ales că evitase amestecul chiar și al 
Serviciului Român de Informaţii prin care ajunsese acolo? 
Ordinul expres primit de la Guvern interzicea orice imixtiune 
a SRI în discuţie, invocându-se secretul de stat în domeniul 
de acţiune al DZ. Cu toate acestea, situaţia era relativ stranie 
deoarece crea impresia intervenţiei unei puteri exterioare 
care era „dictată” statului român. Mai mult decât atât, nu era 
permisă nici o înregistrare ascunsă a convorbirii dintre cei 
doi, iar Cezar dorea să fie onest în promisiunea pe care o 
făcuse seniorului Massini. Pe de altă parte, chiar dacă SRlI-ul 
deţinea mijloacele tehnice necesare pentru interceptarea 
convorbirii, sosirea venerabilului Massini fusese anunţată în 
pripă și nu existase timpul suficient pentru organizarea unei 
asemenea acţiuni delicate, în plus, la influența pe care se 
pare că o avea senior Massini în cercurile politice cele mai 
înalte ale statului român, o eventuală nemulțumire a acestuia 
putea avea consecinţe dintre cele mai neplăcute asupra celor 
care ar fi luat o asemenea decizie în SRI. Așadar, oricât de 
straniu ar putea să pară, senior Massini reușise - printr-o 
acţiune rapidă, intempestivă și fără prea mari eforturi - să 
obţină în timp record securitatea maximă a discuţiei pe care 
dorea să o aibă cu Cezar. Confruntarea dintre cei doi avea să 
ofere una dintre cele mai senzaţionale relatări a unor 
adevăruri foarte ocultate, care totuși se manifestă zi de zi, tot 
mai mult, în viața oamenilor de pe întreaga planetă. 


Testarea 


- Mă aflu aici pentru a purta această discuţie cu 
dumneavoastră, domnule Brad, într-un mod mai puţin 
obișnuit și într-o conjunctură aparte, a intrat direct în subiect 
venerabilul Massini. În opinia noastră, oamenii se împart în 
două mari categorii: cei care pot fi manipulaţi și conduși, 
aceștia reprezentând imensa majoritate a omenirii; și cei 
care au anumite virtuţi, care deţin anumite puteri și au o 
personalitate foarte puternică. 


- Vă întrerup pentru o scurtă precizare: de fapt, a cui 
opinie o reprezentaţi dumneavoastră aici? a intervenit Cezar 
cu aparentă naivitate. 

Senior Massini zâmbi larg, lăsându-se greu pe spătarul 
scaunului, întreaga lui atitudine exprima conștiința 
orgolioasă a unei puteri care nu putea fi înfrântă. 

- Domnule Brad, sunteţi un tânăr în floarea vârstei, ajuns 
într-un post ce reprezintă, paradoxal, o închisoare pentru 
libertatea civilă, dar care în același timp vă oferă satisfacția 
cunoașterii și cercetării unor lucruri despre care aproape 
nimeni nu știe nimic. O astfel de poziţie nu se obţine oricum, 
deoarece ea trebuie să fie garanţia unor capacităţi interioare 
remarcabile. 

- Mulţumesc, rosti Cezar amabil și totodată precaut. 

- Totuși, chiar și unei persoane foarte dotate, așa cum 
sunteţi dumneavoastră, îi rămân destule aspecte 
necunoscute, iar unele dintre ele pot fi extrem de 
atrăgătoare. Grupul pe care îl reprezint și în numele căruia 
am venit aici face parte din cel mai înalt ordin masonic, fiind 
foarte interesat de rezultatul discuţiei pe care noi o purtâăm. 

- Cunosc unele aspecte legate de francmasonerie, spuse 
Cezar. Organizaţia este strict ierarhizată după modelul 
piramidal, are ritualuri de iniţiere foarte ocultate, iar 
intenţiile sale adevărate sunt obscure pentru marea 
majoritate a oamenilor. 

- Pentru cele două-trei propoziţii pe care le-ai rostit, nici 
eu nu m-aș fi descurcat mai bine, dragul meu! râse cu un aer 
superior și ușor ironic venerabilul Massini. Sunt Maestru în 
cea mai puternică lojă masonică din lume și, dacă pentru cei 
mai mulţi acesta trebuie să rămână un secret bine păzit, în 
cazul tău ar fi ceva superfluu, deoarece subiectul pe care 
doresc să-l abordez în discuţie depășește cu mult importanţa 
ocultării mele. Dimpotrivă, este chiar imperios necesar să știi 
de la început cu cine vorbești. 

Relatându-mi discuţia, Cezar mi-a mărturisit că acela a 
fost momentul exact când a intuit scopul vizitei lui Massini, 
precum și modul general în care ea avea să se desfășoare. 
Tot atunci el a știut cum urma să procedeze și ce strategie 
avea să adopte, pentru a afla cât mai multe elemente și a 


înţelege cât mai bine mecanismele de acţiune ale masoneriei, 
în definitiv, aceea se anunţa a fi o „luptă” surdă între atenţia, 
vigilenţa, inteligenţa și abilitatea celor doi într-o confruntare 
verbală de idei, planuri, oferte și răspunsuri care trebuiau să 
fie magistral orchestrate, deoarece forțele puse în joc - și 
urmările care puteau decurge de aici - erau colosale, într-o 
primă fază, Cezar și-a propus să tatoneze terenul într-un 
domeniu la care observase deja că venerabilul Massini era 
slab: orgoliul, simţul ego-ului foarte dezvoltat, care i-ar fi 
putut micșora în mod strategic vigilenţa și forța interioară. 

- Deci funcţia pe care o aveţi în lojă este una dintre cele 
mai înalte. Știam că ierarhizarea se face după așa numitele 
„grade de promovare”, care sunt treizeci și trei. 

- Grupul Bilderberg nu este propriu-zis o lojă; el 
înseamnă cu mult mai mult decât atât, dar nu e necesar să 
intru acum în amănunte, într-adevăr, există această 
ierarhizare în treizeci și trei de grade la nivelul lojelor, care 
trebuie să respecte niște criterii clare, însă trebuie să știi Că 
ele reprezintă un fel de „faţadă” pentru cei din exterior. 
Adevărata putere depășește cu mult cel de-al treizeci și 
treilea grad ierarhic și angrenează alte condiţii pe care ţi le 
pot dezvălui, însă, numai într-o anumită conjunctură. 
Depinde doar de tine să fii receptiv faţă de o astfel de 
situație. Imaginează-ţi o casă mare care, pentru a arăta cât 
mai frumos, trebuie zugrăvită elegant, cu multă atenţie la 
detalii. Analogic vorbind, acestea ar fi gradele de iniţiere. 
Marile bogății și secrete se află, totuși, în interiorul casei, 
nevăzute și neștiute decât de stăpânii acesteia, foarte puţini 
la număr, care dirijează din umbră bunul mers al întregii 
clădiri: îngrijirea, administrarea și prosperitatea ei. Pentru 
aceasta nu este însă nevoie ca ei să fie cunoscuţi de ceilalţi 
oameni și, de asemenea, nu trebuie știute nici căile prin care 
ei acţionează. Ești inteligent și poţi să înţelegi cu ușurință ce 
am vrut să spun. 

Cezar observase că, treptat, senior Massini trecuse la o 
formă de adresare mai familiară și mai directă. Acesta putea 
fi un avantaj, deoarece o anumită familiaritate în discuţie 
putea să favorizeze dezvăluirea multor secrete. Desigur că, la 
acest gen de adresare a contribuit și marele decalaj de vârstă 


între cei doi. Venerabilul Massini manifesta, fără îndoială, o 
mare putere vitală și o forță psihică neobișnuită, în contrast 
evident cu vârsta respectabilă pe care o avea. Din păcate, 
radiaţia lui subtilă - prin care venerabilul era oricând capabil 
să domine ființele umane comune, în marea lor majoritate 
slabe sau cu labilităţi fizice ori psihice - era centrată în jurul 
unui imens orgoliu, a aroganţei și a sentimentului de 
superioritate asupra celorlalţi, justificat probabil de noblețea 
stirpei. De aceea, oricâte merite ar fi avut Cezar și oricât de 
bune ar fi fost referinţele sale, despre care putem presupune 
că erau binecunoscute elitei din grupul Bilderberg, totuși 
acestea nu erau suficiente pentru ca venerabilul Massini să-și 
înfrâneze instinctul orgoliului. 

- Am solicitat această întrevedere prin puterea și relaţiile 
pe care le deţinem deoarece cunoaștem forțele și capacităţile 
tale de acţiune. Acest lucru îl preţuim foarte mult mai ales 
dacă ne servește interesele. 

Rostind această replică, venerabilul a făcut prima mutare 
importantă în jocul dintre cei doi. După cum se va vedea, 
însă, mișcările de culise și planurile ascunse aveau să se 
dovedească mult mai complicate decât o simplă propunere, 
relativ indirectă, de colaborare la cel mai înalt nivel masonic. 

- Domnule Massini, dacă trebuie să înţeleg ceva anume și 
dacă problema se pune într-un mod special, atunci vă rog să 
precizaţi acest lucru de la început. De pildă, care este scopul 
principal pentru care doriţi să fac parte din Grupul 
Bilderberg? 

Atitudinea seniorului deveni brusc rece, iar tonul lui 
căpătă inflexiuni foarte dure. 

- Este într-adevăr aceasta o problemă pentru dumneata, 
domnule Brad? Îţi închipui că ai libertatea de a alege sau de 
a pune condiţii? Și cine ţi-a spus că vei deveni membru al 
Grupului Bilderberg? Ai cumva idee cine sunt în realitate cei 
care-l compun și care sunt criteriile de acces la acest nivel? 
Iți spun că ești foarte departe de această poziţie ierarhică și 
chiar mai mult decât atât, nu vei putea niciodată să pătrunzi 
în cercul intim al acestui grup, din motive pe care, dacă ţi le- 
aș dezvălui, te-ar bulversa complet. Ele nu fac parte din 
această lume. Revino deci la idei mai umane și înțelege că 


propunerea pe care ţi-am făcut-o în mod indirect se referea 
de fapt la intrarea ta în una dintre cele mai înalte loji 
masonice mondiale, imediat subordonată Grupului 
Bilderberg. Organizaţia noastră ar avea nevoie de aportul tău 
special. Faptul că m-am deplasat eu însumi aici, pentru a 
purta această discuţie în particular cu tine, te poate face să 
înţelegi faptul că noi te apreciem în mod deosebit. Din 
informaţiile pe care le deţinem trebuie să recunosc faptul că 
forțele și posibilităţile tale de acţiune sunt impresionante. 
După cum îți spuneam, suntem interesaţi de colaborarea cu 
tine. Există un consiliu secret la nivelul acestei loje, care 
propune direcţiile principale de acţiune în lume, iar aceste 
propuneri sunt mai apoi analizate de Grupul Bilderberg. E ca 
un fel de buclă feed-back. Ai putea fi un pion foarte important 
în acest consiliu și ai putea să dobândești tot ce ţi-ai închipuit 
tu vreodată în lumea asta, stăpânind la discreţie orice 
dorești: averi, oameni, lux, legi și chiar guverne. Nimic nu te 
va putea opri. Noi nu obișnuim să negociem, pentru că ceea 
ce oferim este imens. Ce rost ar mai avea alte discuţii inutile 
când lucrurile sunt atât de bine precizate? De altfel, sincer să 
fiu, nu prea ai altă posibilitate decât pe aceea de accepta 
colaborarea. 

Spunând aceasta cu o siguranţă de neclintit, venerabilul 
Massini făcu un gest specific cu mâna întinsă, retezând aerul. 
Probabil că o altă persoană în locul lui Cezar ar fi fost 
intimidată și chiar năucită atât de rapiditatea cu care 
avansase discuţia, cât și de perspectivele fabuloase pe care 
ea le oferea. Cezar mi-a dezvăluit că acela a fost un moment 
critic al întâlnirii. Deși complexă în aparenţă, problema nu 
prezenta decât două alternative evidente: să accepte 
propunerea de colaborare, ceea ce implica intrarea în 
societatea masonică și propulsarea rapidă în treptele cel mai 
înalte ale ierarhiei sale; sau să respingă această propunere, 
ceea ce ar fi atras ulterior un lanţ imprevizibil de urmări 
neplăcute atât în ceea ce privește propria lui persoană cât și 
în ceea ce privește activitatea departamentului, în acel 
moment, Cezar nu cunoștea încă datele principale despre 
interesele „la vârf” ale francmasoneriei, însă era deosebit de 
interesat să le afle, pentru a înțelege motivațiile oculte ale 


acestei organizaţii mondiale și căile prin care ea urmărea să- 
și atingă scopurile. Conjunctura i se părea favorabilă și 
punctul în care ajunsese discuţia îi oferea posibilitatea să o 
conducă treptat spre ceea ce îl interesa, stimulând orgoliul și 
sentimentul puterii pe care senior Massini le manifesta cu 
precădere. Totuși, sarcina nu era deloc ușoară, deoarece 
venerabilul reprezenta un interlocutor foarte abil și viclean, 
care în plus avea o mare inteligenţă și forță mentală. Din 
nefericire, acestea erau deja orientate în sens profund 
negativ. 

Cezar a simţit intuitiv că, dacă ar fi declinat imediat 
propunerea, „jocul” ar fi fost închis și seniorul ar fi plecat 
fără să încerce să-l convingă. Cezar nu ar mai fi reușit să afle 
nimic iar urmările refuzului său ar fi fost imprevizibile. 
Așadar, a luat hotărârea de a înșela vigilența seniorului și, 
sub masca acceptării propunerii acestuia, să afle cât mai 
multe lucruri despre aspectele de culise ale masoneriei 
mondiale. Dintr-o anumită perspectivă, el și-a asumat atunci 
o misiune de „kamikaze sub acoperire”, dar se simţea stăpân 
și încrezător în puterile sale pentru a face faţă eventualelor 
situaţii dificile cu care avea să se confrunte. 


Adevărul ocult al Organizaţiei Masonice 


- Este palpitant ceea ce îmi spuneţi, domnule Massini. Aș 
vrea totuși să înţeleg cum a fost și este posibil să deţineţi o 
așa mare influenţă. Vă mărturisesc că aceasta mi se pare 
foarte interesant. 

Mulţumit de turnura pe care o luase discuţia, senior 
Massini răspunse cu solicitudine, căzând aparent în „plasa” 
relativ simplă pe care i-a întins-o Cezar. 

- O, dragul meu, sunt foarte multe feluri de a obţine 
influenţă și aici trebuie să-ţi spun că suntem adevăraţi 
maeștri. Principalul lucru de care ai nevoie la acest capitol 
este răbdarea. Nu poţi să construiești palate grandioase și 
elegante, pentru a te bucura de toate plăcerile pe care 
acestea ţi le pun la dispoziţie, fără a fi tenace, vigilent și mai 


ales răbdător, chiar și în faţa unor aparente eșecuri. Totul 
prinde contur în timp și uneori această perioadă poate fi 
foarte îndelungată. Venerabilii noștri maeștri din trecut au 
avut o viziune măreaţă, de ansamblu, asupra situaţiei finale, 
care acum este foarte aproape. Ei nu s-au lăcomit la interese 
meschine, egoiste, ci au dorit din răsputeri să întărească și să 
consolideze bazele  masoneriei, adaptând pe parcursul 
epocilor principiile ei directoare în conformitate cu specificul 
evoluţiei umane, în fond, de ce s-ar fi îngrijit doar de ei și de 
familiile lor? Nu aveau oricum cei mai mulţi bani, cele mai 
mari bogății și cele mai bune condiţii de trai? Nu legaseră 
între ei jurământul ferm de a se ajuta și sprijini reciproc la 
nevoie? Îţi spun că ei au fost adevărații arhitecţi care au 
inițiat și apoi au stabilit principiile după care funcţionează 
sistemul social actual. Legat de acești „arhitecţi” care au 
conceput întregul plan încă de acum câteva mii de ani, nu îţi 
pot dezvălui mai multe la momentul actual, deoarece este un 
secret teribil pe care nici chiar cei din Grupul Bilderberg nu 
îl cunosc cu toţii, în epoca modernă - și prin aceasta mă refer 
la ultimele două-trei sute de ani - venerabilii maeștri nu au 
făcut altceva decât să aplice în mod inteligent principiile de 
bază care erau deja stabilite și să le adapteze la structura 
vremurilor pe care le trăiau. Acţiunile lor au fost dezvoltate 
de la o generaţie la alta, păstrând același impuls și aceleași 
idei inițiale, deoarece trebuie să-ţi spun că la vârful ierarhiei 
noastre se află numai descendenţi pe linie regală din arbori 
genealogici de sute și chiar mii de ani. Suntem foarte atenţi 
la acest aspect pentru a nu ne amesteca cu celelalte rase. 
Chiar și așa, însă, au existat unele excepţii, însă în timp am 
reușit să eliminăm genele recesive. 

- Vorbiţi, probabil, de familiile regale din Europa și de 
marii bancheri de la sfârșitul Evului Mediu? a întrebat Cezar 
pentru a oferi un câmp de dezvoltare a subiectului. 

- Desigur. Ei nu erau revoluționari; ei nu susțineau o 
ideologie rigidă și nici o filozofie particulară și alambicată. 
Forţa lor nu a constat niciodată în puterea braţelor sau în 
spiritul avântat; din rândurile lor nu s-au ridicat nicicând eroi 
sau vârfuri ale societăţii, în schimb, au înţeles foarte repede 
că, pentru a reuși, au nevoie de un alt algoritm, care să-și 


extragă forța și energia din înseși forţele, deciziile și acţiunile 
oamenilor. Erau fini psihologi și au făcut chiar de la început 
unele observaţii esenţiale. Au sesizat, de exemplu, că 
sistemul vieţii comunitare, indiferent că acesta are la bază 
monarhia, republica sau orice alt tip de guvernământ, se 
bazează pe conducere. Această realitate implica două așa- 
zise „grupe”: pe de o parte, marea masă a oamenilor din 
popor sau gloata, adică populaţia majoritară; iar pe de altă 
parte, elita conducătoare care, într-un fel sau altul, se 
străduia să menţină bunul mers al „turmei de oi”. Această 
constatare simplă a Reprezentat baza pe care și-au clădit 
întregul plan. 

- Dar de ce era așa important pentru ei faptul că existau 
aceste două categorii de populaţie? a întrebat repede Cezar. 

Ca un veritabil maestru mason inițiat în secretele 
Obscure ale Organizaţiei din care făcea parte, senior Massini 
începu să dezvăluie însuși nucleul ideologic al 
francmasoneriei la nivel mondial. 

- Această situaţie era și este foarte importantă datorită 
faptului că mereu au existat interese antagonice între cele 
două grupări de populaţie. Lucrurile trebuiau aranjate în așa 
fel, încât aceste interese contrare să nu dispară niciodată 
complet, adică altfel spus să nu existe niciodată pace 
veritabilă între oameni. Pentru aceasta era necesar să se 
servească prin diferite metode ambele „tabere” sau 
„grupări”, însă fără ca ele să cunoască acest lucru. Iluminaţii 
noștri au împins iscusinţa și abilitatea unor astfel de uneltiri 
până la perfecțiunea de a merge cu câte un picior în fiecare 
dintre cele două bărci și, totuși, să nu cadă niciodată în apă! 

Cezar nu a scăpat ocazia de a ridica din nou balonul la 
fileu: 

- Dar cum reușeau aceasta? Ce metode foloseau? 

- Aveau nevoie de niște „pârghii” puternice și, la originea 
acţiunilor, acestea au fost doar două: banii și natura 
inferioară a omului, care ceda în faţa tentaţiilor ce îi erau 
oferite. Această combinaţie le-a asigurat mereu succesul, 
pentru că ce nu se potrivea într-o parte, era binevenit în 
cealaltă și astfel s-a ajuns ca această „reţetă” care folosea 
intriga, minciuna, tentaţiile și prefăcătoria să permită 


extinderea rapidă a influenţei noastre în întreaga lume. 
Sigur, în perioada actuală trebuie să ţinem seama de o serie 
întreagă de alţi factori, printre care cei mai importanţi îi 
considerăm a fi numărul de locuitori ai planetei și avansul 
tehnologic remarcabil. Dar în esenţă, bazele principiale ale 
organizaţiei noastre masonice au fost puse cu mult timp în 
urmă și ele sunt atât de solide și s-au infiltrat atât de profund 
în conștiința oamenilor, încât succesul deplin al programului 
nostru nu mai constituie acum decât o chestiune de timp 
pentru a fi realizat în totalitate. 

Spunând acestea, senior Massini a zâmbit satisfăcut și a 
aprins o ţigară lungă de foi. Evident, aștepta efectul spuselor 
sale asupra lui Cezar. Pentru a-și juca rolul cât mai bine, 
acesta îl întrebă: 

- Nu înţeleg însă care este motivul principal pentru care 
a fost și este depus acest uriaș efort de mii și mii de ani? 

Suflând ușor fumul de ţigară, senior Massini îl privea pe 
Cezar printre pleoapele întredeschise, în imensul lui orgoliu, 
el considera deja că repurtase un succes deplin în ceea ce își 
propusese. Pe de altă parte, Cezar a apreciat că această 
opinie eronată a slăbit vigilenţa venerabilului, făcându-l să se 
lanseze bine dispus în noi și bogate explicaţii. 

- Dragul meu, aici lucrurile sunt chiar simple. Motivul 
principal a fost și va fi mereu acapararea puterii! Ce altceva 
îți închipui că am putea urmări să obţinem pe o perioadă 
imensă de timp? Hai, spune-mi, nu te sfii! Bani? Aproape 
toate finanţele lumii ne aparţin, graţie pâienjenișului bancar 
pe care l-am ţesut în ultimele secole. Deoarece civilizaţia se 
dezvoltă din ce în ce mai mult, am urmărit să creăm un 
sistem social în care oamenii să depindă în totalitate de 
veniturile lor financiare. Bani, bani, tot mai mulţi bani! O idee 
fixă care trebuia să fie răspândită pretutindeni. Dar, pentru a 
avea bani trebuie să produci, iar pentru a produce trebuie să 
muncești și ca să muncești îţi trebuie timp. Am format deci o 
ecuaţie care reprezintă de fapt un cerc vicios, aproape fără 
rezolvare, deoarece nu poţi ajunge niciodată la capăt. 
Rezultatul a fost acela că oamenii au ajuns să muncească 
pentru noi până la epuizare, atrași mereu de mirajul obţinerii 
unor sume tot mai mari de bani, care de fapt sunt cheltuite 


foarte repede în ritmul alert al lumii și al tentaţiilor de tot 
felul care o caracterizează. 

Totuși, oricât de mulţi bani ar obţine prin muncă, 
adevăratele bogății și sumele imense de bani sunt tot în 
posesia noastră, păstrate în băncile noastre sau investite în 
diverse titluri de proprietăţi. Chiar dacă apar zece sau o sută 
de oameni foarte bogaţi în lume, care nu fac parte din lojile 
noastre, ei nu reprezintă totuși nici o ameninţare, deoarece 
sunt individualităţi separate care nu urmăresc un scop 
precis, de mare anvergură. Desigur, pe cei mai mulţi dintre ei 
avem grijă să-i atragem încă de la începutul carierei lor 
strălucite în Organizaţie și astfel puterea noastră crește. Cei 
care refuză nu rezistă însă mult timp singuri. Dacă într-un fel 
sau altul devin o ameninţare pentru noi, atunci ne unim 
forțele pentru a le provoca falimentul, cu riscul anumitor 
pierderi în propria noastră tabără, dar imensul angrenaj 
financiar pe care noi l-am construit ne permite să realizăm 
foarte repede o reechilibrare a balanței financiare printr-o 
creștere în altă parte. Obiectivul este acela ca respectiva 
persoană să fie învinsă. De obicei urmărim ca, atunci când 
aceasta se află în pragul colapsului total și când se simte 
iremediabil pierdută, să-i oferim încă o dată șansa pe care 
iniţial a refuzat-o. De cele mai multe ori acel om de afaceri 
acceptă. Urmează, desigur, o revenire spectaculoasă în 
afacerile personale, dar deja persoana trebuie să respecte 
anumite condiţii ferme din partea noastră, pe care nu le mai 
poate evita. 

Intotdeauna noi avem ceva de câștigat. Fie un om politic 
influent care să ne susţină interesele; acesta este cazul cel 
mai întâlnit și aproape cel mai ușor de fabricat. Fie un mare 
om de afaceri, ai cărui bani îi administrăm noi în cea mai 
mare parte, prin propriile noastre filiere. 

Ne interesează, așadar, să creăm cât mai multe astfel de 
„cercuri vicioase”, în baza lor am construit societatea 
modernă, am format așa-zisa „celulă a societăţii”, adică 
familia, pe care am legat-o strâns în lanţul unor interminabile 
dependențe: serviciu, casă, confort, mașină, împrumuturi la 
bancă, obligaţii contractuale pe perioade foarte lungi de 


timp, care uneori se întind la una sau două generaţii din 
familia respectivă. 

Rolul „cercurilor vicioase” este acela de a crea 
dependenţa, pentru că atunci când există dependenţă, 
lipsește libertatea. Dependenţa atrage automat un gen de 
înrobire, de limitare și noi avem nevoie ca oamenii să fie cât 
mai limitați și mecanici în acţiunile lor, care trebuie să devină 
aproape stereotipe. Aceasta a fost ideea principală pentru 
care am impus în mod gradat munca divizată în cât mai 
multe domenii și subdomenii. Dacă cerința postului respectiv 
de muncă este simplă, aproape minimă dar repetitivă, omul 
devine în scurt timp un fel de „robot” care ascultă ce i se 
spune și face ce i se ordonă. 

Nu este necesar ca oamenii să gândească prea mult; 
aceasta poate să devină ceva periculos, poate naște idei care 
să fie contrare scopurilor noastre. De aceea, am urmărit să 
extindem controlul asupra populaţiei tot mai numeroase 
chiar și în afara serviciului, adică în timpul liber. Am permis 
astfel tehnologiei și inventicii să capteze masele de oameni 
prin anumite mijloace a căror lipsă ni s-ar părea acum 
sinonimă cu o catastrofă: televiziunea, telefonul, computerul. 
Ideea noastră a avut un succes enorm, deoarece pe lângă 
crearea dependenţei populaţiei faţă de aceste mijloace 
tehnologice, ne-a oferit totodată și controlul difuzării 
informației. 

În prezent, datorită caracteristicilor vremurilor pe care 
le trăim, informaţia deţine primul loc în ceea ce privește 
„armele” cu care acționăm în lume. Pasul următor a fost 
simplu de intuit: controlând mijloacele și instituţiile mass- 
media, controlăm implicit conţinutul și calitatea informaţiei. 
De aceea, unul dintre obiectivele de bază a fost acela de a 
obține controlul asupra celor mai mari trusturi de presă, 
radio și televiziune din lume. 

- Vreţi să spuneţi că toate acestea au fost suficiente 
pentru a avea controlul asupra omenirii? a întrebat Cezar. 

- Evident că nu; mass-media nu avea răspândire decât 
într-o zonă limitată a lumii. De aceea, mai erau necesare 
niște „metode” de subjugare, care și ele trebuiau să tenteze 
pe cei mulţi. Am început să sprijinim din umbră, ca o 


„eminenţă cenușie”, proliferarea distribuţiei drogurilor, mai 
ales a celor de sinteză. Știind prea bine că acestea, alături de 
tutun, alcool și cafea, distrug corpul omului, am întreţinut în 
mod deliberat o așa-zisă „luptă de combatere” a lor, care nu a 
făcut decât să intensifice și mai mult nevoia de a consuma 
aceste substanţe. Am creat concernuri imense de fabricare a 
țigărilor, băuturilor fine și a cafelei; aproape toţi președinții 
și patronii acestor giganţi în lumea afacerilor sunt membri 
venerabili în lojele cele mai înalte ale Organizaţiei noastre, 
adăugă senior Massini plin de mulțumire. 

- Toate acestea îmi apar ca un atac concertat împotriva 
omului! se prefăcu Cezar că abia atunci a realizat ideea. Fără 
să fie deloc afectat, venerabilul răspunse cu nonșalanţă: 

- Dragul meu, este deja dificil să controlăm și să 
coordonăm mai bine de șase miliarde de oameni. Trebuie să 
înţelegi că o mulțime este cu atât mai ușor de manevrat cu 
cât ea este mai dispersată și mai confuză. Dacă, în plus, ea 
nu depășește un anumit număr de persoane, atunci lucrurile 
sunt chiar simple, având în vedere tehnologia de manipulare 
mentală de care dispunem în momentul actual. Așadar, ce 
importanţă crezi că mai prezintă cele câteva milioane de 
oameni care mor zilnic, mare parte dintre ei din cauza bolilor, 
provocate de droguri? 

Venerabilul făcu o scurtă pauză în prezentarea lui cinică, 
părând să reflecteze la ceea ce urma să-i spună lui Cezar. 

- Unul dintre scopurile noastre principale a fost acela de 
a stopa proliferarea oamenilor pe planetă. Mai mult chiar, 
trebuia să micșorăm drastic populaţia globului. Pentru 
aceasta aveam nevoie de metode care să ucidă în timp scurt 
un număr foarte mare de oameni. Am finanţat proiecte de 
cercetare ultrasecrete pentru producerea unor viruși extrem 
de virulenţi. Unele experimente au dat greș, altele însă ne-au 
mulțumit prin rezultatele obţinute. 

- Adică prin răul provocat, prin crimele „naturale”? 

- Trebuie să vedem problema din punct de vedere 
practic. Doar așa ne putem construi temeinic scopurile pe 
care ni le-am propus. Dacă ceva sau cineva se opune, nu 
poate rezista mult timp împotriva noastră. După cum îţi 
spuneam, „armele” noastre nu sunt niciodată prezentate pe 


faţă. Dimpotrivă, ele îmbracă mai mereu o haină profund 
umanitară, dar apasă pe acele puncte slabe pe care tot noi le- 
am creat în sistem și care în marea lor majoritate nu sunt 
cunoscute de populaţie. Baza care ne oferă sursele ascunse 
de manipulare a populaţiei este constituția unui stat. 
Alcătuirea ei este o adevărată știință a psihologiei și 
manipulării omului și de aceea am avut grijă ca la 
conceperea constituţiilor principalelor state-puteri ale lumii 
să ia parte și reprezentanţii noștri. Constituţiile trebuie să 
aibă o formă umanitară, chiar pompoasă și relativ 
complicată, dar totodată să ascundă în profunzimea lor 
modalităţile eficiente de subminare și control a populaţiei. 
Poate cea mai răspândită metodă pe care noi am creat-o 
și am întreţinut-o în mod indirect de-a lungul timpului este 
cea a conflictelor, revoluțiilor și războaielor în diferite zone 
de pe glob. Confruntările armate au constituit dintotdeauna, 
pentru noi, o reală și uriașă sursă de venituri precum și o 
subtilă modalitate de menţinere și dirijare a influenţei și 
puterii la nivel mondial. Speculăm orice dificultate economică 
sau socială, în special la țările mai puţin dezvoltate. Datorită 
influenţei bancare pe care o deţinem, acțţionăm din umbră la 
nivelul conducerii statului respectiv și în același mod 
acționăm și în cazul statului advers. Nu ne implicăm 
niciodată într-o singură parte sau direcţie, deoarece 
rezultatul poate fi incert. Impulsionând însă în secret ambele 
tabere, noi vom fi cei câștigați, indiferent de rezultatul final 
al conflictului. Perioada actuală se pretează mai ales la 
crearea unor conflicte de ordin etnic și economic. Sunt 
simplu de produs, durează mult și atrag numeroase alte 
interese din partea altor state mai puternice, dar rivale, 
astfel încât până la urmă războiul respectiv devine un război 
între marile puteri ale lumii și mai puţin o cauză naţională 
limitată. Aproape toate marile organisme internaţionale, fie 
ele politice sau militare, au sorginte masonică. Venerabilii 
noștri se află plasați în punctele cheie și urmează cu 
exactitate planurile noastre. Ţi-am spus că noi avem răbdare. 
Caria roade încet, dar sigur, până și cel mai gros trunchi de 
copac. ONU și NATO, ca să numesc doar două dintre cele mai 


influente „arme” ale noastre, s-au dovedit a fi decizii salutare 
atunci când am hotărât formarea lor. 

- Domnule Massini, este totuși ceva care nu înțeleg, zise 
Cezar, abordând o mină voit contrariată. Cum ar putea cineva 
să creadă că tot ce este mai important în lume este o 
consecință directă a acţiunilor și planurilor Organizaţiei 
Masonice mondiale? Aceasta este chiar absurd și 
inconceptibil! 

Senior Massini râse cu poftă și își mai aprinse o ţigară de 
foi. Il măsura pe Cezar în tăcere, printre norii de fum 
albăstrui care se dispersau lent în aerul răcoros de munte. 
Pentru o clipă, Cezar a crezut că exagerase în intenţiile lui 
ascunse și că venerabilul i-a înţeles planul. Dar temerile i-au 
fost curând spulberate. 

- Dragul meu, acesta este unul dintre punctele esenţiale 
ale doctrinei noastre. Așa cum ţi le prezint eu ţie, lucrurile 
par într-adevăr atât de absurde și îmbracă o haină atât de 
grotească, încât acuzaţiile care ni s-ar putea aduce ar apărea 
într-o lumină de-a dreptul hilară! Într-un anumit fel, acesta 
este nucleul ideologiei noastre: să acţionezi în direcţia 
planului stabilit, dar în același timp să faci să pară că 
acţiunile tale sunt opuse unui astfel de plan. In felul acesta 
poţi să înţelegi mai ușor de ce nu dorim să fim mediatizaţi, de 
ce nu dorim onoruri, faimă sau recunoaștere publică, 
deoarece acestea sunt trecătoare și, în plus, ele sunt dirijate 
chiar de noi înșine prin intermediul pârghiilor de control pe 
care le deţinem în mass-media. Succesul organizaţiei noastre 
constă mai ales în faptul că formăm un grup și nu acţionăm 
doar în conformitate cu interesul individual. Acţiunile noastre 
sunt mereu corelate și urmăresc un scop precis, iar ajutorul 
pe care ni-l oferim reciproc și discreţia totală sunt esenţiale 
pentru asigurarea succesului. De altfel, regulile și 
jurămintele ordinului nostru sunt foarte stricte, iar pedepsele 
foarte aspre... 

Te întrebi, probabil, ce mă face să-ţi vorbesc cu 
asemenea deschidere, fără nici un fel de teamă și foarte sigur 
pe mine. Te asigur că, făcând aceasta, am evaluat corect 
situaţia. Sau îţi închipui că, auzind aceste lucruri, le vei putea 
face cunoscute lumii întregi? 


Aici, senior Massini a râs cu poftă, dar imediat după 
aceea ochii lui deveniră reci și tăioși. 

- Nu ai nici o putere și nici o influenţă în exterior, 
domnule Brad! Chiar din momentul în care ai intrat în atenţia 
nostră nu te mai poţi sustrage ei. Posibilităţile pe care le ai la 
dispoziție sunt precise: ori ne urmezi fără condiţii, ori devii 
persana non grata. Analizează puţin situaţia: ești singur, nu 
ai legături cu exteriorul și te afli supus unui regim de cea mai 
înaltă securitate. Crezi tu, oare, că ne este greu să 
determinăm înlăturarea ta dacă am dori cu adevărat acest 
lucru? Dar de ce să facem aceasta, când tu însuţi ne poţi 
sprijini planurile? In plus, vei cunoaște lucruri pe care nici 
măcar nu ţi le-ai închipuit și te vei bucura de imunitate și 
protecţie absolută. Dintr-o anumită perspectivă ești preţios, 
însă ceea ce este preţios trebuie să-și arate utilitatea. De 
aceea, dragul meu, nu vâd nici un motiv să-ţi ascund ceva din 
principiile și modalităţile de acțiune masonice. Ar însemna să 
te consider un adept obișnuit, cu o minte slabă, dar nu acesta 
este adevărul. Mai mult decât atât, pentru ca tu să nu 
consideri totuși prea brutală această abordare, care este în 
cazul tău mai specială, doresc să manifestăm un respect 
reciproc și să purtăm în mod civilizat această discuţie. Chiar 
vreau să-ţi creez cadrul aparent al unei alegeri sau decizii și 
să-ţi ofer o perioadă de timp de gândire. Dar în realitate, îţi 
repet, nu ai nimic din toate acestea, deoarece noi suntem cei 
care deţinem puterea. Nu îţi rămâne, practic, decât să ne 
urmezi. 

Judecă la rece întreaga situaţie. Ce crezi că ai putea 
face? Cine îţi închipui că te-ar putea asculta fără să te 
considere nebun? Masoneria a fost dintotdeauna ocultată; ar 
fi fost împotriva scopurilor noastre adevărate să ne atribuim 
marile idei sau curente sociale și culturale, ideologiile sau 
principiile de avangardă ale lumii deși, în marea lor 
majoritate, noi suntem cei care le-am creat, în loc de aceasta, 
s-a optat pentru discreţie, mister, retragere și acţiune din 
umbră. Sunt relativ puţini cei care au auzit despre denumirea 
de „mason” sau „francmason” și chiar dacă aceasta li se pare 
vag cunoscută, ei nu au totuși vreo idee despre ce înseamnă 
ea în realitate. Acest mister, această ocultare pe care o 


întreţinem cu atenţie ne-a fost de mare ajutor în decursul 
timpului, în aceste condiţii, imaginează-ţi că cineva iese în 
lume și răspândește informaţiile pe care ţi le-am dat; cine l-ar 
crede, cine l-ar asculta? 

- Se poate să aveţi dreptate, dar nu ignoraţi forţa unui 
curent general de opinie, care poate să distrugă tot ce aţi 
clădit până acum, a remarcat Cezar cu luciditate. 

- Noi știm că deja sunt mulţi, îndeosebi intelectuali, care 
cunosc cel puţin o parte a adevărului despre noi și pe care 
nu-i mai putem minţi, dar prin comparaţie cu restul 
populaţiei, care este îndobitocită de sistemul social pe care l- 
am creat tot noi și mai ales de cel informaţional pe care îl 
dirijăm aproape în totalitate, aceștia sunt cu adevărat o 
minoritate, în plus, ei sunt dispersaţi și ameninţaţi de 
avertismentele indirecte pe care noi le trimitem, în această 
situaţie, chiar dacă unii oameni cunosc adevăratele noastre 
intenţii, vor adopta o atitudine pasivă, considerând că sunt 
lipsiți de putere, de avânt, de posibilitatea de a acţiona în 
mod eficient. Ei adoptă atunci varianta victimei care se 
lamentează: „Ştiu, dar ce pot să fac? Ce putem noi să facem? 
Suntem legaţi de mâini și de picioare. Suntem controlaţi și 
supravegheați în tot ceea ce facem. Nu cred că mai avem 
vreo șansă”, în acest fel, un segment important al populaţiei 
care ar putea să ne provoace mari greutăţi și probleme a 
depus deja armele înainte de a începe lupta. 

Atunci când mai apare totuși cineva care urmărește să ne 
atace și să prezinte realitatea acţiunilor noastre celor care nu 
o cunosc, avem multiple mijloace de „liniștire” a lui. Replicile 
noastre sunt atunci bine gândite și au la bază o fină 
cunoaștere a psihologiei umane. Ele încep aproape totdeauna 
prin lansarea unei știri false, negative, despre acea persoană, 
pentru că după cum îţi spuneam, controlăm foarte bine 
sectorul de difuzare a informaţiei prin mass-media. Să 
presupunem că știrea apare în câteva ziare, care sunt 
distribuite în toată ţara. Cititorii află în acest fel despre acea 
știre falsă, care este negativă. Chiar dacă a doua zi sau în 
zilele următoare aceasta este vehement contrazisă sau chiar 
dacă apare o dezminţire, faptul a fost deja consumat, în 
primul rând, nu este deloc obligatoriu ca cel care a citit 


știrea falsă să mai citească a doua zi și dezminţirea, 
rămânând în acest fel cu o idee negativă despre persoana 
respectivă, chiar dacă acea idee este falsă. In al doilea rând, 
noi trebuie să speculăm cât mai mult tendinţa vicioasă a 
omului contemporan de a se orienta mai mereu spre știri 
senzaţionale care au un pronunţat caracter negativ. 

Cunoaștem prea bine influenţa unor astfel de sugestii 
negative sau impactul lor teribil asupra naturii emoţionale a 
omului. Ştim că ele distrug structurile energetice armonioase 
din aura sa, știm că aduc o formă subtilă de stres la nivel 
psihic și cunoaștem de asemenea faptul că ele coboară 
vibrația percepţiilor pozitive și a intențţiilor benefice ale 
omului. Toate acestea ne servesc însă foarte bine interesele 
noastre, deoarece îi obosesc și îi debusolează pe oameni, îi 
determină să fie lipsiţi de vigilenţă și superficiali. 

Realizăm astfel un scop pe care l-am urmărit mereu cu 
perseverenţă: creșterea entropiei sociale, îndrăznesc chiar să 
spun că noi suntem cei care au adus această veritabilă știință 
aproape de perfecţiune. Pentru a realiza această entropie 
socială, care determină o stare de confuzie aproape totală, ne 
slujim mereu de știri contradictorii, adeseori având un 
conţinut sinistru, profund negativ; susţinem și impulsionăm 
cărţi care prezintă subiecte puerile sau fantastice, dar care 
totuși au o notă atractivă pentru a capta interesul minţilor 
slabe, aflate în căutare de senzaţional. Noi înșine am lansat 
această sintagmă și am avut grijă ca astfel de apariţii 
editoriale să prolifereze și chiar să fie acceptate de populaţie, 
care acum le consideră foarte valoroase. 

Sistemul economic și social pe care l-am impus 
încurajează foarte mult competiția în aspectul ei nearmonios, 
stimulează concurenţa neloială și îndeamnă la un consum cât 
mai mare de mărfuri. loate acestea sunt justificate de un 
interes umanitar, acela de formare a omului și de motivare a 
sa pentru a străbate „jungla” vieţii, care ameninţă să-l 
sufoce, în realitate, însă, această preocupare și agitaţie 
nebună a omului, care îl ţine mai mereu ocupat și tensionat, 
nu duce decât la o diminuare semnificativă a valorilor care 
sunt cu adevărat morale și etice în viaţă, adică la pervertirea 
caracterului ființei umane. 


Exploatăm aceste idei și posibilităţi la aproape orice nivel 
de difuzare a lor prin mass-media. Aceasta ne-a determinat 
să încurajăm și să sprijinim proliferarea sexualităţii în 
formele ei aberante și a pornografiei până la limite aproape 
inimaginabile, deoarece am constatat că forţa și virilitatea 
bărbatului, precum și sensibilitatea și intuiţia femeii 
diminuează foarte repede atunci când sunt confruntate cu 
astfel de practici rele. In aceste condiţii omul devine labil, 
cedează mult mai repede tentaţiilor și, ceea ce este foarte 
important, poate fi controlat cu ușurință. Pentru a ne realiza 
planurile este necesar ca împotrivirea să fie minimă; de 
aceea, într-o primă etapă noi oferim idei și posibilităţi 
avantajoase oamenilor, pentru ca mai apoi să profitâm din 
plin de slăbiciunile lor sau de anumite prevederi ale 
contractelor în care ei s-au implicat orbește. 

Societatea actuală se pretează foarte bine la modelul 
acestei acţiuni. Noi oferim oamenilor tot mai multe tentaţii, 
deoarece am permis dezvoltarea explozivă a tehnologiei, iar 
ei cad în plasa stimulentelor și plăcerilor de tot felul, aproape 
fără discriminare. Știm că aceasta le macină voinţa și un om 
fără voinţă proprie este precum un animal neștiutor care este 
dus la tăiere. 

O atenţie deosebită acordăm aici tineretului, deoarece 
dacă vrei ca un copac să nu aibă roade, trebuie să-l usuci 
încă de când este puiet. lot ceea ce poate amplifica pornirile 
vicioase în copii și adolescenţi este prezentat în mod foarte 
atractiv, tentant; ne orientăm astfel mai ales spre difuzarea 
filmelor în care este exacerbată violenţa, a filmelor de groază 
și a celor în care se accentuează pornirile sadice sau 
trăsăturile profund negative ale caracterului. Pentru a 
încuraja vizionarea lor ne folosim foarte mult de publicitate; 
aș putea spune că publicitatea a ajuns, într-un fel, chiar 
inima comerțului. Am stimulat deci în cel mai înalt grad 
tendinţa populaţiei de a consuma. Aceasta a devenit ca un fel 
de „boală contemporană” a omului; chiar dacă nu are nevoie 
de ceva anume, el totuși trebuie să cumpere, să consume și 
iar să cumpere, de cele mai multe ori lucruri lipsite de 
importanţă sau chiar pentru a-și face provizii în exces. 


Pe de altă parte, există o legătură strânsă între tentaţia 
exercitată de bani și modalităţile prin care aceștia pot fi 
obţinuţi, în sistemul economic și legic pe care noi l-am impus 
nu e ușor să devii bogat și, practic, este aproape imposibil să 
o faci pe căi cinstite. De aceea, clasa bogătașilor este în cea 
mai mare parte o clasă socială viciată și pervertită. Necinstea 
și pervertirea celor bogaţi i-a determinat să aibă propriile lor 
secrete și atunci când un om are secrete, apar și obligaţiile 
lui față de alţii, mai ales prin intermediul șantajului. Noi știm 
foarte bine cum să exploatăm astfel de situaţii, deoarece noi 
înșine suntem artizanii ei. 

- Cred totuși că nu toţi oamenii acţionează în acest fel. 
Dacă acesta este adevărul, cum procedaţi în astfel de cazuri, 
domnule Massini? s-a interesat Cezar. 

Venerabilul ridică nepăsător din umeri. 

- Sunt prea puţini cei rămași, practic nu merită să ne 
interesăm de ei. Să luăm ca exemplu ţara ta. Aici ne-am 
instalat oamenii cu o mare ușurință, deoarece am știut să 
speculăm trecerea de la un regim totalitar, ale cărui baze tot 
noi le-am pus, la o aparentă libertate de acţiune. Am intuit 
corect, de pildă, lăcomia și lipsa de scrupule care apar la 
omul supus mult timp diferitelor temeri și privaţiuni. Un 
astfel de om este precum un călător foarte însetat în pustiul 
Saharei care, atunci când ajunge la oaza deșertului, se 
repede imediat la izvorul cu apă și nu-i pasă că el este în 
trupul gol și că toată lumea îl privește. După Revoluţia din 
țara voastră nu am avut altceva de făcut decât să așteptăm și 
să încurajăm dezastrul economic, dar mai ales corupţia și 
tentaţia românului în fața strălucirii banului. După o lungă 
perioadă de privaţiuni și lipsuri de tot felul care i-au provocat 
o mare suferință, era de așteptat ca el să cedeze foarte 
repede în faţa tentaţiilor care apăreau. Și într-adevăr, 
aproape toţi au căzut în această plasă. Atunci am început să 
acţionăm și din punct de vedere politic. Nu-ţi face griji, e o 
metodă pe care o aplicăm în aproape toate statele. Trebuia să 
fim siguri că principalele posturi din Parlament și Guvern 
sunt ocupate de oameni în vârstă, mulţi dintre ei cu un 
caracter slab, ușor de manipulat. Celor care erau maturi și 
dinamici le-am cultivat cu grijă latura orgolioasă a fiinţei și 


mai ales sentimentul înșelător al puterii, care în cazul lor nu 
reprezenta totuși o caracteristică dominantă de adevăraţi 
conducători, în acest fel am exacerbat în ei egoismul, 
meschinăria și ipocrizia. Era necesar să avem în posturi-cheie 
oameni care pot fi tentaţi destul de ușor cu afaceri oneroase, 
care în același timp ar face orice pentru a-și păstra postul și 
funcţia, în mare parte am reușit. Eforturile noastre în această 
direcţie au fost minime, deoarece aviditatea și lăcomia după 
bani, dublate de o mare lașitate și duplicitate au făcut din cei 
mai mulţi dintre politicienii voștri o adunătură demnă de 
dispreţ. Această situaţie ne convine, însă nu cred că este 
cazul să vorbim acum mai multe despre acest subiect. 

Cezar se grăbi să profite de scurta pauză. 

- Și pentru ce toate acestea, senior Massini? Ce 
urmărește de fapt francmasoneria? Din cele ce mi-aţi spus 
până acum, nu văd ce ar putea să-i lipsească și, totuși, îmi 
face impresia că urmăriţi cu tenacitate o anumită finalitate. 

- Dragul meu, este foarte simplu. Când este un rege 
stăpân absolut peste regatul și poporul său? Bineînţeles, 
atunci când deţine puterea absolută. Aceasta este, pentru 
noi, piatra din vârful unghiului: puterea de dominație a 
întregii lumi trebuie să ajungă repede în mâinile noastre. La 
urma urmelor, această sete de putere reprezintă motivaţia 
multor politicieni, guvernanţi și oameni de afaceri care au 
acceptat să pătrundă în rândurile noastre. Deasupra tuturor, 
însă, se află elita venerabililor noștri, Iluminaţii, al căror plan 
este cucerirea puterii mondiale și realizarea unui control 
perfect, chiar asupra fiecărui individ de pe planetă. 
Modalităţile de împlinire a acestui plan sunt atât de diverse, 
încât mi-ar necesita prea mult timp acum să-ţi vorbesc 
despre ele. Îţi voi oferi doar câteva explicaţii; restul îl vei 
înţelege și învăța repede după ce te vei integra regulilor și 
concepţiilor organizaţiei noastre. 

Influenţa și controlul total asupra omenirii nu pot deveni 
cu adevărat active decât atunci când vom reuși să 
supervizăm totul. Forţele și puterile însumate de la membrii 
tuturor organizaţiilor noastre conduc treptat spre această 
variantă de totalitarism, când libertatea și autonomia unui 
individ vor fi sufocate și monitorizate de noi încă de la 


nașterea fiinţei. Pentru a fi siguri de acest rezultat și pentru a 
experimenta valabilitatea lui, am inventat - cu titlu de 
experiment - comunismul. Iotuși, am constatat faptul că 
lipsurile îndelungate, angoasele oamenilor, precum și cultul 
personalităţii care apărea, fără excepţie, la toţi șefii de state 
comuniste, crea anumite tensiuni și favoriza chiar 
manifestarea unei viziuni lucide asupra situaţiei la unii 
membri ai populaţiei care, în timp, puteau crea surprize 
neplăcute. Sistemul comunist s-a dovedit corespunzător doar 
pentru o anumită perioadă de timp, de câteva zeci de ani. 
După aceea, însă, el a devenit ineficient și chiar periculos 
pentru interesele noastre. 

Când am înţeles aceasta, ne-am decis să încheiem 
experimentul și am dat „undă verde” schimbărilor de natură 
politică. Era necesară crearea iluziei unui „altceva”, dar noi 
știam deja, cu mult înainte, că nimic nu se poate modifica 
„peste noapte”. Ne-am așteptat deci la multe convulsii 
sociale, de mentalitate, de gândire și de scop. Noi suntem cei 
care am propagat în mod insidios ideile de bază ale noului 
statut social, prin diferite mijloace mass-media, prin 
intermediul politicienilor și prin crearea constantă a unor noi 
și noi breșe în sistemul financiar, mai ales în scopul 
tensionării relaţiilor dintre popor și guvern. 

Bunăstarea nu trebuie să se facă simțită la nivel general, 
dar ea este binevenită la o anumită pătură de oameni corupți, 
care ne pot sluji astfel interesele, fără ca ei să aibă nici cea 
mai mică idee; dimpotrivă, aparențele îi fac mereu să-și 
închipuie că, de fapt, ei sunt cei care acţionează, cei care 
decid, cei care au puterea și toate acestea noi trebuie să le 
susţinem, pentru ca mirajul să nu piară. 

Ceea ce îți spun eu acum face parte din aspectele la vârf, 
mai puţin cunoscute, ale francmasoneriei. Nu trebuie să-ţi 
imaginezi că fiecare membru cunoaște tainele și planurile 
noastre. Accesul la ideile și scopurile noastre se face 
totdeauna în etape, iar revelarea informaţiilor este 
structurată și ea, de asemenea, în trepte succesive ca 
importanţă, în general vorbind, noi acţionăm totdeauna de pe 
trei nivele distincte, care subliniază foarte clar atribuţiile și 
valoarea membrului mason. Deși la o privire de ansamblu 


aceste nivele apar ca niște straturi suprapuse și 
independente, ele conţin totuși verigile de legătură care sunt 
esenţiale pentru înţelegerea planului nostru la nivel mondial. 
Aceste verigi de legătură nu sunt cunoscute, însă, decât de 
elita noastră, de marii noștri lluminaţi. 

Primul eșalon sau nivel îi include pe cei care abia au 
aderat la lojile noastre masonice sau care nu prezintă un 
interes deosebit pentru a li se putea încredința sarcini 
dificile. Ei sunt „zilierii”, adică cei care fac multe așa-zise 
munci mărunte dar folositoare în măsura în care, luate în 
ansamblu, ele pregătesc terenul pentru marile lovituri 
urmărite de noi, cum ar fi nașterea diferitelor confruntări 
militare, revoluțiile, incapacităţile de plată la nivel naţional, 
adică o „artilerie grea” care este strategic folosită de 
personalităţi importante din organizaţia noastră. Aceste 
acţiuni de anvergură intră în scenă, însă, abia după ce 
„materialul” a fost preparat, adică după ce „zilierii” noștri 
acţionează o anumită perioadă de timp ghidaţi din umbră de 
noi înșine, fără ca ei să-și dea prea bine seama de scopul care 
este urmărit. Din această categorie fac parte mai ales cei 
care au parvenit într-un timp scurt, cei care s-au îmbogăţit 
rapid dar care, totuși, au o minte slabă, cei care se află în 
căutare de titluri, ranguri și recunoaștere socială; în general 
vorbind, snobii și cei marcați de anumite complexe de 
inferioritate, pe care doresc să le suplinească imaginându-și 
că fac parte și chiar alcătuiesc pătura înaltă și bogată a 
societăţii. Trebuie să fie orgolioși, ipocriţi și egoiști, cu o 
anumită putere financiară, dar totuși insuficient de bogaţi, 
pentru ca astfel să le rămână nostalgia după o viaţă cu 
adevărat regească, pe care să o jinduiască în ascuns. In plus, 
este esenţial ca ei să aibă funcţii relativ importante în 
aparatul statal, deoarece avem nevoie de pârghii și trafic de 
influenţă atât la vârful conducerii, cât și la nivelul mic al 
administraţiilor locale, adică acolo de unde începe intriga 
care își croiește drum spre centru. De aceea, la această 
categorie de membri ne orientăm în general pentru 
atragerea profesorilor universitari, avocaţilor, doctorilor, 
inspectorilor, primarilor și anumitor oameni de afaceri locali. 


Pentru toţi aceștia am creat niște „supape'”, niște 
motivații pentru a-i tenta și folosi ulterior în scopurile 
noastre. Există cluburi selecte, precum Rotary sau Lion's 
care le nasc sentimentul că fac parte din marea aristocrație a 
țării și că se află, deci, în fruntea societăţii, în realitate, 
aceste cluburi sunt un fel de praf în ochi și chiar o pavăză 
împotriva eventualelor atacuri din exterior, deoarece 
persoanele care fac parte din ele se vor lupta cu îndârjire 
pentru a-și păstra privilegiile pe care le-au dobândit ca 
membri în așa-zisul high-life al societăţii. Îi atragem și îi 
stimulăm prin afișarea unei faţade serioase și selecte a acelei 
societăţi elitiste, în care ei află că pătrund oameni de bine, 
oameni care reprezintă doar crema societăţii, care au putere 
și influenţă în diferitele organisme ale statului. Această 
prezentare foarte atrăgătoare o întreţinem prin lux, prin 
posibilitatea de a avea relaţii sus-puse și prin ajutor financiar, 
îți repet, toate acestea creează obligaţii. 

Interesul nostru este acela de a crea diferenţe foarte 
mari între păturile sociale, adică oameni foarte bogaţi și 
oameni foarte săraci, pe cât posibil fără elementul de 
intermediere și susţinere, care este pătura mijlocie, 
întreţinem astfel o stare socială generală prin care omul să-și 
închipuie că trebuie să facă față unui asalt continuu, că 
trebuie să se lupte mereu fie pentru a-și asigura traiul de zi 
cu zi, fie pentru a-și spori și mai mult averea. Această stare 
de spirit încordată și foarte agitată alimentează sentimentul 
de frică și atâta timp cât există frica, nu își poate face loc 
liniștea, împăcarea, relaxarea și nici spiritualitatea. De aceea 
suntem interesaţi să obstrucţionăm tot ceea ce ar putea 
conduce spre bine, armonie și credinţă religioasă veritabilă, 
deoarece altfel controlul și puterea noastră nu mai sunt 
eficiente. 

- Ce vrea să însemne asta? Că voi nu aveţi religie și că, 
dimpotrivă, urmăriţi subminarea ei? se arătă Cezar 
contrariat. 

- Religie? Analizează cu atenţie ceea ce se petrece în 
lume. Notează ura rasială, deviaţiile sectelor fanatice în 
numele unui Dumnezeu unic dar particular, nesfârșitele 
conflicte interetnice care, majoritatea, au la bază disensiuni 


religioase, corupţia și lașitatea bisericii creștine, orgoliul 
ortodox și manipularea catolică! E drept că toate acestea tot 
noi le-am orchestrat din umbră, în special prin 
implementarea intrigilor și ideilor perverse în anumite 
puncte cheie deţinute de oameni labili și la momente 
potrivite în timp. 

În schimb, noi oferim oamenilor împărăţia Arhitectului 
Universal, cel care poate să aibă cu adevărat grijă de ei. Voi îl 
numiți Prinţul întunericului. Ce importanţă are? Mai înainte 
de toate trebuie să urmărești consecvent interesul personal 
în tot ceea ce faci. Aceasta cere mari eforturi și angajamente, 
uneori chiar foarte dure. De pildă, ele pot să însemne să-ţi 
negi religia și chiar să-ți dăruiești sufletul, însă vei cunoaște 
astfel puterea, bogăţia și influenţa extraordinară în cercurile 
înalte ale societăţii. 

- Interesant. Eu aveam o altă filozofie, dar totuși este 
foarte atractiv ceea ce-mi spuneţi, comentă Cezar cu o fină 
ironie, urmând astfel planul iniţial pe care îl concepuse. 

- Nu trebuie să-ţi imaginezi, însă, că aceste aspecte sunt 
cunoscute de toţi, a continuat venerabilul Massini să 
vorbească cu avânt. Departe de așa ceva. Îţi spuneam despre 
trei niveluri generale și importanţa lor eșalonată în 
organizaţia noastră masonică. Acum îţi este limpede faptul că 
primul nivel, al „zilierilor”, nu are acces la informaţii de acest 
gen și nici la altele care vizează aspecte mai oculte ale 
masoneriei, mai ales cele care implică activitatea noastră la 
nivel mondial. 

Membrii din cel de-al doilea nivel au însă posibilitatea să 
cunoască o parte din mașinaţiunile noastre internaţionale, 
astfel încât ei se pot implica mai activ în demersurile politice 
interguvernamentale și sunt sprijiniți cu mult mai mult de 
lojile noastre influente. Ei sunt, mai ales, cei pentru care am 
stabilit o anumită formă de ierarhizare în trepte sau grade, 
până la gradul treizeci și trei. Este instructiv de observat cât 
de atașați sunt oamenii după titluri, funcţii, recunoaștere iar 
noi speculăm intens acest avantaj. Un mason de gradul 
treizeci și trei poate să reprezinte un pion de bază în 
structura noastră generală. De-a lungul timpului am urmărit 
să răspândim opinia că acesta este, într-un fel, apogeul în 


ierarhia piramidală după care se ghidează masoneria. Iotuși, 
în particular îți mărturisesc faptul că a doua treaptă 
reprezintă doar începutul pentru elita masonică mondială. 
Aceste lucruri le menţinem însă foarte secrete, dar chiar și 
așa au mai apărut unele zvonuri. Trebuie să înţelegi însă, că 
noi cei din vârful piramidei, nu putem fi atacați juridic și nici 
un alt organism de ordine statală nu ne este superior din 
simplul motiv că noi le-am creat aproape pe toate. 

- Asta înseamnă putere de decizie la cel mai înalt nivel, a 
spus Cezar gânditor. Cum se face, totuși, că a treia treaptă în 
masonerie, aceea despre care îmi spuneaţi că reprezintă de 
fapt elita masonică în lume, are o influenţă decisivă fără să 
fie cunoscută? 

- Nu este nevoie să fim cunoscuţi la modul la care te 
gândești tu. Noi apărem eventual în lume mai ales datorită 
titlurilor nobiliare moștenite sau ca mari bancheri care se 
ocupă de afacerile lor, la care avem grijă să atașăm mai 
mereu așa-numitele acte de caritate și binefacere prin 
intermediul unor fundaţii care au fost create tot de noi De 
fapt, acestea ne permit să acţionăm și să vehiculăm sume 
uriașe de bani sub aparenţa legalităţii și a intenţiilor 
caritabile. Noi suntem cei care deţinem, în fapt, monopolul 
financiar mondial, controlând orice piaţă bursieră Proiectul 
de stăpânire a lumii este un plan foarte bine pus la punct. 

- Dar cum aţi reușit să stăpâniţi finanţele lumii? a 
întrebat Cezar. Nimeni nu poate avea acces la toate sumele 
de bani vehiculate! 

- În cea mai mare parte controlăm acești bani dar 
adevărata influenţă o exercităm prin intermediul creditelor 
uriașe cu care obligăm practic diferitele guverne ale lumii să 
acţioneze în domeniul economic - și prin aceasta în cel social 
- după cum dorim noi. Acesta este, de fapt, scopul principal 
pentru care am înfiinţat cele două mari organisme financiare 
ale lumii: Banca Mondială și Fondul Monetar Internaţional 
(FMI). Dar cea mai importantă lovitură și victorie obţinută a 
fost îndatorarea Statelor Unite ale America, care în prezent 
depind aproape în totalitate de politica financiară pe care noi 
o stabilim. După cum îţi spuneam, esenţa acestei politici o 
constituie creditele cu dobândă și, de aici, creanţele care 


apar și toate celelalte forme de obligaţii sau concesii pe care 
și le creează statele datornice faţă de noi. În felul acesta, 
stăpânim lumea economică, ghidând-o în direcţia pe care o 
vrem. Putem crea adevărate dezechilibre sau chiar 
incapacităţi de plată acolo unde avem interesul de a obţine 
ceva anume. Ţările falimentare sunt „specialitatea” noastră, 
deoarece ne oferă practic accesul indirect la conducerea unui 
popor întreg. Desigur, noi pregătim și corelăm în prealabil 
aceste strategii cu acelea ale dezinformării prin mijloacele 
mass-media internaţionale, care ne aparţin. E un sistem care 
și-a dovedit cu prisosinţă eficienţa în decursul timpului și pe 
care noi îl stăpânim foarte bine. Dacă cineva se opune, 
eliminarea lui de pe eșichierul politic sau ca personalitate 
socială nu prezintă, în general vorbind, nici o problemă, 
datorită multiplelor relaţii pe care le avem, a corupţiei și a 
sistemului financiar pe care îl stăpânim, în cazurile mai 
deosebite, cum ar fi de exemplu cel al Statelor Unite, nu 
putem permite greșeli sau acţiuni exterioare în afara celor 
prevăzute de noi. De aceea, fiecare președinte american nu 
reprezintă în realitate decât o alegere și o emanaţie a 
scopurilor noastre masonice, el trebuind obligatoriu să fie 
membru marcant în lojile noastre, de obicei cele ale 
eșalonului doi. 

Pentru a ascunde cât mai bine manevrele politice și 
financiare pe care le declanșăm în aceste scopuri ne servim 
de cea mai spectaculoasă, dar în același timp cea mai hilară 
idee pe care am reușit să o infiltrăm maselor de oameni în 
ultimii două sute de ani. Aceasta este probabil una dintre 
cele mai de preţ achiziţii ale noastre, care ne-a adus multe 
servicii și care se dovedește foarte eficientă chiar și în 
prezent. 'Te vei mira, dar ea poartă un nume foarte cunoscut: 
democraţia. Noţiunea în sine nu face nici cât o ceapă 
degerată; cu toate acestea, ea este cea mai potrivită piesă în 
angrenajul planului nostru, care are mare succes la masele 
populare. Motivul principal este acela că le trezește acestora 
orgoliul și sentimentul de a avea putere, dar în realitate nu 
face altceva decât să producă un anumit gen de învrăjbire, 
luptă și tentaţie, oferind astfel posibilitatea manipulării. 
Aparent, jocurile politice ascunse și marile interese 


financiare și de putere sunt la mâna alegătorilor, a celor care 
votează. Trebuie să faci mici compromisuri, pentru a te putea 
bucura ulterior de toate avantajele. Ce obţinem noi, de fapt, 
prin așa-zisa democraţie? In cele mai multe dintre cazuri 
aceasta duce în primul rând la dezbinare între diferite 
categorii sociale care alcătuiesc un popor și la o înfruntare 
de multe ori făţișă între populaţiile de pe glob. Ideea pe care 
o oferim lumii, dar prin care acoperim de fapt cu acordul 
tuturor adevăratele noastre intenţii și acţiuni, este aceea dea 
crea iluzia alegerii libere în cazul fiecărui individ. Când este 
însă vorba de zeci și sute de milioane de oameni diferiţi, 
stresaţi și pervertiţi, alegerea lor așa-zis „liberă” poate fi 
lesne dirijată prin diferite metode. Furtuna trebuie lăsată să 
se dezlănţuie, însă direcţia ei generală poate fi influenţată 
astfel încât să protejeze anumite zone și să distrugă altele. 
Noi am găsit modalitatea cea mai simplă și sigură de a obţine 
haosul și dezbinarea; căci, în ciuda aparenţelor înalt 
umanitare și a valorilor morale cu care am poleit ideea de 
democraţie, acestea nu fac altceva decât să ascundă miezul 
de la care am pornit și pe care l-am dezvoltat în timp: 
învrăjbirea semenilor între ei, lupta oarbă pentru o putere 
facilă și vremelnică, lipsa unităţii. Pentru noi, unirea 
oamenilor în idei și concepte benefice, pozitive, este foarte 
periculoasă, deoarece numai atunci masele de oameni devin 
cu adevărat puternice în acţiunea lor. Acesta este și motivul 
pentru care urmărim adeseori să provocăm fragmentarea 
teritoriilor statale în cât mai multe etnii, fiecare cu 
interesele, cultura și credinţele ei religioase. Ceea ce 
urmărim în final este estomparea tradiţiilor culturale și 
religioase ale diverselor ţări și populaţii până la pragul de la 
care acestea nu mai au forța necesară individualizării; atunci 
ele devin ușor de controlat și de asimilat într-o formă unică 
de guvernământ, care bineînţeles că va fi dirijată de elita 
noastră masonică la nivel mondial. 

Unul dintre marile obstacole pe care le avem în faţă și pe 
care trebuie să le depășim este reprezentat de tradiţiile 
diferite ale popoarelor și de dorinţa acestora de a se raporta 
la ele. Noi urmărim să obţinem o „turmă colectivă de 
animale” care acţionează în mod automat, căreia îi dai fân și 


apă la momente bine stabilite și care te slujește astfel în mod 
necondiționat. Pentru aceasta, după cum îți spuneam, trebuie 
slăbit filonul tradiţiilor strămoșești, trebuie aplatizate și chiar 
ignorate adevăratele valori și simboluri populare, trebuie 
pervertit sufletul și otrăvită simţirea generaţiilor tinere cu 
idei false, minciuni și cu tentaţiile diferitelor vicii; în mare 
parte am reușit. A fost destul de ușor în cazul Americii, 
deoarece ea practic nu are tradiţie, în prezent, este locul din 
lume unde planul nostru a fost cel mai bine dus la 
îndeplinire: dependenţă totală faţă de sistemul economico- 
social, control total și subjugare financiară, toate acestea 
fiind îmbrăcate în mirajul tehnologiilor extraordinare și a 
ideii penibile și orgolioase de primă putere a lumii. Populaţia 
are nevoie de certitudinea chiar și a unei false puteri, are o 
nevoie inconștientă de a se agăța de ceva care îi poate crea o 
vie impresie sau siguranţă interioară. Noi întreţinem această 
idee a puterii în mintea americanilor, deoarece ea îi 
determină într-o mare măsură să nu se răzvrătească 
împotriva sistemului care, de fapt, le-a furnizat chiar această 
idee confortabilă de supremație, în plus, orgoliul și 
superficialitatea care derivă de aici ne sunt de mare folos. 
Mai puţin vigilenţi și ușor de manipulat, ei servesc practic ca 
„vârf de înaintare” în planul nostru de cucerire a puterii 
absolute la nivel mondial. 

Aici, Cezar a dorit să afle mai multe amănunte. 

- Dacă ea se dovedește a fi un bluf, de ce totuși se pune 
un așa mare accent pe democraţie? 

- Dragul meu, democraţia are doar aparenţa unui aspect 
benefic, dar de fapt permite manifestarea celor mai mari 
abuzuri sau conflicte, a răspuns senior Massini. Nu sunt oare 
oameni care au murit sau mor în numele democraţiei? Nu 
sunt oare toate legile și principiile civilizaţiei actuale 
structurate după legile democraţiei? Ei bine, apariţia acestui 
pol, care este democraţia, a determinat de asemenea și 
apariţia posibilităţii unei idei contrare și a posibilităţii de 
luptă contra democraţiei, în acest fel, noi am obţinut 
conflictul. Conflictul reprezintă o bază solidă de pe urma 
căruia poţi stăpâni întreaga lume. Îţi aduc din nou aminte 
despre o regulă fundamentală a metodei noastre masonice: 


servește în secret ambele tabere, fii alături - prin manevre 
politice și economice abile - de partea fiecăruia dintre 
combatanți și în acest fel ţi-ai asigurat succesul pe care îl 
dorești. Cuvântul și conceptul fals de „democraţie” a devenit 
astfel o pavăză pentru multe guverne pentru a acţiona 
nestânjenite în sensul pe care îl urmăresc, slujindu-și astfel, 
de fapt, interesele proprii. 

Aproape toate statele s-au înglodat în datorii pentru a-și 
putea susține cheltuielile militare, chiar dacă nu se află în 
război. Noi acordăm aceste împrumuturi, dar cerem 
guvernelor să ne garanteze pentru ele cu multe bogății: 
mine, păduri, căi ferate sau anumite sectoare industriale de 
mare importanţă. Aceasta este modalitatea principală prin 
care noi acaparăm în mod gradat avuţiile unui stat și 
controlăm poporul ţării respective. 

- Mi se pare, totuși, că ideea democraţiei este bună, 
numai felul în care este aplicată se dovedește a fi pervertită, 
a observat Cezar dorind să vadă reacţia venerabilului 
Massini. 

- Este foarte adevărat, în ea însăși, democraţia are 
valoare numai atunci când civilizaţia a ajuns deja la un înalt 
grad de înţelegere și aplicare a misterelor universului și ale 
vieţii. Chiar și atunci, însă, ea trebuie folosită doar în cadrul 
unui grup restrâns de oameni, care iau deciziile majore într-o 
comunitate sau la nivelul unei naţiuni. Democraţia, în 
adevăratul ei sens, nu poate funcţiona eficient în cazul 
mulțimilor mari de oameni, care sunt eterogene. Noi știm că 
ea reprezintă un concept viabil doar în cazul unei societăţi 
care este orientată în mod benefic, în care oamenii gândesc 
și acţionează în general la unison și au o conștiință elevată, 
ceea ce nu e cazul cu civilizația modernă. 

- Dar biserica nu are nimic de spus în această privință? 
Știam că masele populare se încred mult în biserică și îi 
urmează sfaturile, se arătă interesat Cezar. 

Senior Massini a lăsat să-i scape un gest de nervozitate. 

- Biserica creștină este unul dintre dușmanii noștri cei 
mai periculoși. Influenţa ei este încă destul de mare, dar noi 
acțţionăm cu perseverenţă pentru a o diminua cât mai mult. 
Pentru aceasta ne îndreptăm atenţia cu precădere asupra 


generaţiei tinere, pe care urmărim să o dezaxăm prin 
intermediul ideilor noastre. Ne-am orientat cu precădere 
spre inocularea în minţile oamenilor a ideilor de libertate și 
democraţie, pe care știam că omul civilizaţiei moderne nu le 
poate înțelege și gestiona în mod corect. Toată lumea 
vorbește despre și susţine libertatea și democraţia, dar 
aproape nimeni nu se întreabă cum se face că, în ciuda 
bunelor intenţii, a umanitarismului și a dorinţei de pace care 
sunt exprimate pretutindeni în lume, există mai mult ca 
oricând războaie, conflicte, tensiuni și neînțelegeri în toate 
zonele de pe glob. În felul acesta noi am ridicat ipocrizia 
clasei conducătoare la rang suprem și folosim din plin 
avantajele acestei situaţii. Am mizat de asemenea pe lipsa de 
bun simţ, pe orgoliul și infatuarea unei majorităţi zdrobitoare 
a oamenilor, care în felul acesta își închipuie că înțelege 
foarte bine aspectele și mecanismele democraţiei și a 
libertăţii de expresie. Oferindu-li-se posibilitatea să acţioneze 
în acest fel, oamenii de rând capătă sentimentul importanţei 
de sine, pe care uneori îl exacerbează la cote cu adevărat 
ridicole și penibile, în micimea și chinul preocupărilor lor 
zilnice și înguste, ei ajung să-și închipuie că personalităţile cu 
răspundere politică, cei care îi conduc, se sprijină pe ei și pe 
părerea lor. Politicienii oferă astfel oamenilor de rând 
senzaţia că părerea pe care aceștia o exprimă este foarte 
competentă, dar în fapt nu se urmărește altceva decât 
influențarea cât mai mare a opiniei alegătorilor nu în direcţia 
a ceea ce este cu adevărat necesar și folositor pentru ei, ci în 
direcţia intereselor care sunt mascate cel mai adesea de 
promisiuni și platforme politice înșelătoare și fără acoperire, 
în felul acesta suntem apăraţi chiar de cei pe care urmărim 
să-i subjugăm. 

Dacă din conglomeratul general răsare o poziţie contrară 
intenţiilor noastre, atunci reprezentantul ei trebuie înlăturat 
cât mai repede, în general, adoptăm tehnica discreditării prin 
mijloacele mass-media. Apoi continuăm prin satiră și 
ridiculizare, stârnind suspiciuni și neîncredere în oameni faţă 
de comportamentul și afirmaţiile persoanei respective, astfel 
încât în mod treptat nimeni nu îi va mai acorda credit pentru 
cele spuse. Deoarece atacul nostru este concertat și 


perseverent, fiind uneori însoţit și de metoda șantajului în 
diferite direcţii, omul se va simţi curând părăsit de toţi și 
chiar acuzat pentru ceea ce a avut curajul să spună sau să 
scrie. El va fi ameninţat, șantajat pe linie profesională, 
marginalizat în societate astfel încât până la urmă va ceda, 
renunțând la actul său de curaj iniţial, dorind să-și recapete 
avantajele pe care le avea. În unele cazuri el devine chiar 
aliatul nostru. 

Aceasta este drama principală a societăţii create de noi: 
cei mai mulţi oameni sunt slabi și lași. Foarte puţini sunt cei 
care rezistă atacurilor și metodelor noastre. Totuși, aceștia 
ne stânjenesc acţiunile și, ceea ce este mai neplăcut pentru 
noi, se bucură chiar de simpatia și de ajutorul altora. Aceasta 
înseamnă unitate și forță de opinie colectivă, adică exact 
ceea ce noi dorim să împiedicăm. Mai grav este însă faptul că 
unele dintre aceste persoane sau grupuri de persoane cunosc 
foarte bine anumite metode și tehnici ezoterice pe care le 
aplică pentru a contracara acţiunile noastre. Nu e mai puţin 
adevărat că și elita noastră, marii lluminaţi, aplică procedee 
secrete de influențare și determinare a unor efecte precise în 
planul fizic. Dar totuși suntem stânjeniţi și de multe ori chiar 
împiedicaţi în unele dintre planurile noastre de către forțele 
opuse nouă. De aceea este important să atragem în rândurile 
noastre o persoană care deja deţine anumite puteri 
remarcabile, așa cum ești tu. Suntem dispuși să-ţi oferim 
foarte mult; abia atunci vei cunoaște cu adevărat viaţa. 

- Dar atacurile împotriva organizaţiei masonice nu scot în 
evidenţă tocmai planurile si intenţiile ei în lume? ocoli Cezar 
un răspuns direct. 

- Unele persoane, care se opun cu multă forţă planurilor 
noastre, cunosc adevărul în ceea ce ne privește. Pentru că 
metodele obișnuite de anihilare acţionează mai greu în astfel 
de cazuri am adăugat un artificiu: anumiţi venerabili pe care 
noi îi alegem mai ales din eșalonul doi prezintă lumii unele 
aspecte despre organizaţia noastră, utilizând pentru aceasta 
mijloacele mass-media pe care noi le stăpânim. Ei dau 
interviuri și scriu câteva cărţi sau articole în care sunt 
expuse unele aspecte adevărate, dar inofensive, despre 
structura și activitatea noastră. S-a mers pe principiul de a 


strecura o parte de adevăr și patru părţi de minciună, în 
amalgamul de date care este prezentat există deci și ceva 
adevăr, pe care oricum noi nu-l puteam contesta, dar care 
apare astfel în faţa lumii ca fiind expus de înșiși membrii 
organizaţiei. Cum ar mai putea atunci cineva să ne bănuiască 
de ascunzișuri, când noi înșine ieșim în întâmpinare cu unele 
informaţii? Firește, acele adevăruri sunt îmbrăcate și 
împănate ele însele cu minciuni, astfel încât nimeni să nu mai 
înțeleagă mare lucru și, ca urmare, să abandoneze interesul 
pentru cercetarea subiectului. Din toată această mișcare, noi 
suntem însă cei câștigați, deoarece adversarii noștri nu mai 
pot prezenta adevărurile pe care noi deja le-am expus într-o 
formă pervertită, iar dacă ei vor aborda alte laturi ale 
activităţii noastre, noi vom fi atunci în postura de victime 
oprimate și nevinovate, având de partea noastră susţinerea 
unor oameni maturi și influenţi. In prezent am început să 
adoptăm tot mai des această metodă, deoarece este timpul să 
ieșim într-o oarecare măsură din anonimatul pe care ni l-am 
impus secole de-a rândul; datorită ascuţirii luptei, ocultarea 
prea mare ne-ar crea acum mai multe probleme decât 
avantaje. De aceea, în ultimii cincisprezece-douăzeci de ani 
am început să ieșim discret în evidenţă afirmând câte o 
frântură de adevăr amestecat cu multe alte minciuni. Noi 
știam prea bine că, repetând mult o minciună, aceasta va 
sfârși prin a deveni adevăr, ceea ce a determinat în cele mai 
multe dintre cazuri adormirea vigilenţei oamenilor. Cu toate 
acestea, lupta acum este mult mai strânsă, pentru că și 
modul de reacţie a populaţiei a devenit intempestiv. Trebuie 
să creăm impresia că îi ajutăm pe oameni, că suntem lângă ei 
la necaz și suferință. Direcţiile noastre de acţiune, în special 
prin intermediul oamenilor politici, sunt acelea de a simula 
un interes major pentru problemele sociale curente, pentru 
necazurile omului - provocate mai ales de recesiunea 
economică mondială dirijată de organizaţia noastră - și, prin 
intermediul „zilierilor” de care ţi-am vorbit și a ajutoarelor 
acestora, să inoculăm ideea că ne interesează foarte mult 
aceste aspecte și că luptăm pentru îmbunătăţirea lor. De fapt, 
tot acest „spectacol” este numai pentru a câștiga încrederea 
maselor populare pentru ca, la momentul cel mai potrivit și 


în conjunctura cea mai bună să luăm în stăpânire conducerea 
politică și economică a întregii planete prin instituirea unui 
guvern unic mondial, aflat sub controlul nostru direct și total. 
Trebuie deci să câștigăm cât mai mult încrederea maselor de 
oameni, pentru a crea iluzia unei eșalonări firești a 
evenimentelor care vor urma, a crizei mondiale teribile și 
pentru a ieși astfel la suprafață în chip de salvatori ai 
omenirii, deoarece avem resursele financiare care sunt 
necesare pentru a realiza aceasta, în principiu, sarcina nu 
este chiar așa dificilă, deoarece vigilența maselor populare 
este deja mult slăbită de alte modalităţi pe care le aplicăm de 
mult timp cu succes: rutina zilnică a serviciului, programele 
de televiziune structurate în așa fel încât să inoculeze în 
subconștientul oamenilor atitudinea pasivă și lipsa opoziţiei 
și a discernământului, hrana chimizată, stupefiantele, bolile 
de tot felul. 

Rostind acestea, senior Massini privi brusc la ceasul 
elegant, încrustat cu diamante, de la încheietura mâinii. Se 
făcuse deja seară și aerul rece provoca frisoane. 

- Cred că este timpul să ne oprim, zise venerabilul. Ne 
bizuim pe capacitatea ta extraordinară de adaptare și, 
personal, cred că am reușit să te fac să înţelegi destul de 
bine aspectele de bază ale activităţii organizaţiei noastre, în 
seara aceasta voi pleca la Amsterdam, unde trebuie să rezolv 
anumite probleme. Printre altele, voi înștiința pe ceilalţi 
venerabili despre impresia pe care mi-ai făcut-o. 

Senior Massini îl privi câteva clipe pe Cezar, cu un aer 
binevoitor. 

- Apreciez rezultatul întâlnirii noastre ca fiind pozitiv și 
mă aștept la un ajutor pe măsură din partea ta. Era necesar 
ca tu să cunoști în mare parte adevărul despre organizaţia 
masonică, pentru a evita ulterior un blocaj de concepţie. 
Peste puţin timp voi veni să te vizitez din nou și acela va fi un 
moment important. Aș putea chiar spune că va fi un test 
dificil pentru tine. Până atunci vom pregăti tot ceea ce este 
necesar pentru a te integra în organizaţia noastră. 

Venerabilul se ridicase deja în picioare, sprijinindu-se de 
bastonul lui splendid încrustat. Cezar l-a însoţit până la 
elicopter. Strategia lui părea să dea roade, deoarece reușise 


să convingă fără să facă prea mari eforturi și fără să se 
oblige încă la nimic. Este drept, însă, că senior Massini 
fusese atât de sigur pe el și atât de dinamic în explicaţiile și 
în abordarea lui, încât practic acceptul lui Cezar era 
considerat aproape ca un lucru firesc. Forţa subtilă a 
venerabilului era formidabilă și doar echilibrul psihic 
deosebit al lui Cezar și stăpânirea fermă a energiilor sale 
mentale au făcut ca el să reziste fără probleme uimitoarei 
influențe active pe care o avea marele mason atunci când 
dorea să obţină un anumit lucru. Cezar mi-a mărturisit că în 
acele momente radiaţia psihică a venerabilului era atât de 
puternică și dominatoare, încât ea ar fi provocat fără îndoială 
un efect hipnotic profund asupra unei persoane obișnuite, 
care nu își poate controla nivelurile mentale superioare. El 
resimţise din punct de vedere aurie impactul dur al acelei 
energii învăluitoare, a cărei vibraţie era profund negativă, 
dar procedase simultan la sublimarea ei la nivelurile 
superioare ale fiinţei și mentalului său. Actul lui de voinţă 
fermă l-a determinat să păstreze un control perfect asupra 
situației si să manifeste o deplină luciditate în confruntarea 
cu senior Massini. 

Poate că cititorul va avea tendinţa să considere în mod 
superficial semnificaţia întâlnirii dintre cei doi. Acum, când 
eu cunosc deja toate ascunzișurile situaţiei, îi pot mărturisi, 
însă, că a fost o reală surpriză chiar și pentru Cezar să afle 
motivul real al discuţiei și viclenia care a stat mereu în 
spatele acesteia. Totuși, evenimentele ulterioare aveau să 
dea.câștig de cauză lui Cezar, datorită abilității sale 
extraordinare de a se strecura „pe muchie de cuţit” într-o 
situaţie dramatică și foarte tensionată, care a implicat chiar 
decizii foarte importante la nivelul conducerii statului. 


Capitolul 4 


A DOUA CONFRUNIARE: 
INFORMAȚIA ESENIIALA 


La câteva luni după ultima întâlnire în care Cezar mi-a 
relatat uluitoarele dezvăluiri ale venerabilului Massini, am 
fost din nou contactat pentru a avea o întrevedere cu el. Era 
la începutul lunii iunie, 2003 și acela avea să constituie un 
moment extrem de important pentru aprofundarea 
elementelor pe care le aflasem despre masoneria mondială. 
Explicaţiile lui Cezar m-au edificat atunci asupra unor 
aspecte care încă îmi erau neclare din relatarea primei 
discuţii pe care el a avut-o cu senior Massini. Această 
clarificare a fost necesară pentru ca eu să am o viziune cât 
mai justă asupra situaţiei actuale la nivelul întregii omeniri, 
asupra anumitor mecanisme și legi subtile care scapă 
înțelegerii profane și asupra unor raporturi directe între 
metodele de manipulare ale francmasoneriei și iluzia în care 
trăiesc cele mai multe dintre fiinţele umane. Un alt aspect 
fundamental al acelei întâlniri a fost aflarea unei informaţii 
ultrasecrete pe care senior Massini i-a dezvăluit-o lui Cezar. 
De altfel, aceea a constituit chiar baza de plecare pentru 
uluitoarea descoperire care avea să fie făcută în munţii 
Bucegi, la puţin timp după  revelarea informaţiei. 
Evenimentele s-au desfășurat cu rapiditate, iar eu am jucat 
rolul spectatorului care urmărește  extaziat filmul 
extraordinar al unor taine ancestrale. 

După o perioadă de mai multe luni de la prima lor 
discuţie, senior Massini și-a ţinut promisiunea și l-a vizitat 
din nou pe Cezar, însă de data aceea întâlnirea a avut loc 
într-o vilă luxoasă din București, care reprezenta centrul de 
protocol înalt, la nivel diplomatic, al uneia dintre cele mai 
puternice ţări ale lumii. Invitaţia și pregătirile de rigoare au 
fost făcute de senior Massini prin intermediul canalelor 
diplomatice la vârf de stat, aproape la fel ca și în cazul primei 
întâlniri. Diferenţa a constat în faptul că nu generalul Obadea 


a fost cel care l-a înștiințat direct pe Cezar de acea invitaţie, 
ci chiar unul dintre secretarii de stat din guvern, la ordinul 
unuia dintre miniștri. 

Întrevederea dintre cei doi a fost mult mai scurtă decât 
prima întâlnire și a constat într-o propunere relativ stranie pe 
care venerabilul i-a adresat-o lui Cezar; el i-a oferit atunci o 
informaţie extrem de confidențială în schimbul promisiunii de 
a asigura accesul unor reprezentanţi ai masoneriei la 
descoperirea ce urma să fie făcută pe baza acelei informaţii 
secrete, încetul cu încetul, vălul de pe intenţiile ascunse ale 
venerabilului începea să fie dat la o parte. Cezar a intuit 
atunci că mobilul primei întâlniri cu senior Massini îl 
reprezentase, de fapt, pregătirea terenului pentru obţinerea 
acceptului său la cea de-a doua întrevedere, în acele condiţii, 
era foarte probabil că tentantele propuneri ale venerabilului 
nu fuseseră, în realitate, decât praf de aruncat în ochi pentru 
a câștiga încrederea lui Cezar și a-l determina pe acesta să 
faciliteze controlul masoneriei asupra a ceea ce s-ar fi putut 
dovedi un mare secret de stat în România. Evenimentele 
ulterioare aveau să confirme aceste bănuieli ale lui Cezar. 

Cea de-a doua întrevedere cu senior Massini a avut loc în 
luna mai a anului 2003, când Cezar a intrat în posesia datelor 
secrete pe care i le-a furnizat marele mason. Datorită funcţiei 
pe care o avea în DZ și pentru că acest departament 
constituia singurul organism de acţiune care era abilitat să 
intervină în acel gen de situaţii speciale, Cezar a înţeles 
repede motivul principal pentru care el a fost solicitat cu 
insistență de senior Massini. Așa după cum acesta îi 
precizase, reprezentații de frunte ai masoneriei la nivel 
mondial aveau o putere teribilă aproape în orice guvern de 
pe planetă, dar totuși influenţa lor nu putea să depășească un 
anumit cadru de acţiune. Ei puteau, de pildă, să „fabrice” și 
să declanșeze războaie între ţări și populaţii, dar nu puteau 
forța în anumite direcţii care ţineau mai ales de structura 
internă și de modul de operare al organismelor de securitate 
și de apărare ale unei ţări. Cu alte cuvinte, ei puteau asigura 
relativ ușor un cadru general de conflict pe o anumită zonă 
continentală, dar nu puteau totuși să oblige o acţiune armată 
în interiorul unei ţări, dacă nu exista un motiv major care, de 


obicei, implica luptele interetnice sau cuceririle de noi 
teritorii. 

Cazul informaţiei de o importanţă excepţională pe care 
senior Massini i-a oferit-o lui Cezar se încadra într-o cu totul 
altă categorie. Informaţia respectivă se referea la o anumită 
localizare în munţii Bucegi, dar ea era incompletă. Așa după 
cum Cezar a aflat de la venerabil, acolo exista ceva care nu 
putea fi identificat nici chiar prin mijloacele tehnologice de 
ultimă oră și acela constituia, de fapt, marele semn de 
întrebare al problemei. Cezar și-a dat seama că venerabilul 
avea totuși unele informaţii suplimentare, pe care acesta nui 
le-a dezvăluit. Deși nu cunoștea motivul, el a înţeles că 
informaţiile respective erau probabil foarte importante 
pentru capii masoneriei mondiale, din moment ce aceștia au 
făcut uz de toată influenţa lor pentru a-și asigura accesul la 
ele. Era evident că nu se putea pune problema unei 
descinderi în forță a trupelor armate străine în România, 
indiferent de motivul invocat. Chiar dacă, de exemplu, s-ar fi 
escaladat conflictul teritorial în Transilvania, acest lucru ar fi 
necesitat probabil un timp îndelungat, multă agitaţie, război, 
distrugeri și mai ales un mare scandal diplomatic european, 
în mod clar, de această dată masonii nu doreau așa ceva. 
Concluzia care se impunea era că ceea ce îi interesa pe ei în 
cel mai înalt grad excludea o intervenţie în forță și, mai ales, 
excludea cunoașterea acelui aspect de câtre anumite 
persoane. Printre altele, aceasta explica secretul la vârf care 
a fost solicitat de senior Massini în cazul celor două întâlniri, 
precum și hotărârea reprezentanţilor de frunte ai grupului 
Bilderberg de a-l contacta doar pe Cezar în această 
problemă. Rațiunea era simplă: trebuia găsită persoana 
potrivită care să aibă o funcţie foarte mare de decizie și 
intervenţie în acel caz; apoi ea trebuia tentată cu multe 
promisiuni, câștigându-i-se astfel încrederea; în sfârșit, ea 
trebuia determinată să accepte colaborarea cu marii masoni 
și să le permită acestora să-și exercite controlul și influenţa 
la acel nivel. Cezar a fost considerat persoana ideală pentru 
acest plan, însă acţiunea de cooptare trebuia să se petreacă 
repede, pentru a nu-i lăsa prea mult timp de gândire și, de 
asemenea, pentru a evita o reacţie imprevizibilă din partea 


lui. Probabil că misiunea era considerată ca fiind de o 
importanţă vitală pentru masoneria mondială și ea trebuia 
neapărat să reușească. locmai de aceea a fost trimis un 
reprezentant de seamă al grupului Bilderberg, expert în 
psihologia racolării, care, în plus, era dotat și cu anumite 
puteri psihice de influenţă la distanţă. 

Din datele pe care le avea atunci la dispoziţie, Cezar și-a 
dat seama că masoneria mondială urmărea să dobândească 
într-un timp cât mai scurt controlul asupra unei locaţii 
secrete din munţii Bucegi, excluzând orice formă de 
popularizare și dorind chiar tâinuirea gradată a existenţei 
acelui loc faţă de puterea de la București, după ce 
reprezentanţii elitei ar fi avut acces acolo. 

Astfel de situaţii erau pe muchie de cuţit. Ca întotdeauna 
în cazul marilor secrete de stat, scurgerile de informaţii 
puteau  periclita întreaga acţiune, deoarece existau 
formaţiuni politice rivale care nu erau controlate în întregime 
de masoni. Așadar, operaţiunea se anunţa a fi una deosebit 
de delicată. Trebuiau îmbinate cu măiestrie influenţa, 
discreţia, exercitarea controlului și puterea acţiunii. Chiar și 
pentru maeștrii masoni, cazul era unul deosebit de dificil, în 
special datorită accesului limitat pe care ei îl aveau la 
coordonarea acţiunilor de cercetare a zonei respective din 
Munţii Bucegi. 

Aceasta era situaţia de ansamblu pe care mi-a descris-o 
Cezar încă de la începutul întâlnirii noastre, în lunile 
anterioare reflectasem asupra multitudinii de aspecte și 
implicaţii care decurgeau din relatarea primei discuţii dintre 
Cezar și senior Massini. Oripilarea de care fusesem cuprins 
explica într-un anumit fel incapacitatea de a înţelege toate 
nuanțele elementelor pe care le-am aflat atunci. Neavând de 
la cine să obţin informaţii suplimentare, m-am mulţumit să 
fac doar unele cercetări discrete și să-mi ordonez în minte 
câteva repere generale care ridicau chiar anumite probleme 
existenţiale și am așteptat cu răbdare semnalul unei noi 
întâlniri cu Cezar, pentru a găsi răspunsurile la ele. Avea să 
fie o întâlnire plină de semnificaţii și de explicaţii valoroase, 
care a culminat cu aflarea secretului pe care senior Massini l- 
a dezvăluit lui Cezar. 


Contrar obiceiului, directorul tehnic al DZ îmi solicitase 
întrevederea la doar două săptămâni după cea de-a doua 
întâlnire pe care a avut-o cu venerabilul Massini. Mi-a 
mărturisit că a procedat astfel deoarece lucrurile se 
dovedeau a fi de maximă importanţă și că, dacă nu se focaliza 
asupra canalizării corecte a acţiunilor viitoare, acestea 
puteau scăpa de sub control, iar efectele ar fi putut deveni 
nefaste. Cezar nu știa dacă în viitorul apropiat ar mai fi avut 
timpul necesar și oportunitatea de a mă întâlni pentru a-mi 
dezvălui totul; de aceea el a preferat să urgenteze întâlnirea 
cu mine, pentru a fi sigur că și eu voi afla toate informaţiile 
necesare pentru a le publica într-un mod credibil. 
Următoarele luni aveau să fie extrem de tensionate și 
uluitoare prin ineditul descoperirii care a fost făcută în 
Munţii Bucegi. În ceea ce privește întâlnirea mea cu Cezar, 
care a premers marele eveniment din luna august, 2003, 
aceasta s-a integrat foarte bine în oaza de dinaintea 
„furtunii” care apăruse deja la orizont. 


Explicaţiile iniţiatice 


Bucuros că aveam ocazia să-mi lămuresc nedumeririle cu 
privire la unele aspecte ale primei discuţii dintre Cezar și 
senior Massini, am întrebat care era cauza pentru care 
masonii și cei care sunt racolaţi în rândurile lor aleg - de 
multe ori cu bună știință - răul și acţiunile care îi sunt 
specifice. Ştiam că, în epoca actuală, tendința generală a 
umanităţii este aceea de a aluneca pe panta decăderii 
morale, etice și spirituale, dar totuși eram convins că binele 
poate să biruie această stare de marasm în oameni. 

Cu o mină foarte serioasă, Cezar mi-a explicat atunci că 
elementul fundamental în destinul omului este liberul arbitru. 

- Așa cum este structurată, ființa umană înglobează atât 
binele cât și răul. De aceea putem spune că în cazul omului 
coexistă atât natura lui superioară cât și natura lui inferioară. 
Important este care dintre aceste două aspecte este trezit și 
apoi amplificat în interiorul nostru. Mă vei întreba acum, 


poate, ce reprezintă binele și ce reprezintă răul. Nu vreau să 
divagăm în observaţii și comentarii filosofice, dar îţi voi 
spune totuși că, la modul cel mai simplu, binele poate fi 
înțeles ca absenţa răului. Desigur, respectând aceeași logică, 
răul este absenţa binelui. 

Cred că nu e un secret pentru tine faptul că tradiţia 
creștină asociază acestor două aspecte raiul și, respectiv, 
iadul. Dincolo însă de sferele sau planurile subtile de 
manifestare care le corespund, raiul si iadul - sau la modul 
general, binele și răul - se regăsesc complex nuanţate în viaţa 
de zi cu zi a fiecărui om. De aceea, nu întâmplător unii 
oameni ajung să spună, în nenorocirea lor, că „viaţa mea a 
devenit un adevărat iad” sau, dimpotrivă, atunci când sunt 
foarte fericiţi, ei afirmă că trăiesc o viaţă ca în paradis. 

Este clar că în funcţie de opţiunea sau alegerea pe care o 
face, omul se poate îndrepta, metaforic vorbind, către iad sau 
infern, ori către rai sau paradis. Daca alegerea lui este să 
facă rău, fără îndoială că el se va îndrepta spre iad și atunci, 
într-un anumit sens, infernul se va manifesta prin el; radiația 
și influența unei astfel de persoane va fi atunci malefică și 
aceasta o va îndepărta de tărâmul binelui și al fericirii. 

Cei care aleg răul nu înţeleg menirea de a se desăvârși în 
existența pe care o au și de aceea luptă furibund împotriva 
binelui, a armoniei, a iubirii și a frumuseţii. lotuși, este 
necesar să știi că fiinţa umană este complet liberă să aleagă 
între cele două extreme, adică între bine și rău. Nimeni nu o 
forțează, nimeni nu o obligă; este pura ei alegere. Aici, 
desigur, o mare influenţă o are destinul personal și unele 
tendinţe foarte profunde din mintea subconştientă, însă chiar 
și atunci când forţa și determinarea acestor impulsuri par să 
fie de neînvins, rămâne totuși un anumit procent și pentru 
libertatea de a alege. Liberul arbitru nu dispare niciodată 
complet. Dacă ar fi așa, omul nu ar mai reprezenta atunci 
decât o simplă marionetă, pe deplin supusă unor forţe 
exterioare obscure. De aceea, chiar și în cele mai dramatice 
situaţii, ființa umană este liberă să aleagă; ea are deci 
posibilitatea să aleagă în mod inspirat binele, care o poate 
îndrepta către o șansă nesperată și de aici, din aproape în 


aproape, ea își poate reface viața în mod uimitor de pe cu 
totul alte baze. 

Este la fel de adevărat, însă, că orice alegere spre bine 
implică sacrificiul. Ai auzit tu vreodată pe cineva că se 
sacrifică pentru a face un rău? Răul este întotdeauna facil, 
alunecos și se bazează pe forţa inerţiei, a lentorii și a 
ignoranței, pentru că nu implică efort. De aceea se spune că 
este foarte ușor să faci un râu, dar este foarte dificil să 
fâptuiești un bine. Ideea principală pe care vreau să o 
înţelegi aici este aceea că, atunci când omul își „sacrifică” 
inerția și acționează într-un mod armonios, el se îndreaptă 
deja către o altă stare și condiţie de viaţă. El evoluează 
pentru că se sacrifică, adică renunţă la ceea ce este inferior 
pentru a accede la ceea ce este superior. Mulţi oameni nu au 
însă forța interioară care este necesară pentru a renunţa la 
obiceiurile lor rele sau la tendinţele negative pe care le 
manifestă și de aceea există, la nivelul global al omenirii, o 
pronunţată tendinţă de regres și de amplificare a răului și a 
perversității. 

- Inseamnă că elita masonică se folosește tocmai de 
această inerție, lene și întunecime mentală a majorităţii 
oamenilor pentru a controla populaţia globului! am intervenit 
eu. 

- Este perfect adevărat. Masonii manevrează cu mare 
ușurință această energie a lipsei de reacţie, a încetinelii, a 
inerţiei, a obscurantismului care la cei mai mulţi dintre 
oameni este structurată pe nivele de vibraţie foarte joasă. In 
asemenea situaţii masoneria generează, practic, o veritabilă 
stare de „somnolenţă” colectivă, care îi servește foarte bine 
interesele. Acest aspect este foarte important pentru a 
înțelege în mod corect modalităţile de acţiune ale 
francmasoneriei. 

De multe ori, aceste acţiuni - care în anumite cercuri 
masonice înalte implică realizarea unor ritualuri complexe de 
magie neagră - sunt efectuate chiar de la distanţă, iar cei 
care sunt receptivi față de aceste energii înlănţuitoare, 
apăsătoare, le cad cu ușurință victime, lunecând într-un fel 
de somn bizar, ca de plumb. Aici nu mă refer, însă, doar la 
somnul fizic, ci și la un gen de stare abulică de care sunt 


cuprinși oamenii, care îi face să devină foarte obediențţi și să 
se comporte precum niște marionete. Aceasta este condiţia 
ideală în care ei pot fi controlaţi și conduși fără să opună 
rezistenţă. lată, deci, unul dintre scopurile principale ale 
masonilor, pe care ei se străduiesc să-l generalizeze la nivelul 
întregii planete. Dintr-o altă perspectivă, trebuie să știi că 
acest „somn” straniu al oamenilor este chiar o modalitate de 
protecţie cu care forţele demoniace se apără de revelarea 
anumitor adevăruri spirituale. Dacă vei fi atent și vei observa 
reacţia oamenilor în momentele în care li se comunică 
aspecte foarte elevate, spirituale și valoroase despre 
existenţa și evoluţia lor, vei constata cu mare uimire că, mai 
ales atunci, cei mai mulţi dintre ei se confruntă cu o stare de 
somnolenţă stranie, în mod evident, o astfel de stare inerțială 
exclude orice înțelegere superioară, orice reacţie și orice 
atitudine constructivă. 

- După cum mi-ai expus tu lucrurile, înțeleg că 
organizaţiile masonice deţin aproape toate pârghiile de 
acţiune în societate, pe care le folosesc în scopul dezbinării 
popoarelor și a controlului lor eficient. Aș zice că ele atacă cu 
vehemenţă tot ceea ce este spiritual, autentic, sublim, 
urmărind să transforme umanitatea într-un gen de mecanism 
viu, pe care îl pot acţiona și conduce la voinţă exact așa după 
cum vor. 

Eram abătut. O furie neputincioasă îmi răscolea ființa și 
nu puteam să-i găsesc antidotul. Intuindu-mi starea lăuntrică, 
Cezar mi-a vorbit cu multă bunătate. 

- Ai dreptate în cele ce ai spus. Din nefericire, oamenii au 
devenit precum niște „roboţi”, ascultând ordinele care le sunt 
date și executându-le întocmai. Totuși, trebuie să știi că forţa 
binelui este colosală și că orice acţiune în acest sens poate să 
se dovedească extraordinar de eficientă. Speranţe există 
mereu, trebuie doar să știi să le hrănești cu multă credinţă și 
puritate. Aceasta îţi va ascuţi vigilenţa și te va inspira să 
acţionezi în mod oportun. Să știi că masonii au și ei 
slăbiciunile lor. 

- Chiar voiam să te întreb, în lunile anterioare am urmărit 
să mă documentez în legătură cu acest subiect și am aflat cu 
mirare că sunt foarte multe opinii divergente, contradicții și 


neînţelegeri între diferitele loji masonice în lume. Dacă este 
așa, atunci înseamnă că ei înșiși sunt dezbinaţi și fără de 
putere. 

Cezar zâmbi cu înţelegere și îmi lămuri dilema. 

- Una dintre marile păcăleli pe care le realizează elita 
masonică este aceea de a genera impresia că două sau mai 
multe loji masonice se luptă între ele. În realitate, la vârful 
structurii lor piramidale marii maeștri masoni care alcătuiesc 
elita conducătoare a francmasoneriei mondiale se înţeleg 
foarte bine, însă la baza ei apar ca fiind dușmani. Ideea este 
aceea de a crea derută și confuzie, deoarece se știe că 
acestea adorm vigilența omului de rând. De fapt, este vorba 
despre o păcăleală diabolică; cel care cade în plasa ei fără să 
fie avizat nu va alege una dintre loji - crezând că aceea este 
rea -, ci o va alege pe cealaltă, despre care va crede că este 
bună. L.ucrurile se prezintă astfel doar în aparenţă, pentru că 
în realitate francmasoneria este și rămâne aceeași, indiferent 
de „artificiile” la care recurge pentru înșelarea omului de 
rând. Trebuie să ai încredere și să fii perseverent în acţiunile 
benefice pe care le săvârșești, în ultimă instanţă, chiar 
forțele răului sunt subordonate forțelor binelui. Și pentru că 
veni vorba despre aceasta, să știi că o mare taină a 
universului este rolul ocult pe care îl joacă forțele malefice în 
contextul evoluţiei, adică felul în care se încadrează răul în 
economia creaţiei. 

Am rămas mut de uimire. Ca marea majoritate a 
oamenilor, știam că albul este alb și negrul este negru. Acum 
aflam că, de fapt, există un sens și o corelaţie chiar între 
aceste extreme. 

- Ce vrei să spui? Că până și răul are o menire în viața 
noastră? 

- Şi încă una foarte importantă. Totuși, pentru a înţelege 
corect acest aspect trebuie să ai o minte deschisă și lipsită de 
prejudecăţi. Fanatismul, mai ales cel religios sau ideologic, 
nu face casă bună cu evoluţia spirituală. 

Am încuviințat în tăcere. Eram numai ochi și urechi, 
pregătit să ascult explicaţiile valoroase pe care mi le oferea 
Cezar. 


- Faptul că în univers, așa cum poţi singur să constaţi, 
există atât binele cât și răul, este o dovadă grăitoare care 
atestă existenţa libertăţii de alegere a fiinţei umane, adică a 
voinței sale individuale de a-și exercita liberul arbitru în 
viaţă. De multe ori, acest aspect delicat face ca omul să 
aleagă râul, care prin natura lui este auto distructiv. Cu alte 
cuvinte, în ignoranța sa omul alege să se autodistrugă, 
preferând în acest fel să se nege pe el însuși. De aceea, la o 
analiză mai profundă, alegerea răului înseamnă în primul 
rând alegerea de a lupta împotriva propriei fiinţe, care până 
la urmă se va autodistruge. Aceasta adâncește misterul 
raportului între bine și rău, deoarece implică existenţa unui 
scop ascuns al prezenţei forţelor rele în univers și, prin 
urmare, în viaţa fiecăreia dintre ființele umane. Nu știu în ce 
măsură ești familiarizat cu ideile despre sensul existenţei și 
cu cele ale progresului spiritual, dar îţi voi spune că evoluţia 
omului înseamnă, mai presus de orice, reîntoarcerea lui la 
sursa primordială, pur spirituală, din care a provenit. 
Imaginează-ţi deocamdată că această origine este însăși 
realitatea eternă a fericirii sublime pe care și-o dorește orice 
om. Această reîntoarcere a fiinţei umane la originile ei 
spirituale trebuie să fie însă pe deplin conștientă și liberă de 
orice tentaţie inferioară, de tot ceea ce ar putea însemna 
iluzie, constrângere, prejudecată. Dacă înţelegi corect acest 
aspect, poţi spune că ai înţeles necesitatea existenţei forțelor 
răului în creaţie. 

Eram puţin derutat, deoarece încă nu prindeam esenţa 
problemei. Cezar a continuat să-mi explice cu multă răbdare. 

- Dacă râul nu ar exista, tu nu ai putea să-ţi dai seama de 
necesitatea reîntoarcerii la sursă și ai zăbovi indefinit prin 
cine știe care colţuri ale universului. Așa, însă, răul are în 
cadrul creaţiei rolul principal de a testa fiinţele umane. In 
felul acesta se testează practic nivelul de cunoaștere, de 
realizare spirituală și de capacitate de a iubi a fiecărui 
individ pe drumul evoluţiei lui spirituale, în funcţie de 
reacțiile și alegerile pe care el le face, se poate spune dacă a 
trecut sau nu testul respectiv de viaţă. 

- Ca la examenele de la facultate, am făcut eu o paralelă. 


- Exact. Ca la examenele de la facultate sau ca cele din 
domeniul profesional, cu deosebirea că în timp ce acestea au 
o natură iluzorie și efemeră - fiind încadrate într-un domeniu 
spaţio-temporal limitat -, testele sau examenele vieţii, care au 
un sens spiritual, reprezintă trepte foarte importante în 
cadrul evoluţiei personale. Trecerea cu succes a unui astfel 
de test constituie o victorie importantă în lupta de dominare 
a naturii inferioare din om și această victorie se poate 
concretiza într-o capacitate mărită de a înţelege unele 
aspecte subtile ale vieţii, în dobândirea gradată a maturității 
și a discernământului spiritual sau într-o multitudine de alte 
aspecte benefice și pozitive. 

Cezar a făcut o scurtă pauză, ca pentru a-mi lăsa timp de 
gândire și reflecţie interioară. 

- Vreau să fiu sigur că am înţeles. Ce anume se testează 
și cum putem să recunoaștem aceste teste? am întrebat eu 
foarte atent la noul curs al discuţiei. 

- Majoritatea examenelor vieţii îţi testează credinţa și 
discernământul. Adeseori, însă, datorită ignoranței, oamenii 
interpretează aceste teste ca pe niște mari nenorociri, ca o 
năpastă sau un rău care îi lovește cu putere, făcându-i să se 
clatine, în astfel de cazuri, răul se manifestă în primul rând 
pentru testarea și purificarea fiinţei umane. Nimeni nu scapă, 
de-a lungul evoluţiei sale, de testele, lecţiile și examenele de 
tot felul ale vieţii. Practic vorbind, aceste teste reprezintă 
însăși confruntarea noastră cu forţele răului, care aparțin 
planurilor subtile demoniace și satanice ale creaţiei. Situaţia 
este valabilă atât în caz individual, cât și în cazul unui cuplu 
ori chiar a unei comunităţi de oameni sau al unei naţiuni. 

- Bine, dar noi suntem de multe ori ajutaţi de alţii atunci 
când ne confruntăm cu necazuri sau atunci când le cerem 
sfatul într-o problemă foarte dificilă de viață. Cine trece 
atunci testul: noi sau persoanele care ne ajută? 

- Trebuie să fii conștient de faptul că a ajuta nu înseamnă 
a forța. O persoană poate fi sfătuită și impulsionată pe calea 
cea dreaptă, dar nu uita că ea are propriul ei liber arbitru. A 
avea însă liber arbitru, cu alte cuvinte a avea posibilitatea de 
alegere, implică faptul că omul este responsabil de libertatea 
pe care o are și pe care o manifestă. El poate fi ajutat, 


sprijinit, impulsionat dar dincolo de aceasta este libertatea 
lui de a alege între diferitele posibilităţi pe care le are la 
dispoziție. Dacă el ar fi forțat de alţii să urmeze o numită 
cale, chiar dacă această cale este profund benefică, ar 
însemna atunci că libertatea lui este practic anulată. De 
aceea, este foarte important ca fiinţei umane să i se lase 
libertatea de a alege, însă alegerea bună este dată de gradul 
de conștientizare și discernământ pe care îl are acea fiinţă. 

Cunoști acum destule elemente despre implicaţiile 
francmasoneriei la nivel mondial și ești conștient că pe 
această planetă se dă deja o bătălie teribilă între forţele 
binelui și forțele răului. Cu toate acestea, ești liber în fiecare 
clipă să alegi de partea cui vrei să fii. Dacă prin structura ta 
lăuntrică, așa cum este evident, ai ales binele, atunci vei 
acţiona în consecinţă și vei urmări cu perseverenţă să lupţi 
pentru anihilarea planurilor masonice. Același lucru este 
valabil și în cazul celorlalţi oameni, numai că mulţi dintre 
aceștia nici măcar nu cunosc realitatea în ceea ce privește 
modul de acţiune și influenţă a masonerie în lume. Mai mult, 
jocul forțelor rele este atât de pervers încât ele se infiltrează 
în mod insidios oriunde găsesc un „teren fertil”, adică 
oriunde apare o conștiință slabă sau destul de pervertită, 
pentru a o determina să afirme cu mare violenţă verbală 
faptul că suntem înconjurați numai de paranoici care văd 
pretutindeni în jurul lor doar atacuri, conspirații, manipulări 
sau jocuri de culise; că, de fapt, nimic din toate acestea nu 
există și că totul este bine și se desfășoară în mod firesc și 
natural, în realitate, un astfel de comportament este tipic 
pentru o ființă chinuită de multiple influenţe demoniace, 
cărora ea le face jocul. Dacă persoana respectivă face parte 
din elita intelectuală, dacă ea este om de știință, ziarist sau 
scriitor, atunci cu atât mai bine pentru planurile masonice. 
Părerea nefastă a unei astfel de persoane, despre care se 
poate presupune că are o anumită autoritate intelectuală, 
contribuie din nefericire în mod semnificativ la influențarea 
concepţiei celorlalți oameni. De altfel, probabil știi că una 
dintre cele mai mari păcăleli ale Satanei este aceea de a-l 
face pe om să fie convins că Diavolul - adică Satana însuși - 
nu există. 


Cam așa funcţionează și organizaţiile masonice, dând 
senzaţia că ele fac și doresc binele. Totul este însă o 
aparenţă, pentru că în realitate ele luptă mai mult sau mai 
puţin fățiș împotriva binelui, a religiei, a credinţei și a 
spiritualităţii. 

- Nu înţeleg cum este posibil ca oamenii să trăiască în 
această uriașă conspirație și, totuși, să nu-și dea seama de 
existenţa ei! am exclamat eu plin de revoltă. 

- De ce te miri? Tu însuţi, până de curând, obișnuiai să-ţi 
duci existența fără să ai nici cea mai mică idee despre 
masonerie și despre planurile ei îngrozitoare. Vedeai, 
probabil, la fel ca toţi ceilalţi, că multe lucruri nu merg bine, 
dar totuși nu abordai problema într-un mod mai matur. Acum 
cunoști adevărul și fondul tău interior, care este foarte bun, 
te-a făcut să iei imediat atitudine și să dorești să împărtășești 
și celorlalţi aceste cunoștințe. Ai deja posibilitatea 
extraordinară de a o face, publicând cele ce ţi-am relatat 
până acum. Primul pas este acela de a atrage atenţia opiniei 
publice asupra realităţii care o înconjoară. Este, analogic 
vorbind, ca atunci când tragi clopotele duminica, într-un oraș 
adormit; oamenii încep să se trezească încetul cu încetul și 
vor cere apoi mai multe amănunte. Dar chiar mai important 
decât atât este faptul că ei vor deveni mult mai atenţi la tot 
ceea ce se petrece în jur și chiar în lumea întreagă, deoarece 
atunci ei au deja o bază solidă de informare. Vigilenţa lor 
este o primă lovitură, foarte grea, care este dată 
francmasoneriei, deoarece un om vigilent este mult mai 
dificil să fie înșelat, manipulat sau controlat. Mai apoi se va 
naște un curent general de opinie care va prinde din ce în ce 
mai multă forţă și astfel multe dintre planurile și iniţiativele 
masonice vor fi blocate chiar din fașă. 

Cezar se opri și mă privi pătrunzător, pentru a vedea 
dacă am înţeles. 

- Totuși, reacţiile oamenilor îmi par foarte slabe și chiar 
mă întreb cum vom reuși să realizăm ceea ce ne-am propus, 
am spus eu. 

- Majoritatea profeţiilor prevăd că, până la urmă, forţele 
binelui vor învinge. Pe de altă parte, lupta este foarte dificilă. 
Francmasoneria mondială, ca o hidră oribilă, este cea care 


concertează toată această orientare satanică pe care o 
suportă oamenii de pe întreaga planetă. În România, de pildă, 
mai ales în ultimul timp, francmasoneria acţionează aproape 
după bunul plac. Sărmanul popor care este ţinut în ignoranță 
și manipulat, nici măcar nu bănuiește care este cauza 
tragediei pe care o are tot timpul sub ochi și o trăiește obidit. 
Dacă această hidră ar fi învinsă, atunci am putea vorbi 
despre o regenerare rapidă, sub toate aspectele, la nivelul 
întregii planete. Din nefericire, imensa majoritate a 
oamenilor din Occident nu este atentă să sesizeze 
modalităţile de manipulare - unele dintre ele chiar foarte 
evidente - ale masoneriei. Apatici și egoiști, cei mai mulţi 
preferă să se izoleze într-o formă stranie de „hibernare” 
citadină, având impresia eronată că își ghidează singuri 
viața. Chiar dacă află despre acţiunile diabolice săvârșite de 
masoni, preferă să le nege din comoditate sau să se bizuie pe 
faptul că alţii vor lua atitudine în locul lor. Mai mult decât 
atât, ei aderă cu o crasă ignoranță la anumite orientări 
satanice care sunt infuzate și încurajate de masonerie prin 
intermediul muzicii rock  dezlănţuite, a drogurilor, a 
alcoolului, a tutunului și a concepţiei materialiste, în aceste 
condiţii de abrutizare gradată, dar sigură, a fiinţei umane 
care devine astfel lipsită de voinţă și determinare proprie, 
este destul de ușor pentru francmasonerie să-și împlinească 
planul. 

Cezar a tăcut brusc. A fost o pauză destul de lungă, în 
care amândoi am rămas adânciţi în gânduri, în cele din urmă 
el a continuat să vorbească, dar în glasul lui puteam sesiza o 
ușoară undă de tristeţe. 

- Din păcate și la noi în ţară situaţia este identică. 
Oamenii parcă „dorm“; nu sunt treji, nu sunt lucizi. Chiar 
dacă au mai fost publicate unele date fundamentale despre 
francmasonerie și planurile ei la nivel mondial, inerția și 
dramatica stare de „somnolenţă” a oamenilor - care este 
corelată și cu somnul raţiunii - s-a amplificat atât de mult 
încât sunt foarte puţini cei care catadicsesc chiar să creadă 
că tot ceea ce se spune despre masonerie este cu putinţă și 
că reprezintă o realitate cruntă. Li se pare totul atât de 
monstruos și incredibil, încât într-un impuls subconștient de 


teamă și de autoconservare, ei preferă să creadă că poate 
situaţia nu este chiar așa de rea cum e descrisă, că poate 
informaţiile de acest gen reprezintă de fapt acţiunile de 
denigrare ale unor forţe destabilizatoare pentru cine știe ce 
motive obscure, astfel încât preferă să se închidă din nou în 
cochilia lor și să rămână mai departe în inerția de care erau 
cuprinși înainte. Această situaţie este chiar mai gravă decât 
aceea în care ei nu știau nimic despre planurile satanice ale 
francmasoneriei, deoarece a ști și totuși a nu acţiona în 
conformitate cu ceea ce cunoști este o mare lașitate și o 
gravă abatere de la codul moral elementar, într-o asemenea 
situaţie nu este prost cel care nu știe, ci e prost cel care 
știind, acţionează ca și cum nu ar ști. De aceea, prima etapă 
și cea mai importantă este trezirea conștiinței oamenilor din 
această cumplită „somnolenţă”. Dacă ei nu devin lucizi, nu 
vor înțelege de ce condiţiile de viaţă sunt atât de grele și nici 
de ce se petrec atât de multe lucruri aberante. Aceasta are 
loc și datorită faptului că, de multe ori, esenţa acţiunilor 
masonice este ascunsă în simboluri care sunt foarte bine 
ocultate. 

Era unul dintre „punctele nevralgice” pe care doream să- 
| lâămuresc, deoarece fâăcusem și eu unele corelaţii dar totuși 
aveam nevoie de mai multe explicaţii. Am profitat deci de 
ocazie și l-am întrebat pe Cezar: 

- Ei folosesc anumite simboluri în acţiunile rituale pentru 
a influenţa rezultatele planurilor lor satanice? 

- Există, într-adevăr, unele simboluri masonice care sunt 
deja foarte cunoscute, cum ar fi compasul și mistria. Altele, 
însă, sunt mult mai ocultate; de pildă, piramida cu „ochiul 
atoatevăzător” din vârful ei, reprezentată deloc întâmplător 
pe bancnota americană de un dolar. Pe lângă simboluri, 
devizele francmasonice sunt de asemenea foarte importante 
pentru adepţii lojilor masonice, dar ele sunt destul de puţin 
cunoscute celorlalți oameni. De exemplu, tot pe bancnota de 
un dolar există deviza în limba latină „EPluribus Unum”, care 
într-o traducere sintetică înseamnă „Prin haos, la ordine”, 
ceea ce acum îţi poate sugera foarte multe corelaţii. Dacă vei 
analiza cu luciditate situaţia actuală în lume și de asemenea 
în România din perspectiva socială, economică și politică, vei 


putea să constaţi cu ușurință cum acest haos este structurat 
în așa fel, încât să asigure gradat instituirea Noii Ordini 
Mondiale, căreia nu i se spune Noua Ordine Francmasonică - 
pentru ca cei ignoranţi să nu știe cine sunt de fapt creatorii 
ei - ci doar Noua Ordine. 

Un alt principiu pe care francmasonii îl aplică cu 
stricteţe, mai ales în lojile masonice și în „Frăţia” lor, este 
acel imperativ care spune: „loţi pentru unul și unul pentru 
toţi”. Poate să pară straniu, dar să știi că respectarea acestui 
imperativ le conferă o stare de unitate, precum și o 
manifestare de forţă și de tenacitate care sunt considerabile. 
Din acest punct de vedere trebuie să-ţi mărturisesc că, dacă 
oamenii din România sau din oricare altă parte a globului ar 
manifesta aceeași stare de tenacitate, aceeași forţă de 
acţiune și aceeași angrenare sistematică precum în cazul 
masonilor - dar, firește, orientate în sens profund benefic și 
pozitiv - atunci situaţia actuală a omenirii sau cel puţin a unei 
părţi din ea ar fi cu totul alta. 

Dar - și acest aspect este foarte important de remarcat -, 
în timp ce omul obișnuit are totdeauna la dispoziţie libertatea 
de a alege, în spatele francmasonilor se află orientări profund 
malefice, chiar satanice, care imprimă membrilor din această 
organizaţie o anumită stare de teroare, o atitudine aproape 
de subordonare ca în armată. Aceasta face ca cei care 
acţionează în aceste grupări sau loji masonice să fie aproape 
implacabili în deciziile lor. Un ordin în francmasonerie nu se 
discută, deoarece în momentul iniţierii în organizaţie, cei 
care sunt primiţi depun un jurământ oribil și realizează un 
ritual pervers, prin care se obligă efectiv la o totală supunere 
și ascultare, în caz contrar acceptând să fie uciși. 

- Înseamnă că, dincolo de acţiunile lor în planul fizic, 
masonii aplică și unele procedee oculte și ritualistice care 
sunt malefice, am constatat eu. 

- Acestea fac parte integrantă din sistemul lor practic și 
ideologic, dar numai de la un anumit nivel în sus. Ca să 
înţelegi mai bine, ritualurile și invocaţiile malefice sunt 
realizate doar de acei membri care au ajuns la un anumit 
grad sau poziţie ierarhică foarte înaltă în cadrul lojei din care 
fac parte. De obicei, informaţiile care sunt revelate despre 


francmasonerie nu insistă asupra impactului de natură 
subtilă sau paranormală pe care îl are gigantica sferă de 
influenţă al acestei grupări malefice asupra celor care se 
afiliază la ea. 'Tocmai de aceea, pentru omul de rând care află 
anumite adevăruri despre ea, francmasoneria reprezintă mai 
mult o grupare de ajutor reciproc, ceva în genul unei bande 
de hoţi sau șarlatani. Cu toate acestea, afilierea sau 
integrarea unei ființe umane în francmasonerie are puternice 
efecte negative de natură ocultă, care o va pune în rezonanţă 
cu trăsăturile distinctive ale grupării. De fapt, această 
fuziune prin aderare la grupările masonice va crea modificări 
negative atât de profunde în aura ființei respective, încât prin 
comparaţie cu starea pe care o avea înaintea aderării ea va fi 
nevoită să recunoască natura profund malefică a orientării pe 
care o are francmasoneria. 

- Atunci cum îţi explici puterea lor formidabilă în domenii 
de bază ale vieţii contemporane, de exemplu în economie sau 
politică? 

- Într-adevăr, francmasoneria este una dintre cele mai 
puternice grupări la ora actuală; aș putea spune că ea este 
unica grupare ocultă care are scopuri politice. Toate celelalte 
grupări sau organizaţii oculte care există, au, de regulă, 
scopuri spirituale. Ele nu se angrenează ca să realizeze 
acţiuni politice, deoarece în viziunea lor acestea sunt 
efemere, în cazul francmasoneriei, însă, situaţia este complet 
diferită. Francmasonii pun un mare accent pe această 
implicare politică pentru a-i face să stagneze pe cei care 
aderă la organizaţia lor doar la acest nivel, legat de influenţa 
și puterea pe care ei pot să o aibă asupra maselor de oameni. 
Această acţiune diabolică a francmasoneriei duce la așa- 
numita „rupere a sufletului” pentru cel care intră în rândurile 
ei. De altfel, este firesc ca masonii să acţioneze în acest fel, 
deoarece iniţierea ocultă la care ei recurg nu urmărește în 
nici un caz să dezvolte și să sensibilizeze sufletul celui care 
aderă la organizaţie. Dacă sufletul s-ar trezi în ființa umană 
respectivă, atunci ea nu ar mai putea fi manipulată și 
determinată să facă numeroase acţiuni care sunt în mod 
evident malefice și satanice. Din acest punct de vedere, 
sentimentele de afecţiune, bunătate și compasiune sunt 


complet străine pentru un francmason, deoarece atunci lui 
nu i s-ar mai putea ordona orice. Prin intermediul ritualului 
de iniţiere ocultă, celui care aderă la francmasonerie i se 
„extirpă”, practic, aceste sentimente, deoarece din punct de 
vedere subtil el face atunci un de pact cu forţele demoniace, 
cu forţele tenebrelor. Din nefericire, de cele mai multe ori 
ființa în cauză nici măcar nu-și dă seama de acest regres 
teribil care se petrece în existenţa ei. 

În momentul în care elita masonică promovează un 
membru al unei loji într-o poziţie înaltă și foarte importantă 
în organizaţie, ea are anumite criterii subtile prin care își dă 
seama dacă persoana respectivă este îndeajuns de 
„modelată” în direcţia acţiunilor demoniace. 

Eu însumi am aflat ulterior, după prima mea discuţie cu 
senior  Massini, multe dintre aceste dezvăluiri despre 
francmasonerie. Este aproape incredibil câtă mizerie umană 
poate să existe sus, în vârful piramidei lor ierarhice, însă 
totul este poleit și făcut să apară strălucitor și nobil, prin 
intermediul bogățiilor fabuloase pe care le deţin, al relaţiilor, 
influenţei și controlului extraordinar pe care îl au în lume. În 
condiţiile în care ei sunt experți în testarea celor pe care îi 
primesc sau pe care îi avansează în poziţii foarte înalte în 
organizaţia lor, am fost naiv să-mi închipui că l-am înșelat pe 
venerabilul Massini, făcându-l să creadă că accept fără 
discuţii propunerea lui de aderare și colaborare. Bătrânul a 
fost foarte viclean; înseși informaţiile uluitoare pe care mi le- 
a furnizat cu privire la metodele lor de acţiune au făcut 
parte, într-un fel, din testul sau, mai bine zis, „cursa” la care 
m-a supus. Cel mai probabil, însă, că el știa cu mult înainte 
că nu se punea problema ca eu să accept așa ceva. Intr- 
adevăr, nu corespundeam standardelor lor de putreziciune 
sufletească și aveam deja o mare forţă spirituală și un 
puternic discernământ pentru a realiza adevărul odios în 
ceea ce îi privește, fără să fiu ademenit de propunerile lor. 
Totuși, așa cum vei vedea, „cartea” de joc era mult prea 
importantă și ei au trebuit să riște, dar au făcut-o într-un mod 
foarte complex. 

Masonii nu sunt proști; dimpotrivă, au chiar o mare 
inteligenţă, dar aceasta are o natură perversă, chiar 


diabolică, pentru a le putea sluji la înfăptuirea planurilor 
malefice, în plus, la nivelele superioare ale ierarhiei lor, ei 
folosesc în mod curent anumite energii oculte ale Naturii, dar 
le folosesc pe cele rele sau pe cele foarte joase, inferioare. 
Nu întâmplător, francmasoneria este, așa după cum ţi-am 
spus, singura grupare ocultă care are scopuri politice. 

Deci nu sunt deloc proști, dar în anumite cazuri extreme 
ei pot sa se prefacă, urmărind un anumit scop, că sunt proști. 
Acesta a fost cazul celor două întâlniri pe care le-am avut cu 
senior Massini. Este foarte probabil ca venerabilul să fi 
proiectat mental, încă dinainte, toată discuţia - mă refer la 
prima întâlnire - pe care a avut-o cu mine. De fapt, a fost mai 
mult un monolog al lui, ceea ce pledează pentru ipoteza mea. 
A știut cu precizie ce să-mi spună, cum să se comporte, cum 
să-mi facă propunerea de colaborare și cum să mă tenteze 
pentru a o accepta. Mai presus de toate, însă, a știut cum să 
mă lase să cred că eu însumi l-am înșelat, dându-i de înţeles 
că i-am acceptat propunerea. El știa, deci, că eu mint, dar eu 
nu credeam că el știe aceasta! Abia după mai multe 
săptămâni am avut surpriza să aflu adevărul, prin 
intermediul unor canale secrete de informaţie și spionaj ale 
SRI-ului. Se pare că Massini a relatat, plin de orgoliu, câte 
ceva despre discuţia avută cu mine, unor personalităţi 
politice sus-puse în ierarhia europeană și astfel am aflat, de 
fapt, „scorul” real al primei întâlniri. 

Situaţia rămânea, însă, foarte complicată. Dacă el știa că 
eu îl mint și mă prefac, atunci de ce a mai jucat toată acea 
mascaradă, spunându-mi chiar că îmi va face o a doua vizită, 
când urma să îmi comunice ceva deosebit de important? 
Rolul pe care îl jucase la prima întrevedere a fost magistral 
interpretat. Spunându-mi toate acele adevăruri zguduitoare 
despre masonerie, el practic m-a forţat să-mi „programez” 
strategia minciunii, pe care o aștepta. Apoi a fost necesar ca 
eu să fiu convins că el a crezut minciuna acceptării mele. Mai 
mult decât atât, a programat o a doua întâlnire, care avea să 
fie chiar mai importantă decât prima. Care era, însă, planul 
lui complex și foarte ocultat? Ce anume urmăreau masonii cu 
înverșunare, dacă erau dispuși chiar să riște pe o atitudine 
înșelătoare din partea mea? Însemna că obiectivul era cu 


adevărat foarte important pentru ei și că nu se dădeau în 
lături de la nimic pentru a-l obţine. O primă concluzie a fost 
aceea că, într-un anume fel, constituiam pionul principal în 
toată acea problemă enigmatică, despre care încă nu știam 
nimic. Era evident că, dacă mă solicitau în continuare, nu se 
puteau baza decât pe mine în legătură cu obiectivul urmărit. 
Dar care era acela? Prin natura activităţii pe care o depun de 
mult timp în Departamentul Zero, puteam bănui că interesul 
lor era legat de ceva cu totul excepţional, care era conex 
doar cu intervenţia echipelor operaţionale din departament, 
echipe pe care le conduc eu însumi. Logic vorbind, aceasta 
implica faptul că ei doreau să aibă acces la un secret de stat 
pe care nici eu nu-l cunoșteam, dar la care ei știau că nu pot 
ajunge decât prin intermediul meu, datorită funcţiei speciale 
pe care o aveam în departament. 

Acestea mi s-au părut singurele concluzii de bun simţ 
care puteau fi corelate cu atitudinea venerabilului Massini. 
Era clar că, pentru a-și atinge scopul în acest caz, el era 
dispus să riște totul. Ce i-ar fi putut determina, însă, pe cei 
mai mari masoni ai lumii să se orienteze cu atât de mare 
interes spre România? Știam deja despre existența unor 
profeţii foarte ocultate, făcute de doi mari sfinţi creștini de la 
începutul secolului trecut; ele se referă la viitorul României 
în contextul viitorului întregii omeniri. Am aflat, de 
asemenea, despre existenţa strict secretă a unui pergament 
foarte valoros, în marea bibliotecă de la Vatican, care expune 
aceeași problemă în legătură cu teritoriul României, situaţie 
aproape de neconceput pentru mentalitatea și orgoliul 
marilor state și puteri ale lumii. Există, de asemenea, în 
arhiva secretă a Muzeului de Istorie din Viena, un document 
foarte vechi care expune trecutul istoric extrem de 
îndepărtat și totodată fabulos al civilizaţiei care a existat în 
acele timpuri pe teritoriul României. Prin urmare, toate 
acestea sunt surse diferite, două dintre ele foarte vechi, care 
în mare se referă la aceleași lucruri, în aceste condiţii este 
greu de crezut că avem de a face cu o înșelătorie, în plus, 
există multe alte aspecte care se corelează. De pildă, 
profeţiile afirmă că este o problemă de doar câţiva ani până 
la declanșarea„semnelor” care vor atrage atenţia asupra 


acestui teritoriu. Pe de altă parte, trebuie să afli că 
francmasonii sunt foarte atenţi la această ţară, deoarece ei 
știu de mult timp că cea mai mare problemă pentru ei, la 
nivel planetar, o reprezintă acest loc. Ei înșiși cunosc foarte 
bine profeţiile în legătură cu viitorul apropiat al României și 
știu că cele mai multe probleme le vor avea chiar din această 
zonă a globului. De aceea, sunt foarte atenţi și interesaţi de 
ceea ce se petrece în ţara noastră. Așa se explică intrigile și 
mașinaţiile lor de culise în economia și politica ţării, tocmai 
pentru a-și asigura acest control și pentru a genera fel și fel 
de grupări ciudate pe care le susţin și adeseori le finanţează 
cu sume fabuloase de bani. În aceste grupări ei au atras și 
încă atrag oameni naivi, cu un caracter slab, dar avizi de 
câștiguri facile, care sunt dispuși chiar să-și vândă sufletul 
numai pentru a parveni în așa-zisa societate înaltă și bogată. 
Scopul principal al acestor mini-organizaţii este acela de a 
bloca orice tentativă de dezvoltare spirituală sau de 
normalitate socială și economică a populaţiei, creând 
totodată impresia că activitatea lor este asiduă tocmai în 
aceste domenii. 

De aceea, atunci când am aflat viclenia planului pe care 
îl concepuseră cei din elita grupului Bilderberg, am corelat 
toate aceste aspecte, deoarece situaţia mi s-a părut evidentă, 
în plus, aveam cunoștință și despre unele elemente secrete 
care se refereau la viitorul acestui popor, pe care le aflasem 
de la părintele Arsenic Boca, cu mai bine de cincisprezece 
ani în urmă. Cel care este înzestrat cu un minim bun simț, cu 
o judecată lucidă și cu o anumită intuiţie, este practic 
imposibil să nu observe modul - de multe ori uimitor și foarte 
complex - în care se adeveresc majoritatea profeţiilor. 

Bazat pe cele ce știam deja și văzând insistența cu care 
acţiona senior Massini în acest caz, am intuit că problema 
era de o maximă importanţă atât pentru francmasonerie, cât 
și pentru întreaga ţară. Nu-mi rămânea, însă, decât să aștept 
următoarea întâlnire cu venerabilul pentru a înţelege ce vor, 
de fapt, masonii de la mine. Practic, nu conta absolut deloc 
dacă eu îi minţțeam sau nu, deoarece oricum nu și-ar fi 
respectat niciodată promisiunile extravagante pe care mi le 
făcuseră. Pentru ei important era ca să le facilitez accesul la 


ceva pe care, în prezent, nici eu nu-l cunosc. Se pare însă că 
problema era foarte delicată, din moment ce nu-și permiteau 
să intervină la persoane cu o putere de decizie mai înaltă, 
adică la personalităţile din sfera politicului și a conducerii 
statului. Dacă doreau discreţie și ocultare tocmai faţă de cei 
cu care întreţineau majoritatea intrigilor și planurilor 
oneroase, însemna că situaţia era extremă și se încadra în 
parametrii maximi de securitate. Mărturisesc că eu însumi 
eram foarte incitat de acest aspect, dar pe atunci nu aveam 
alte date suplimentare. Deși mă bazam doar pe deducţii 
logice, pe intuiţie și pe informaţia de securitate pe care o 
primisem, a doua întâlnire avea să-mi confirme toate 
bănuielile. Puterea politică fusese ocolită. 

- Chiar m-am întrebat de ce venerabilul nu a decis să 
intervină în această problemă prin canale diplomatice foarte 
înalte, am spus eu. Am înţeles că elita masonică nu dorea 
deloc publicitate în cazul planului pe care îl avea, dar pe de 
altă parte un ordin direct, foarte de sus, ar fi scutit tot 
alambicul întrevederilor cu senior Massini. În cazul tău nici 
măcar nu puteau fi siguri de rezultatul final, pe când în 
ipoteza intervenţiei guvernamentale directe ar fi putut avea 
foarte ușor și imediat accesul la ceea ce doreau. 

- Observațiile tale sunt corecte. Totuși, nu uita că au șiei 
anumit limite ale influenţei politice, care diferă de la ţară la 
țară. Probabil că au considerat această cale ca fiind nesigură 
în România, deși în mod evident ea ar fi fost mai ușoară. 
Chiar dacă ar fi mers pe această variantă, ei ar fi avut numai 
accesul dar nu și controlul asupra a ceea ce îi interesa. Or, 
senior Massini mi-a specificat foarte clar termenii colaborării, 
la cea de a doua întâlnire; mi-a spus că vor avea acolo 
oamenii lor, cu care trebuia să conlucrez îndeaproape, 
urmând astfel directivele elitei masonice. In cazul implicării 
unor personalităţi politice în această problemă, lucrurile nu 
ar mai fi putut să fie la fel, din cauza orgoliilor sau a unor 
imprevizibile reacţii de manifestare a puterii, îmi era, deci, 
destul de clar că în această privinţă nu voiau să riște nimic. 
De aici am tras concluzia că ceea ce îi interesa în principal, 
aș putea spune chiar în cel mai înalt grad, era păstrarea unui 
secret ferm în problema respectivă. 


De aceea au preferat calea mai ocolită și mai dificilă de a 
mă contacta pe mine, de a mă „convinge” și de a mă „racola” 
în rândurile lor. S-au folosit de canalele diplomatice doar 
pentru a ajunge la mine foarte repede și pentru a evita orice 
nedumerire din partea altor persoane de rang înalt. 

- Oricum, influenţa și imixtiunea lor în politica ţării sunt 
foarte mari, astfel încât pot dirija sau chiar bloca, la nevoie, 
orice zvon sau știre care nu le convine, am observat eu. 

- În plus, au tot interesul să menţină acest popor la un 
grad de sărăcie și prostie care a atins cote aproape 
incredibile. Ştii bine că însuși venerabilul Massini a precizat 
aceasta. Totuși, politica lor a devenit, mai ales în ultimul 
timp, destul de evidentă. Nici chiar ei aproape că nu se mai 
obosesc să ascundă acest lucru, aparențele fiind menținute 
doar prin ipocrizie și minciună, care atestă sfidarea fără 
limite și totala lipsă de respect pentru naţiune. Politica lor 
foarte stranie și vicleană urmărește, în primul rând, să 
secătuiască din punct de vedere material acest popor și să-l 
aducă la acea stare abulică de totală dependenţă, impunând 
printre altele fel de fel de împrumuturi externe de ajutorare, 
care creează obligaţii. Scopul principal este acela de a 
menține oamenii în această stare ciudată și, din păcate, așa 
cum vezi și tu, în multe cazuri au reușit. Dacă lucrurile vor 
continua în acest fel și nu va exista o trezire a elementelor de 
răspundere, este posibil ca această stare critică de lucruri, 
care nu mai poate fi negată de nimeni, să continue și chiar să 
se amplifice în perioada următoare. Tocmai de aceea îţi 
spuneam că este foarte important ca oamenii să afle cauzele 
care stau la baza acestei situaţii care există la nivel naţional 
și chiar mondial. Atunci poţi să fii sigur că cei care au în mod 
necesar o anumită deschidere sufletească vor fi capabili, la 
rândul lor, să-i „trezească” și pe ceilalți. Este ca un efect de 
avalanșă în care, după atingerea unui punct critic - care este 
de aproximativ 5% din populaţia ţării - dezvoltarea lui să fie 
aproape exponențială, întocmai cum bulgărele de zăpadă 
care la început este mic, se rostogolește - acumulând tot mai 
multă zăpadă - și devine repede foarte mare. 

În neștiinţa lor, mulţi oameni acţionează involuntar în 
consensul directivelor francmasonice, fără să bănuiască 


măcar că în felul acesta ei fac, practic, jocul murdar al 
grupărilor masonice. Acestea, folosindu-se de intermediari, 
sunt foarte virulente și  perfide. Metoda folosirii 
intermediarilor - care atunci sunt precum o „carne de tun” - 
în acţiunile pe care le angrenează francmasoneria este foarte 
veche și des aplicată. Prin aceasta, ei se prelevează de 
răspundere iar dacă lucrurile nu ies așa cum au urmărit, vor 
da vina întotdeauna pe sursa intermediară, arătând-o cu 
degetul și incriminând-o pentru faptele comise. 

Am inspirat adânc și m-am îndreptat în fotoliu. Aceste 
informații îmi păreau aproape hilare, dar totuși nu le puteam 
nega evidenţa. M-am gândit că trebuia să existe, însă, o cale 
spre victorie, chiar și atunci când suferinţa este foarte 
apăsătoare. De aceea l-am întrebat cu mult interes pe Cezar: 

- Acum lucrurile îmi sunt destul de clare, dar mă întreb 
care ar fi cele mai potrivite modalităţi pentru a neutraliza 
forța malefică și planurile diabolice ale francmasoneriei? 

Simţeam că Cezar era mulțumit de atitudinea pe care o 
abordasem. 

- E un început bun, îmi răspunse el zâmbind. Modalitatea 
cea mai practică, în contextul actual, este în primul rând 
divulgarea acestor acţiuni malefice ale francmasoneriei 
celorlalţi oameni, fie în mod direct prin discuţii, fie prin 
publicarea lor, așa cum îţi sugerez să faci cu relatările mele. 
Se creează astfel un front comun al celor care nu sunt 
angrenaţi în organizaţiile masonice, ceea ce va face ca multe 
dintre planurile și acţiunile masonilor să fie demascate prin 
crearea unui curent clar de opinie împotriva lor. Sigur că 
acţiunile lor au fost și sunt de multe ori foarte insidioase, 
orientate cu precădere către blocarea, de pildă, a oricărei 
idei geniale, a oricărei invenţii extraordinare, a oricărui salt 
calitativ care ar putea să amelioreze traiul oamenilor din 
popor. Ei sunt cei care dau indicaţiile atât pentru 
contracararea invenţiei sau ideii respective, cât și pentru 
exasperarea inventatorului și aducerea lui într-o totală stare 
de marasm, stres și neputinţă. De aceea, mulţi preferă să 
părăsească ţara și sași ofere capacităţile lor intelectuale de 
excepţie în alte zone ale lumii, într-un fel, aceasta este o 
situaţie absolut paradoxală, pe care nu cred că ai mai avut 


ocazia să o întâlnești în cazul altor ţări. Deși masonii 
urmăresc, la modul general, promovarea nonvalorilor și 
anihilarea sau chiar eliminarea fiinţelor umane deosebite, 
care au o mare iniţiativă și putere de acţiune benefică, totuși 
aș putea spune că la noi în ţară acest plan este pus cu 
precădere în aplicare. De altfel, situaţia politică și economică 
a ţării demonstrează că masonii acţionează exact așa după 
cum i-am descris; ei urmăresc să promoveze mai mereu 
oameni de paie, oameni corupți și chiar să instituie o 
atmosferă generală de corupţie, tocmai pentru a putea după 
aceea să-și asigure această infiltrare care să le asigure 
succesul jocurilor murdare pe care ei le fac. Gândește-te că, 
dacă în posturile cheie ar fi plasați oameni intransigenţi și de 
bună credință, aceștia nu s-ar mai putea preta la intrigile, 
jocurile și mizeriile de culise care, după cum bine știi, 
infestează în prezent politica și economia ţării. Ei nu ar mai 
urma, deci, directivele francmasonice și în scurt timp s-ar 
produce un reviriment extraordinar în viața oamenilor, în 
toate domeniile. Faptul că, dimpotrivă, lucrurile nu urmează 
acest curs - deși de ani de zile sunt „încercări”, schimbări, 
remanieri, sau se iau angajamente și se fac tot felul de 
promisiuni - îţi poate arăta adevărata faţă a influenţei 
masonice, care întreţine în mod deliberat o stare foarte 
tensionată în țară, prin ascunderea adevărului, prin minciună 
și prin ipocrizie. 

Cu cât oamenii devin mai lucizi și avizaţi de planurile 
francmasoneriei, cu atât mai repede ei se vor opune jocurilor 
murdare ale acesteia. Mai apoi trebuie realizată demascarea 
publică a intenţiilor malefice ale masoneriei. Demascarea 
este un element foarte util în lupta contra francmasoneriei. 
Deja multe dintre acţiunile lor sunt evidente pentru toată 
lumea, dar nu sunt corelate cu organizaţia masonică. Chiar 
dacă m-aș referi la un singur exemplu, cel al exodului de 
inteligenţă din România, ar fi suficient pentru a atrage în 
mod serios atenţia asupra felului în care masoneria 
manipulează populaţia. Sunt mulţi alţii care au observat 
aceasta, care au scris manifestându-și îngrijorarea pentru 
acest fenomen, dar totuși ei nu cunosc adevărata sursă, 
cauza acestei „fugi” a intelectualului român peste hotare. 


Neștiind nimic sau aproape nimic despre masonerie, ei pun 
acest fapt pe seama sărăciei din ţară și a dorinței de 
îmbogăţire a celor cu mari aptitudini intelectuale care se 
angajează în străinătate. Totuși, când o astfel de stare 
trenează de foarte mulţi ani, este necesar să analizezi 
problema dintr-un alt unghi, în realitate, adeseori masonii 
momesc ființele cu înzestrări intelectuale excepţionale către 
o viaţă tentantă, lipsită de grija zilei de mâine, în institutele 
sau firmele de cercetare din Occident, în felul acesta, prin 
plecarea a sute și mii de „creiere” dotate din România, ei 
reușesc să-și pună în aplicare, până la urmă, planul lor 
diabolic de anihilare a impactului de trezire spirituală care 
trebuie să se producă în această ţară, la care cei foarte dotați 
intelectual, care au plecat în alte state, și-ar fi adus un aport 
considerabil. 

Această trezire spirituală este foarte utilă pentru că 
permite oamenilor să devină conștienți de menirea lor în 
aceste condiţii grele. Ea chiar le dă tăria necesară să suporte 
anumite vicisitudini inerente perioadei prin care trece 
România, rămânând acolo unde sunt tocmai pentru a 
contribui la „trezirea” accelerată și a celorlalţi oameni din 
popor, însă prin exodul masiv al acestor ființe umane 
deosebite, trezirea spirituală ar putea fi întârziată; un aliaj de 
aur este cu atât mai valoros cu cât cantitatea de metal nobil - 
adică de aur - este mai mare. Dacă această cantitate scade, 
atunci se micșorează și valoarea și chiar rezistenţa aliajului. 

- Vrei să spui că până la urmă este posibil ca forțele rele 
masonice să învingă? am întrebat eu, puţin îngrijorat. 

- Eu am spus doar că trezirea spirituală a acestui popor 
poate să mai întârzie un timp, dar este indubitabil că ea se va 
produce până la urmă, chiar dacă această zbatere furibundă 
a francmasonilor urmărește să o anuleze. Transformarea 
spirituală este inerentă, chiar dacă unele fiinţe umane 
sceptice, rezonând cu ideile negative ale masonilor, își 
exprimă îndoiala și chiar credinţa că nu vom reuși să 
învingem. Această politică subversivă, care este întreţinută în 
mod diabolic de francmasoni, are ca scop principal să 
genereze o rezonanţă negativă de absenţă a speranţei în 
oameni, de lipsă de încredere în forţele extraordinare, 


benefice ale acestui popor, până când întreaga naţiune poate 
chiar să ajungă să nu mai aibă deloc speranţă, însă atunci 
când o mare masă de oameni are o speranţă pe care o 
cultivă, o hrănește și o întreţine cu entuziasm, gândind 
despre ea în mod creator și pozitiv, ea creează un curent 
gigantic de forță spirituală care accelerează foarte mult 
realizarea acelei aspirații colective a oamenilor. De aceea îţi 
spun că, dacă o idee profund benefică și spirituală cuprinde 
masele de oameni, ea generează atunci o undă colosală de 
energie pozitivă care poate fi însăși cheia transformării 
acestui popor. Acest aspect este valabil pentru oricare altă 
populaţie de pe glob. Cea mai importantă dintre ideile 
benefice ar fi aceea ca oamenii să se trezească din „somnul 
adânc” impus de francmasoni și, devenind lucizi, să acţioneze 
ferm de pe cu totul alte poziţii, având atunci o înțelegere 
superioară asupra situaţiei de ansamblu. 

La polul celălalt, însă, este cumplit când o idee negativă 
cuprinde masele de oameni. Principiul de rezonanţă este 
același, dar natura energiei care este atunci amplificată în 
exces este profund negativă, distructivă, rea. Ea determină în 
oameni o stare de marasm, de absenţă a speranţei, de 
neîncredere în forţele proprii și, ceea ce este mult mai grav, 
ea este puternic contaminantă, generând o stare de 
indolenţă, de lene, de lipsă de angrenare pozitivă, într-o 
astfel de situaţie, este clar că jocurile malefice ale masonilor 
pot fi realizate cu destulă ușurință. Așa se și explică de ceei 
acţionează extrem de virulent și cu o maximă îndârjire prin 
mijloacele mass-media atunci când unii oameni sau grupări 
spirituale fac cunoscute lumii întregi adevărul oripilant 
despre acţiunile și intenţiile lor. Masonii de la vârf caută 
atunci să distrugă prin orice mijloace persoanele sau 
organizaţiile respective, profitând de credulitatea tâmpă a 
omului de rând, care poate fi manipulat cu ușurință. 

- Da, am rămas și eu profund uimit de viclenia și perfidia 
lor în manipularea oamenilor, mai ales după ce mi-ai relatat 
planul complex al venerabilului Massini, am comentat eu. E 
stupefiant ce poate concepe inteligenţa lor diabolică. 


Cezar m-a aprobat și, pentru că timpul pe care îl avea la 
dispoziție era foarte limitat, a început să-mi relateze discuţia 
pe care a avut-o cu marele mason. 


Panică la Pentagon 


- A doua întâlnire cu senior Massini a echilibrat cumva 
situația. Deși întrevederea a continuat în spiritul unui joc de- 
a șoarecele și pisica, la fel ca și prima dată, totuși acum îi 
cunoșteam deja intenţiile adevărate; venerabilul, însă, nu știa 
aceasta. E adevărat că micul meu avantaj asupra lui nu 
modifica prea mult datele problemei, dar cel puţin îmi 
permitea să fiu mult mai vigilent. Acţiunile mele trebuiau să 
fie foarte abile, pentru a nu deranja echilibrul relativ al 
situaţiei. Dacă, de pildă, m-aș fi arătat revoltat și aș fi 
amenințat că dezvălui totul la vârf de stat, cel mai probabil 
că aș fi fost trecut imediat pe o linie moartă, cu un rezultat 
imprevizibil în direcţia scopului urmărit de masoni și chiar în 
ceea ce privește viața mea. În definitiv, se poate spune că, 
practic, eu nu exist în această ţară: singurul dosar de 
înregistrare este cel din biroul generalului Obadea. Nu am 
legături politice, relaţii diplomatice, afaceri în economie sau 
obligaţii sociale. Este o situaţie cu totul specială, care are 
multe avantaje, dar comportă și anumite riscuri. Avantajul 
este acela că pot avea acces la cele mai importante date și 
secrete de stat care ţin de anumite descoperiri sau 
evenimente cu totul speciale de pe teritoriul ţării. Prin 
„evenimente speciale” mă refer la acele situaţii care aparțin 
domeniului inexplicabil, cel puţin din punctul de vedere al 
științei moderne sau al concepţiei obișnuite. Dezavantajul 
este acela că nu am ca susţinere decât pe generalul Obadea, 
care se apropie de pensionare. Nu am nici dușmani, deoarece 
departamentul este foarte ocultat; dar el rămâne un 
„teritoriu” care poate fi revendicat de SRI. Abia atunci pot 
apărea problemele. 

Scandalul nu era, deci, o soluţie. Sunt interesat să ajut 
această ţară, nu să ratez ocaziile favorabile care se ivesc. 


Probabil că pentru venerabilul Massini nu ar fi fost foarte 
dificil să obţină înlocuirea mea - cu toată opoziţia generalului 
Obadea - însă aceasta ar fi însemnat mai multă agitaţie, 
incertitudine și, cel mai neplăcut pentru marii masoni, ar fi 
determinat o amânare nedefinită a acţiunii. Se pare că 
aceasta îi deranja cel mai mult. 

- De ce așa mare grabă și mai ales pentru ce? am 
întrebat eu cu un vădit interes. 

- Îţi voi spune imediat, dar te rog să ai în vedere faptul că 
nici eu și nici chiar cei din elita masonică mondială - cel puţin 
din câte mi-am putut da seama - nu cunosc prea multe în 
această direcţie. 

- Din câte înţeleg, se pare că ei au acceptat o soluţie de 
„compromis”: nu agreează colaborarea cu tine, deși ţie îţi 
mărturisesc contrariul, dar nici nu sunt dispuși să complice 
lucrurile care pot degenera într-un veritabil scandal, prin 
îndepărtarea ta din funcție. 

- Da, este clar acum că ar fi făcut-o deja, pentru a-și plasa 
omul lor în locul meu, ceea ce le-ar fi rezolvat complet și 
imediat problema. Dar, deși ei pot cauza îndepărtarea mea 
din funcţie, se pare că le lipsește totuși pârghia principală 
pentru a mă înlocui cu cine vor ei și atunci s-au decis pentru 
soluția de compromis pe care trebuie să o ajusteze „din 
mers". 

- Cine stabilește în prezent schimbările în funcţii la 
nivelul DZ? am întrebat eu cu inocenţă. Dacă știm filiera 
diplomatică, nu cred că e prea greu să ne dăm seama care 
sunt, de fapt, adevăratele jocuri de culise și cine le face. Din 
păcate, funcţia pe care am avut-o în guvern nu mi-a permis 
să am acces la astfel de informaţii. 

În cameră s-a lăsat o tăcere grea. Într-un târziu, Cezar 
mi-a răspuns cu voce joasă: 

- Să lăsăm lucrurile în această privinţă așa cum sunt. 
Faptul că influenţa pe care o are venerabilul Massini nu a 
garantat rezolvarea problemei așa după cum ar fi vrut el, ne 
poate da de înţeles că nu toţi sunt corupți. Acesta este un 
lucru îmbucurător. Probabil că după prima confruntare cu 
mine, după ce a raportat rezultatele ei în cadrul grupului 
Bilderberg,  venerabilul  Massini a propus continuarea 


planului iniţial care, deși era relativ riscant pentru masoni, 
avea totuși avantajul rapidităţii de acţiune și al inducerii 
mele în eroare, între timp, însă, eu am aflat de prefăcătoria 
venerabilului și mi-am refăcut planul iniţial. Dacă la prima 
întâlnire gândeam să le fac jocul, acceptând în aparenţă să 
colaborez cu ei, la cea de-a doua întâlnire, știind deja 
intenţiile lor perfide, luasem hotărârea să mă prefac doar 
până când voi ajunge la ceea ce îi interesează cu adevărat, 
după care urma să le blochez accesul prin dezvăluirea acelei 
probleme la vârf de stat. Acesta era, de fapt, riscul la care se 
expuneau ei, dar pe care - așa după cum ţi-am spus - credeau 
că 1- au anihilat în mare parte. 

- Cum s-ar spune, cărţile erau deja făcute în fiecare 
„tabără”, am spus eu foarte interesat de relatarea lui Cezar. 

- Așa este, răspunse el zâmbind. Când am fost înștiințat, 
acum o lună, că venerabilul Massini urma să mă viziteze din 
nou, am știut că sosise momentul culminant. Acești oameni 
nu fac niciodată ceva gratuit sau fără un interes personal; de 
aceea, mă așteptam ca senior Massini să-mi expună „punctul 
fierbinte” al problemei. Faptul că și-a anunţat din nou vizita 
m-a făcut să înţeleg că, la vârful forului lor decizional au 
hotărât să meargă mai departe pe varianta care mă implica 
direct, după ce în prima întâlnire tatonaseră și pregătiseră 
oarecum „terenul”, însuși faptul că marele mason a fost de 
această dată gazda întâlnirii în vila luxoasă a unei diplomaţii 
străine, unde sistemele de securitate erau perfecte, mi-a 
întărit convingerea că ceea ce aveam să aflu era foarte 
important. 

Fremătam de nerăbdare. L-am implorat pe Cezar să-mi 
dezvăluie mai repede secretul. Ușor amuzat, acesta a 
continuat să vorbească: 

- Întâlnirea nu a durat mult, poate ceva mai puţin de o 
oră. Trebuie să-ţi mărturisesc, însă, că informaţia pe care mi- 
a oferit-o senior Massini m-a lăsat perplex chiar și pe mine. 
Am putut să mă conving astfel încă o dată de imensa putere 
pe care o au francmasonii chiar și la cele mai înalte 
organisme de stat în lume, infiltrându-se tot mai mult în 
acestea și având acces la informaţii de o importanţă 
covârșitoare pentru omenire și pentru siguranţa ei. Mai mult 


decât atât, masonii vor să controleze și să manipuleze aceste 
informaţii ultrasecrete în folosul lor propriu, pentru a-și duce 
la îndeplinire cât mai repede planul de control și dominare la 
nivelul întregii planete. 

M-am întâlnit cu venerabilul în vila respectivă și, după 
câteva minute în care ne-am întreţinut amiabil și am glumit - 
timp în care eu am avut grijă să-mi reafirm în mod voalat 
disponibilitatea de a adera la organizaţia lor elitistă - senior 
Massini a intrat direct în subiect, conform stilului său 
caracteristic. El mi-a spus atunci că dispune de o informaţie 
ultrasecretă care provine direct de la Statul Major al 
Pentagonului și că acea informaţie se referă la un anumit loc 
din România. Mi-a mărturisit că grupul Bilderberg are 
reprezentanţi în cele mai importante dintre organismele 
politice, economice și de apărare a SUA, conexiunile 
mergând până la fotoliul prezidenţial. Dincolo de poziția de 
influență a președintelui american, există totuși câteva 
grupuri oculte a căror putere este foarte mare, în special 
datorită legăturilor, intereselor și relaţiilor politice complexe 
și reciproce pe care acestea le au cu anumite personalităţi de 
frunte, șefi de stat și bancheri la nivelul organismelor 
internaţionale, în sfârșit, dincolo chiar și de aceste grupări 
masonice foarte puternice există trei formaţiuni de elită care 
supervizează, respectiv, desfășurarea vieţii științifice și a 
tehnologiei pe întreaga planetă; orientarea direcţiei de mers 
a economiei mondiale; și stabilirea curentelor și tendinţelor 
politice, pe zone ale lumii. Deasupra tuturor se află grupul 
Bilderberg, iar în cadrul acestuia există trei persoane care au 
putere de decizie supremă asupra acţiunilor cele mai 
importante și ideilor care urmează să fie puse în aplicare la 
nivelul întregii planete. Aici însă am remarcat la senior 
Massini o anumită nesiguranţă, ca și cum ar fi cumpânit dacă 
să-mi facă sau nu o mărturisire. Am simţit atunci că este un 
aspect extrem de important, care mi-ar fi dezvăluit însuși 
secretul fundamental al masoneriei de pe întreaga planetă. 
Totuși, după o scurtă ezitare, venerabilul Massini a renunţat 
la revelarea acelui aspect, continuând să-mi vorbească 
despre datele ultrasecrete de la Pentagon. Mi-a spus că tot 
ceea ce este mai important și se descoperă pe planetă este 


adus imediat la cunoștința celor din elita mondială. Acesta a 
fost și cazul observaţiilor secrete în ceea ce privește 
teritoriul României. 

Pentagonul derulează în paralel mai multe programe 
militare secrete și de spionaj geodezic, iar pentru aceasta el 
a investit sume fabuloase într-o tehnologie care depășește cu 
mult cunoștințele actuale ale științei. Unele surse ale acestei 
tehnologii fabuloase sunt menținute însă într-un secret 
desăvârșit. Important de știut este faptul că, datorită 
capacităţilor tehnologice extraordinare pe care le are la 
dispoziţie - și trebuie să știi că ele depășesc cu aproximativ 
douăzeci de ani posibilităţile din prezent, la ritmul de 
dezvoltare actual - Pentagonul deţine mai mulţi sateliți 
geostaţionari care au sarcini precise de observare. 

Unul dintre aceștia, care se bazează pe tehnologia 
bionică și pe cea a undelor de formă, a reperat în anul 2002 o 
structură aparte în interiorul unui grup muntos de pe 
teritoriul ţării noastre, mai precis într-o anumită zonă a 
munţilor Bucegi. Iniţial s-a crezut că este vorba despre o 
formaţiune carstică mai ciudată, la fel cum au fost 
identificate multe altele pe întreaga planetă. Totuși, așa după 
cum mi-a dezvăluit senior  Massini, specialiștii din 
compartimentul de analiză a datelor secrete de la Pentagon 
și-au informat ulterior superiorii că există trei elemente 
distincte care ridică mari semne de întrebare în legătură cu 
datele care au fost înregistrate, caracteristice acelei zone din 
munții Bucegi. 

În primul rând, spaţiul gol identificat în interiorul 
munţilor nu avea corespondenţă cu exteriorul, ci începea 
direct din interiorul formaţiunii muntoase, la o anumită 
distanţă de panta acesteia, în al doilea rând, el avea forma 
unui tunel pe care înregistrările de date îl prezentau ca fiind 
foarte regulat și cotind brusc, sub un unghi de 26 de grade, 
spre centrul muntelui, în plus, traiectoria tunelului era 
perfect plană; prin raport la nivelul de bază al muntelui, 
considerat ca referinţă, tunelul pornea de la aproximativ o 
treime de la bază dar se desfășura într-un plan perfect 
orizontal, însă cel de-al treilea element a pus cel mai mult pe 
gânduri staff-ul Pentagonului. Scanarea din satelit a muntelui 


a pus în evidenţă două blocaje majore ale structurii din 
interiorul solid de piatră, care mărgineau începutul tunelului 
și sfârșitul lui. Venerabilul mi-a arătat atunci o copie xerox 
după schița computerizată a ciudatei structuri din interiorul 
muntelui, care era cadrilată și plină de numeroase cifre și 
date. Zonele blocate erau însemnate cu roșu, iar venerabilul 
mi-a explicat că ele respingeau pur și simplu orice tip de 
sondare sau analiză, ca și cum ar fi protejat ceva în acel loc. 

- Se prea poate să fi fost vorba de niște baraje energetice 
artificiale, am spus eu dintr-o răsuflare, uluit de ceea ce 
aflam. 

- Exact așa au concluzionat și ei după ce au eliminat, 
rând pe rând, toate celelalte posibilităţi, care includeau 
eventuale interferenţe, metale sau alte compozite, însă 
aceasta i-a făcut să ia în consideraţie o problemă mult mai 
delicată... 

- Probabil cine a realizat structura în ansamblul ei, nu-i 
așa? m-am repezit eu, surescitat. 

- Da. Au fost destul de bulversaţi de acele date și au 
ridicat imediat la maxim nivelul lor de securitate. Primul 
baraj energetic, cel de la capătul de început al tunelului din 
interiorul muntelui era plan, drept ca un zid, ca un perete 
care bloca accesul la intrarea în tunel. Al doilea baraj 
energetic era însă imens, ca o cupolă sau semisferă care se 
afla la capătul opus al tunelului, aproape de centrul muntelui. 
Venerabilul Massini mi-a explicat că, în mod evident, acolo se 
afla ceva extrem de important la care conducea tunelul, dar 
care totodată era foarte bine protejat, îţi voi desena și eu 
schema pe care am văzut-o, însă mult mai simplu, pentru a 
putea să ai o reprezentare cât mai clară a ceea ce a fost 
identificat acolo. 

Aproape mut de uimire, priveam cum Cezar desena cu 
mișcări precise schema aproximativă a structurii ciudate din 
interiorul munţilor Bucegi. 

- Cei de la Pentagon nu au putut să înţeleagă motivul 
pentru care tunelul cotea într-un fel de zigzag spre zona 
centrală a muntelui și nici semnificaţia unghiului de 26 de 
grade care intervenea în construcţia lui. Ansamblul se afla 
într-un plan paralel cu solul, iar barajul energetic semisferic 


se afla pe verticala ce corespundea stâncilor de pe creastă 
care sunt numite Babele. De fapt, așa cum au determinat mai 
apoi măsurătorile noastre pe baza datelor de la Pentagon, 
verticala ieșea la aproximativ patruzeci de metri de acestea, 
între Babele și Sfinxul din Bucegi. 


l:energetic semisferic 


X 


n. nu... 


SCHEMA STRUCIURII ENIGMATICE DIN INTERIORUL 
MUNȚILOR BUCEGI (ROMANIA) 


Cezar a desenat atunci pe o altă foaie schema plană a 
ansamblului. 

- Senior Massini m-a lăsat să înţeleg că elementele 
structurii interne, artificiale, din Munţii Bucegi nu ar fi 
suscitat totuși prea mult interesul elitei masonice mondiale, 
dacă reprezentanţii lor din Pentagon nu ar fi făcut observaţia 
că barajul energetic semisferic are exact aceeași frecvenţă 
de vibraţie și aceeași formă ca cel dintr-o altă structură 
subpământeană foarte secretă, pe care ei o descoperiseră cu 
câteva luni înainte, în apropiere de Bagdad. Din motive pe 
care deocamdată nu le cunosc și pe care venerabilul Massini 
nu mi le-a dezvăluit, elita lor masonică a fost extrem de 


interesată la acea vreme de datele secrete furnizate de 
satelitul de spionaj militar în legătură cu structura energetică 
ciudată din subsolul Irakului. La scurt timp după aceea s-a 
declanșat războiul și după câteva luni americanii au avut 
acces, în cel mai mare secret la zona respectivă despre care 
irakienii nu știau absolut nimic. Venerabilul mi-a marturisit 
că oricât de mult s-au străduit, nu au reușit să penetreze 
zidul energetic, dar nu mi-a mai dat și alte amănunte, 
întreaga operaţiune era ţinută în cel mai strict secret. El mi-a 
precizat doar că ceea ce se afla acolo avea legătură cu 
trecutul misterios al planetei dar și, într-un anumit fel, cu 
istoria organizaţiei lor. Am intuit atunci că senior Massini 
deţine și alte informaţii, poate chiar și anumite documente 
sau dovezi în legătură cu aceste aspecte despre care, însă, nu 
era dispus să-mi vorbească. 

Faptul că Pentagonul a remarcat similitudinea datelor de 
investigare între structura subpământeană de lângă Bagdad 
și structura interioară din Munţii Bucegi i-a agitat foarte mult 
pe cei din elita masonilor. După cum am putut să remarc, o 
mare pondere în această agitaţie care iniţial aproape că s-a 
transformat într-o veritabilă panică, a fost cauzată de faptul 
că respectiva structură - mult mai mare și mai complexă 
decât cea din Irak - se afla pe teritoriul României. Faptul în 
sine pare relativ straniu, însă corelându-l cu unele aspecte 
despre care deja ţi-am vorbit, referitoare la viitorul României, 
vei putea să-ţi faci o idee destul de exactă în ceea ce privește 
motivele de îngrijorare pe care le au în prezent marii masoni. 
Oricât de mult ar dori ei să disimuleze aceasta, acţiunile și 
intenţiile lor ne arată cu prisosinţă contrariul. Graba foarte 
mare în rezolvarea problemei, factorul de risc pe care și l-au 
asumat, dorinţa expresă de a avea accesul și controlul la 
respectiva structură sunt doar câteva elemente care îmi 
întăresc convingerea interioară în această direcţie. 

Senior Massini mi-a încredinţat toate datele de reper, 
foarte secrete, ale locației din Munţii Bucegi, de acolo de 
unde se putea ajunge cel mai bine și mai repede la gura 
tunelului. O enigmă foarte mare era felul în care reușiseră 
cei care l-au construit să realizeze structura și golurile direct 
în interiorul muntelui, fără nici o corespondenţă în afara lui. 


Amândoi am presupus că aceasta s-a realizat ca o măsură de 
maximă protecţie împotriva eventualei  deconspirări a 
ansamblului respectiv. Singura explicaţie a tehnologiei 
folosite ar consta în faptul că au acoperit cumva intrarea 
principală în tunel, după ce au activat barajul energetic de 
protecţie; aceasta ar fi implicat însă un volum imens de rocă, 
pentru a nu mai vorbi de utilajele care erau necesare pentru 
o astfel de lucrare. 

Senior Massini mi-a furnizat, de asemenea, planul corect 
pentru a ajunge la tunel, așa cum a fost el calculat de 
specialiștii din cadrul Pentagonului. Cea mai apropiată 
străpungere se putea realiza frontal în munte, după o direcţie 
optimă al cărei punct de pornire se afla pe coasta acestuia, 
undeva la o distanţă de aproximativ șaizeci-șaptezeci de 
metri de primul baraj energetic aflat în profunzimea 
masivului de piatră. Deși aceasta era soluţia cea mai rapidă, 
totuși exista inconvenientul barajului energetic de la gura 
tunelului despre care nu se știa dacă poate fi străpuns. Chiar 
dacă el nu avea aceeași frecvenţă de vibraţie ca marele baraj 
energetic semisferic, nu puteam ști dacă vom avea sau nu 
posibilitatea de a-l depăși. Ocolirea lui era posibilă, dar 
implica probleme tehnologice mai dificile. A doua variantă 
consta, de asemenea, în străpungerea rocii muntelui, dar de 
data aceasta oblic, cumva pe deasupra tunelului, pentru a 
ajunge în spatele barajului. Distanţa de forare era mai mare, 
deoarece trebuia să se respecte un anumit unghi de 
înaintare, dar măcar exista șansa de a ocoli barajul energetic. 

În ceea ce mă privește, am fost relativ sceptic faţă de 
această soluţie deoarece puteam să-mi închipui foarte bine că 
cei din vechime care au făcut construcţia respectivă au putut 
să intuiască această posibilitate și să ia anumite măsuri de 
prevedere. Totuși, venerabilul mi-a garantat sprijinul 
tehnologic ultrasofisticat al armatei Statelor Unite, punând la 
dispoziție un dispozitiv uluitor de performant în forarea cu 
mare viteză a rocii, care utiliza un jet de plasmă foarte 
puternic și un câmp magnetic rotitor, în felul acesta se putea 
ajunge la peretele tunelului în mai puţin de două zile, luând 
în consideraţie și pregătirile de rigoare. Ne-am înţeles, deci, 
să mergem mai întâi pe această variantă și în cazul unui eșec 


să abordăm varianta mai scurtă, a străpungerii directe până 
la barajul energetic al tunelului. 

Intreaga operaţiune trebuia însă realizată în cel mai 
mare secret. Dacă venerabilul ne furniza mijlocul tehnologic 
principal, noi trebuia să organizăm restul de așa manieră, 
încât totul să nu pară decât o acţiune obișnuită a DZ. în plus, 
una dintre condiţiile esenţiale ale marelui mason a fost aceea 
ca, în mod excepţional, această acţiune să fie raportată 
eronat SRI-ului și președinției, ca o simplă descoperire a unei 
intruziuni carstice în munţi, în plus, senior Massini a dorit să 
aducă o echipă specială din Statele Unite ale Americii pentru 
a însoţi, alături de câţiva reprezentanţi ai elitei masonice, 
propriile noastre echipe pe parcursul operaţiunii. N-am fost 
de acord cu această cerere, invocând imposibilitatea de a 
asigura scurgerea informaţiilor în afară, dar am propus 
prezenţa acestor echipe imediat după realizarea strâăpungerii 
tunelului, în realitate, nu ar fi fost nici o problemă pentru 
asigurarea securităţii stricte chiar și în cazul prezenţei 
echipei americane, dar am exagerat în mod intenţionat 
posibilitatea deconspirării secretului, tocmai pentru că știam 
că acela era punctul vulnerabil al masonilor în problema 
respectivă. Nu doresc, bineînţeles, ca ei să pătrundă o dată 
cu mine acolo, în interiorul muntelui ci vreau ca mai întâi să 
mă conving eu însumi despre ce este vorba și, în funcţie de 
ceea ce voi descoperi, să iau o hotărâre la faţa locului. 
Situaţia se anunţă a fi foarte tensionată, având prea multe 
variabile; de aceea, ea poate oricând să devină imprevizibilă 
și chiar periculoasă pentru noi. Totuși, important este să 
ajungem în tunel și mai apoi la bariera semisferică de 
energie. Pentru aceasta este necesar să-i dau impresia 
venerabilului că voi colabora în mod deschis deoarece el ne 
poate furniza mijloace tehnice foarte importante. Presiunile 
lui sunt destul de mari, dar pe de altă parte el este limitat în 
acţiune datorită dorinţei de păstrare a unui secret absolut. 
Aparent, nici unul dintre noi nu știe ce se află acolo, însă 
după cum ţi-am mai spus eu intuiesc că venerabilul cunoaște 
un element esenţial, pe care nu mi l-a dezvăluit și pe care 
dorește să-l controleze în exclusivitate. Așa îmi explic, de 
pildă, insistenţele lui de a fi prezent acolo în momentul 


străpungerii. Mi se părea că visez. Urma să se producă ceva 
de o importanţă excepţională și totuși eu simţeam totul ca 
fiind aproape ireal. 


- N-ai mai discutat cu nimeni despre aceasta? l-am 
întrebat pe Cezar. 

- Am vorbit în particular cu generalul Obadea. Este 
singurul care cunoaște toate ramificaţiile problemei. Am 
convenit împreună să amânăm anunţarea acestei acțiuni 
structurii politice superioare, pentru că altfel reacţia elitei 
masonice ar fi putut fi teribilă. Nu doream să riscăm, mai 
ales că aveam nevoie și de tehnologia foarte avansată pe care 
ei sunt dispuși să o pună la dispoziţia noastră. Aceasta este o 
acţiune care implică siguranţa naţională și, în funcţie de ceea 
ce va fi descoperit acolo, ea va constitui poate cel mai mare 
secret de stat. Nu ne putem permite, așadar, să acţionăm 
orbește. 


Îl priveam contemplativ pe Cezar. Destinul foarte straniu 
al acestui om mă făcea să analizez cu o mare seriozitate 
complicatul angrenaj al relaţiilor umane și al intereselor în 
această lume. In definitiv, cu toţii suntem precum niște 
„relee”, mai mult sau mai puţin sofisticate care transmitem în 
mod corect sau incorect „informaţia” vieţii. Complexitatea 
situaţiei de atunci, grefată pe iminenţa momentului crucial al 
descoperirii, mă făcea să simt în tot trupul fiorii nebănuiţi ai 
unei emoții foarte intense. 

- Şi acum? In ce stadiu se află acțiunea? 

In forul meu interior, nutream speranţa ascunsă că poate 
voi reuși și eu să văd misterioasa structură din interiorul 
muntelui, după ce va fi descoperită. Sesizându-mi gândul, 
Cezar îmi spuse: 

- Deocamdată ne aflăm în toiul pregătirilor, pe care 
trebuie să le direcţionez cu mare atenţie. Mai întâi am 
asigurat securitatea zonei care, spre norocul nostru, este 
greu accesibilă si relativ neumblată. Am apelat și la serviciile 
armatei, organizând chiar o mini-bază în exteriorul 
perimetrului-focar, pe care l-am identificat și izolat împreună 
cu echipa noastră de specialiști. Am asigurat deja paza 
circulară a zonei, aducând acolo aproape două sute de 
militari. S-a construit un mic drum de acces și s-a împrejmuit 
perimetrul circular cu sârmă ghimpată. Am montat, de 
asemenea, peste treizeci de pichete de pază. In interior am 
stabilit un al doilea cerc de securitate format din echipa a 
treia a departamentului. Există două bariere de acces pe 
drumul improvizat, care sunt prevăzute cu puncte de control. 
De data aceasta, logistica este masivă și complexă, mai ales 
că durata acţiunii se poate întinde pe mai multe săptămâni. 
Generalul Obadea s-a ocupat de relaţia cu Ministerul Armatei 
pentru sprijinul material; au fost aduse corturi de campanie 
pentru militari și se montează releele de comunicaţie. Am 
vrut să imprim întregii acţiuni aspectul aparent al unei 
aplicaţii militare. Probabil că totul va fi gata în următoarele 
două-trei săptămâni. La sfârșitul lunii iulie sosește 
dispozitivul de forare cu plasmă, iar după aceea nu ne mai 
rămâne decât să pătrundem în interiorul muntelui. 


Deși nimeni nu intră în perimetru decât cu acordul meu 
sau al generalului Obadea, voi face în așa fel încât să poţi 
vedea și tu ceea ce vom descoperi. Aceasta, bineînţeles, dacă 
lucrurile vor decurge în mod normal, așa după cum au fost 
stabilite. Mai sunt multe alte detalii, care nu prezintă însă o 
importanţă prea mare. Cunoști acum esenţialul, în principiu, 
prima forare exterioară va începe în ultimele zile ale lunii 
iulie. Până atunci nu ne vom mai vedea, deoarece 
evenimentele intră în linie dreaptă iar specificul lor îmi 
solicită în mod deosebit prezenţa în acel loc. Dar, așa cum ţi- 
am promis, te voi chema atunci când totul va fi în siguranţă și 
bine pregătit. 

Spunând acestea, Cezar s-a ridicat si și-a luat rămas bun 
de la mine. Ne-am despărţit cu speranţa de a ne revedea 
curând în condiţii cu totul extraordinare. 

Am preferat să merg pe jos spre casă. Gândurile și 
presupunerile îmi invadau mintea, iar multitudinea 
posibilităţilor și complexitatea intrigilor aproape că îmi 
dădeau dureri de cap. In noaptea aceea am adormit cu 
gândul la enigmatica civilizaţie care a construit ansamblul 
din interiorul muntelui, făcând astfel dovada unei tehnologii 
incredibile. Cine au fost acele ființe? Din ce genuni ale 
timpului ne transmiteau mesajul lor? Nu bănuiam însă nici pe 
departe imensa surpriză care aștepta de zeci de mii de ani să 
fie revelată în inima munţilor... 


CAPIIOLUL5S 
MAREA DESCOPERIRE 


După acea întâlnire cu Cezar mintea mea era mai mereu 
preocupată de misterul structurii identificate în interiorul 
Munţilor Bucegi. Doream foarte mult să iau și eu parte la 
toate operaţiunile preliminare și la momentul pătrunderii în 
marele tunel, dar realizam că aceasta nu era posibil. Trebuia 


să mă mulțumesc doar cu șansa de a avea acces pentru un 
timp scurt la locul marii descoperiri, în eventualitatea că 
lucrurile nu se complicau pană atunci. limp de o lună și 
jumătate de la convorbirea pe care am avut-o cu Cezar am 
așteptat febril un semn de la el. îmi făceam în minte tot felul 
de scenarii, îmi imaginam diferite posibilităţi și, practic, 
fiecare clipă devenise pentru mine o dorinţă intensă de a 
ajunge și eu în acel loc din munţi. Aveam o încredere 
desăvârșită în Cezar și știam că va face tot posibilul pentru a- 
mi facilita intrarea în „perimetrul principal” al zonei. Nu 
ignoram nici faptul că tensiunea acelei perioade trebuie să fi 
fost enormă pe umerii lui și ai generalului Obadea, datorită 
jocului de culise foarte complicat care trebuia menţinut într- 
un fin echilibru. Ceea ce se petrecea atunci în munţi 
constituia cu adevărat o situaţie excepţională, a cărei 
importanţă viza nu numai siguranţa naţională ci chiar situaţia 
întregii omeniri, dacă luăm în consideraţie interesul enorm 
pe care îl manifesta în acea direcţie elita mondială a 
masonilor. 

Operațiunile de la fața locului și planul pe care îl 
concepuse Cezar erau îngreunate și de faptul că, în paralel, 
era necesară înșelarea vigilenţei lui senior Massini și a 
celorlalți venerabili din elită. La toate acestea se adăuga 
presiunea exercitată de pericolul ca informaţia să ajungă la 
structurile de vârf ale statului, într-un astfel de caz, era puţin 
probabil ca situaţia să mai poată fi controlată cu eficienţă. 
Planul lui Cezar includea informarea conducerii politice a 
statului la un moment de timp bine definit. 


Baza secreta din munţi 


Clipa mult așteptată a sosit puţin după mijlocul lunii 
august, într-o dimineaţă însorită am fost contactat prin filiera 
obișnuită, dar curând aveam să realizez că măsurile de 
precauţie erau de acea dată mult mai severe. Nu voi intra în 
amănunte, care oricum nu interesează prea mult. Puţin după 
prânz am ajuns la una din bazele militare secrete de la 


poalele munţilor, de unde am fost preluat cu elicopterul 
Departamentului Zero, fiind însoţit de doi militari cu 
uniformă specială, care erau înarmaţi, încă de la București, 
după consemnele știute, nici unul dintre cei care mă escortau 
nu a rostit o vorbă. Schimbările de vehicul și de pază erau 
însoţite doar de ordine scurte, la obiect, întreaga acţiune se 
dovedea a fi rapidă și precisă. Deși cunoșteam prea bine 
aspectele implicate și motivele pentru care era necesară 
asigurarea unei maxime securităţi, mărturisesc totuși că 
eram puţin contrariat de stricteţea măsurilor de siguranţă 
care erau luate, considerându-le exagerate. Mi-am dat însă 
repede seama că nu eram aproape deloc în măsură să 
apreciez la adevărata ei valoare întreaga operaţiune și că 
trebuia să mă consider un tip foarte norocos pentru că mi se 
oferea nesperata șansă de a avea acces la ceea ce 
consideram a fi, probabil, cea mai importantă descoperire din 
timpurile moderne. Faptul că am fost chemat de Cezar și că 
măsurile de securitate erau extraordinare îmi oferea 
certitudinea că, într-adevăr, acolo fusese descoperit ceva de o 
importanţă colosală. Reflectam la faptul că, în timp ce imensa 
majoritate a oamenilor își duceau traiul zilnic, de multe ori 
într-un mod cât se poate de banal, această descoperire ar fi 
putut să transforme radical concepţiile tuturor într-o 
perioadă foarte scurtă de timp. Zâmbeam amar la gândul că, 
în conjunctura mondială prezentă, părerea mea era probabil 
mult prea idealistă. Pentru a determina o transformare de 
proporții care să implice o justă analiză și înţelegere atât a 
trecutului umanităţii cât și a semnificației profunde a vieţii, 
este nevoie de o abilă diplomaţie, de inteligenţă și de virtuţi 
nobile pentru a te „strecura” printre numeroasele piedici de 
natură mentală, psihică sau chiar materială care încă domină 
masele de oameni. 

Cufundat în aceste gânduri aproape că nu am observat 
coborârea elicopterului, care se apropia de noua bază ce 
fusese construită în munţi. Reflecţiile mele s-au evaporat ca 
prin farmec la vederea ansamblului care se afla la câţiva zeci 
de metri sub mine. Deși eram oarecum familiarizat cu 
operaţiunile de tactică militară și cu tehnica folosită în astfel 
de ocazii, totuși ceea ce puteam să văd atunci întrecea cu 


mult orice închipuire. În primul rând am realizat prezenţa 
masivă a forţelor americane datorită numărului mare de 
vehicule de teren care le sunt caracteristice și a unor 
ansambluri masive, ascunse sub niște prelate uriașe pe care 
se vedea desenat steagul SUA. Puteam, de asemenea, să 
observ singurul drum amenajat, destul de larg, care venea 
din vale prin pădure, precum și cele două centuri de 
securitate militară a accesului în bază; ele apăreau ca un fel 
de hotare late, formând fiecare aproape un cerc complet în 
jurul unei intrări mari în peretele stâncos al muntelui, între 
cele două centuri concentrice de securitate exista un parc de 
camioane militare, câteva autovehicule de teren, precum și 
două trei vehicule a căror formă și scop nu le-am putut 
identifica pe loc. Am estimat că de-a lungul celor două 
centuri erau plasați aproximativ două sute de militari. Cei de 
pe centura interioară purtau o uniformă specială, de culoare 
neagră, iar militarii de pe centura exterioară purtau uniformă 
obișnuită. Fiecare dintre aceștia avea armă automată, iar 
distanța dintre ei era de doar câţiva metri. Am văzut că 
bărăcile soldaţilor erau plasate între cele două hotare, iar 
cele ale echipei speciale se aflau imediat în spatele celei de-a 
doua centuri. Drumul era blocat de bariere duble și masive în 
dreptul fiecărei centuri, cu dublu pichet de control de fiecare 
parte a lui. Am apreciat distanţa între cele două centuri de 
securitate la aproximativ cincizeci de metri. Se pare că 
activitatea era frenetică, deoarece observam un du-te-vino 
continuu între cele două comandamente, dar mai ales în 
interiorul perimetrului-focar, până la peretele care fusese 
tăiat în munte. 

Observațiile mele generale au fost întrerupte de 
aterizarea elicopterului pe un loc amenajat în interiorul 
perimetrului principal, după a doua centură de securitate. 
Am coborât și imediat am fost încadrat de doi militari, care 
de această dată erau americani. Ne-am deplasat doar vreo 
douăzeci de metri de la elicopter, cei doi din echipa specială 
fiind în faţă, iar americanii în spatele meu. Mi s-a spus să mă 
opresc și am rămas acolo în picioare, toţi cinci, cam o oră; în 
mod evident, așteptau ordinul de preluare a mea. 


Abia atunci am început să realizez cu adevărat 
proporțiile operaţiunii care se desfășura în zonă și să intuiesc 
importanța ei excepţională. Iniţial am fost mirat de 
„tratamentul” la care eram supus; nu pentru că m-aș fi simţit 
jignit, ci mai ales pentru stricteţea aproape incredibilă cu 
care se desfășurau acţiunile în cadrul bazei, îi priveam pe cei 
patru care mă încadrau politicos, dar foarte ferm; nu s-au 
clintit din poziția în care se aflau, nu s-au relaxat, nu au 
vorbit și aproape că nici nu au clipit timp de o oră, cât am 
așteptat acolo. Complet impasibili, îmi dădeau mai mult 
impresia unor roboţi, decât a unor făpturi umane. Neavând 
încotro, am rămas și eu aproape nemișcat între ei, îndoindu- 
mă doar din când în când pentru a nu amorţi. Am încercat să 
aflu motivul așteptării noastre, precum și alte amănunte, dar 
era ca și cum aș fi vorbit la patru stâlpi de beton. Am înţeles 
atunci că ordinele erau extrem de severe și stricte și nu am 
mai pus alte întrebări, așteptând resemnat venirea lui Cezar. 

Cu toate că era relativ obositor să rămân în picioare un 
timp destul de îndelungat în același loc, am folosit acel prilej 
pentru a observa cu atenţie ceea ce se afla în jurul meu. 
Emoţia de care fusesem cuprins încă de la plecarea din 
București se amplificase și mai mult. Mă aflam, practic, la 
mai puţin de o sulă de metri de ţinta viselor și presupunerilor 
mele, de o fenomenală descoperire care aștepta poate de zeci 
de mii de ani să fie revelată. Fiorul necunoscutului care 
plutea în aer cuprindea parcă întreaga bază, insuflând în mod 
tainic fiecărei persoane de acolo un aer aparte, grav, de 
enigmatică focalizare interioară. 

In fața mea, puţin lateral dreapta de la locul în care mă 
aflam, se deschidea în munte gura largă a unui tunel. Puteam 
să văd sistemul modern de iluminare care fusese montat la 
intrare și care continua în interiorul tunelului. Din nefericire, 
unghiul în care mă aflam și prezența unui mare cort de 
campanie și a două construcţii modulare ultramoderne, în 
formă de emisferă, îmi bloca perspectiva, în aceeași zonă 
principală în care mă aflam existau mai multe jeep-uri și 
vehicule americane, iar în marginea din stânga mea erau 
două ansambluri uriașe, acoperite fiecare cu câte o prelată, 
care după formă sugerau că adăposteau lăzi uriașe, al cărui 


conţinut nu îl cunoșteam. Gura tunelului era blocată de o 
barieră lată din metal, fiind păzită de o parte și de alta de doi 
militari americani; uniforma lor sugera că făceau parte din 
trupele de elită ale pușcașilor marini. 

Insă ceea ce mi-a atras îndeosebi privirea era uriașul 
hangar săpat în piatra muntelui, care se afla în dreapta 
tunelului păzit. Era imens, măsurând cam zece metri înălțime 
și, din câte am putut eu aprecia, cam cincizeci de metri 
adâncime. Era perfect realizat, cu pereţii finisaţi și bolta 
curbată în mod impecabil. M-am întrebat ce tehnologie au 
folosit dacă au reușit să construiască tot ceea ce vedeam în 
aproximativ o lună. Ulterior aveam să aflu cu stupoare că 
realizarea forajului în cazul hangarului nu durase decât o 
singură zi. 

În interiorul halei erau stivuite multe lăzi pe o parte, iar 
pe cealaltă parte se aflau trei construcţii speciale, ca niște 
camere lungi al căror scop, cred, nu putea fi decât cel de 
analiză și cercetare. De altfel, în interiorul hangarului era o 
relativă agitaţie, deoarece puteam să observ multe persoane 
cu halate albe, care intrau sau ieșeau grăbite din acele mini- 
laboratoare, purtând în mâini diferite obiecte sau hârtii. Atât 
pe culoarul din mijloc al hangarului, cât și afară, aproape de 
gura tunelului, am văzut mai multe vehicule mici cu motor 
electric, pe care unii dintre cei de acolo le foloseau pentru a 
se deplasa în interior. Nici tunelul și nici hangarul nu erau 
prevăzute cu uși culisante, probabil datorită complicaţiilor 
constructive, care nu erau momentan necesare. Hangarul 
avea totuși, în partea de sus, un sistem mecanic de „perdea”, 
confecţionat dintr-un material semitransparent, care nu era 
lăsat decât pe un sfert din înălțimea intrării. Sistemul de 
iluminat era impecabil și am observat două mari generatoare 
care funcționau undeva mai jos, pe coasta muntelui, între 
cele două centuri de securitate și control. La o oarecare 
depărtare de marele cort de campanie, în stânga mea, se afla 
un șir de bărăci moderne iar în spatele lor mai multe corturi 
de campanie de dimensiuni medii, care cu siguranţă 
reprezentau adăposturile de noapte pentru personalul de 
cercetare și pentru militari. Nu am observat însă nimic care 
să semene a loc în care se pregătește hrana; concluzia mea a 


fost că aceasta este adusă zilnic cu un camion, probabil cu o 
pază foarte severă. Ulterior aveam să aflu că bucătăria fusese 
amenajată câţiva kilometri mai la vale și că, într-adevăr, un 
grup de militari din echipa specială a DZ făcea zilnic drumul 
cu un camion, aducând hrana pentru cei din bază. Această 
soluţie a fost preferată pentru a reduce și mai mult 
activitatea periferică a personalului și pentru a micșora, de 
asemenea, riscurile de securitate. Masa era servită separat 
de fiecare grupă de militari, la bărăcile lor. In perimetrul- 
focar ea era servită în cortul mare de campanie, atât pentru 
militarii români și americani, cât și pentru echipele de 
cercetători. Am aflat că americanii veniseră cu alimente 
proprii și cu bucătarii lor, însă aceștia fuseseră trimiși la un 
loc cu cei români, în bucătăria de la poalele muntelui. 

Cele două construcţii semisferice erau reședințele staff- 
ului român și, respectiv, al celui american. Cezar mi-a 
dezvăluit ulterior că în una dintre acestea, care era mai mică, 
locuia el și generalul Obadea, iar în cealaltă se aflau doi 
generali de la Pentagon și un consilier pe probleme de 
securitate naţională de la Washington. Aceste clădiri 
extraordinar de ergonomice semănau mai mult cu clădirile 
unor staţii de cercetare de pe alte planete și lăsau o impresie 
foarte plăcută, de confort și mare siguranţă. Materialul din 
care erau făcute avea culoarea albă și era delimitat în 
suprafeţe hexagonale, iar în apropierea vârfului exista o 
bandă lată dintr-un material de culoare albastru închis. Pe 
această bandă erau dispuse un fel de leduri luminoase uriașe, 
despre care mi s-a spus că, atunci când luminau noaptea, 
creau o atmosferă calmă și deosebit de frumoasă. 

Am urmărit un anumit timp activitatea din perimetru; 
fiecare persoană se mișca rapid și dădea senzaţia că știe cu 
precizie ce are de făcut. Din când în când venea sau pleca un 
jeep, ori militarii descărcau ceva din lăzile de sub prelată. 
Din păcate, distanţa și obstacolele nu mi-au permis să observ 
cu claritate obiectele care erau deplasate. Eram totuși mirat 
de prezenţa relativ masivă a americanilor, deoarece Cezar mă 
lăsase să înţeleg că va fi doar o echipă care să mânuiască 
dispozitivul de forare cu plasmă. 


Chiar în momentele în care făceam diferite supoziţii cu 
privire la acest aspect, am remarcat faptul că unul dintre 
militarii români, care se afla în fața mea a dus o mână la 
urechea dreaptă, a ascultat cu atenţie și apoi a rostit repede 
câteva cuvinte. Imediat după aceea ne-am îndreptat spre 
gura întunecată a tunelului, care pe măsură ce mă apropiam 
îmi părea tot mai mare și mai amenințătoare. 

Ne-am oprit în aceeași formaţie lângă una dintre cele 
două construcţii semisferice, la doar câţiva metri în laterala 
tunelului. Inima a început să-mi bată cu putere; dincolo de 
bariera lată, păzită de cei doi militari americani inflexibili, se 
afla poate cel mai teribil mister de pe planetă. Ce se 
petrecuse în intervalul de o lună și jumătate de la ultima 
discuţie pe care am avut-o cu Cezar? Ce s-a descoperit în 
acea zonă a muntelui? Am observat atunci că prin faţa 
tunelului și în interiorul lui, pe o fâșie lată de aproximativ doi 
metri exista o bandă de cauciuc canelat, pe care erau 
înșiruite câteva vehicule electrice de producţie americană. 
Vedeam acum interiorul tunelului, luminat discret de 
instalaţiile cu neon plasate pe tavan și pe pereţii laterali, însă 
tunelul se curba spre stânga după doar zece metri, astfel că 
nu puteam să observ mai mult. 

Atunci a apărut Cezar. Venea din interiorul coridorului, 
conducând un vehicul electric. Lângă el se afla un bărbat în 
vârstă, cărunt, dar cu un chip având trăsături ferme, pline de 
hotărâre. Amândoi erau serioși și tăcuţi. Cezar a coborât 
lângă mine și abia atunci cei patru militari s-au retras 
discret, după ce au salutat. Am făcut cunoștință cu generalul 
Obadea, care m-a privit pătrunzător câteva clipe; mi-a strâns 
mâna cu putere și după ce am schimbat câteva amabilităţi s-a 
retras în construcţia semisferică. Era evident pentru mine că 
generalul știa totul de la Cezar în ceea ce mă privea și că își 
dăduse consimțământul să fiu adus în acel loc. Probabil că 
această mișcare făcea parte din planul lor de demascare a 
acţiunilor masonice și au considerat că este necesar să fiu și 
eu în acel loc. Chiar dacă mă simţeam doar o rotiță în acest 
imens angrenaj de elemente misterioase, aspecte și intrigi, 
eram foarte bucuros că aveam acea șansă extraordinară și 


eram hotărât să mă achit cu cea mai mare responsabilitate 
de sarcina pe care mi-o asumasem. 


Marea Galerie 


- Situaţia este destul de critică, a spus Cezar preocupat. 
Relaţia cu senior Massini a devenit încordată, însă ceea ce 
este mai grav e că totul s-a aflat la vârfurile puterii de stat. 
Ne așteptam la asta, dar în nici un caz atât de repede. 
Intenţia noastră era să prezentăm datele problemei la un 
moment din viitor, care trebuia să fie mult mai prielnic. Acum 
lucrurile sunt foarte tensionate, atât pe plan intern, cât și pe 
cel extern. Nu cunoști multe din câte s-au petrecut în ultima 
lună. Vino, am să-ți rezum principalele elemente în timp ce 
vom merge prin tunel, zise el îndreptându-se spre intrare. 

În felul acesta câștigam timp; nu am luat un vehicul 
electric, tocmai pentru ca Cezar să poată să-mi relateze pe 
scurt felul în care au decurs evenimentele, în plus, aveam 
posibilitatea să privesc totul îndeaproape și cu mai multă 
atenţie. 

Tunelul era „pavat” cu o folie groasă de cauciuc. Deo 
parte și de alta a acesteia, până la pereţii de piatră ai 
muntelui era doar stâncă. La intrare și încă pe o lungime de 
câțiva metri după aceea erau infiltraţii de apă, însă după ce 
tunelul cotea lin spre stânga, la aproximativ zece metri de la 
intrare, totul devenea perfect uscat. Eram uluit de 
exactitatea forării și mai ales de finisarea pereţilor din piatră, 
care aproape că păreau șlefuiți. Lumina albă scotea în 
evidenţă într-un mod splendid culorile variate ale diferitelor 
formaţiuni geologice, luminând discret interiorul tunelului 
într-un ireal joc de sclipiri și umbre. Zgomotul pașilor noștri 
era înăbușit de covorul de cauciuc, iar în galerie domnea o 
atmosferă enigmatică dar foarte incitantă pentru mine. Era 
cam rece pentru felul în care mă îmbrăcasem, însă Cezar mi- 
a spus că această situaţie nu va dura prea mult. 

- Mașina a forat la început după o ciudată deviaţie a 
câmpului magnetic. La scurt timp, însă, am realizat eroarea, 


astfel că s-a procedat la corecţia traiectoriei. Uite, chiar aici, 
spuse Cezar, oprindu-se în curba spre stânga a tunelului. 

M-am oprit și eu, admirând modul elegant de racordare a 
galeriei. După curbă, aceasta se întindea perfect dreaptă cale 
de vreo cincizeci de metri într-un fel foarte asemănător cu un 
tunel de metrou, deși era poate ceva mai lată. La capătul 
acestei distanţe, în inima muntelui am văzut ceva ce semăna 
cu o poartă imensă, care parcă se deplasase prin culisare 
spre stânga, ocupând acum mai puţin de un sfert din lăţimea 
galeriei. Acolo se aflau, de asemenea, doi militari înarmaţi, 
iar locul era foarte bine luminat pe toată circumferința 
tunelului. Exista și o gheretă modernă, îngustă dar destul de 
lungă pe partea dreaptă, imediat înainte de marea intrare 
într-o altă galerie pe care deja o puteam vedea; această 
intrare era străjuită de ușa enormă care culisase. Am știut 
atunci că acela era începutul aventurii, al marii descoperiri 
care fusese făcută. Mi-am adus aminte de schiţa pe care o 
desenase Cezar la ultima noastră întâlnire și am realizat că 
ea corespundea realităţii pe care o vedeam atunci, cel puţin 
în ceea ce privea plasarea misterioasei galerii în munte. 

- Am fost uluit de tehnologia pe care o aveau la dispoziţie 
americanii, îmi spuse Cezar. Mașina de forat cu plasmă nu 
are dimensiuni mari, dar necesită un echipament special 
pentru cei care se află în preajma ei și a locului forat. Este 
ceva asemănător cu echipamentul de antiradiaţie atomică. Eu 
însumi am îmbrăcat un astfel de costum special și am urmărit 
forarea de foarte de aproape. Spectacolul care ţi se 
înfățișează atunci în spatele lentilelor care conţin o substanţă 
sofisticată de protecţie este aproape incredibil. Ai senzaţia că 
piatra realmente se „topește” sub acţiunea jetului de plasmă, 
dar de fapt roca este făcută foarte maleabilă, până în 
apropiere de punctul de curgere și este imediat modelată 
circular de presiunea exercitată de câmpul magnetic rotitor 
care direcţionează totodată și jetul plasmatic. Nu există deloc 
praf iar resturile sunt chiar neglijabile. Viteza de pătrundere 
este colosală pentru o astfel de lucrare; distanţa de la intrare 
și până la cei doi militari pe care îi vezi acolo a fost parcursă 
în doar cinci ore. În urmă totul rămâne ca și cum a fost 
șlefuit și foarte curat, astfel încât covorul de cauciuc și 


instalaţiile erau deja pregătite la gura tunelului înainte ca 
mașina de forat să fie scoasă afară. 

În timp ce ne îndreptam spre galeria cea mare, Cezar mi- 
a relatat faptul că, iniţial au forat într-o altă zonă a muntelui, 
pentru a urmări să ocolească bariera energetică de la 
intrarea în tunelul principal din interiorul muntelui. Au ales o 
locaţie mai sus, pe coastă, la aproximativ trei sute de metri 
de zona în care fusese stabilită baza și au forat câteva zile, 
deoarece distanța până la tunel era mult mai mare, iar 
pătrunderea nu era în plan orizontal, ceea ce îngreuna mult 
procedurile tehnice. Până la urmă au ajuns la peretele 
tunelului, însă orice efort de a-l străpunge a fost zadarnic. Nu 
ceda nici la jetul de plasmă, nici la câmpul magnetic și nici la 
dinţii frezelor. Au fost nevoiţi să abandoneze acea variantă și 
să astupe intrarea în galeria pe care tocmai o foraseră. S-a 
revenit deci la punctul inițial și s-a început străpungerea 
plană a peretelui de rocă, până când au ajuns la bariera de 
energie. 

- Forajul era urmărit în fiecare clipă pe monitoarele de 
control și era corelat cu distanţa până la zona energetică. Cu 
câţiva metri înainte de aceasta am dat de începutul galeriei 
pe care o vezi acum, astfel încât tot ceea ce aveam de făcut 
era să racordăm cele două tunele, mi-a explicat Cezar. 

Între timp am ajuns în faţa intrării care era păzită de cei 
doi militari din forțele speciale. După uniformă și însemnele 
de pe ea, unul era român, iar celălalt american. Militarii l-au 
salutat pe Cezar, care s-a îndreptat câţiva metri în dreapta, 
spre gheretă. Americanul a intrat înăuntru, unde probabil 
avea un pupitru de comandă, căci dintr-o nișă a construcţiei a 
apărut imediat un braţ lung din metal cu un dispozitiv 
complicat la capăt. Braţul era articulat; Cezar l-a ridicat la 
nivelul ochiului și după câteva secunde s-a auzit un sunet 
scurt de acces. 

- Au fost luate toate măsurile de prevedere, îmi zise el, 
revenind lângă mine. Amprenta irisului meu a fost analizată 
și stocată ca o informaţie-cod. Sistemul de securitate nu 
reacţionează decât la citirea cu o rază laser a irisului meu 
sau al generalului Obadea. Acum, de pildă, a fost dezactivat 
sistemul de senzori cu laser, foarte complicat, care a fost 


montat exact aici, la intrare. Este invizibil, iar dacă am fi 
trecut direct ar fi declanșat în mod automat alarma în bază. 
Noi am refuzat amprentarea iridologică a generalilor 
americani și am insistat ca accesul în Marea Galerie să ne 
aparțină în exclusivitate. De aici au început, de fapt, primele 
probleme, zise el gânditor. 

Am observat că ghereta avea o prelungire dincolo de 
poartă, în Marea Galerie, din care ieșea de asemenea un 
dispozitiv laser de citire a irisului. Cezar mi-a explicat că 
acela era pentru revenirea din Marea Galerie. Am aflat de 
asemenea că el putea anula sistemul de securitate prin 
aplicarea, simultan cu citirea irisului, a palmei și a degetelor 
de la mâna lui dreaptă într-un locaș special. Metoda era 
folosită atunci când trebuiau să se efectueze transporturi 
masive prin Marea Galerie. 

Cezar a mers câţiva metri mai în spate și a început să-mi 
explice: 

- Barajul energetic acţiona aproximativ în această zonă. 
Este, practic, o proiecţie energetică, dar nu ne-am putut da 
seama cum a fost realizată. Nu putem înţelege, de asemenea, 
cum a fost posibil ca acel baraj energetic să subziste 
continuu, timp de milenii în șir. Nu cunoaștem sursa care îl 
alimentează și nici modalitatea tehnologică prin care este 
realizat acest lucru. Practic, cu excepţia faptului că am reușit 
să pătrundem dincolo de el, nu ne-am lămurit în nici o altă 
privinţă, însă depășirea lui a implicat un fapt tragic. 

Mă aflam în spatele lui Cezar, privind tavanul galeriei, 
acolo unde se realizase racordul cu marele tunel. De fapt, 
mai întâi erau câţiva metri de galerie în roca muntelui, la un 
diametru mai mare decât galeria săpată de dispozitivul 
american cu plasmă; pe această porţiune pereţii nu erau 
finisaţi, ci neregulaţi, cu multe colțuri, în plus, această zonă a 
galeriei, care avea aproximativ șase metri în lungime, nu era 
circulară ci avea secţiunea pătrată. Racordul celor două 
galerii s-a făcut doar la nivelul solului, care a fost nivelat într- 
o ușoară pantă descendentă, dinspre galeria noastră către 
galeria antică, de dimensiuni mai mari. Diferenţa de nivel era 
cam de un metru și puteam să o observ foarte bine în zona 
tavanului, la îmbinarea dintre cele două tuneluri. Forarea a 


fost aproape concentrică cu galeria antică, însă nimeni nu 
putea să explice cum a fost posibil ca acest tunel să înceapă 
brusc, din interiorul muntelui. Ea era în mod evident o 
lucrare artificială. Posibilitatea ca intrarea să fi fost acoperită 
pe o distanță de aproximativ șaizeci de metri nu era 
credibilă, deoarece structura masivă din piatră era identică 
cu cea a rocilor din jur. 

L-am întrebat pe Cezar ce s-a petrecut când au ajuns la 
bariera energetică. 

- În acel moment discutam împreună cu generalul 
Obadea și cu generalii de la Pentagon anumite aspecte legate 
de securitatea bazei. Am fost anunţaţi că s-a realizat 
străpungerea și unificarea celor două galerii. Până să sosim 
și noi, militarii începuseră deja să retragă dispozitivul de 
plasmă din galerie. Cei trei din prima echipă de intervenţie 
specială a Departamentului s-au strecurat înăuntru pentru a 
vedea condiţiile din noua galerie. Aceasta a fost o mare 
greșeală, deoarece au ignorat protocolul de acţiune. Au sărit 
treapta de nivel de un metru între cele două galerii și au 
început să cerceteze zona de aproximativ patru metri pe care 
știau că o au la dispoziție până la bariera de energie, care era 
invizibilă. Din păcate nimeni nu a putut să explice cum s-au 
petrecut lucrurile. Probabil că cei trei s-au apropiat foarte 
mult de barajul energetic, deoarece câteva clipe mai târziu s- 
a auzit un zgomot ciudat, dar puternic, ca un scurtcircuit. I- 
am găsit prăbușiţi la baza inferioară a barierei invizibile, cu 
trupurile ciudat contorsionate, ca și cum ar fi fost delimitate 
de marginea precisă a unui perete. Toţi trei erau morți. 
Medicii au declarat moartea lor instantanee prin stop 
cardiac. Acest lucru a creat o oarecare panică, deși noi ne-am 
străduit să aplanăm incidentul. După cum aveam să-mi dau 
seama imediat, panica era determinată mai mult în rândul 
staff-ului american și se datora faptului că temerile iniţiale 
ale membrilor săi începeau să se adeverească, într-adevăr, în 
acel moment nu aveam practic nici o cale de acces în galeria 
antică.  Forarea laterală eșuase datorită materialului 
necunoscut care rezista la orice tentativă de străpungere, iar 
barajul energetic se dovedea a fi inexpugnabil. 


Venerabilul Massini era și el prezent acolo și mi-a cerut 
părerea, în acea perioadă, detașamentul de comando 
american încă nu venise. Erau doar specialiștii cu dispozitivul 
de forare, o echipă de cercetători și reprezentanţii lui senior 
Massini, care sunt și acum: doi generali de la Pentagon și 
consilierul prezidenţial. Totuși, nu sunt atât de sigur că 
președintele SUA fusese anunţat de această operaţiune. Era 
evident o problemă internă, de culise, din care ei doreau să 
tragă cât mai multe avantaje. Venerabilul știa mai multe 
despre originea acestei descoperiri și, după cum mi-am dat 
seama, el avea cunoștințe despre cel puţin un element care 
se găsea în sala cea mare, în care vom ajunge peste puţin 
timp. Nerăbdarea masonului era reținută, dar fermă, în acel 
moment aș fi putut să dispun îndepărtarea lor din zona 
aceasta, dar nu aș fi rezolvat nimic, decât că aș fi complicat 
foarte mult lucrurile. Influenţa lui senior Massini ar fi condus 
în cele din urmă chiar la înlocuirea mea și a generalului 
Obadea de la conducerea unei operaţiuni care încă nu fusese 
adusă la cunoștința puterii politice. Aveam, desigur, toate 
justificările și circumstanţele atenuante, dar era bine ca 
informarea să vină de la noi și nu de la cei străini. Un 
element cu totul neprevăzut a modificat însă radical situaţia, 
îndreptând-o pe o pantă foarte tensionată și periculoasă, care 
există și în prezent. Sper, totuși, că aceste tensiuni să nu 
escaladeze dincolo de un anumit punct, pentru că atunci va fi 
dificil de spus ce se poate întâmpla. 

Cezar veni mai aproape de imensa poartă din piatră, care 
străjuia intrarea în Marea Galerie. Se apropie de peretele din 
stânga al tunelului, în partea în care culisase poarta, și îmi 
spuse : 

- Acum te afli chiar în zona barierei energetice, atunci 
când este activată. Vezi ceva pe peretele de lângă mine? 

M-am uitat cu atenţie și am observat în roca denivelată o 
porţiune destul de mare, de formă pătrată cu latura de circa 
douăzeci de centimetri, perfect finisată, care părea 
încrustată în peretele muntelui. Pe ea era trasată cu precizie 
forma unui triunghi echilateral cu vârful în sus. 

- Aceasta este „cheia” pe care ne-au lăsat-o cei care au 
construit acest ansamblu. Fără ea am fi fost complet 


neputincioși. După moartea celor trei militari am venit exact 
unde te afli tu acum și am cercetat atent locul cu privirea, 
observând acest pătrat de piatră foarte bine șlefuit pe care 
este reprezentat simbolul triunghiular. Atunci, însă, galeria 
era blocată de poarta uriașă pe care o vezi aici. Problema era 
că eu mă aflam foarte aproape de barajul energetic, care se 
găsea cam la doi metri în faţa porţii, adică acolo unde ești tu 
acum. După cum vezi, pătratul șlefuit care este încastrat în 
roca muntelui se află între imensa poartă de piatră și bariera 
energetică. Cum era și firesc, presupuneam că funcţia lui era 
aceea de a comanda deschiderea porţii. Dar cum să ajung la 
el dacă drumul era barat de zidul invizibil de energie? 

II priveam descumpănit pe Cezar. Cei doi militari 
intraseră de mult în gheretă, lăsându-ne singuri la intrarea în 
misteriosul coridor antic. Eram profund marcat de emoția 
aflării unor secrete vechi de mii și mii de ani care mi se 
revelau acum în mod gradat. Datorită surescitării, corpul îmi 
părea mai ușor iar cuvintele lui Cezar îmi ajungeau oarecum 
estompat la urechi. Cu toate acestea, dobândisem o luciditate 
extraordinară și înțelegeam totul foarte repede, în mod 
intuitiv. 

- Era o problemă de frecvenţă de vibraţie, am spus eu, 
mirându-mă de calmul cu care am rostit acele cuvinte. Cezar 
mă privi cu surprindere. 

- Exact, mi-a confirmat el. Căutând o rezolvare, am închis 
atunci ochii și m-am focalizat asupra barajului energetic. 
După puţin timp am simţit că de fapt acesta era „viu”, dar 
într-un mod foarte special, pe care nu-l puteam explica celor 
de faţă. Doar venerabilul cred că ar fi putut înţelege, dar el 
era chiar cel căruia nu doream să-i dezvălui nimic din tainele 
pe care le aflam. 

Am simţit că între mine și energia barajului exista o 
anumită  „compatibilitate”, ceva în genul unei simpatii 
reciproce și că testul „vibraţiei personale” îl trecusem cu 
succes. Nu m-am putut opri, totuși, să mă întreb ce grad 
excepţional de dezvoltare tehnologică și spirituală au avut cei 
care stabiliseră acest veritabil „prag” de verificare 
energetică pe care știința actuală nici măcar nu îl poate 
concepe, nicicum să-l realizeze practic. Apoi am luat de jos 


câteva resturi de rocă și le-am aruncat spre peretele invizibil 
de energie. Imediat ce piatra atingea barajul energetic, se 
transforma într-o pulbere fină care cădea la sol, formând o 
linie dreaptă. Am cerut să mi se aducă și alte obiecte din 
metal, plastic, lemn sau piele. Concluzia era clară: tot ceea 
ce era alcătuit din substanţă amorfă era prefăcut instantaneu 
în pulbere și tot ceea ce reprezenta materie organică era 
respins, dacă nu avea o anumită frecvenţă înaltă de vibraţie 
individuală. Am trimis pulberile la laborator pentru analiză și 
apoi am atins ușor cu mâna suprafaţa invizibilă a barierei de 
energie. Am simţit doar niște fine furnicături pe piele, care 
erau foarte plăcute, astfel încât am înaintat cu tot trupul, 
trecând în partea cealaltă a peretelui energetic. Grosimea 
acestuia am apreciat-o la cel mult un centimetru. 

Priveam acum feţele uluite ale oficialilor americani și ai 
celor câţiva membri din echipa mea, care se aflau în partea 
cealaltă a barajului de energie. M-am apropiat de perete și 
am apăsat pe triunghiul de pe pătratul de rocă perfect 
șlefuită pe care îl vezi aici. De fapt nu a fost nevoie decât să-l 
ating, deoarece el nu are joc, nu se deplasează; doar 
suprafaţa lui este delimitată în perete. Poarta de piatră, din 
care tu vezi acum doar o mică parte, a început imediat să 
culiseze lin și aproape fără zgomot spre stânga și s-a oprit în 
poziția pe care o are în prezent. Acela a fost momentul când 
am văzut cu toţii, pentru prima dată, Marea Galerie. A fost un 
moment de încărcătură emoţională deosebită, în primul rând 
am fost șocați de faptul că ea era luminată, așa cum o vezi tu 
acum, fără să conţină totuși nici o sursă de lumină, cel puţin 
dintre cele convenţionale pe care noi le cunoaștem. 

Cezar făcu o scurtă pauză. Eu priveam stupefiat în 
interiorul Marii Galerii și abia atunci mi-am dat seama că în 
ea nu exista nici o sursă de iluminat. Prea absorbit de cele ce 
îmi relata Cezar și de propriile mele observaţii ale zonei de 
fuziune dintre cele două tuneluri, mi-am închipuit că lumina 
din Marea Galerie provenea, de asemenea, de la instalaţiile 
de iluminare care probabil fuseseră montate de-a lungul ei, 
așa cum era cazul tunelului forat de curând. Abia acum 
realizam însă, uluit, că acea lumină parcă că nu avea nici o 
sursă, deși eram tentat să spun că ea provenea din materialul 


extraordinar care învelea pereţii galeriei. Această lumină era 
mai puţin intensă decât cea din galeria noastră, dar era 
foarte plăcută, inducând o evidentă stare de relaxare și 
detensionare fizică și psihică. 

- Apoi a fost acest sentiment complex și foarte profund pe 
care îl provoacă mărimea coridorului, culoarea și modelul 
materialului din care el este alcătuit, a continuat Cezar să 
vorbească. Cu greu îi vezi capătul de aici, însă îţi spun că 
tunelul cotește brusc către dreapta, cam după trei sute de 
metri. Te vei convinge imediat și singur. 

Să revin însă la barajul energetic. 

Am atins din nou triunghiul șlefuit, iar poarta a alunecat 
la loc, închizând accesul spre Marea Galerie. Abia după ce 
am deschis din nou poarta, trecând prin zona barajului de 
energie, mi-am dat seama că el era anulat. Deci comanda 
unică îndepărta obstacolul energetic și totodată deschidea și 
poarta din piatră care bloca accesul spre Marea Galerie. 
Ulterior, am făcut mai multe experimente, mai ales după ce 
am delimitat cu precizie zona de acţiune energetică a 
barajului. Generalul Obadea a venit și a atins cu buricul unui 
singur deget suprafaţa invizibilă a barierei energetice dar, 
deși nu a păţit nimic grav, totuși el a fost cuprins de ameţeală 
și de o vagă senzaţie de greață. Consilierul prezidenţial 
american a fost însă izbit cu violență la pământ, deși 
contactul între piele și zidul energetic nu a fost decât unul 
foarte fin. Și-a revenit din leșin mai târziu, sub îngrijirile 
medicului. După aceea nimeni nu a mai dorit să încerce să 
străbată zidul energetic. Probabil că cei trei militari care au 
murit au avut un contact simultan pe o suprafaţă mult mai 
mare, care le-a fost fatal. 

Problema este că nici în spatele acestei bariere invizibile, 
adică între poarta închisă și zidul energetic, cei care nu îl pot 
traversa nu pot rămâne prea mult timp. Am făcut probe cu 
câțiva militari și, după ce am închis poarta și sistemul 
energetic, aceștia mi-au spus că simt o senzaţie de sufocare 
care în timp devine din ce în ce mai acută. Am fost deci 
nevoiţi să lăsăm deschis atât barajul energetic cât și poarta 
de acces, dar după cum ai văzut am plasat doi oameni de 
pază și am recurs la sistemul de alarmă care previne astfel 


orice intrare neautorizată în Marea Galerie. Sistemul cu 
identificarea irisului se resetează după cinci secunde de la 
anularea lui, care sunt suficiente pentru a traversa linia de 
intrare în galerie, dincolo de sistemul culisant al porţii. Vino 
lângă mine, vreau să-ţi arăt cum funcţionează poarta. 

Cezar a atins ușor pătratul din piatră șlefuită. Imensa 
poartă, care avea o grosime cam de treizeci de centimetri și 
înălțimea cât cea a Marii Galerii, adică peste șase metri, se 
deplasa foarte silențios, graţie unui sistem de angrenare pe 
care nu puteam să-l identific. Când poarta a închis complet 
intrarea am putut să remarc că era perfect șlefuită, însă fără 
nici o inscripţie pe suprafaţa ei; era doar un perete imens de 
rocă aproape lucioasă, cântărind probabil mai mult de 
douăzeci de tone. Ce anume îl făcea, totuși, să se miște atât 
de ușor și delicat? Tocmai când căutam răspunsul la această 
întrebare cercetând cu atenţie marginea inferioară, am simţit 
că încep să respir cu greutate și că mă cuprinde o vagă 
amețţeală. Cezar, care mă urmărea cu atenţie, deschise din 
nou poarta și efectul dispăru la fel de brusc precum apăruse. 
El îmi citi din ochi întrebarea. 

- Nu știu ce anume declanșează acest efect specific. 
Probabil este un gen de acţiune interactivă între suprafaţa 
porții, atunci când aceasta este închisă și bariera de energie, 
care afectează corespunzător orice organism viu din acest 
spaţiu intermediar. Nu am reușit să descifrăm nici taina 
deplasării porţii, care este gigantică. Dacă privești cu atenţie, 
constaţi că atunci când se deplasează spre dreapta, ea 
împinge această dală de piatră care acoperă spaţiul pe 
grosimea porții. Când culisează la stânga, dala de piatră 
șlefuită revine și ea, strâns lipită de marginea porţii, ca 
împinsă de un resort. Totuși, nu cred că este vorba de o astfel 
de metodă tehnologică oarecum primitivă, deoarece totul se 
desfășoară într-un mod mult prea lin și silențios. Trebuie să 
fie o cu totul altă tehnologie. Generalii americani au venit cu 
propunerea de a sfărâma pragul de piatră pentru a vedea ce 
este dedesubt, însă noi nu am acceptat așa ceva. Mi s-a părut 
o soluţie infantilă. Am privit cu atenţie calea de rulare a 
porții; îmbinările erau incredibil de exacte și foarte bine 
șlefuite. Nu putea pătrunde nimic printre ele și nici nu se 


putea observa ce era dedesubt. Poarta modelată cu exactitate 
„ieșea” pur și simplu din peretele din stânga al galeriei și 
culisa până la peretele din dreapta, unde se îmbina perfect 
cu acesta. 

- În timp ce făceam aceste experimente și observaţii după 
dezactivarea barierei energetice, unul dintre militarii care 
asigurau paza a venit la grupul nostru și ne-a anunţat că 
tehnicienii americani solicitau prezența noastră în bază 
pentru a ne anunţa ceva deosebit, a continuat Cezar să 
relateze evenimentele care s-au petrecut. Unul dintre cei doi 
generali americani și generalul Obadea s-au deplasat repede 
afară, unde se afla centrul tehnic de interpretare a datelor. 
Peste puţin timp ei mi-au transmis că, în mod straniu, imediat 
după dezactivarea primului baraj energetic de la intrarea în 
Marea Galerie, scutul semisferic uriaș de la celălalt capăt al 
ei s-a activat brusc trecând la un nivel de vibraţie superior și 
emițând o mare radiaţie luminoasă. Rostind acestea, Cezar se 
îndreptă către ghereta militarilor. 

- Să mergem acum, îmi spuse el. E timpul să intrăm în 
Marea Galerie. Vei putea să te convingi singur de cele ce ţi- 
am spus. 

Reluă procedura cu recunoașterea irisului și astfel am 
putut trece pragul porţii, pâășind pentru prima dată pe 
materialul acela atât de straniu și foarte special al tunelului 
antic, în spatele nostru cei doi militari își reluară tăcuţi 
posturile de pază. 

Chiar la intrarea în Marea Galerie erau două vehicule 
electrice, dar noi am preferat să mergem pe jos, pentru ca 
Cezar să aibă timpul necesar să-mi relateze ceea ce s-a 
petrecut, în timp ce el vorbea, eu studiam cu interes galeria. 

La o privire superficială se putea spune că pereţii ei și 
solul pe care călcam erau chiar din piatra muntelui, atent 
șlefuită. M-am apropiat de peretele din stânga și l-am pipăit: 
era acoperit cu un material ce părea sintetic, dar în același 
timp crea strania senzaţie că are și o parte organică în el. 
Avea culoarea petrolului, dar adeseori reflexiile sale erau 
verzi și chiar albastru închis. Impresia tulburătoare de ape 
provenea de la dungile neregulate care îl brăzdau în toate 
direcţiile. Uimitor era faptul că, atunci când ne deplasam, 


dungile își modificau și ele poziţia, lăţimea și culoarea, dar 
acest lucru se petrecea foarte lin, creând impresia că era 
doar un efect relativ al mișcării noastre faţă de perete. 
Nuanţele culorilor aveau un efect profund relaxant asupra 
psihicului și modificau sensibil aprecierea corectă a distanţei. 
Când am remarcat acest lucru, Cezar mi-a spus: 

- Și noi am sesizat același aspect. Am fost nevoiţi să 
măsurăm distanţa totală și pe segmente a galeriei și chiar să 
plasăm unele indicatoare pe margine. 

Într-adevăr, pe partea dreaptă a galeriei se puteau 
observa borne care indicau distanţa în metri și în yarzi de la 
intrarea în tunel. Am observat, de asemenea, că materialul 
era oarecum aspru la pipăit, dar nu putea fi nici zgâriat și 
nici îndoit. Cezar mi-a spus că rezista la orice tentativă de 
rupere, străpungere, zgâriere sau tăiere, indiferent cât de 
ascuţit era dispozitivul folosit, în plus, în mod straniu, 
flăcările focului erau absorbite înăuntrul său; practic vorbind, 
focul nu putea subzista pe acel material. 

- Cercetătorii americani nu se pot pronunţa asupra 
naturii acestui material, deoarece nu au la dispoziţie nici un 
eșantion din substanţa lui. Singurul lucru pe care l-au putut 
afirma este că materialul reprezintă o stranie combinaţie 
între materia organică și cea anorganică, însă modul în care 
acestea sunt organizate în structura lui internă constituie cel 
mai deplin mister pentru ei. 

La borna care indica distanţa de două sute optzeci de 
metri, galeria cotea brusc spre dreapta, într-un unghi ascuţit. 
Nici raţiunea acestei traiectorii nu a putut fi descifrată. La o 
distanță mult mai mare, în depărtare, puteam să întrevăd o 
lumină albastră feerică, ce scânteia precum o stea. Văzându- 
mi emoția de pe chip, Cezar zâmbi și îmi spuse: 

- Acolo se află capătul călătoriei noastre. Dar, într-un fel, 
el este totodată și un început pentru ceva încă și mai 
grandios, conform datelor pe care le cunosc acum. 
Modalitatea tehnologică prin care ne-au fost revelate aceste 
date este colosală, însă din păcate tu nu poţi să ai acces la 
informaţiile respective. Vei înțelege mai bine când vom 
ajunge la Sala Proiecţiilor, după cum am convenit să o 
numim. 


- Înseamnă că au pătruns și americanii acolo, am spus eu. 

- Imediat ce am reușit să rezolv problema primului scut 
energetic, senior Massini a vrut să intre în coridor și să 
ajungă la sala cea mare. Am invocat problemele de risc 
crescut, care de altfel au determinat și moartea celor trei 
militari, precum și necesitatea unui sistem sever de siguranţă 
și alarmă care trebuia dispus la intrarea în coridorul 
principal. Nu i-a convenit, dar nu a avut ce face. Urmăream 
să trag de timp cât mai mult, dar mai ales să ajung în sala 
cea mare fără să fiu însoţit de nici un mason. Nu știam ce 
voiau ei acolo, dar speram să-mi dau seama imediat ce aș fi 
intrat în sală și aș fi inventariat conţinutul ei. înregistrările 
din satelit arâtau existența unui spaţiu imens la capătul 
galeriei mari, dar acesta era și el protejat de un ecran 
energetic. 

Într-o pauză de organizare, profitând de absenţa 
americanilor și a lui senior Massini în tunel, am luat un 
vehicul electric și am străbătut singur acest coridor - după 
mai bine de cincizeci de mii de ani în care a fost pustiu - 
până la lumina pe care o observi în depărtare, în faţa ta. 
Totuși, ceea ce vezi tu sclipind este doar reflexia unei 
porțiuni din scutul energetic protector al sălii uriașe în formă 
de aulă, la care vom ajunge în curând. După cum vei 
remarca, în partea finală galeria mai face un cot în unghi 
scurt. Nutream speranţa că puteam să trec și de această 
barieră în mod asemănător ca în cazul primului baraj 
energetic. Când am ajuns acolo, am fost copleșit. Galeria prin 
care mergem noi acum se deschide brusc într-o sală 
gigantică, chiar în inima muntelui, care cuprinde un imens 
scut energetic semisferic; la rândul lui acest scut delimitează 
Sala Proiecţiilor cu tot ceea conţine ea. Grandoarea 
ansamblului era neasemuită, însă tocmai când mă pregăteam 
să studiez modalitatea cea mai potrivită de a pătrunde 
înăuntru, am fost chemat urgent prin radio la bază. Vestea pe 
care urma să o primesc avea să complice extraordinar de 
mult lucrurile. Acela a fost un moment crucial, pe care totuși 
nu puteam să-l prevăd. 


Mari Iensiuni Diplomatice 


Am ajuns repede înapoi în bază și am intrat în camera 
americanilor, unde eram așteptat și de generalul Obadea, a 
continuat Cezar să povestească. lIntervenise un element 
neprevăzut, care dădea peste cap toate planurile, atât ale 
noastre cât și ale lui senior Massini. De altfel, venerabilul era 
așezat pe un scaun, mai în spate, adâncit în gânduri. Probabil 
că deja își făcea noile calcule, reconsiderându-și poziţia. 

- Aflase ceva presa din România? am încercat eu. 

- Mai rău. ii minte că venerabilul îmi spusese despre 
descoperirea pe care americanii au făcut-o în vecinătatea 
Bagdadului? Și că acolo exista de asemenea o barieră 
energetică ce nu a putut fi străpunsă, dar a cărei natură era 
identică cu aceea a scutului energetic semisferic care 
înconjura marea sală de aici, din Munţii Bucegi? 

Am  încuviinţat,  înclinând din cap. Descoperirea 
americanilor nu fusese făcută deloc întâmplător, ci a urmat 
anumite indicaţii oferite de același satelit de spionaj militar 
care revelase și datele pentru harta aproximativă a structurii 
din interiorul munţilor Bucegi. 

- Ei bine, a continuat Cezar, consilierul american pe 
probleme de securitate naţională primise un fax ultrasecret 
în care era înștiințat de faptul că scutul energetic semisferic 
din subsolul Bagdadului se activase brusc, pulsând cu o mare 
frecvenţă. Informaţia uluitoare era aceea că în faţa lui 
apăruse o hologramă a planetei care prezenta secvențial și 
progresiv continentul Europa, apoi zona de sud-est a 
acestuia, apoi teritoriul României, apoi Munţii Bucegi și în 
sfârșit localizarea structurii din interiorul lor, arătând 
coridorul Marii Galerii și scutul energetic semisferic care 
pulsa cu putere. Era evident că cele două scuturi energetice 
semisferice se aflau într-o directă dar misterioasă legătură, 
astfel încât activarea unuia a dus Ia activarea și a celuilalt. 
Cine știe, poate există chiar o reţea de astfel de structuri 
subpământene în întreaga lume. Vestea proastă era însă că 
președinția SUA a fost înștiințată despre toate aceste lucruri 
și a contactat diplomaţia română prin intermediul serviciilor 


secrete de informaţii. In doar câteva zeci de minute, întreaga 
operaţiune fusese deconspirată. Fusese deja anunţată sosirea 
iminentă a unei comisii de stat de la București, înființată ad- 
hoc, care să evalueze situaţia la faţa locului. 

Eram atât de captivat de ceea ce-mi spunea Cezar, încât 
nici nu-mi dădusem seama că m-am oprit, ascultându-l cu 
toată atenţia. Mai aveam aproape o sută de metri până la 
ultimul cot al coridorului și lumina scutului energetic care se 
reflecta de pereţii marii Galerii era acum mult mai puternică. 

- Au vrut să preia controlul la nivelul organismului 
politic? am întrebat plin de nerăbdare. 

- Iniţial cred că acesta a fost ordinul, dar problema s-a 
complicat și mai mult atunci când au văzut cu adevărat 
despre ce este vorba. Temerile mele s-au adeverit, pentru că 
politicienii noștri - cei care aveau dreptul să fie avizaţi asupra 
acestor aspecte - au intrat în panică. Era evident că nu 
puteau face faţă evenimentelor și că deciziile aveau mari 
șanse să fie luate într-o stare avansată de stres. 

Generalul Obadea a fost chemat la București; era un 
moment foarte critic, care punea în joc însăși existenţa 
departamentului sau cel puţin a structurii lui independente. 
Generalul trebuia să justifice ocultarea acţiunii faţă de 
puterea politică la vârf de stat. Acela a fost, poate, momentul 
cel mai tensionat al întregii operaţiuni, înainte de a pleca 
spre capitală împreună cu cei din comisie, Obadea s-a sfătuit 
cu mine și am decis de comun acord să dezvăluim toate 
aspectele, intrigile și planurile din ultimul an, care implicau 
legăturile mele cu senior Massini. Problema cea mai dificilă 
era aceea de a găsi exact persoanele potrivite pentru a face 
acel raport de importanţă crucială pentru ţară, pentru că 
altfel toate intenţiile și planurile noastre construite cu atâta 
grijă până atunci ar fi fost deconspirate iar urmările puteau fi 
dintre cele mai nefaste atât în ceea ce privește persoana mea 
și a generalului, cât și în ceea ce privește siguranţa 
naţională, între timp, eu fusesem consemnat la bază, toate 
lucrările fiind oprite. 

Echipa americană a fost izolată într-un cort și paza 
tunelului, precum și a noastră a fost preluată de un batalion 
de intervenţie specială a armatei. Tensiunea diplomatică 


creștea din ce în ce mai mult, pentru că presiunile 
Washingtonului cereau în mod imperios comunicarea cu 
generalii de la Pentagon și mai ales cu consilierul pe 
probleme de securitate. 

În acele momente, nimeni nu știa încă ce se află în marea 
sală care era protejată de scutul energetic. Se sistase orice 
iniţiativă și orice operaţiune de cercetare. Nimeni nu avea 
voie să umble prin bază cu excepţia patrulelor de pază. Noua 
stare de lucruri era coordonată de doi generali de frunte ai 
armatei române, care mențineau permanent legătura cu cele 
mai înalte structuri politice din România. Ei bine, în toată 
această conjunctură extrem de tensionată, singurul personaj 
care a reușit să se „strecoare” în afara bazei, ca urmare a 
unui ordin foarte special sosit de la București, a fost senior 
Massini. Din acel moment nu l-am mai văzut, dar crede-mă că 
i-am simţit din plin influenţa în modul cum s-au desfășurat 
ulterior lucrurile. Mă refer la lupta surdă, dar foarte aprigă, 
din culisele diplomaţiilor română și americană, precum și la 
natura deciziilor politice care au fost luate după aceea, în 
legătură cu operaţiunea de aici, din munţi. Totul s-a petrecut 
foarte repede; sunt doar opt zile de la acele evenimente. 

Ascultând relatarea lui Cezar eram foarte mirat de 
întorsătura pe care o luaseră lucrurile dar mai ales pentru că 
eu mă aflam totuși acolo, ca și cum nimic din ceea ce aflam 
nu s-ar fi petrecut în realitate. 

- Dacă eu sunt aici și dacă voi, așa după cum înţeleg, aţi 
reușit să pătrundeţi în Sala Proiecţiilor, atunci înseamnă că 
generalul Obadea a avut succes la București. 

Cezar zâmbi enigmatic. 

- În mare măsură răspunsul este afirmativ. Succesul a 
constat mai ales în aducerea faptelor la cunoștința unor 
persoane cu o mare probitate morală, care în plus sunt 
animate de un profund sentiment de patriotism. A fost 
convocată o ședință de urgenţă a Consiliului Suprem de 
Apărare a Ţării - CSAT. Cei mai mulţi au fost cutremuraţi de 
cele ce au aflat. S-a creat atunci, în mod spontan, un intens 
val de simpatie pentru general și pentru acţiunile lui și s-a 
hotărât pe loc continuarea cercetărilor sub comanda totală a 
generalului și a mea. Cu toate acestea, criza diplomatică nu 


fusese încă deblocată. Staff-ului american i s-a permis să 
părăsească ţara a doua zi, însă echipa de cercetători și 
specialiști, precum și toată logistica și aparatura au fost 
reţinute în continuare. Pe moment am crezut că lucrurile 
erau rezolvate și aproape că mă bucuram că se petrecuseră 
așa, deoarece nu mai era nevoie să mă prefac ori să cedez 
mai mult sau mai puţin în faţa cererilor venerabilului și a 
elitei masonice. Din păcate, forţa de influenţă a acestora și 
presiunile pe care le exercitau pe cale diplomatică erau 
enorme. 

Ajunsesem împreună cu Cezar la capătul coridorului, 
care cotea din nou brusc, de această dată spre stânga și doar 
pentru circa patru metri. Spectacolul care ni se înfățișa 
ochilor era cu adevărat grandios. Cupola gigantică pe care o 
forma scutul energetic avea o culoare splendidă de albastru 
irizant, fiind străbătută continuu de flash-uri intense alb- 
strălucitoare. Deși Cezar îmi spusese că Sala Proiecţiilor nu 
era izolată de exterior printr-o poartă, ca și în cazul marii 
galerii, totuși nu se putea vedea nimic în interiorul ei prin 
scutul energetic. Coridorul se termina brusc într-o sală 
imensă, scobită în roca muntelui ca o semisferă. De la pragul 
coridorului până la scutul energetic nu erau mai mult de 
șapte-opt metri, în acel interval, de o parte și de alta a 
coridorului erau aliniate patru vehicule electrice. Cupola pe 
care o realiza scutul energetic era inclusă în cavitatea 
semisferică din munte, dar am observat că zona din spate 
făcea front comun cu peretele din rocă. Am apreciat că 
diferenţa de nivel între cupola scutului și tavanul sălii era de 
aproximativ zece metri. Lumina feerică pe care o emana 
scutul energetic se reflecta în minunate sclipiri și umbre pe 
pereţii stâncoși ai muntelui. Frumuseţea și grandoarea acelui 
tablou era parcă nepământeană și îmi înfiora inima de emoție 
și încântare. 

- Cum ai reușit să pătrunzi înăuntru? l-am întrebat pe 
Cezar, profund tulburat de intensitatea trăirii pe care mi-o 
provoca acea priveliște. 

- Să știi că este mult mai simplu decât te-ai putea 
aștepta. Probabil că cei care au proiectat întregul ansamblu 
au considerat primul baraj o adevărată „piatră de încercare” 


pentru eventualii pretendenți, apreciind că el era suficient 
pentru securitatea întregii structuri. Trebuie să recunosc că 
au avut dreptate: nimic nu poate trece de primul baraj 
energetic dacă nu este o conștiință superioară, profund 
benefică. Chiar și în cazul unei deflagraţii atomice ansamblul 
este foarte bine protejat de munte; poate tocmai de aceea 
Marea Galerie începe brusc, mult în interiorul acestuia. Nu- 
mi dau seama, însă, cum au reușit să realizeze tehnologic 
întreaga lucrare. 

Când am primit noile ordine de la București am fost 
foarte bucuros. Intuiam că lupta abia începea, dar cel puţin 
aveam un sprijin politic important, precum și conducerea 
operaţiunii, în aceeași zi am intrat în Sala Proiecţiilor pe care 
o ai în faţă. Atunci am fost singur și am aflat misterul teribil 
care este ocultat de cincizeci de mii de ani. Cu greu îţi poţi 
închipui sentimentele pe care le-am încercat în acele 
momente. Totuși, unele aspecte nu ţi le pot destăinui. 

- Ai mai menţionat acest număr de ani și înainte, l-am 
interpelat eu pe Cezar. De unde știi că aceasta este perioada 
de timp de când datează tot ceea ce este aici? 

- A fost rodul examinării științifice ulterioare a unor date 
pe care „ei” ni le-au oferit și pe care le vei putea vedea și tu 
imediat, după ce vom intra în sală. În ultima săptămână s-au 
petrecut toate evenimentele pe care ţi le relatez. Multe 
dintre ele s-au desfășurat foarte repede iar schimbările de 
situație au îmbrăcat uneori forme dramatice, îţi voi povesti 
totul aici, înainte să intrăm în sală, pentru că acolo vei fi 
foarte captivat de ceea ce vei vedea. Ne-am oprit la linia de 
demarcaţie dintre Marea Galerie și aula gigantică din 
interiorul muntelui, care adăpostea scutul energetic 
semisferic, îl ascultam pe Cezar în timp ce priveam fascinat 
la  sclipirile nepământene de pe suprafaţa albastră a 
semisferei. 

- După decizia CSAT de a se continua cercetările sub 
conducerea Departamentului Zero, am pătruns de mai multe 
ori în Sala Proiecţiilor și am inventariat totul, împreună cu 
echipa noastră de specialiști, a spus Cezar. A doua zi, însă, au 
început să sosească primele semnale contradictorii de la 
puterea politică. Ordinele se succedau unele peste altele, se 


anulau reciproc, erau când vehemente, când evazive și 
trădau o mare tensiune. Puteam bănui că acolo este teatrul 
unei adevărate bătălii. Transmisesem deja pe o linie de 
telefon securizată rezultatul descoperirilor noastre din Sala 
Proiecţiilor. Se pare că acesta a fost fitilul care a aprins 
„bomba”. Generalul Obadea mi-a povestit acum două zile, 
după ce s-a întors de la București, că membrii CSAT erau 
într-o ședință continuă, menţinând legătura cu noi. Ei au 
hotărât să facă publică această descoperire formidabilă din 
munţii României după ce în prealabil au dezbătut problema 
pe toate feţele. Generalul Obadea fusese inclus în structura 
CSAT și a avut un cuvânt greu în favoarea declaraţiei pe care 
statul român urma să o facă lumii întregi. El mi-a spus că au 
fost câțiva membri ai CSAT care s-au opus cu vehemenţă, 
însă aceștia erau în minoritate. Spiritele s-au încins atât de 
mult, încât la un moment dat acele persoane s-au ridicat și au 
părăsit sala. Consilierii președintelui erau într-un continuu 
du-te-vino, transmițând informaţiile de la biroul de relaţii 
diplomatice externe la ședința CSAT. 

Atunci când diplomaţia americană a fost informată că 
România va transmite un comunicat mondial de presă de o 
importanţă crucială pentru omenire, totul a devenit un haos. 
Generalul mi-a relatat că nu mai văzuse niciodată o 
asemenea agitaţie și atâta panică printre diplomaţi. Nimeni 
nu știa cauza, dar toţi bănuiau că se întâmplă ceva foarte 
grav și important. La un moment dat președintele a fost 
chemat pentru a avea o convorbire telefonică directă cu Casa 
Albă; aceea a fost o discuţie foarte specială și ultrasecretă. El 
nu a revenit mult timp după aceea, dar a transmis că spre 
București se îndrepta deja o delegaţie americană la cel mai 
înalt nivel diplomatic. 

Informaţiile zburau cu iuțeala vântului, în câteva ore 
fuseseră blocate toate tranzacţiile și înțelegerile statului 
român cu organismele financiare internaţionale. Se aștepta 
din clipă în clipă ordinul care să declare starea de urgenţă în 
zona montană și, de asemenea, în capitală. Ministrul Apărării 
dăduse ordinul de alarmă generală pentru ofiţeri. Au fost 
momente de mare panică și chiar de teroare printre cei 


angrenaţi în operaţiune, deoarece nimeni nu cunoștea cauza 
reală care declanșase acea stare de lucruri. 

Discuţiile dintre oficialii americani și partea română s-au 
efectuat fără translator. Ele au fost atât de violente, încât nu 
puţine au fost momentele de criză în care diplomaţii strigau 
unii la alţii cât puteau de tare, proferând multiple ameninţări 
cu represalii. Partea bună era că celelalte state ale lumii nu 
cunoșteau încă nimic din această problemă; ori, americanii 
știau prea bine că existau oricând câteva ţări foarte 
puternice care s-ar fi coalizat imediat cu România pentru a 
susţine declaraţia acesteia. 

- Ce voiau să spună în declaraţie? am întrebat eu curios. 

- În esenţă, aceasta ar fi cuprins principalele date despre 
descoperirea din Munţii Bucegi, punând totodată la dispoziția 
întregii lumi dovezi, fotografii și alte elemente esenţiale 
pentru clarificarea diferitelor aspecte legate de această 
structură din interiorul muntelui. Ar fi fost invitaţi cei mai 
mari oameni de știință pentru a efectua studii și cercetări și 
s-ar fi mobilizat toate resursele pentru rezolvarea 
numeroaselor enigme cu care ne confruntăm acum. Insă cel 
mai important aspect l-ar fi constituit dezvăluirile cu privire 
la trecutul extrem de îndepărtat al omenirii și la istoria reală 
care a fost aproape complet contrafăcută, în plus, mai existau 
unele elemente foarte delicate, pe care nu ţi le voi putea 
dezvălui decât parţial. 

- Dar de unde se știau toate acestea? 

- Vei vedea imediat. Mai ai puţină răbdare. Americanii au 
reacţionat cu vehemenţă, deoarece acea declaraţie ar fi 
spulberat într-o clipă influenţa lor planetară și mai mult decât 
atât, ar fi putut arunca într-un adevărat haos economia și 
societatea ţării lor, poate chiar a întregii lumi. De fapt, acesta 
a fost motivul principal pe care ei l-au invocat, acela de a nu 
produce panică și a nu bulversa populaţiile de pe Pământ. Se 
pierdea însă din vedere că această posibilă stare de angoasă 
și perturbare socială ar fi apărut ca un rezultat direct al 
minciunii și manipulării care a fost întreţinută în mod 
deliberat de-a lungul secolelor de către clasele conducătoare 
și mai ales de către organizaţia masonică. 


Printr-un canal diplomatic foarte special s-a primit chiar 
și o intervenţie personală a Papei, care îndemna la o mare 
cumpătare înainte de a face acest pas fundamental pentru 
omenire. Vaticanul fusese deja înștiințat de americani, fiind 
considerat de aceștia un posibil aliat pentru a bloca 
dezvăluirile, în mod straniu, deși prezentarea acestor aspecte 
către lumea întreagă ar fi redus considerabil puterea 
Vaticanului și influenţa lui asupra credincioșilor creștini, 
Papa nu a luat totuși o poziţie fermă împotrivă, ci a îndemnat 
la buna cumpănire a aspectelor pro și contra înaintea 
prezentării declaraţiei. El a transmis chiar că va pune la 
dispoziţia statului român anumite documente străvechi din 
Arhiva Secretă a conducerii papale, care sunt de o mare 
importanţă pentru România și sprijină dovezile descoperirii 
din munți. 

In sfârșit, după aproape douăzeci și patru de ore de 
discuţii și deliberări, s-a ajuns la un acord final de colaborare 
româno-americană, în niște termeni preciși care echilibrau 
interesele ambelor ţări. Nu îţi pot dezvălui acești termeni, 
dar știu că poziţia statului român a fost aceea de amânare a 
dezvăluirilor sau de prezentare a lor în mod gradat omenirii, 
în viitor. A doua zi, după ce apele se mai liniștiseră, în baza 
înțelegerii de colaborare dintre cele două ţări a sosit cu 
maximă promptitudine o echipă de comando american cu 
toată logistica necesară, pe care ai văzut-o deja în interiorul 
bazei. Odată cu ei au revenit și cei doi generali și consilierul 
pe probleme de securitate naţională, probabil având sarcini 
foarte bine trasate. Apoi a fost forat hangarul imens în 
munte, pe care l-au amenajat corespunzător. Prin protocolul 
înțelegerii s-au instituit cele mai stricte măsuri de securitate, 
protecţie și supraveghere, care urmează să fie dezvoltate și 
în zilele următoare. De aceea, în unele zone din Sala 
Proiecţiilor nu vei putea avea acces, dar îţi voi spune eu pe 
scurt ce se găsește acolo. 


Sala Proiecţiilor 


Cezar îmi făcu semn să înaintez. Marea Galerie se 
termina brusc în aula gigantică din interiorul muntelui, care 
măsura în înălțime cam treizeci de metri și avea o lungime pe 
care am apreciat-o la aproximativ o sută de metri. Sala 
Proiecţiilor, care practic era delimitată de scutul energetic, 
avea dimensiuni ceva mai mici decât cele ale aulei din munte, 
înălțimea Sălii Proiecţiilor era de circa douăzeci de metri, 
poate chiar mai mult.Ea îmi apărea ca fiind imensă. De la 
capătul coridorului până la scutul energetic, în linie dreaptă 
erau cam șapte-opt metri; această distanţă era delimitată de 
două borduri din același material care învelea și coridorul. 
Bordurile înaintau până în dreptul scutului, exact la lățimea 
coridorului. De o parte și de alta a acestor borduri erau 
plasate cele patru vehicule electrice. 

Am pășit cu emoție din coridor pe porţiunea ca o scurtă 
pistă, delimitată de borduri. Aceea mi s-a părut clipa 
adevărului. Urma să pătrund în inima unui mister tăinuit de 
zeci de mii de ani și să mă număr printre cei extrem de puţini 
care au avut acces la revelarea enigmei lui. 

- Scutul energetic are rolul de a delimita sala, ca un 
perete, de restul cavităţii din munte și, de asemenea, de a 
proteja de diverse influenţe exterioare nefaste, a spus Cezar, 
făcându-mă astfel să revin din gândurile mele. El are doar o 
singură cale de acces necondiţionat, ca o ușă, exact în fața 
ta. 

Într-adevăr, îndată ce am ajuns mai aproape de zidul 
energetic, porţiunea din scut care era delimitată de cele două 
borduri a devenit mai întâi străvezie și apoi a dispărut 
complet, marcând astfel cu precizie conturul unei intrări 
înalte de aproximativ cinci metri. Am pășit în interiorul marii 
săli, urmat îndeaproape de Cezar, în spatele nostru scutul a 
redevenit compact. Cezar mi-a explicat că aceea era singura 
porțiune de acces în sală; în oricare altă parte a scutului s-ar 
fi acţionat, el respingea ca un zid de nepătruns orice 
tentativă de penetrare. Totuși, materia organică sau 
anorganică ce intra în contact cu el nu avea de suferit, ca în 


cazul primului baraj energetic, dar nici nu-l putea străpunge. 
Scutul era precum o proiecţie holografică perfectă, însă 
consistenţa lui era pur energetică, oferind aceeași impresie 
de viu ca și în cazul materialului care învelea coridorul, în 
interior, suprafaţa scutului nu mai avea aceeași culoare 
albastră, ci alb-aurie, reflectând o lumină clară și intensă, dar 
care nu obosea absolut deloc ochii. Am observat că, spre 
deosebire de marea aulă din munte, care o cuprindea, Sala 
Proiecţiilor era aproape circulară. 

Am privit cu nesaţ acel spaţiu vast, care printr-un ciudat 
efect optic mi se părea gigantic precum spaţiul cosmic. Solul 
era acoperit cu același material ca cel din Marea Galerie, dar 
aici lumina specială determina reflectarea în compoziţia lui a 
unor nuanţe mirifice de culoare turcoaz. Aveam certa 
impresie că mă aflam într-o altă lume; aproape nimic din 
ceea ce vedeam nu corespundea cu valorile și dimensiunile 
uzuale ale civilizaţiei în care trăiam și cu care mă 
obișnuisem. 

Privirea mi-a fost atrasă chiar de la început de partea din 
spate a sălii, diametral opusă locului în care ne aflam noi. Pe 
jumătate din circumferință, sala făcea corp comun cu 
peretele din rocă al muntelui. Scutul energetic nu mai cobora 
până la nivelul solului, ca în zona din faţă prin care am intrat, 
ci se curba sub forma unei cupole până la aproximativ zece 
metri înălțime de la sol, oprindu-se în peretele muntelui; 
astfel, Sala  Proiecţiilor avea jumătatea din spate a 
circumferinței acoperită de zidul de rocă a muntelui. 

În acel masiv perete din piatră, înalt de circa zece 
doisprezece metri, am văzut dispuse trei guri enorme de 
tunel: una drept în faţă, iar celelalte două simetric, de o parte 
și de alta a acesteia. 

Erau luminate difuz, într-o nuanţă verzuie. De la acea 
distanţă nu puteam să remarc cu claritate celelalte aspecte, 
deși vedeam că în jurul fiecăreia dintre cele trei galerii 
existau și alte dispozitive. Am putut să remarc, însă, că acele 
guri de tunel erau păzite și ele, ca și intrarea în Marea 
Galerie, de câte doi militari pentru fiecare tunel. 


VEDERE DE SUS A AULEI DIN INTERIORUL MUNIELUI 

M-am întors nedumerit către Cezar. 

- Aţi montat sisteme de securitate chiar și aici? De ce? 
Unde duc aceste tunele? 

- Aceea este zona în care tu nu ai acces. Este strict 
interzisă prin protocolul secret care a fost semnat între statul 
român și SUA. Îţi pot furniza unele informaţii generale în 
această direcţie, dar anumite lucruri trebuie să rămână 
ascunse, cel puţin un anumit timp de acum înainte. Să 
începem de aici, zise Cezar arătându-mi undeva, în dreapta 
mea. 

M-am întors și am văzut un șir de mese imense din 
piatră, în formă de „I”, care erau dispuse de-a lungul 
peretelui, urmând curbura acestuia. Nici una dintre mese nu 
avea o înălțime mai mică de doi metri. Pe grosimea plăcii de 
deasupra erau tăiate în relief, cu o uimitoare precizie, semne 
diferite dintr-o scriere nemaivăzută, care semăna oarecum cu 


caracterele scrierii cuneiforme din antichitate. Nu exista 
decât o singură linie de astfel de semne pe grosimea fiecărei 
mese. Scrierea era complicată, dar conţinea și simboluri mai 
generale, cum ar fi triunghiul și cercul. Deși semnele nu erau 
vopsite, totuși ele ieșeau în evidenţă printr-o ușoară radiaţie 
fosforescentă, în culori diferite de la o masă la alta. 

Erau câte cinci mese pe fiecare parte a sălii. Pe unele 
dintre ele am putut vedea diferite obiecte a căror utilitate nu 
o cunoșteam, în orice caz, păreau a fi instrumente tehnice, 
servind anumitor aplicaţii științifice. De la multe dintre 
acestea coborau spre sol o mulţime de fire albe translucide, 
care se adunau în niște cutii dreptunghiulare aflate în afara 
mesei, direct pe sol. Cutiile erau dintr-un metal lucios, 
argintiu, care nu putea fi zgâriat. Am încercat să mișc una 
dintre ele, însă era foarte bine ancorată în sol. Cablurile fine 
erau extrem de flexibile și ușoare, iar în interior puteam 
observa mici impulsuri luminoase, care „alunecau” pe toată 
lungimea lor. Două dintre mese erau goale, fiind acoperite 
doar cu un strat de praf foarte fin de culoare portocalie. 
Cezar mi-a spus că s-au prelevat eșantioane din acel praf, 
care au fost trimise pentru o analiză preliminară la laborator, 
în bază, dar încă nu se primise nici un rezultat. 

Adevărata surpriză a constituit-o, însă, elementul 
distinctiv care i-a determinat pe cei din echipa de cercetare 
să dea numele de Sala Proiecţiilor acelei uriașe aule din 
mijlocul muntelui. Atunci când treceam prin dreptul unei 
mese se activa simultan pe suprafaţa ei o proiecţie 
holografică care prezenta aspecte dintr-un anumit domeniu 
științific. Imaginile tridimensionale colorate erau perfecte și 
foarte mari, având o înălțime de aproape doi metri și 
jumătate. Datorită faptului că mesele erau înalte, nu-mi 
puteam da seama care era sursa de proiecţie a hologramelor. 
Am aflat de la Cezar că suprafaţa dreptunghiulară a meselor 
din piatră șlefuită avea în centru o fantă îngustă, măsurând 
câteva zeci de centimetri în lungime, paralelă cu latura mare 
a mesei; din fanta respectivă apăreau proiecţiile holografice. 

- Tehnologia utilizată a fost formidabilă, mi-a spus Cezar. 
Proiecţiile rulează singure, însă în același timp ele sunt 


interactive și depind de cel care le urmărește și atinge 
suprafaţa mesei. 

Am mers la o masă lângă care se afla o scară-trepied 
adusă de echipele din bază și am urcat câteva trepte până am 
ajuns cu trunchiul deasupra mesei. Aceasta avea o lungime 
de aproape cinci metri și o lăţime de un metru și jumătate. 
Era acoperită cu o peliculă dintr-un material ca sticla care nu 
era însă transparent, ci întunecat. Puteam să-mi urmăresc 
capul și trunchiul care se reflectau ca într-o oglindă pe 
suprafaţa acelei pelicule lucioase, de culoare albastru închis 
cu tentă fumurie. Pelicula era împărțită în mai multe pătrate 
mari, delimitate prin linii drepte, verticale și orizontale, care 
formau un fel de cadrilaj. Din fanta centrală ieșeau razele 
care formau holograma, într-un fascicul perfect coerent. Se 
pare că domeniul respectiv era biologia, deoarece în faţa 
ochilor mei se derulau imagini cu plante și animale, unele 
dintre ele fiindu-mi complet necunoscute. Am atins ușor unul 
dintre pătrate, care era și cel mai mare, și holograma a 
început să înfăţișeze structura anatomică a corpului uman; 
de fapt, mi-am dat curând seama că era vorba despre 
propriul meu organism, după un semn specific pe care îl 
aveam pe braţ. Deși nu mă mișcăm, am văzut atunci 
imaginile holografice ale diferitelor zone ale trupului meu 
care se rotea mereu, fiind prezentat din diferite unghiuri. 
Dacă ridicam degetul de pe acel pătrat, reveneau imaginile 
cu plante și animale; dacă mișcăm degetul în interiorul 
pătratului, imaginea pătrundea în interiorul corpului, oferind 
astfel proiecția organelor interne, în funcţie de poziţia 
degetului pe suprafața pătratului. Am constatat că, 
deplasând degetul într-un anumit fel, obțineam o mărire din 
ce în cea mai mare a zonei pe care o observam. Uluirea mea 
nu cunoștea margini, deoarece am înaintat astfel până la 
dimensiuni incredibil de mici, trecând de celulele individuale, 
de nucleul lor și ajungând până la domeniul molecular. 
Credeam că visez, însă vedeam efectiv o moleculă 
componentă a propriului mei ficat, care era prezentată la o 
dimensiune enorma, în câteva clipe depășisem cu mult până 
și cele mai îndrăzneţe visuri ale oamenilor de știință 
contemporani. Imaginea înfățișa mai mult un fel de nor 


energetic care își modifica mereu culoarea, probabil datorită 
schimburilor energetice care se efectuau în timp real, însă în 
diferitele lui puncte observam un fel de condensări, legate 
între ele printr-un fel de punți care vibrau continuu. M-am 
gândit că acelea puteau fi cafenele moleculare. Când am 
mers însă mai departe cu rezoluţia și am intrat în domeniul 
atomic, imaginea s-a fixat pe unul dintre atomi, dar a devenit 
nesigură și s-a blocat. Vedeam atunci ceea ce interpretam a fi 
un atom, precum o ceaţă difuză de energie cu un centru 
foarte mic și luminos. 

Uluit, am atins alte pătrate din cadrilaj. De fiecare dată 
pătratul respectiv se lumina în portocaliu și în interiorul lui 
apăreau semne ale scrierii necunoscute. Am parcurs fascinat 
mai multe pătrate, urmărind proiecţii incredibile ale vieţii de 
pe alte corpuri cerești. Am constatat că, dacă atingeam 
simultan suprafeţele a două pătrate diferite, imaginea 
holografică câpăta automat specificul unei analize științifice 
foarte complexe, prezentând moleculele de ADN ale ființelor 
respective și posibilităţile de compatibilitate între ele. 
Imaginile erau însoţite pe lateral de linii verticale din 
scrierea ciudată, care probabil erau observaţii, comentarii 
sau indicaţii la analiza care era efectuată. Acestea erau 
dinamice și prezentau în succesiune fazele posibile ale 
mixării celor două forme de viaţă, în final apărea forma 
mutantă cea mai probabilă, ca o combinaţie între cele două 
informaţii genetice. 

Am coborât scara tremurând. Mintea mea refuza să mai 
judece coerent, începuseră să-mi apară gânduri stranii, de 
genul că mi s-a întins o farsă sau că totul este doar un joc în 
vis. Dându-și seama ce se petrece cu mine, Cezar îmi liniști 
treptat tendinţele paranoice care fuseseră declanșate cel mai 
probabil de șocul mult prea mare provocat de avansul 
tehnologic la care avusesem acces într-un timp foarte scurt. 
Mi-am revenit în câteva minute și am zis: 

- Aici poţi să petreci ani în șir fără să te plictisești! 
Aproape că nu-mi vine să cred că au atins un nivel tehnologic 
atât de avansat. Cine erau? Nu se poate să nu știi. 

Când îmi răspunse, Cezar era foarte serios. 


- Oricât ţi-ar părea de ciudat, până în acest moment nu 
avem nici un indiciu. Este ca și cum au dorit să ne lase toată 
această zestre de valoare incomensurabilă, dar nu au vrut să 
știm cine au fost. Singurul aspect pe care-l putem bănui este 
acela că, probabil, erau foarte înalţi. Altfel nu putem explica 
dimensiunile gigantice ale tuturor obiectelor de aici. Totuși, 
poţi să fii mândru, căci în ultimii cincizeci de mii de ani ai 
fost primul care ai investigat masa „biologiei” și încă destul 
de amănunţit. M-a impresionat în special metoda 
încrucișărilor. Interesant, cercetătorii noștri nu descoperiseră 
încă varianta atingerii simultane a pătratelor. E drept, însă, 
că a trebuit să facem foarte multe într-un timp foarte scurt. 
La urma urmelor, sunt doar cinci-șase zile de când am 
pătruns în această sală și doar trei zile de studiu efectiv. 

Am mers mai departe. Pe fiecare latură a sălii, până la 
jumătate, erau dispuse câte cinci mese uriașe, cam la șapte 
metri distanță de scutul protector. Am trecut rapid prin 
dreptul fiecăreia, deoarece Cezar m-a anunţat că prezenţa 
mea acolo era limitată în timp. De altfel, aducerea mea la 
bază a constituit rodul unei intervenţii cu totul speciale a 
generalului Obadea, deoarece nici chiar Cezar nu ar fi putut 
dispune acea măsură. 

În Sala Proiecţiilor se aflau cinci români și trei 
americani. Cele trei tunele uriașe din spatele sălii erau păzite 
de câte o pereche de militari, iar doi ofiţeri asigurau 
supravegherea generală a sălii. 

- Consemnul este să nu atingă nimic și să nu proiecteze 
nimic atunci când sunt singuri, mi-a explicat Cezar. 

- Bine, dar ce păzesc ei aici? Mai bine zis, de cine 
anume? am întrebat contrariat. 

- Acesta este protocolul, în plus, așa cum ţi-am spus, 
există unele elemente pe care nu pot să ţi le destăinui, dar 
ele sunt în legătură tocmai cu aceste măsuri de siguranţă. 

Mi-am continuat „pelerinajul” rapid prin dreptul fiecărei 
mese. Erau proiecţii din domeniul fizicii, cosmologiei, 
astronomiei, arhitecturii, tehnologiei, un domeniu care 
prezenta caracteristicile mai multor rase de fiinţe inteligente 
- care nu toate aveau aparență umană - și un domeniu al 
religiei. Informaţiile, doar din câte am putut să-mi dau eu 


seama într-un timp foarte scurt, erau atât de vaste, încât ar fi 
necesitat studiul continuu al unor numeroase echipe de 
oameni de știință timp de mai mulţi ani, fără teama că s-ar 
putea epuiza. Totul îmi crea mai curând impresia unei 
formidabile biblioteci a universului, care fusese sintetizată în 
mod genial de o civilizaţie enigmatică, extrem de avansată 
atât din punct de vedere spiritual, cât și tehnologic. 

M-am îndreptat spre mijlocul sălii, unde se afla un fel de 
podium înalt de circa doi metri și jumătate, având cinci 
trepte care ușurau accesul pe suprafaţa lui. Intreaga 
construcţie era realizată din același material ca cel din 
Marea Galerie. Am urcat treptele împreună cu Cezar și am 
ajuns în fața unui dispozitiv care semăna cu o cabină 
circulară, ecranată, dintr-un material transparent. Aceasta 
era înaltă de aproximativ trei metri și jumătate și lată de un 
metru și jumătate. De fapt, reprezenta o jumătate de cilindru, 
având în interior mai multe instalaţii complicate. Cam la o 
treime de la baza cilindrului, din peretele lui ieșea un fel de 
platformă, iar mai sus existau niște vergele metalice cu un fel 
de senzori la capete. 

- Noi am tras concluzia că aceasta reprezintă o instalaţie 
de emisie mentală, a spus Cezar, un posibil amplificator al 
energiei gândului, o veritabilă „mașină a gândului”. Este 
structurată în mod clar după proporţiile constructorilor ei. 
Senzorii metalici pe care îi vezi mai sus se potrivesc perfect 
pe capul unui om înalt de aproximativ trei metri și jumătate, 
care stă așezat pe această platformă. Din păcate, nu am avut 
încă posibilitatea să ne dăm seama cum lucrează. Trebuie 
făcute anumite adaptări, dar în perioada următoare vor sosi 
mai multe transporturi americane cu aparatură de ultimă 
tehnologie și echipe de specialiști pentru a începe o 
cercetare sistematică a întregului loc. 

- Ştii cumva care era scopul în care utilizau acest 
dispozitiv? am întrebat eu cu mult interes. Cred că îi acordau 
foarte mare importanţă, din moment ce ocupă poziţia 
centrală în sală. 

- Este adevărat, dar încă nu putem ști adevărata ei 
menire. Probabil că ființa care se conecta la senzori în 
interiorul cilindrului era capabilă să controleze energii 


psihice foarte mari și să le direcţioneze corespunzător, dar 
deocamdată îmi este imposibil să-mi dau seama cu precizie 
care era ţinta acelor energii. 

Am coborât și am mers mai departe, trecând dincolo de 
acel podium. La o distanţă de vreo cincisprezece metri pe 
aceeași linie centrală am văzut ceea ce, în termenii actuali 
este considerat un tablou de comandă. Nu era prea mare; 
avea forma pătrată cu latura cam de un metru și se sprijinea 
pe un picior central care ieșea din sol. Nu puteam să văd 
prea bine ce se afla pe suprafaţa lui, deoarece și el, ca și 
celelalte obiecte din sală, avea o înălţime respectabilă, puţin 
deasupra capului meu. 

Am adus o altă scară-trepied și am urcat câteva trepte. 
Am rămas uluit de modul în care fusese conceput. Era foarte 
complicat, dând impresia unei rețele de proiectare a plăcilor 
de computer, iar ceea ce noi numim butoane, acolo erau 
reprezentate de simboluri geometrice precise, având culori 
diferite. Am observat triunghiuri, pătrate și spirale, care erau 
cele mai multe. La mijlocul tabloului de comandă existau 
două fante paralele din care ieșeau în afară, pe o înălțime de 
vreo douăzeci de centimetri, două pârghii metalice pe care 
noi le-am putea asocia cu două manete. Ambele erau aduse în 
poziția inferioară, la baza fantelor și în mod clar ele puteau 
culisa spre în sus. Ceea ce mi-a atras în mod deosebit atenţia 
a fost un pătrat mare, care era plasat în partea dreaptă a 
tabloului de comandă, spre colţul de jos. În mijlocul acestuia 
se afla un „buton” roșu, reprezentat de un cerc, cu mult mai 
mare decât restul semnelor de pe tablou. Am estimat 
diametrul cercului cam la zece centimetri. El era încadrat de 
o serie de semne complicate, care păreau că fac parte din 
aceeași scriere necunoscută. Era singura zonă de pe tablou 
care era însemnată în acest fel. 

Cezar, care mă privea de jos, m-a rugat să nu ating 
absolut nimic de pe tabloul de comandă și cu atât mai puţin 
„butonul” roșu, dar mi-a sugerat să-mi trec palma pe 
deasupra pătratului în care se afla acesta. Am făcut ce m-a 
rugat și imediat în fața mea, la aproximativ doi metri de 
tablou, a apărut o hologramă imensă care prezenta o imagine 
a Pământului luată din atmosferă, de la vreo douăzeci și cinci 


de kilometri înălțime. Am recunoscut cu emoție lanţul 
munților carpatici și curbura lor specifică, însă am observat 
cu surprindere scurgerea unor imense cantităţi de apă către 
șes și câmpie, până când solul a rămas liber. Apoi peste 
imaginea din hologramă s-a suprapus, într-o parte, proiecția 
pătratului argintiu cu marele buton roșu din interiorul său, 
care se afla pe tabloul de comandă. Butonul clipea 
intermitent, în timp ce semnele din lateralele lui se modificau 
cu mare viteză, schimbându-și mereu culoarea. Am văzut 
cum, treptat, din solul teritoriului care azi cuprinde întreaga 
Românie și o mare parte din Ungaria și Ucraina, apar șuvoaie 
tot mai mari de apă, ca niște râuri gigantice, din toate 
direcţiile, îndreptându-se către munţi și către podișul 
Transilvaniei. Apoi, imaginea s-a focalizat mai aproape și am 
văzut cum, într-un timp foarte scurt, întreaga Românie 
devenise, practic, o nouă mare, din care apăreau doar în 
unele zone vârfurile munţilor sau mici petece de pământ, ca 
niște insule. 

In acel moment, proiecția pătratului cu butonul roșu s-a 
stabilizat pe imaginea hologramei, fără să mai clipească. 
Imediat, însă, în partea stângă a hologramei a apărut 
proiecția celor două fante centrale și a manetelor de pe 
tabloul de comandă care au început să culiseze încet spre în 
jos. Observam concomitent cum apele încep să se retragă de 
pe teritoriul ţării noastre, însă în mod ciudat ele se îndreptau 
spre sud doar spre un singur punct, pe care l-am localizat 
undeva în masivul Retezat, cel mai probabil în zona munţilor 
Godeanu. Întreaga mare de apă s-a scurs în pământ prin acel 
loc și din nou teritoriul României apărea uscat, cu 
formațiunile geologice pe care le cunoaștem astăzi. Totuși, în 
zona de curbură a munţilor carpatici, la o anumită distanţă 
de aceștia spre est, adică pe teritoriul Vrancei de astăzi, am 
observat o fantă de culoare închisă, a cărei lungime am 
apreciat-o la aproximativ treizeci de kilometri, însă nu mi-am 
putut da seama ce reprezenta ea. în plus, zona Deltei nu 
exista și, de asemenea, în locul Mării Negre era un podiș 
imens care se întindea spre Orientul Apropiat. 

În acel moment imaginea hologramei a dispărut, la fel de 
brusc cum apăruse. L-am privit uluit pe Cezar. 

- Ne-au lăsat chiar și un „manual de utilizare”, nu-i așa? 
îmi zise el râzând. Procedeul este asemănător și pentru toate 
celelalte butoane și comenzi ale tabloului, dar am vrut în mod 
special să vezi la ce poate duce atingerea butonului roșu. Se 
pare că există, totuși, un sistem de siguranţă; cei din echipa 
de cercetare au identificat până în prezent o succesiune de 
trei etape complicate care trebuie realizate pe comenzile 
tabloului, pentru ca apăsarea butonului roșu să declanșeze 
diluviul și cataclismul pe care l-ai urmărit în sinteză. 
Modalitatea prin care „ei” ne învaţă este foarte practică, 
ușoară și intuitivă. Noi bânuim că aceste instalaţii menţin - 
într-un fel care deocamdată ne este complet necunoscut - un 


echilibru energetic esenţial pentru zona tectonică în care se 
află România. Ai văzut cataclismul care se poate petrece dacă 
acest echilibru este afectat. 

Uluit din cale afară, am încuviinţat din cap. Apoi am 
mers cu Cezar mai departe, spre capătul sălii. După mesele 
uriașe de proiecţie în formă de „I”, pe laturile sălii am văzut 
că erau așezate niște dispozitive foarte înalte, metalice, din 
care ieșeau în lateral ramificații din metal, de forme diferite 
și foarte complicate. Cezar mi-a spus că nimeni nu a putut să- 
și dea seama, până în acel moment, care era funcţia acelor 
dispozitive uriașe, care creau mai curând impresia unor 
antene gigantice. 

La o distanță de vreo zece metri după tabloul de 
comandă am ajuns la un pătrat foarte mare, delimitat în 
materialul de pe sol. Latura pătratului măsura cam trei metri, 
iar suprafaţa lui, perfect netedă, era de culoare galben-aurie. 
În mijloc era un mic dom, cu înălţimea de aproximativ 
cincisprezece centimetri, care prezenta o fantă în partea 
superioară, înaintea domului, așezat direct pe suprafaţa 
pătratului se afla un recipient de forma unei amfore antice, 
cam de jumătate de metru înălţime. 

- Conţinutul amforei reprezintă unul dintre punctele 
forte ale descoperirii, mi-a explicat Cezar. Personal, înclin să 
cred că aceasta este ceea ce își dorea cu atâta ardoare 
venerabilul Massini pentru el și pentru elita masonilor. 

Amfora nu avea modele și nici inscripţii. Se vedea că era 
fabricată dintr-un metal special, de culoare roșiatică și nu 
avea toarte. Capacul elegant nu lăsa să fie văzut conţinutul. 
Cezar l-a ridicat și atunci, aplecându-mă înainte am putut 
discerne în interior un praf strălucitor, foarte fin, de culoare 
albă. În mod curios, pereţii interiori ai amforei radiau discret 
o ușoară lumină albastră, care scotea și mai mult în evidenţă 
sclipirile aproape magice ale pulberii albe. 

- S-a analizat o mostră din această pulbere, mi-a explicat 
Cezar. Cercetătorii americani au rămas consternaţi să 
constate că ea reprezintă o structură cristalină necunoscută 
a aurului monoatomic. Acesta reprezintă un derivat al 
aurului, care are culoarea alb-strălucitoare și atomii plasați 
într-o reţea bidimensională, spre deosebire de aurul obișnuit, 


care are culoarea galbenă și atomii plasați în reţea 
tridimensională. Pulberea de aur monoatomic este foarte 
dificil de obţinut, mai ales în formula de puritate foarte mare, 
așa cum o prezintă unele texte antice și puţinele referiri 
alchimice autentice din perioada Evului Mediu. Practic 
vorbind, știința actuală nu a putut obţine până în prezent 
această puritate extraordinară a pulberii de aur monoatomic, 
dar chiar și în acest caz au fost observate efecte terapeutice 
incredibile asupra ţesuturilor vii, în special în ceea ce 
privește capacitatea lor de regenerare. De aceea există încă 
foarte puţine surse de informare cu privire la tehnologia de 
obţinere a aurului monoatomic și din câte am înţeles de la 
unul dintre savanții americani, există un mare interes din 
partea NASA pentru cercetarea în această direcție, întrucât 
au fost investite fonduri uriașe. 

Nu auzisem niciodată, până în acel moment, despre 
aurul monoatomic și nici nu îmi era prea clar la ce poate fi 
întrebuințat. 

- Dar de ce manifestă unele persoane așa mare interes 
pentru această pulbere? l-am întrebat pe Cezar. L-ai anunţat 
pe senior Massini de existenţa aurului? 

- Venerabilul era informat încă înainte de a se pătrunde 
aici despre pulberea din amforă. Nu știu cum, nu știu de 
unde avea elita masonilor asemenea surse de informare, dar 
în mod sigur ea cunoștea de mult existenţa pulberii 
monoatomice în acest loc. M-am întrebat și eu de ce senior 
Massini era atât de interesat să intre în posesia ei. Am 
discutat cu savanții noștri și cu cei americani, care se pare că 
sunt mai în temă cu acest subiect. Mi-au spus că, în forma ei 
pură, pulberea stimulează foarte mult anumite fluxuri și 
schimburi energetice la nivel celular și mai ales la nivel 
neuronal. Cu alte cuvinte ea provoacă un proces foarte 
accelerat de întinerire. Ei mi-au destăinuit că, teoretic, un om 
poate să trăiască în același corp fizic timp de mai multe mii 
de ani, cu condiţia să consume, la anumite intervale de timp 
și într-o cantitate bine determinată, această pulbere. Este 
uluitor și aproape de neconceput pentru condiţia și 
mentalitatea omului contemporan, dar aceasta explică multe 
aspecte enigmatice din istoria omenirii, legate de 


longevitatea incredibilă a unor personaje importante și, de 
asemenea, luminează intenţiile ascunse ale elitei mondiale a 
masonilor. 

Îmi pierise graiul de surpriză. Am rămas țintuit în loc, 
așteptând și alte explicaţii de la Cezar. 

- Tehnologia modernă nu ne permite încă să obţinem 
puritatea pulberii monoatomice, care este necesară pentru 
declanșarea procesului energetic general de revitalizare și 
întinerire a trupului. Mai mult decât atât, analiza 
eșantionului din această pulbere a arâtat că atomii de aur 
sunt dispuși într-o reţea plană, dar ei sunt combinaţi cu 
atomii unui alt element care nu este cunoscut încă pe 
Pământ. Aceasta complică și mai mult lucrurile, deoarece nu 
se știe ce alte caracteristici prezintă pulberea, în afara celor 
menţionate în textele din antichitate, pe care de altfel 
savanții conservatori le ignoră în totalitate. 

Cezar m-a îndemnat să pășesc pe suprafaţa pătratului, în 
faţa micului dom din centru. 

- Aceasta va fi una din marile surprize pe care le vei avea 
în această sală, dacă crezi că te mai poate impresiona ceva în 
acest moment, a glumit el. 

Am văzut atunci, proiectată din fanta domului, o imensă 
hologramă cu elemente în mișcare. Am înţeles aproape 
imediat că erau redate sintetic aspectele principale ale 
trecutului extrem de îndepărtat al omenirii, chiar de la 
originea sa. Am putut să mă conving astfel, în mod foarte 
clar, de falsitatea teoriei evoluționiste a lui Darwin în ceea ce 
privește specia umană. Eroarea ei fundamentală nu consta 
atât în concepţia pe care a promulgat-o, ci mai ales în 
necunoașterea unor elemente concrete care s-au petrecut pe 
Pământ într-un trecut uluitor de îndepărtat, elemente pe care 
eu le-am vizionat atunci într-o sinteză care a fost realizată 
într-un mod excepţional de inteligent și totodată profund 
intuitiv. De emoție, am simţit că mi se înmoaie picioarele și 
m-am așezat în genunchi, privind în continuare imaginile 
reale ale celor mai importante evenimente din istoria omului, 
incluzând adevărata sa origine care naște atâtea controverse 
în zilele noastre. Din păcate nu mi s-a permis să relatez în 
această carte anumite aspecte esenţiale ale trecutului 


planetei noastre, pe care le-am vizionat într-o formă 
condensată, exact așa cum au avut ele loc, cu zeci și sute de 
mii de ani înainte. Aceasta a fost condiția pe care Cezar m-a 
rugat să o respect, pentru a ne încadra în termenii acordului 
bilateral ultrasecret dintre România și SUA. Mărturisesc cu 
sinceritate însă, că după aprecierile mele, 90% din ceea ce se 
cunoaște în mod oficial la ora actuală despre istoria omenirii 
este fals și contrafăcut, în mod incredibil, ceea ce este 
considerat că s-a petrecut cu adevărat este în mare parte 
minciună, în timp ce miturile și legendele care umplu cărţile 
de povești și sunt considerate de majoritatea oamenilor un 
produs al fanteziei debordante, sunt aproape în totalitate 
adevărate. Această stranie „inversiune” a cauzat de-a lungul 
timpului multe probleme și conflicte între oameni. 

Majoritatea ideilor și presupunerilor arheologilor și 
oamenilor de știință sunt false, chiar dacă dovezile care au 
rămas sunt uneori foarte evidente pentru a le modifica 
părerile eronate. Unele  „fantezii” ale savanților și 
cercetătorilor, cum ar fi hilara teorie a dispariției dinozaurilor 
acum șaizeci și cinci de milioane de ani sau considerarea 
vechilor continente ale Atlantidei și Lemuriei ca fiind un mit, 
sunt acum complet spulberate, pentru că eu am văzut atunci 
și acolo, cât se poate de clar, cum s-au petrecut lucrurile în 
realitate. Probabil, însă, că pentru mulţi oameni de știință 
este mult mai confortabil să „doarmă” liniștiți, în loc să 
accepte provocarea necunoscutului și sași recunoască 
limitele. 

Din când în când, atunci când ajungea la un moment 
notabil în timp, proiecția holografică păstra imaginea 
evenimentului dar pe fundal apărea harta cerului, cu poziţiile 
marcate ale principalelor stele și constelații la momentul 
respectiv. Cezar mi-a explicat că aceasta s-a dovedit o metodă 
foarte simplă de datare istorică, pentru că savanții nu au avut 
altceva de făcut decât să suprapună acele poziţii ale astrelor 
cerești peste poziția lor actuală, obţinând astfel perioadele 
relative de timp când s-au petrecut acele evenimente. 
Problema era că perioada de timp acoperită de proiecţiile 
holografice era enormă, de mai multe sute de mii de ani, ori 
ciclul precesional al Pământului de 25.920 de ani aduce 


constelaţiile - în poziţia lor relativă faţă de planeta noastră - 
pe aceeași poziţie la perioade care sunt multipli de 26.000 de 
ani. Soluţia era să se urmărească proiecția holografică de la 
început până la sfârșit și să se observe câţi „ani platonicieni” 
(de aproximativ 26.000 de ani fiecare) sunt astfel evidenţiați. 
Așa, de pildă, s-a putut ajunge la concluzia că ansamblul din 
Munţii Bucegi a fost construit acum 50-55.000 de ani în 
urmă, deoarece a fost proiectată chiar imaginea Marii Galerii 
și a sălii principale, cu toate obiectele exact așa cum le-am 
găsit noi, având pe fundal poziţia constelaţiilor față de 
Pământ. După aceea imaginea a mai apărut o dată, ca punct 
de reper, pentru a semnifica trecerea a două perioade 
cosmice de precesie a echinocţiilor. 

„Lecţiile” erau ușoare și totuși extrem de bulversante 
prin conţinutul lor. Am văzut adevărul despre vechea 
civilizaţie egipteană și despre felul în care au fost construite 
marile edificii de pe teritoriul Egiptului, adevăr care este în 
totalitate altul decât inepţiile susţinute în prezent de 
egiptologi. Am văzut ce s-a petrecut în realitate la Potop și 
unde au fost germenii civilizaţiei umane care a urmat marelui 
diluviu și care a populat mai apoi teritoriul Europei, Asiei și 
Africii, însă nici aceste aspecte nu mi s-a îngăduit să le 
revelez deocamdată, întrucât implică unele realităţi mult 
prea șocante pentru mentalitatea, ideile și cunoștințele 
omului contemporan. 

Inițial am crezut că proiecția holografică îmi va arăta 
trecutul omenirii, începând de la originile sale și până în 
momentul construirii ansamblului din Munţii Bucegi. Mai 
apoi am văzut că proiecţiile prezentau derularea 
principalelor aspecte istorice ale evoluţiei diverselor rase pe 
planeta noastră până în secolul al V-lea d.H. Aceasta însemna 
fie că uriașii care au construit întregul diapozitiv din 
interiorul muntelui stăpâneau foarte bine accesul la clișeele 
temporale, fie - ceea ce pare mai probabil, datorită imensei 
perioade de timp care a fost acoperită de proiecția 
holografică - că ei „actualizau” într-un mod misterios bagajul 
informaţiei  holografice. Se pare că ultima astfel de 
actualizare a avut loc în apropiere de anul 500 d.H. Nimeni 


nu putea spune, însă, care era motivul pentru care 
informaţiile istorice se opreau la acea perioadă. 

Am văzut, într-o tulburătoare desfășurare de imagini, 
existenţa lui lisus și răstignirea lui pe cruce, care și astăzi 
este negată de unii. Trebuie să spun că în acea perioadă de 
timp s-au petrecut fapte cu mult mai uluitoare decât cele 
prezentate în Evanghelii. Proiecţiile mi-au revelat, de 
asemenea, multe persoane dintre cele care au asistat pe 
colină la răstignirea lui lisus, care nu erau din acel timp, ci 
veniseră acolo din alte perioade istorice. Acele fiinţe umane, 
care nu se deosebeau la îmbrăcăminte de evreii prezenţi la 
momentul răstignirii, aveau totuși trăsături ale chipului 
complet diferite de ale acestora și tocmai de aceea urmăreau 
să-și ascundă faţa cât mai mult sub faldurile hainelor. 

Holograma a mai prezentat secvențial vieţile și misiunile 
spirituale ale altor personaje excepţionale, care cu adevărat 
făceau dovada unor uluitoare înzestrări divine, din trecutul 
foarte îndepărtat al omenirii. Am văzut astfel acţiunile unor 
mari reformatori spirituali încă de acum aproximativ 18- 
20.000 de ani, despre care nu se știe absolut nimic. Pe 
atunci, însă, sistemul social si distribuţia populațiilor pe 
întreaga planetă erau complet diferite de ceea ce se cunoaște 
în prezent, iar arheologii, antropologii și istoricii ar trebui să- 
și revizuiască din temelii concepţiile pe care le au despre 
acele timpuri. 

Au fost atât de multe elemente pe care le-am vizionat 
atunci și ele au fost prezentate într-un mod atât de 
compactat, încât mi-ar fi necesare, fără îndoială, câteva sute 
de pagini pentru a le descrie măcar aproximativ. Iotuși, 
proiecția holografică a durat numai o oră și jumătate. Chiar și 
cei doi ofițeri care asigurau securitatea sălii și cele șase 
santinele plasate la intrările tunelurilor urmăreau cu toţii 
uluiţi și în tăcere derularea imaginilor, deși în mod evident nu 
era prima dată când vedeau așa ceva. 

După dispariția hologramei am rămas mai mult timp 
nemișcat, privind în gol. Într-un târziu, Cezar mi-a spus că 
era timpul să ne întoarcem la bază, deoarece aceea era limita 
la care eu puteam să am acces în interiorul Sălii Proiecţiilor. 
Am privit în faţă. Dincolo de pătratul pe suprafaţa căruia încă 


mă mai aflam nu mai erau decât deschiderile gigantice, 
aproape înfricoșătoare, ale celor trei tunele enigmatice din 
peretele muntelui, aflate cam la douăzeci de metri depărtare. 
In faţa fiecăreia dintre ele, la o distanţă de șapte-opt metri se 
afla câte un tablou de comandă asemănător cu panoul mare 
de comandă, amplasat central, însă ele aveau dimensiuni mai 
mici decât acesta. 

L-am întrebat pe Cezar care era misterul extraordinar al 
celor trei tunele. Mi-a explicat că elementele legate de 
această problemă nu mi le poate dezvălui, dar îmi poate 
spune că ceea ce s-a aflat în legătură cu giganticele culoare 
din munte s-a datorat, de asemenea, unor proiecții 
holografice care erau comandate de la pupitrul de comandă 
al fiecărui tunel în parte. Singurul aspect pe care mi-l putea 
dezvălui era că cele trei tunele se îndreaptă pe mii de 
kilometri în trei zone diferite ale planetei. Tunelul din stânga 
are celălalt punct de legătură în Egipt, într-un ansamblu 
secret și încă nedescoperit care se află sub nisip, între Sfinx 
și Marea Piramidă de pe platoul Giza, lângă Cairo. Tunelul 
din dreapta are corespondenţă cu o structură care de 
asemenea se află în interiorul unui munte din Podișul Tibet. 
Aceasta este însă mai mică decât cea din munţii noștri și nu 
atât de complexă. Din acest al doilea tunel există ramificații 
secundare care conduc într-o zonă din subsolul Buzăului, 
aproape de curbura Carpaţilor, iar o alta se îndreaptă spre și 
face conexiunea cu structura din subsolul Irakului, lângă 
Bagdad. De la aceasta, în continuare, mai există o ramificaţie 
până în subsolul podișului Gobi din Mongolia. 

Al treilea tunel, care era plasat central în Sala 
Proiecţiilor, face obiectul - așa după cum mi-a spus Cezar - 
unui secret la nivel mondial, asupra căruia SUA dorea 
garanţii foarte ferme. La acel moment, nici Cezar și nici 
generalul Obadea nu cunoșteau elementele noi ale discuţiilor 
româno-americane, însă cert era faptul că se perfecta un fel 
de „schimb” reciproc avantajos. Cunoscând teribila influență 
politică a masonilor și relaţiile venerabilului Massini în 
structurile politice ale celor două ţări, puteam bănui că se 
încearcă o „preluare” treptată a controlului asupra bazei de 
câtre factori externi intereselor statului nostru. Din fericire, 


Cezar mi-a mărturisit că există totuși și persoane foarte 
importante în aparatul nostru politic și administrativ care în 
prezent cunosc mașinaţiile odioase ale masoneriei mondiale 
și care se opun cu vehemenţă influenţei acesteia, mai ales în 
ceea ce privește controlul asupra marii descoperiri din 
Munţii Bucegi. El mi-a mai spus că tunelul central coboară în 
interiorul scoarţei planetei și chiar că o depășește pe 
aceasta, dar nu a vrut să-mi ofere mai multe elemente. A 
remarcat că imaginile hologramei care corespundeau acelui 
gigantic coridor în munte erau aproape incredibile dar că, în 
același timp, ele puteau oferi un posibil răspuns cu privire la 
originea structurii din interiorul muntelui în care ne aflam 
noi și a celor care au construit-o. 

Înainte de a părăsi sala, Cezar mi-a spus că se efectuau 
deja, în cel mai mare secret, pregătiri intense pentru o 
expediție mai întâi prin tunelul spre Egipt, apoi către cel din 
Tibet și abia în final urma să se organizeze marea expediţie 
către interiorul Pământului prin tunelul central. Discuţiile 
bilaterale româno-americane au decis să se formeze o echipă 
de șaisprezece oameni de elită, care de fapt provenea din 
fuziunea unei echipe de șase americani și a unei echipe de 
zece români. Conducerea operaţiunii i-a fost încredinţată lui 
Cezar, căruia cu acea ocazie i-a fost atribuit imediat gradul 
de colonel SRI. Mi-a explicat că investirea în grad era 
importantă mai ales în contextul psihologic al echipei. 

Plecarea urma să aibă loc la sfârșitul lunii septembrie, 
2003, deoarece pregătirile erau complexe. Cezar nu mi-a 
dezvăluit nimic din ceea ce se afla în aceste tuneluri, deși 
structura lor era diferită de cea a Marii Galerii din Munţii 
Bucegi. El nu mi-a spus nici cum se va efectua deplasarea 
prin tuneluri, având în vedere că trebuiau parcurși mii de 
kilometri, în sfârșit nu mi-a oferit nici un detaliu cu privire la 
imaginile holografice care corespundeau fiecărei ţinte de 
deplasare în parte. 

Chiar și așa, însă, consider că elementele prezentate aici 
pot face obiectul cel puţin a unor reflecţii profunde, care să 
ne pregătească pentru evenimentele viitoare. Din raţiuni 
evidente am omis în mod deliberat precizarea unor date care 


să conducă la identificarea zonei muntoase în care s-a făcut 
marea descoperire. 

La un an de la vizita mea în acel loc continui să am la fel 
de vii în minte și în inimă impresiile copleșitoare pe care le- 
am trăit pe parcursul celor câteva ore ale prezenţei mele în 
atmosfera aproape ireală, creată de tainica structură din 
interiorul muntelui. Deasupra tuturor acestor revelații 
plutește însă enigma ancestrală a Timpului și a înțelepciunii 
celor care au reușit să-l controleze, așteptând cu răbdare zeci 
de milenii momentul în care noi vom ajunge să cunoaștem 
adevărul... 


SFÂRȘIT 


